
0. Start 


„Dragostea e un butoi de căcat cu un strat subţire de 
miere deasupra. 

Vezi, simţi mirosul mierii ca mai târziu să-ţi dai seama 
că ai nimerit în căcat.” 

Tată Tu 


„Yo, I want everyone to listen to the words of this 
Song” 
Eminem 


„Căci toată istoria ţării e istoria bolii” 
Vladimir Visoţki 


1. Moarte de râs 


Ai intrat în cameră tocmai când toţi ne luasem dozele. 
Zăceam aşa cum ne-a găsit ruperea. Allbe pe podea, Scrof 
în patul său supraetajat, Hipp cu o carte pe faţă, Hohl cu 
mâinile între craci, eu cu picioarele pe pernă şi cu capul în 
jos. Nu ţi-a răspuns nimeni la bătăile la uşă. 

M-ai întors cu faţa spre tavan, mi-ai deschis cu 
degetele ochii. Imaginea ta m-a izbit, dar imediat a 
dispărut în beznă. În galicele mele erai alături. Am început 
să-mi revin, să simt că eşti lângă mine de-adevăratelea. Tu 
mă săruţi, îmi vorbeşti. Nu înţeleg nimic, dar cuvintele tale 
îmi dau o senzaţie de linişte, de absenţă a oricărui pericol. 

Cuvintele tale aleargă prin ochii mei, le văd culorile, 
încerc să le prind, să le opresc din zborul lor, să le înţeleg. 
Degeaba. Totuşi ies cu încetul la suprafaţă, bezna începe 
să fugă de culori, încep să te văd, aşa cum mă priveşti, 
cum lacrimile tale îţi curg pe obraji, cum cad pe fruntea 
mea. 

Te dezbraci, mă dezbraci şi pe mine, te culci alături. 
Îmi vorbeşti continuu, să mă ţii la suprafaţă. Nu ştiu ce îmi 
vorbeşti, încă nu reuşesc să înţeleg nimic. Ştiu doar că te- 
ai întors, că eşti aici, lângă mine. Aş vrea să mă trezesc, să 
te prind în braţe. Să-ţi vorbesc. Să-ţi spun că sunt un idiot 
şi să mă bucur de prezenţa ta. 

Nimic din toate astea nu le pot face. Nu pot nici 
măcar să te ascult, să gândesc. Sunt totuşi fericit că eşti 
alături, nu ştiu dacă simţi asta, nu ştiu dacă asta se poate 


vedea. În cameră se simte doar fumul şi respiraţii bolnave. 
Dacă cineva ar aprinde camera nimeni nu s-ar mişca din 
pat. Nimeni nu şi-ar da seama de nimic. 

Va fi doar un nou gruzon, următorul coşmaric. Atât şi 
nimic mai mult. Nimeni nu-şi va putea da seama că arde, 
suntem prea departe, suntem în focuri. 

Toţi îşi trăiesc halucinaţiile lor, visează că aleargă, că 
zboară, că mănâncă dulciuri. Doar tu eşti trează. Începi să 
te simţi ca în morgă, îmi asculţi respiraţia, te ridici. Eşti 
goală, dar nimeni nu te vede, toţi sunt ubitâie, morţi 
pentru patrie. Bei nişte apă şi îmi aduci şi mie. Mi-o torni 
în cap. Aud: bună dimineaţa. Deci e dimineaţă. 


2. Atenţie! Se puşcă! 


Ce naşpa e când nu eşti alături de mine, când încep 
să-ţi vorbesc şi la un moment dat îmi dau seama că 
vorbesc singur. Ce naşpa e să mă trezesc după ce te-am 
visat şi să nu te găsesc ghemuită lângă mine. Ce nasol e să 
vreau să te fut, iar tu să fii la sute de kilometri de mine. 

Tu în Cluj, eu în Bucureşti, în Braşov, tu în Braşov, eu 
în Bucureşti. Tu în România, eu în R. Moldova. Eu în 
România, în Rusia, tu în Grecia, Olanda sau Belgia. Am 
impresia că nimic nu se schimbă, că tot timpul încercăm să 
ne întâlnim, să rămânem pentru totdeauna împreună, dar 
de fiecare dată se întâmplă ceva, de fiecare dată eu trebuie 
să fiu expulzat de lângă tine. Sau tu să pleci. 

Aşa trec zilele noastre. Îmbătrânim separat şi uneori 


ne bucurăm împreună. 

Îmi amintesc că odată, demult, m-ai întrebat de ce te 
iubesc. Am început să-ţi răspund că eşti frumoasă, că-mi 
place să te fut. Am vrut să continuu, dar ai fost înfuriată 
rău. Cum mă iubeşti pentru că îţi place să mă fuţi? Da, 
Lolită mică, te iubesc pentru că îmi place să te fut. Restul e 
futai, aşa. Un fut există şi înainte de sexul propriu-zis şi 
după. Mie îmi place totul. 

Să mă trezesc dimineaţa alături de tine, să dorm mai 
departe, apoi să te văd în picioare, să mă trezeşti 
bosumflată că iar tu ai făcut cafeaua de dimineaţă. Eu să 
mă uit la TV şi tu să mi-l opreşti, mai dă-l dracului, vină şi 
stai cu mine! 

Sau eu într-un cămin, tu în altul, timpul împărţit după 
clipele când stau cu tine. Să mă car de la un capăt în altul 
al oraşului, noaptea, ca nu cumva să vă vină un control şi 
să te dea afară din cămin. Sau în chirii, gazde. Când 
separat, când împreună. Sau în oraşe diferite. 

Când nu eşti lângă mine mi te aduce fumul, te visez 
alături. Nu vreau atunci să mă mai trezesc. Dar mă strigă 
cineva, hai, cafeluţa! Şi aşa începe dimineaţa frumos fără 
tine. Un bulibuleator cu un căpăcel de marijuana sau haş. 
Totul devine limpede, căcatul se împrăştie, stăm în cap. 
Suntem cu toţii conectaţi la o lume veselă, frumoasă. În 
care ţi se dă tot cevrei. 

Şi noi ne băgăm pula în realitate, creăm o realitate 
numai a noastră. Ceea ce simţim noi e cu mult mai mişto 
decât căcatul de afară. Tot ce e afară e străin, e duşmănos, 


ne doreşte doar răul. Stai închis în cochilia ta şi consumă-ţi 
visurile. Trăieşte în viaţa ta halu. 

Şi ca să nu te gruzeşti trebuie totuşi să-ţi încarci 
memoria, scrumiera din cap, cu imagini care încă nu au 
fost pătate de oameni, de fucking shit, de mother fucker. 
Astea sunt clipele când sunt lângă tine. Dacă nu ai exista, 
probabil aş face o faptă măreaţă. Aş lua un kalaşnikov şi aş 
face o panaramă a căcatului. Nici o problemă, e peste tot. 
S-ar găsi atunci şi cineva care să mă împuşte şi pe mine în 
cap. Oricum ăsta e visul societăţii - dacă vezi un cap: 
împuşcă! 


3. Bob 


Bob e o mare figură, da' e băiat de treabă. O dovadă e 
că-mi aducea ciocolată când venea de-acasă, iar eu eram în 
căminul XVI. Ciocolată Bob nu prea ducea nimănui, nici 
chiar nepoților săi, mânca-i-ar dracu’ - vorba lui, căci, ce 
pula, Bob dacă nu-şi ia porţia de ciocolată zilnică visează 
coşmaruri, rămâne profund nefericit. Şi chiar dacă are mai 
multă, ce? Dacă nu reuşeşte să o mănânce azi pe toată - o 
mănâncă mâine! 

Bob are un neajuns, de la care pornesc altele. E băiat 
de bani gata, pe deasupra cu porniri intelectuale, care ar 
vrea să ajungă un homo universalis. Lucru' ăsta l-a cam 
orbit, nu poate vedea altceva decât a fost învăţat. E 
obişnuit să cheltuie banii aiurea, nu e vina lui, aşa a fost 
dresat. Când au venit vremurile grele, cum zice, părinţii i- 


au cumpărat apartament şi i-au spus să-şi ia chiriaşi şi să 
nu mai ceară bani de-acasă că gata! Şi Bob care era 
obişnuit să mănânce zilnic câteva pizza, ciocolată & sucuri 
la greu împreună cu Greta s-a ofticat tare. De aici au cam 
început istoriile lui şi ale apartamentului. E o chestie de 
seriale! Au trecut prin el o grămadă de imbecili, tot felu' 
de specimene. Singurul lucru care îi uneşte - toţi au fost şi 
sunt dubioşi. Şi periculoşi pentru şoareci, căci Bob are şi o 
armată de hamsteri care ronţăie toată ziua uşile, cărţi, 
casete, tot ce le nimereşte în faţă. 

Bob nu mănâncă varză, macaroane şi nu e deloc 
complexat din cauza asta. Din contra, de-abia aşteaptă să 
te vadă mâncând din astea ca să-ţi zică: uai, fu, ce rahat! 
În schimb, el mănâncă restul, deşi sincer se crede 
vegetarian, yoghin şi alte prostii. Totuşi primul loc în 
meniul lui îl au dulciurile. Le mănâncă în cantităţi 
industriale, până ajunge la constipaţie, iar apoi înfundă şi 
buda. 

Printre primii chiriaşi Bob a avut o pereche cu un 
motan. Săracu' Bob se întorcea de o sută de ori din drum, 
că i se părea că a uitat să închidă uşa, lucru fatal pentru 
şobolanul său, atunci singurul. Mamă, ce scandaluri erau 
atunci! Tipa povestea la toţi cât de mult o iubeşte ăla, cum 
o fute, cum îi dă muie, cât de mare e dragostea lor. Cu un 
singur obstacol - mă-sa. Care nu-l prea suferă pe iubiţel. 
Adevărat că iubitul scăpase câteva palme în mă-sa, dar se 
mai întâmplă, soacrele astea au probleme când simt că 
cineva se fute iar lor acest lucru le este inaccesibil. 


Prinţesa fugise de acasă cu prinţul, mă-sa îi căuta, din 
cauza asta ea nu se ducea la fuckultă ş.a.m.d. Până la 
urmă i-a găsit mă-sa. Şi-a luat odorul şi a futut-o acasă. 
Odorul nu i-a zis nimic iubitului, din contra, i-a zis să se 
întâlnească în oraş când trebuia să vină mă-sa. Până la 
urmă totul sa terminat cu un happy-end băşinos. Prinţesa 
s-a lăsat furată încă o dată de prinț şi au tăiat-o împreună 
la Sulina, patria lui. 

Alt chiriaş a fost Pepito - un băiat tare inteligent. Şi 
istoria lui merită băgată în seamă. Venit de la Bacău 
pentru a fi într-un oraş cu iubita sa. Însă chiar peste vreo 
lună de la venirea lui iubi a tăiat-o în Italia. Ce să-i faci, 
mai ales că tat-so era colonel sau aşa ceva şi nu agrea 
ideea ca fiica sa să fie futută de cineva. Da, şi să ştie el. 
Dragostea-i dragoste, da' când o vedea Pepito pe Jennifer 
Lopez i se cam scula. Aşa că şi-a găsit alta, până una-alta, 
vorba aia. Alta adusă de Patrocle, maneaua întruchipată, 
alt chiriaş. Pepito era agent comercial şi spunea cu fiecare 
ocazie că dacă eşti băiat inteligent îţi merg toate strună. În 
timp ce zicea asta se lovea uşor în piept şi arăta asistenţei 
dantura. Se spăla pe dinţi cu Super cristal, no. Bob mi-a zis 
uşor emoţionat, de vreo zece ori, că cre' că Pepito era 
yoghin, că avea o mantra sau o mandala, nu ştiu, că eu nu 
le am cu astea, pe uşă. Adică o huinea la care te beleşti ca 
să ajungi în nirvana. Uneori mai discutau despre anumite 
tehnici yoga, spre fericirea mea, că eu mă futeam atunci 
de râs. Bob îi dăduse lu' Pepito o carte de Osho. După ceo 
citise ăsta a zis că-i cam deampulii, că nu a aflat nimic nou 


din ea. Ambii se mai lăudau că au ajuns uneori să doarmă 
în stare conştientă, să-şi dea seama de ce se întâmplă în 
jurul lor. Lui Bob i s-a părut ciudat că Pepito nu răspunde 
totdeauna când bate la uşă. Odată când i s-a părut că i-a 
răspuns a împins uşa. Era cu gagica lui care era în pat 
doar în chiloţi. De fapt a zis imediat, iar mie mi s-a părut 
că a zis intră, se scuza Bob. L-am întrebat dacă era bună, 
mi-a spus că nu prea ştie, că nu a stat să se uite atent. 

Când te înţeleseseşi cu Rita să staţi împreună în 
chirie, după ce ea te-a sunat, aţi găsit în sfârşit anunţul lui 
Bob. Tocmai plecase dintr-o cameră una de la litere şi alta 
de la nu ştiu ce fuckultă. Între timp lucrurile cu buna ta 
prietenă se mai schimbaseră. Astfel că se împăcase cu 
iubiţelul său şi pe loc a hotărât la început să staţi trei în 
cameră, apoi şi-a amintit de un prieten - Patrocle, fost 
jucător la naţionala de juniori, inclusiv mare manelist, şi a 
hotărât ca ei să stea în camera vecină. Între timp a mai 
hotărât ca tu să-ţi dai seama, să te duci să stai cu Patrocle 
în camera vecină. l-a comunicat speranţele sale şi lui Bob. 
Ca să-ţi dai seama mai uşor, că numai tu nu te prindeai 
care-i faza, Baraba trebuia să stea toată ziua în camera 
voastră, să-şi scurgă coşurile cu Rita, să se băşească într-o 
veselie împreună şi să râgâie, nemaivorbind de muzon la 
maximum & uşi trântite la orice oră & concerte tare 
frumoase. Dar tu nu prea te-ai prins aşa că buna ta 
prietenă te-a anunţat într-o zi că pleacă. 

Patrocle, fotbalistu', era un băiat de suflet, putea să 
stea nopţi întregi la bucătărie să discute despre orice. Lui 


Bob îi plăcea asta. Vorbea despre gagici, prima labă, 
fotbal. Era foarte influenţabil Patrocle al nostru. Aşa că 
într-o săptămână preluă la început toate gesturile lu' 
Baraba, apoi deveni şi mai manelist când a văzut că nişte 
prieteni de-ai săi de la căminul din Mărăşti ascultă doar 
manele, apoi începu să mai bea câte o bere, deşi înainte nu 
bea deloc, apoi începu să se mai ducă şi pe la tot felu' de 
gagici, deşi vorbea întotdeauna înflăcărat de iubita sa 
liceană. Începu să bea chiar şi cafea, asta era culmea. Un 
hobby al său era cunoaşterea vecinilor. Astfel stătea la 
fereastră ore întregi ochind gagici, apoi se ducea la ele să 
mai discute, să mai iasă la o cafea, poate mai pică ceva de 
futut. Şi îi pica, dar Bob zice că toate erau cam naşpa. 

Aceştia sunt doar câţiva dintre chiriaşii lui Bob, 
printre care m-am numărat şi eu. Vorba lui Patrocle: bă, 
aici toţi-s dubioşi. 


4. Basta şi gangsta 


Dragostea e ceva greu de definit, nici nu ştiu dacă e 
posibil. Să-l luăm de exemplu pe Baston. El a trecut de la 
stilul său de viaţă gangsta la haine negre şi lungi de 
călugăr. 

Baston era, cre' că şi mai e, un tip afemeiat, cu 
înclinații spre pedofilie şi sadism. Una dintre gagicile lui 
era cu câteva capete mai înaltă decât el. Asta liubov trist, 
ce mai! Când mergeau pe stradă toţi credeau că merge fiu' 
cu mă-sa. Asta se întâmpla când era licean. Prietenii lu' 


Baston, care erau ceva mai înalţi decât el, desigur că au 
vrut să i-o fută. Cre' că asta s-a şi întâmplat până la urmă. 
Pe Baston îl cam durea în cur, era tot timpul zbuciumat, 
dar îi mai dădea câte un cap în gură, câteva palme ca să-i 
întindă mucii pe pereţi şi, după un ceai, o futea din 
picioare rezemată de perete. Şi totul era OK. 

Nebănuite sunt căile lui Baston, fratele meu. A primit 
atâta futai de la Dumnezeu până s-a îndrăgostit de El. 
Depinde de preferinţe. Baston a ales între cămaşă albă cu 
nod la mâneci, sutană şi costum de mire - aşa cere tradiţia 
noastră pentru un mort necăsătorit, sutana, sau cum pula 
mea îi mai zice. 

Şi asta e un fel de dragoste, deşi părerea populară 
crede că e mai degrabă un futai. De fapt sunt ambele, ca la 
vânzarea căcaturilor: 2 în 1. Sau cumperi una şi ai două. 
Ştii cum e? Ca şi cum te-ai fute o dată şi ai da şi o muie, 
bonus. Şi ca bonusul să fie perfect, cu ceva noroc, mai iei 
şi ceva mâncărime la pulă sau gonoree. 

Oricum, Baston interpretează ortodoxia cum vrea el. 
Ce pula mea, dacă ceva nu-i convine - dă o nouă 
interpretare faptului, toţi sunt şocaţi, cum de nu le-a venit 
şi lor aşa ceva prin cap? Şi aşa mai departe, blea. Mi-a 
plăcut un interviu cu el în care povestea cu milă şi evlavie 
despre jertfele sale - liceene inteligente şi talentate, 
săracele, s-au cam îndrăgostit de el, da' nu se poate şi 
gata. Avea o anumită plăcere în felul în care spunea, ceva 
de genul ortodoxis-pedofilus. Sau lupulanus vulgaris, vorba 
lu' Fane. 


Oricum, e bine. Mai bine să fii pedofil ortodox, decât 
poponaut ortodox, aşa ca majoritatea pulelor în sutană. 

Istorii cu popi îmi mai povestea un prieten, Flo, prof la 
teologie. Mamă, ce dea futaiuri erau acolo între măicuţe şi 
sfinţii părinţi! Cu din alea, dezvirginări pe scări, cu orgii a’ 
părinţilor mai evlavioşi şi cu proaspete proaste ajunse în 
mănăstire probabil din cauza deziluzionării în dragoste. Şi 
dă-i băi tată cu futaiuri la prima ocazie, cu orice, păi da' 
nu? Dacă viaţa e curvă, ce să-i faci? 

Flo îmi mai povestea cum au fost prinşi popi care 
dădeau muie enoriaşelor după spovedanie. Despre fututul 
în cur, această veche zăbavă popească, nici nu mai are rost 
să amintesc, că deja e o tautologie. 

Nici Flo nu rămânea cu mult în urmă faţă de maeştrii 
săi. El e tot timpul îndrăgostit, da' nu aşa normal, ci pe 
bune. Are grijă tare de gagica lui, aşa că o trimite în pizda 
mă-sii săptămânal să-şi facă controale de SIDA. I-a adus de 
câteva ori şi un hipnotizor, să afle ce a făcut acum câţiva 
ani, când bănuieşte Flo că s-a futut cu altul. Nu erau 
atunci împreună, da' de ce nu recunoaşte singură curva? 
Aşa că Flo, pacifistul teolog, îi dă pizdeală de îi sare 
sângele pe tavan, se umple camera de păr. Când am văzut 
prima oară camera după o astfel de partidă am zis că-mi 
bag eu pula în ortodoxism, mai bine aşa ca tat'so lu’ 
Creangă. 

Cele mai faine relaţii cu ortodoxismul le are Tolstoi. El 
a ajuns la seminar după ce i-a convins pe părinţii săi că e 
prost, că o facultate normală nu ar putea termina. Aşa, să 


ajungi popă nu-i nasol, ai de băut, de mâncat, dăscăliţă de 
futut, şi cu ajutorul lui Dumnezeu şi altele. 

Dumnezeu, Dumnezeu, mă enervează când cineva 
vorbeşte în numele lui. E ca şi cum cineva care nu mă 
cunoaşte ar vorbi în numele meu, ar zice uite, ce ar fi spus 
Yo, ce ar fi făcut Yo! De unde pula mea să ştie cineva 
străin ce aş fi făcut, dacă nici eu nu ştiu? 

Cine îl iubeşte cu adevărat pe Dumnezeu, nu e greu 
deloc asta, nu trebuie să vorbească în numele Lui. Doar 
este Jesus să facă asta! Este Mahomed! Şi alţii. Cine vrea 
să vorbească despre Dumnezeu, să-mi dea sfaturi, să-şi 
bage predicile în cur şi să-şi tragă un glonte în cap. Să i se 
împrăştie învăţătura pe calea cea mai uşoară. 


Altfel, cred că Dumnezeu ne iubeşte pe toţi. Şi noi îl 
iubim în felul nostru. E atâta dragoste în jur. 


5. Gesturi 


Bob e foarte supărat pe mă-sa că îi tot spunea să nu 
mai facă laba, că o să se tâmpească la cap, aşa ca unchiu- 
so care nici nu s-a căsătorit, care s-a alcoolizat şi care la 
moartea lu' mă-sa, care era în sicriu, a intrat într-o cameră 
şi a bătut uşa, pe dinăuntru, că-i partea lui de moştenire. 
Vezi dacă e labagiu? Se pare că Bob chiar a fost afectat de 
aceste cuvinte. Acum îi tot duce mă-sii articole despre 
masturbare în care medicii spun că nu-i adevărat, laba nu 
strică, laba ajută. 


În copilărie el nu se prea sinchisea să tragă o labă 
când sta la televizor, în drum spre baie, oricând i se scula. 
Astfel a ajuns mă-sa să-l mustre şi să-i dea sfaturi cu 
privire la treaba asta. 

Nici acum nu mi-e prea clar cum făcea Bob laba în 
pat. Stătea într-un pat supraetajat cu frate-so. Mi-a spus că 
într-o zi când i s-a părut că doarme, a trecut la atac, adică 
să fută o labă. Şi frate-so s-a trezit: Bob, ce se întâmplă de 
se clatină patul? Asta da, labă! Labă de urs, nu alta. 

Bob e foarte deschis la tot ce se întâmplă în jur, era să 
zic în cur. Da, de cur, Bob zice că ar merita poate de 
încercat, că doar nu degeaba era la modă în anii '60, '70, 
chiar când s-a format floarea noastră intelectualicească. 
Mai zice că ar fute-o şi pe mă-sa, în principiu, doar că nu 
vrea să facă lucrul ăsta fiindcă e urâtă şi proastă. Pe soră- 
sa chiar ar fute-o, a încercat şi în copilărie, dar se teme să 
nu-l bată, că-i mai mare. 

Bob nu e deranjat nici de faptul că Greta se fute cu 
alţii. Vorba lu’ Patrocle, dă-o-ncoa', băi tată, dacă te doare- 
n pulă! Greta spune în stânga şi-n dreapta că: de fapt, ştii, 
eu nu-s iubita lu' Bob, eu am alt iubit, suntem împreună de 
vreo zece ani. Cu Bob suntem doar aşa, amici. 

Pentru labă şi pentru articole interesante, Bob 
cumpără tot felu' de reviste: de la Playboy, Hustler, până 
la din alea ungureşti şi de tot felu: cu babe, vampe 
împuţite, cu pişat în gură şi cu animale. Pentru interes 
profesional toate-s bune. 

După câteva săptămâni revistele au o soartă grea: 


Greta taie aproape toate pulele. Trebuie să aibă fata o 
colecţie impresionantă de pule, dacă nu le foloseşte cumva 
pe loc. Noroc că revistele lu' Bob au mai mult pizde, că 
altfel ar fi forfecate în întregime. Aşa sunt doar pătate, 
lipicioase pe unele pagini şi cu pule lipsă, unele sunt găsite 
şi prin tomberoane, altele cumpărate de la moşi libidinoşi 
la piaţa Mihai Viteazu şi de la târgul de vechituri Oser. 

Înainte de a-şi cumpăra o revistă Bob e agitat câteva 
zile. Ce să facă, să renunţe la câteva prăjiturele şi 
ciocolate pentru artă? Până la urmă le reuşeşte pe ambele. 
Adică: să se îndoape şi să-şi ia şi reviste porno. Jertfa asta 
îi costă scump pe chiriaşi. Trebuie să-l asculte zilnic 
despre cât de grea îi viaţa, că e cam de rahat viaţa. 
Problema de la care pornesc toate e lipsa banilor. Odată 
Bob a zis că şi-ar mai găsi vreo gagică, dar costă cam 
scump. Să-i iei şi ei prăjituri, sucuri, poate că şi la filme 
vrea... Dă-o-ncolo de viaţă... S-au dus vremurile bune. 

Pentru toate situaţiile Bob are pregătite gesturi. De 
exemplu unul dintre gesturile de întins timpul, bun pentru 
orice situaţie, e să-şi frece cu mâinile ochii şi să zică: dă-o- 
ncolo de viaţă, de câteva luni mă ustură ochii. nu-ş'ce 
dreacu. sau: no, că iar mă ustură ochii. 

Gestul cel mai tare e însă alintarea burţălăului. Bob 
nu e un tip mare, în schimb are un burtoi mare. Cine îl 
vede prima oară e mirat de cum pot fi încălcate aşa 
proporţiile umane. De exemplu când stă la fereastră Bob 
îşi reazemă burta de pervaz. Da, când se gândeşte la 
mâncare el îşi loveşte uşor, cu drag, burta. Bănuiesc că are 


deja, şi din cauza asta, bătături la mâini: no, ce mâncăm 
noi acuma?. Şi începe enumerarea tuturor posibilităţilor, 
iar între timp mănâncă o pâine goală. Căci Bob nu 
mănâncă numai dulciuri, astea-s slăbiciunea lui, dar în 
principiu, cum zice, îi place mâncarea. 

Alt gest e să se scarpine la coaie. Şi o face cu atâta 
îndemânare şi nevinovăție că şi gagicile aproape că nu 
observă, nu li se pare anormal lucru’ ăsta. Sau să lovească 
cu un deget fălcile şi să zică: no, ce să fac io acuma?. şi să 
privească visător pe fereastră. Un tic de-al lui e să pape 
când citeşte ceva. Astfel toate revistele şi cărţile sunt 
pătate de sosuri, uleiuri, untură. 


Când vrea să-şi petreacă ieftin şi bine timpul, Bob se 
apucă să rupă etichetele de pe sticle. Cu cât e eticheta 
lipită mai bine cu atât sticla e mai bună. Şi între timp: 
viaţa-i grea, e de rahat, bani nu-s ş.a.m.d. Bob nu rămâne 
indiferent când vede pe cineva mâncând. Dacă ar exista 
profesia de comentator de mâncare el ar fi omul potrivit. 
Astfel, când mănâncă cineva, Bob al nostru începe: fuuu, 
ce rahat, ce otravă mâncaţi, vă stricaţi sănătatea cu aşa 
ceva. Poţi să mănânci orice, Bob tot asta-ţi va zice. 

Când e sătul, mulţumit, imaginaţia i-o ia razna. Ce ar 
fi dacă ar avea un băiat şi o fată şi i-ar prinde când se fut 
între ei? Sau dac-ar avea doi băieţi şi s-ar fute între ei... Şi 
dă-i cu tot felu’ de combinaţii. El cu fiică-sa, cu fiu-so, 
dându-le muie că n-au fost cuminţi. Punându-i să-şi 
mănânce rahatul. Că doar şoarecii şi-l mănâncă şi se fut în 


familie, înseamnă că aşa a vrut mama natură. 
6. Mentura 


Pentru liniştea şi siguranţa publică jumate din poliţişti 
ar trebui împuşcaţi. Zic jumate numai aşa, în general. În 
Chişinău ar trebui împuşcaţi aproape toţi. Crimele sunt 
făcute de poliţişti. Poliţiştii sunt labele statului. Statul vrea 
să ştie tot, ţi se bagă şi-n cur dacă se poate. 

În Chişinău trebuie să fii atent tot timpul, să nu-ţi iasă 
un poliţist în cale. Poate îi zâmbeşti urât, poate nu-i place 
cum eşti îmbrăcat. Şi cum au o remunerare mică, ei îşi iau 
singuri. Nu-i un secret nici pentru şefii lor. Sunt rare 
cazurile când sunt prinşi, în general lucru ăsta nu li se 
întâmplă niciodată. Sunt criminali cu permis de la stat. 

Navighez pe net. Ajung la Tiuk!. Citesc la muzon 
despre un concert la care-am fost şi eu: „ARDE FOCUL - 
DĂ-I CU ROCKUL” 

Prin '97, în Chişinău, la Teatrul de Vară de lângă 
Lacul Komsomolist, a avut loc rock-maratonul Mâine 
începe azi. Au fost vreo 12 ore de rock, cu aproape toate 
formaţiile rock din R. Moldova. Nu a lipsit de la acel 
maraton nici un ingredient de concert rock: în 1 rând - 
muzică f. bună mai veche, mai nouă, diferite direcţii rock; 
în al 2-lea rând - băutură şi droguleţe, în al 3-lea rând - 
gaborii împuţiţi şi în al 4-lea rând - mardeală cu bulanu'n 
cap de la amintiţii în punctul 3. Începuse atunci o ploiţă, 
dar băieţii n-au plecat acasă de bună voie. Doar poliţaii se 


plimbau şi dacă vedeau pe cineva mai dubios îl aruncau la 
început peste gardul teatrului (+ câţiva pumni & bulane în 
bot şi în spate) apoi dacă acel cineva se încăpăţâna şi se 
întorcea la concert - iarăşi o bătaie şi de data aceasta îl 
duceau la secţia de Scârbe, unde... ţin-te bine, frate... La 
un moment dat când un rocker vestit după ce fusese 
aruncat se întorsese, gunoiştile au vrut să-l prindă iarăşi şi 
să-i fuckă felu’. Atunci alți băieţi l-au ajutat să fugă (că era 
cam rupt săracu”), publicul împiedica poliţaii să-i ajungă. 
Au fost vreo 15 minute de maraton (sport de data asta) 
până au prins rockerul şi l-au băgat într-un maxi-taxi. De 
altfel, maşinile scârbelor nu mai reuşeau să-i tot ducă pe 
toți. Ziceai că-şi fuck griji că n-o să prindă troleele. Nici 
artiştii n-au scăpat - un membru al trupei Gândul Mâţei a 
fost ciomăgit şi dus după ce a ieşit de pe scenă. Motivul: că 
se juca cu o mână tăiată de la un mort. Pe atunci era 
student la medicină, astfel a reuşit să ciordească organul. 
Apoi, ultima formaţie care a cântat a fost practic smulsă de 
pe scenă, fiindcă unul din ei întrebase publicul dacă poate 
cineva să-i imprumute o ţigară cu iarbă, că lui i se 
terminaseră. Muzicanţii erau rugați de gabori să zică la 
public să nu mai bea. Roman lagupov ne-a îndemnat pe 
toți să nu mai bem tot felu’ de rahaturi, după care a cântat 
Hardcore moldovenesc: „Da' noi am fost la pădure şi am 
băut jin!”... De atunci... au trecut ani...” etc. 


Îmi amintesc bine de acel maraton. Un maraton al 
muzicii, dar şi al gaborilor. Nu se ştie unde era mai multă 


acţiune, pe scenă sau în public - acolo unde mentura făcea 
ordine cu pulanul. Venisem atunci cu F, vroiam să 
ascultăm nişte muzică bună. Era un public ciudat, de la 
melomani, cum cei din afară ziceau rockerilor, până la 
gopnici, care nu ştiu cum se făcea, da’ începeau să asculte 
şi ei rock şi să uite uneori de ura lor faţă de ceva mai 
neobişnuit pentru copiii Uniunii Sovietice. Luasem o sticlă 
de rom cu F, am reuşit să ne ascundem după câţiva copaci 
şi s-o bem. Ne aşezasem cam pe la capătul rândurilor, 
ascultam frumos, „fără probleme”, adică fără să sărim şi să 
dansăm. Paţanii cei mai entuziasmați au trebuit să 
plătească. Menţii făceau continuu selecţia, fără un pulan în 
cap era greu să scapi. Până la urmă a început să plouă. Am 
mers până la F, am mâncat ceva, ne-am pus hainele la 
uscat deasupra aragazului. Peste câteva minute bluza mea 
se făcuse pasăre, a luat foc. 

Când se mai oprise ploaia ne-am întors la concert. 
Acum show-ul de pe scenă era aproape insignifiant faţă de 
ce se făcea cu publicul. În afară de pulane se mai dădea şi 
cu pistoale în cap, paţanii erau invitaţi să-şi scoată limbile 
afară, să vadă mentura dacă nu cumva s-au împuns chiar 
acolo. Veselie mare! 

Tocmai ne întâlnisem cu un gopnic, prieten de-al meu. 
Am mers iarăşi în spate, după copaci. Am aprins o ţigară 
cu travcă şi la revedere! Mai departe am privit show-ul, 
hardând uşor, privind ceea ce se întâmpla cu paţanii ca pe 
un fel de videoclip al pieselor. Ştiu că tare am mai râs când 
rockerul ăla era fugărit de menţii care nu-l puteau ajunge. 


Ăsta a fost punctul culminant al concertului. În spatele 
nostru paţanii săreau cu paraşuta, pe scenă muzică, în 
public - forfoteală cu menţii care nu reuşeau să-l ajungă pe 
rocker din cauza că era dus de doi paţani şi tot publicul 
punea piedici „organelor”. De sus, de unde se sărea cu 
paraşuta, un domn, tatăl unui prieten de-al lui Şobo, filma 
toate astea. E mai tare decât Tarantino ce-a ieşit! Mai ceva 
ca în De la apus până la răsărit! E sânge real, public de 
punckeri, rockeri, gopnici, de asemenea real, gabori 
adevăraţi şi o viermuială care pare trucată, ieşită din orice 
imaginaţie normală. 

Ştiu că la urmă au fost artificii, pizdos! Ca orice film 
care trebuie să aibă un sfârşit. Ne durea în pulă, am stat şi 
ne-am uitat şi la ele. În cer artificii de la tata Soros, jos 
bâcii cu pulane. 

Zilele trecute am citit că au fost prinşi câţiva poliţai 
care ucideau taximetrişti ca să le ia banii. Pentru o ţară 
normală aşa ceva e mai greu de imaginat, pentru R. 
Moldova, pe cale de a se federaliza, e greu de imaginat 
pentru că au fost până la urmă prinşi. Bănuiesc că tot de 
taximetrişti, care nu lasă lucruri din astea să le scape, ei 
îşi fac dreptate singuri. Dacă vrei să fii cât de cât liniştit în 
Patria mea, cumpără-ţi pistol, frate, ca să ştii când un 
poliţist te opreşte - să-l împuşti în cap. 


7. Ce faci, şoarece? 


Bob a fost la vremea sa rocker, că a văzut că un 


prieten al său ascultă rock. Avea plete mari, încâlcite, care 
începeau să semene cu cele ale lui Bob Marley. El 
cumpără, de fapt cumpăra, în vremurile bune, casetele pe 
care le vedea mai mult timp într-o vitrină. Vede azi 
Madonna sau Sandra, vede mâine, până când hotărăşte: ia 
să văd ce dreacu de casetă mai e şi asta! 

Avea o colecţie imensă, dar când au început vremurile 
grele a vândut o parte din ele aproape pe gratis. Apoi, 
când se sătura Greta de vreo casetă de-a ei şi vroia s-o 
arunce, venea la Bob să facă barter. Îşi lua caseta care-i 
plăcea şi o lăsa pe-a ei. Dar Bob ascultă muzică şi de 
suflet: clasică, făcută special pentru meditaţie. 

Parcă aud cum pune în cas o casetă cu muzică clasică 
şi-apoi începe patul să scârţâie. Mi-a arătat o dată una 
dintre zecile lui cărţi de yoga. Avea nu ştiu câte sute sau 
mii de poziţii de futut. Mi-a zis că a încercat o parte şi că 
vrea să le încerce pe toate. 

Aşa că pe parcursul săptămânii exersează şi 
experimentează cu Greta. Vinerea, sâmbăta şi duminica 
nu, că atunci vine iubitul ei. Un timp nu s-au futut, cel 
puţin aşa pare după vorbele lu' Bob: nu o ducem prea bine 
cu Greta. Apoi, văzând că scade pe zi ce trece în ochii lui 
Bob, se pare că Greta i-a dat iarăşi de futut. Asta se vede şi 
după mersul şârâit şi după privirea uşor obosită, atunci 
când îşi scoate ochelarii. Oi mamă, ce iubire atunci! Iarăşi 
muzică clasică cu lumina stinsă şi scârţâitul jalnic al 
patului. Aşa că Bob înaintează cu experimentarea poziţiilor 
yoghine. Şi începe să mai aibă grijă de organism: îi 


trezeşte pe toţi când exersează cu halterele, zici că-i ţin de 
deşteptător. Apoi, când o petrece pe Greta acasă îşi trage 
din toată puterea burta, aşa pare un tip mai sportiv. 

În afară de yoga, pe Bob şi pe Greta cel mai mult îi 
apropie şoarecii. Bob a început să ţină un şoarece cadou 
de la Greta. Asta aşa, în varianta oficială. Varianta 
neoficială mi-a spus-o Greta nu demult. De fapt ea era 
indecisă dacă să-şi ia sau nu şoarece. Desigur că l-a 
convins la început pe Bob să-şi ia. Ce nu face dragostea 
adevărată! De-atunci Bob e cel mai mare prieten, frate de 
sânge aproape, şi apărător al şoarecilor. Asta aşa, ca să-l 
iubească mai mult Greta, care desenează şoareci pe toţi 
pereţii blocului şi scrie sub ei Bob. Dar Bob, ca să nu fie 
descoperit de vecini completează: Bob Dylan. Şi uite-aşa, 
ca un semn de devotament către Greta, Bob are din ce în 
ce mai mare grijă de şoareci. A ajuns până acolo că el iese 
din camera lui şi vine să citească la bucătărie, ca să se 
plimbe şoarecii liniştiţi. Acum are trei. Dar la un moment 
dat a avut treişpe. OK, imediat trebuie să nască animalul 
iarăşi. 

S-a ajuns la asta că Greta a dat un hamster mic la mă- 
sa, adică la mă-sa şoarecelui. Şi s-au futut. Bob, de jale, 
când a venit de la bibliotecă şi se plângea că-l ustură ochii 
şi dă-o-ncolo de treabă ş.a.m.d., i-a mai pus o dată să se 
fută. Să se sature mititelu’, dacă tot s-a futut deja o dată. 
Apoi l-a pus şi pe tat-so. Aşa a fost toată familia fericită. 

Înainte de a-i vedea hamsterii cum se fut, îmi plăceau 
şi mie un pic, adică nu-mi era scârbă. Apoi Bob mi-a 


explicat cum e cu mama natură, că tata-şobolanul după ce- 
şi scoate pula din şoricioaică şi-o suge înainte de a o băga 
iarăşi. Despre incest ce să mai vorbim... 

Ca să-mi provoace scârba şi mai mult Bob începea să- 
şi sugă degetele când îl întrebam dacă şi-a spălat mâinile 
după ce s-a jucat cu animalele în călduri. Îîîî, ce de bun!!!, 
făcea el. Cred că atunci prima oară am vrut să-l bat. Că aia 
cu: şi sperma cred că are ceva bun, dacă o papă atâtea, 
tre’ să-ncerc. Mi-a zis că atunci când se hotărăşte crede că 
se va duce travestit la Calea Turzii, acolo unde stau 
vampele, că ar mai face şi un ban. l-am zis că pot să-i dau 
şi eu să guste, dacă vrea aşa de tare. 

Asta-i Bob, nimeni nu-i ca el. E moralist, prea-i place 
să vorbească aşa ca babele, alta e că prea dă sfaturi. În 
fine, poate că l-am înțeles greşit, aşa cum mi-a spus de 
sute de ori. Poate că-l voi înţelege mai bine atunci când va 
începe să scrie eseuri, că şi pe asta are de gând s-o facă, 
când termină studiile. 


8. Joi 


Să nu-mi mai scrii, mi-ai spus odată, când erai 
supărată că ne-am văzut doar de câteva ori într-un an. În 
aceeaşi zi când ai venit la mine, care eram prin trecere, 
trebuia să şi pleci. Ce rost are să-mi mai scrii? 

Am umblat aşa supăraţi până când s-a apropiat 
plecarea ta. Iar ai înnebunit fără mine, mi-ai zis, într-o zi 
am să te găsesc nebun bun de legat. 


Apoi am intrat în autobuz. Zilele cad ca nişte cărămizi 
aşezate una după alta. Eu îmi car bagajele dintr-o parte în 
alta. Pe drum renunţ la câte-un obiect. Renunţ în pula mea 
la tot ce nu mi-e absolut necesar. Lucrurile absolut 
necesare se fac din ce în ce mai puţine. Cândva îmi voi 
schimba locul cu mâinile în buzunare. Cândva voi deveni 
un obiect bun de împachetat şi de aruncat într-o groapă. 
Sau aşa, neîmpachetat, la marginea unui drum. 

Cândva voi ajunge la capăt de drum. Ca de atâtea ori 
îmi voi aprinde o ţigară şi voi inspira adânc. Nu aş vrea ca 
ţigara atunci să mi te aducă, aş vrea să fii alături. 

Şoferul a zis că mai stă câteva minute. leşi din 
autobuz. Ţi-a trecut supărarea. Îmi spui să nu te mai sărut, 
că se uită tot autobuzul. Aşa e viaţa mea - ca şi cum s-ar 
uita un întreg autobuz. 

Şoferul porneşte motorul, urci în autobuz. Şi ultimele 
tale cuvinte, care m-au făcut să mă simt şi mai de căcat: te 
rog să nu mori. 


9. Made in USSR 


Am fost toţi crescuţi cu vise foarte frumoase. Totul era 
excelent şi nu ne trebuia nimic din altă parte. Noi doar 
ajutam pe alţii. Îi apăram de duşmanii capitalişti. 

În timp ce ne jucam cu maşinile frumoase cineva 
putrezea în Siberia. Cineva nu-şi mai vedea fiul. Dar astea 
sunt nimicuri. Huinea. 

Se bea în schimb multă vodcă şi vin ieftin şi bun. 


Salamul iarăşi era ieftin. Iar la o vodcă rezolvam totul. La o 
vodcă totul devenea limpede. 

Bunicii şi părinţii noştri beau de stingeau, ca să le fie 
mintea limpede şi să poată lua hotărâri corecte. Noi, copiii 
Uniunii Sovietice, ne năşteam cu visuri de beţiv. 

Bei o vodcă, hotărăşti ceva! Mai bei una - faci 
dreptate! Doamne, şi ce idei! Lumea pare perfectă atunci. 
Le faci dreptate la toţi. Dacă nu vor, proştii, venim cu 
tancurile! Pe urmă îşi vor da seama că le-am vrut binele. 

În Uniunea Sovietică nu există sex!, e o lozincă mai 
veche comunistă. Într-adevăr - nu exista sex normal, se 
futea numai cu mintea. US a avut o minte futută. 

Preşedinţii Uniunii Sovietice aveau toţi mecle de 
alcoolici, de idioţi. Totuşi, erau visători. Visurile lui Lenin 
erau înfăptuite de Stalin, ale lui Stalin şi Lenin de ceilalţi. 
În timpul perestroicii, au început să apară matrioşti cu 
feţele preşedinţilor, de la Lenin la Gorbaciov. Ar fi trebuit 
ca la sfârşit să fie o vodcă. Era doar Lenin. 

Când a venit Gorbi a interzis băutura. Toţi s-au trezit 
mahmuri. Mai dă-o-n pulă de ţară! Schimb ţara pe o vodcă 
şi un castravete murat. Deşi s-a tăiat ca o râmă, Uniunea 
Sovietică există prin fragmentele sale, prin creiere 
mumificate. Comunişti sunt peste tot, sunt majoritatea. Se 
numeşte altfel, totuşi: naționalism şi alte idei colorate la o 
sticlă de vodcă. Comunismul, aşa cum a existat el în 
Uniunea Sovietică, a fost o ideologie a alcoolicilor. Care n- 
au ajuns niciodată până la urmă la dezintoxicare. 


10. Sâmbătă 


Mi-ai zis mai târziu că ţi-a plăcut la început de mine 
fiindcă eram ciudat, cu alte cuvinte - dus şi pentru că eram 
fizic bine dezvoltat, ce greu să pronunţi aşa cuvinte. De 
dus, nu ştiu, toţi sunt duşi, doar că în direcţii diferite. 
Fizic, m-am antrenat la kickbox câţiva ani, am luat în cap 
atâţia pumni câţi alţii nu iau într-o viaţă. Bine, a fost 
metoda rapidă, aşa cum se fac reclame pe cărţi: engleza 
într-o lună bla-blea. Când eram începător primeam pumni 
în cap de la cei mai buni, cu ei făceam sparinguri. Numai 
câţi pumni în cap am luat de la Ski. Deşi acum sunt 
degradat fizic, anii ăia mă ajută uneori. De exemplu, la 
vreo discuţie cu intelectualii. Uneori doar aşa îi poţi opri, 
sunt toţi fără simţul măsurii, toţi paranoici, se cred 
fenomene paranormale, luceferii pulii pizdei mă-sii. Aşa, 
când încep să urce prea sus - îi fuţi una-n cap şi atboi, 
suca. 

Apoi am făcut jogging când în spatele meu era poliţia, 
eşti foarte motivat să alergi. Nu ai ce alege, renunţarea la 
fugă înseamnă renunţarea la tot, dacă te-au prins. Poliţiştii 
au pretenţia ca strada să le aparţină, ei doar complică 
treaba. În primul rând cu crimele lor, apoi cu legile lor 
futute. Noi avem legile noastre, verificate în timp, ele nu 
coincid cu alea făcute de pensionari perverşi şi senili. 

Eram în căminele din Gheorghieni, într-o cameră cu 
Allbe şi doi români. Da, atunci am început să ne 
diferenţiem: în români şi basarabeni. Distanţa era făcută 


desigur de români. Vorba unui profesor care după ce ne-a 
căcat o oră, a concluzionat: înainte vă iubeam mult, ca pe 
nişte fraţi, acum mi-e ruşine de ce fac basarabenii. Chiar 
cu vreo săptămână în urmă au prins pe doi cu pistoale. 

Ei şi? Ce e aşa de mirare să ai pistol? Mai bine să te 
împuşte altu'? Când aud de fraţi români, de pe ambele 
maluri ale Prutului, mi se face greață. S-ar putea foarte 
bine teoretiza ce înseamnă curvăria pornind de la relaţiile 
moldo-române. Şi Moldova şi România stau crăcănate 
fâlfâind din drapele, aşteptând să vină cineva să le fută. E 
vorba doar de concurenţa şi invidia dintre două curve 
sifilitice şi ordinare. Îmi bag pula, dar vorba aia, nu mi-am 
găsit-o la gunoi să mi-o bag în aşa ceva. 

În Gheorghieni aproape toţi românii aveau un aer de 
superioritate, cu cât mai cretin era cu atât se simţea mai 
ales, supraom aproape. Noi trebuia în ochii lor să ne 
simţim ca un fel de refugiaţi, un fel de săracii. Ei, pula! Am 
mai zis, diferenţa nu am făcut-o noi şi nu o facem nici 
acum. Diferenţa a venit din partea fratelui care s-a vrut 
mai mare. Sau soră, mai bine zis. 

Apoi nici basa nu s-au lăsat mai prejos. Începeau să 
vină tot felu' de idioţi, care prin simplul fapt că sunt 
basarabeni credeau că îl apucă pe Dumnezeu de coaie, că 
au deja prin asta un merit. În fine, e o temă borâtă, dacă se 
simte cineva superior prin naționalitatea, regiunea, satul 
de unde e - să-mi sugă pula. 

Adevărul e că pe mine m-a durut în cur că tu eşti 
ardeleancă, iar eu basarabean. La fel ca şi la mine, sângele 


tău amestecă mai multe naţionalităţi, nu mai contează ce 
scrie acolo în buletin. Buletinul cu tot ce scrie acolo e ca 
pentru vaci: să ştie cum să te încadreze în cireadă. 

Erai mică, de-abia terminaseşi liceul. Avusesem un 
chef organizat de fraţii români în cameră. Aia se apucaseră 
de dansat, iar eu cu Allbe de băut vin cu cana, repede, aşa, 
ca pe ceai. Discutam cu el mai mult despre iarbă, asta 
după ce ne descoperisem patimile comune. De unde dracu’ 
să faci rost de iarbă în România asta? 

Ţi-am zis să rămâi, să pleci dimineaţă. Ai rămas şi am 
început să vorbim tot felu’ de căcaturi. Ştiu că mă 
întrebaseşi dacă ştiu ce-i aia heavy metal. Atunci eu te-am 
întrebat dacă-ţi place Sepultura. Erai rockeriţă, genul de 
adolescenţi teribili. Mâinile ţi-erau pline de brățări şi de 
inele de argint. 

Te-am cucerit pe etape, la început îmi spuneai că ai un 
iubit că bla-bla-bla. Până la urmă l-ai trimis dracului şi ai 
rămas cu mine. 

Atunci, dimineaţă, când m-am trezit, ţi-am simţit lipsa. 
Mi se făcuse dor de tine şi nici nu-mi mai aminteam bine 
cum arăţi. 


11. Restart 


Într-o zi, Allbe a venit fericit. Murea de râs. Porcule, i- 
am zis, ai curnit. De unde? Găsisem nişte băieţi care ne-au 
iluminat. Iarba e peste tot. Farmacii sunt peste tot. Acolo 
unde însă nu există farmacii, nu există nici legi care să-ţi 


interzică să fumezi, să creşti o iarbă. Legile sunt invenţii 
pentru hoţi şi proşti. 

Aşa a început. Noi ne duceam şi curneam la baie, apoi 
ne întorceam în cameră. Le povesteam fraților români 
despre iarbă şi efectele ei. Ăştia erau entuziasmați, vroiau 
şi ei. De unde, tată? E mişto să povesteşti despre efecte 
atunci când eşti rupt. Băieţii nici nu-şi dădeau seama. 

Între timp, aflând că sunt câţiva basa în cămin, au 
început să vină la noi tot felu': îmi aduci, frate, un 
kalaşnikov, îmi aduci haş, pistol, îmi înregistrezi o maşină 
pe numele tău. Noi mai trăgeam o travcă şi le promiteam 
la toţi de toate. Cum nu, frate?... 

Ţie nu-ţi plăceau toate astea, aşa că ieşeam la 
plimbări. Ne sărutam ca proştii pe stradă, umblam aiurea. 
Într-o zi mi-ai spus: vreau să facem dragoste. 


12. Familia Bundi 


Sunt lucruri cărora la început nu le acorzi nici o 
importanţă, dar care prin repetarea lor uneori te 
înnebunesc. De exemplu să mergi pe stradă şi la un 
moment dat un ment să-ţi ceară actele. Sau să-ţi pună o 
amendă că mergi prea tare, prea încet, că ai parcat greşit, 
că ai numere din alt judeţ, gaborii nu pot să nu dea 
amenzi. 


Astfel de lucruri are vocaţia să facă şi Bob. De 
exemplu, să vin seara obosit la tine şi el să apară: v-am 


adus şoarecele, dar să aveţi grijă să nu-l călcaţi, să nu-i 
daţi ceva de mâncare să se otrăvească, să... să... ş.a.m.d. 
Tocmai când vroiam să te fut îmi trebuia şoarecele să-l 
plimb! 

De când are o familie întreagă de pidaraji mici, nu mai 
ştii care în ce relaţie e cu ceilalţi, un şoarece poate fi altuia 
şi tată şi frate, şi fiu şi futălău. Nu credeam vreodată să mi 
se facă aşa scârbă de şoareci. Uneori adormeam şi ca în 
filme de groază mă trezeam când un şoarece îmi cădea de 
pe dulap pe faţă! Super! Nu ştiu cum am reuşit să mă abţin 
să nu arunc măcar unu' de la balcon. 


Acum expresia şoarece de bibliotecă mi se pare şi mai 
potrivită pentru intelectuali. 

După ce Bob a înţeles: lui Yo nu-i mai plac şoarecii..., 
şi-a găsit alt hobby: iarăşi când să ne futem: pak! pak! în 
uşă: vă uitaţi cumva la Familia Bundi? Mi-am amintit de 
vorbele lui Dosty când Fane i-a declarat că o să vină în 
fiecare noapte să scrie la computerul lor: vină, Fane, de ce 
să nu vii? Eu cu gagică-mea o să ne futem, iar tu o să scrii 
la computer. 

Sau iarăşi un obicei pizdos: Bob când nu meditează, se 
plimbă bodogănind cu şoarecii, acelaşi refren: şoarece, 
şoarece, animal de treabă, şoarece, şoarece, animal de 
treabă, uite la el ce inteligent e, şoarece, şoarece. Sau 
Greta cum îşi târâie picioarele şi trânteşte uşile, toate 
uşile, inclusiv de la dulapuri şi de la frigider. 

Fute-te, Yo, dacă ai nervii tari, dacă rezişti în timp ce 


te fuţi să auzi continuu: şoarece, şoarece, animal de 
treabă, şoarece, şoarece, animal de treabă, uite la el ce 
inteligent e, şoarece, şoarece. sau cum trânteşte Greta 
uşile şi şârâie picioarele, sau când ţi se scoală să auzi cum 
îţi bate Bob la uşă să te onoreze cu prezenţa şoarecelui. 

De când Bob şi-a făcut propria familie Bundi, cu 
şoarecii ei cu tot, l-a scos pe unu”, pe tatăl familiei, în 
coridor, că-s prea mulţi în camera lui. Aşa că cretinul de 
şoarece te trezeşte la orice oră ronţăind. Pidarii mănâncă 
mai bine ca mine, în fiecare zi Bob le cumpără mere, pere, 
banane, fulgi, seminţe, ciocolată, salată. regim pizdos, ce 
dreacu. E şi mai mişto că Bob înainte de culcare vorbeşte 
cu fiecare jigodie în parte, sunt fericit când pe la două îl 
aud în coridor: şoarece, şoarece, animal de treabă, 
şoarece, şoarece, animal de treabă, uite la el ce inteligent 
e, şoarece, şoarece. 

Nu de alta, dar oricum sunt obişnuit cu căminul. La 
cămin tot timpul e gălăgie, dar diferită faţă de cea de acum 
o oră, două, în schimb Bob o ţine una şi bună: vai, vai, vai, 
începe o nouă zi de rahat, vai, vai, vai, nu ştiu ce dreacu 
mă ustură ochii, vai, vai, vai, tare prost o duc cu banii, 
aşea. ce mai mâncăm acuma?, şi vorbele care le 
încoronează pe toate: şoarece, şoarece, animal de treabă, 
şoarece, şoarece, animal de treabă, uite la el ce inteligent 
e, şoarece, şoarece. Desigur că toate astea cu gestul 
potrivit: cu baterea cu palma pe burţălău, pe fălci, 
scărpinatul la coaie şi ruptul etichetelor. 


13. Capitalism 


Te-am iubit America, te-am visat, te-am aşteptat, iar 
tu, America, te-ai pişat peste visurile mele. Eşti o curvă, 
America. Mă piş pe tine, America. Şi pe obsesiile tale. 

Toţi aşteptau de la tine pacea. Bătrânii în timpul 
comunismului se uitau toată ziua la cer. Te aşteptau, 
America. Aşteptau să te vadă venind în avioane, să aduci 
libertate, fraternitate etc. Tu ai adus bombe, America. 
Nimeni nu a crezut la început să însemni altceva decât 
pace, tu poate crezi asta şi acum. 

Uniunea Sovietică era pe de o parte, era răul, era 
pericolul omenirii, al libertăţii, iar tu, America, erai la 
celălalt capăt, erai libertate, erai pace, erai binele. Tu, 
America, luptai cu Uniunea Sovietică. 

Dar şi Uniunea Sovietică însemna pentru mulţi binele, 
pacea, libertatea. Uniunea Sovietică lupta pentru fraţii mai 
mici ocupați şi exploataţi de bampirii capitalişti. 


Într-o zi, Uniunea Sovietică a obosit de atâta luptă. 
Într-o zi Uniunea Sovietică a intrat în mare căcat. A văzut 
că fraţii mai mici nu se bucură de libertatea pe care ea le-a 
dăruit-o, nu se bucură de pedepsirea duşmanului. Şi atunci 
Uniunea Sovietică s-a simţit cu un mare gol în piept. Locul 
ăla era plin de morţi. De toate culorile. De morţii pentru 
idee, de morţii duşmani, de copii arşi înainte de a se naşte, 
de femei însărcinate violate. Uniunea Sovietică a fost şi ea 
un vis frumos, s-a dus dracului. Ar trebui să te gândeşti 


bine la asta, America. 

Tu, America, n-ai mai ştiut cu cine să mai lupţi. Pentru 
pace, fraternitate, libertate. Un timp ai găsit duşmanul în 
Irak, ai bombardat acolo, s-a rezolvat prea repede, prea 
uşor. Deşi mulţi credeau că vine sfârşitul lumii. Apoi, 
America, ai găsit şi mai găseşti şi alţi duşmani, dar ei sunt 
prea mici pentru puterile tale. Aşa că îi distrugi cu totul, 
cu tot cu case, cu bătrâni, copii. Tu, America, le aduci 
eliberarea. Le aduci pacea ultimă. 

De ce te urăsc iugoslavii, America? De ce te urăsc 
musulmanii? De ce te urăşte atâta lume, America? De ce te 
urăsc americanii? Tu răspunzi că pentru că sunt proşti. 
Proastă eşti tu, America. 

Ţie, America, ţi-e a fute şi nu ai cu cine. Ţi-ai omorât 
bărbaţii care puteau face asta. Eşti ca o libelulă, care îşi 
mănâncă masculul după futai, America. Pacea, libertatea, 
fraternitatea ta e de căcat. Ea înseamnă în primul rând 
moarte. Multe morţi nevinovate pentru fantasmele tale 
perverse. Eşti necrofilă, America. Ucizi ca să fuţi. 

De fapt eşti doar o proastă. Ca şi Uniunea Sovietică. 
Eşti condusă doar de moşnegi libidinoşi şi proşti, cărora nu 
li se mai scoală, care ejaculează doar la statisticile morţii. 
Eroii tăi sunt babe, America. Ele hotărăsc soarta ta, 
America. 

America, nu fi vacă, vei fi lovită în cap ca o vacă, vei fi 
lovită în toată splendoarea atunci când nu te aştepţi la 
asta. Căci ai o minte de vacă. Eşti proastă şi te superi când 
îţi spune asta Eminem, când ţi-o spune Marilyn Manson 


sau ţi-o trage Jim Morrison. 

După ce omori milioane de oameni te miri că cineva 
moare pentru a te lovi. Câţi oameni ai ucis tu, America? Te 
miri că mai vrea cineva să te fută? Eşti deprinsă doar cu 
poezii? America, lasă-ţi pensionarii să se ducă la pensie. 
Lasă-i să se fută între ei. 

America, chiar nu vezi cum îţi bagi singură bombele în 
cur? America, nu te mai iubesc. Mi-e scârbă de tine. Mi-e 
scârbă de toate utopiile, ca şi de Uniunea Sovietică. 
Ascultă hip-hop sau rock mai bine, calmează-te, vacă. 

Drapelele tale, America, sunt arse în toate colţurile 
pământului. Oamenii plâng din cauza ta. Oamenii îşi taie 
venele din cauza ta. Ei îşi jură că te vor lovi aşa ca să ţii 
minte. 

Dar americanii tăi ce crezi că fac acum? Nu crezi că 
încep să se sature de atâţia eroi, de atâtea crime 
amestecate cu libertate, fraternitate, egalitate? America, 
americanii te vor fute. Fiindcă tu le-ai futut atâta timp 
mintea. Fiindcă eşti o curvă proastă, America. 


14. Curăţare yoga 


Lui Bob i se pare că e tot timpul bolnav. Ochii îl 
ustură, mucii îi curg, da-păi cre’ că m-a tras iar curentul... 
Şi bagă pastile, băi tată! Pastile sunt peste tot, inclusiv la 
budă. Cre' că-i toxicoman fără să-şi dea seama. Aspirină, 
huină, gavnină, doxiciclină, paracetamol, algocalmin. în 
fiecare zi bea câte-un pumn. Preventiv. 


Boala principală e însă de stomac. Din cauza 
tabletelor şi dulciurilor stomacul lui Bob a luat-o razna. 
Astfel, chiar dacă s-a căcat cu jumate de oră în urmă pe 
Bob îl poate apuca cufuritul iarăşi. 

O patimă a lui e plimbatul. E în stare să se plimbe câte 
vreo şase ore. Să străbată oraşul dintr-o periferie-n alta. 
Spune că atunci meditează cel mai bine. Cred şi eu, cum să 
meditezi într-o cameră plină cu jigodii de şobolani? 
Burţălăul îl mai poate durea şi din cauza că şi-l trage în 
sine, mai ales când e cu Greta pe stradă. Bob îşi trage 
burta şi face o expresie că zici că se cacă imediat pe el, iar 
Greta îşi târâie picioarele de-o doare-n cur de toate. 

Bob ştie toate străzile, ştie toate plăcintăriile, 
gogoşeriile, non-stop-urile şi chioşcurile cu mâncare. 
Desigur că în timpul plimbărilor burta i se umple regulat 
cu toate rahaturile. Când se întoarce în apartament, cu un 
vraf de pungi cu napolitane, biscuiţi, ciocolată. are 
întotdeauna buzunarele pline de pungi goale. 

Are cu el tot timpul şi câteva sticluţe de ceai de urzică 
sau sucuri. Ca să-l ajute la digestie. În fiecare zi Bob zice 
că mâine face o zi de post, să mănânce doar grâu umflat, 
dar de fiecare dată după ce îşi rade până la amiază portia 
iniţial repartizată pentru o zi, zice că a cam ametit, nu-ş' 
ce dreacu. parcă mă ustură şi ochii. şi coboară desigur să- 
şi ia ceva dulciuri să-şi revină şi pe deasupra mai bagă şi 
un pumn de pastile. 

Cu toate că crapă atâtea căcaturi, Bob se crede 
cumpătat. La început, când l-am cunoscut, se credea chiar 


vegetarian, dar când a văzut că mă futeam de râs a 
schimbat termenul, acum e cumpătat. 

Seara, Bob e constipat. Ca să scape de constipaţie îl 
ajută yoga, a zis că mă învaţă când am chef şi pe mine. Bea 
trei litri de apă caldă cu sare, face nu ştiu ce exerciţii yoga 
şi apoi WC-ul e ocupat între o jumate de oră şi o oră. 
Procesul se numeşte curățarea stomacului. Mamă, ce aud 
atunci! Explozii şi artificii! Pula mai eşti în stare să mergi 
apoi la baie, mai bine te pişi în lift sau la balcon, că la WC- 
u îţi pică părul din nas după ce orbeşti. 

Vai, vai, vai, ce dreacu. Dimineaţa Bob şi-o începe 
iarăşi cu o tehnică yoga: îşi rade toxinele de pe limbă cu o 
linguriţă. 

Bob e băiat bun, pe bune, dar sigur că nu trăiesc pe 
aceeaşi lume ca şi el. Nici lumea pe care trăieşte el nu e 
cum vrea să o creadă - cu multe exerciţii yoga, inclusiv cu 
Greta, cu multe dulciuri, se dovedeşte în schimb cu de-alea 
ce ies din burta lui tocmai curățată. 


15. Printre dinţi 


Într-o vizită în R. Moldova, atunci când stăteam în 
cartierul Gheorghieni, de Paşti, maxilarul mi-a zburat 
dracului. O lovitură cu o ţeavă în bot şi gata. 

Tu nu mai ştiai de ce nu vin, ce se întâmplă. Apoi ti- 
am scris. Că totul e în regulă, doar că am câteva fracturi la 
maxilar şi vin repede, când am să pot suporta să merg vreo 
24 de ore cu trenul. 


Când am venit, Allbe mă aştepta în gară. Ne-am mai 
pricalit cum vorbesc, Allbe zicea că aşa am o voce mai 
impunătoare, mai bărbătească. Aşa, adică cu maxilarul 
cusut cu sârmă. Acasă îmi venea să mă caţăr pe pereţi, să 
scot odată toate sârmele. Vreo săptămână nu puteam 
articula nimic, apoi m-am învăţat să vorbesc fără să 
deschid gura, printre dinţi. 

Doctorul care m-a cusut, după ce a tras câteva sute de 
coniac înainte de operaţie, pentru curaj, în timp ce băga 
sârma în gingiile mele şi trăgea cu cleştele, încerca să 
convingă o asistentă să o fută. Pe urmă m-am gândit că 
poate o fi avut ăla cursuri de psihologie, pedagogie, 
metodică, nu?, cum să facă să distragă atenţia pacientului 
în timp ce îi taie carnea. Asistenta a fost de acord până la 
urmă, chiar a zis că o cheamă şi pe prietena, iubita ei, mai 
bine zis. 

În staţia de lângă cămine am coborât cu Allbe şi ne- 
am oprit un pic să-mi revin. Am văzut o gagică mişto 
întoarsă cu spatele la noi. Când se apropia troleul, mi-am 
dat seama că eşti tu. l-am zis repede lui Allbe că vin mai 
târziu şi am sărit în troleul în care urcaseşi. Am venit lângă 
tine. Tu te uitai pe geam. Te-am privit aşa un timp, apoi am 
pus mâna pe umărul tău. Te-ai întors speriată. 

Ţi-am făcut semn să coborâm, nu am vrut să te sperii 
în troleu de modul în care vorbesc. Am coborât, neam dus 
şi ne-am aşezat pe un scaun de la intrarea într-un bloc. Am 
fumat câte-o ţigară aşa, fără să vorbim nimic. 


Am stat două luni cusut. Eram nervos pe toată lumea, 
inclusiv pe tine. Nu mai ştiam ce-i aia să mănânci. Dar 
pierdusem şi simţul foamei. Mi se băga doar glucoză în 
venă. Plus tot felul de căcaturi pentru dezinfectare, pentru 
nu ştiu ce. Medicii au creat în mine o repulsie pentru 
injecții, e o cauză a iritării mele faţă de înţepături. Iarbă, 
tablete, e altă treabă. Înţepăturile îmi creează o stare de 
silă, de murdărie. Căci sângele e murdar. Când vezi sânge 
trebuie să te speli. 

Vroiam atunci tare să te sărut, dar nu puteam să fac 
lucrul ăsta. Tu îmi sărutai buzele, îmi atingeai cu limba 
sârmele de pe dinţi. După ce mi-am scos sârmele şi te-am 
sărutat, câteva zile iarăşi nu am prea putut vorbi, 
depusesem prea mult efort pentru maxilarul meu. 


16. Şefu’ 


Bob zice că doamna cu tevu’, care face curăţenie în 
bloc e imaginea perfectă a securistului. Ea îi ştie pe toţi, 
fără complexe se leagă de fiecare care-i iese-n cale: bă, tu 
arunci chiştoace pe jos? Tu scrii pe pereţi? Vă ia mama 
dracului când vă prind! Morari, unde vrei să arunci 
gunoiul? Ţi-l bag în cap, bă! Nu te pune cu mine că te... 

Când  administratoarea blocului încasează banii 
pentru cheltuieli, doamna cu teul stă în dreapta ei, având 
de comentat la fiecare câte ceva. 

Doamna cu teul are de fapt două stări. Prima, e cea 
fericită, când e beată. Atunci, chiar dacă se leagă de 


cineva, o face ca să se amuze, să mai scape pârţine pe 
gura ei: hă-ho-hlă-hfă! Bob e băieţelul educat şi naiv al 
blocului. Administratoarea, doamna cu tevu’, instalatorii, 
şefu' de scară, l-au luat drept fraier, aşa că acum trebuie 
să suporte orice fel de fraiereală. De exemplu, cheltuielile 
pe apartamentul lu' Bob întotdeauna sunt cele mai mari 
din bloc. 

Buru fusese bolnav, a trecut mai rar pe aici şinua 
mai desenat în lift, aşa că liftul e acum curat. Are doar 
câteva iscălituri ale lui Patrocle şi din când în când câte-o 
borâtură, în rest - flegme zilnice. Într-o zi, Greta a zgâriat 
pe peretele de la parter, de lângă lift, un şoarece. Doamna 
cu teul l-a chemat pe Bob la ea şi i-a zis: bă, pula mea, vezi 
că cineva din apartamentul tău a zgâriat pereţii, îi dau o 
muie când îl prind! 

Soţul ei e şeful de scară. Un imbecil de 1 metru 20, cu 
capul pătrat, lentilele groase cu privire pătrunzătoare. El 
întotdeauna permite celorlalţi să intre înaintea lui în lift, 
apoi începe să întrebe: da’ la ce etaj, da’ câţi staţi acolo, 
da’. 

La Bob în apartament şefu' de scară a fost de mai 
multe ori, să-i vadă pe toţi care locuiesc acolo şi să-i 
preîntâmpine că degrabă tre’ să vină poliţia. Desigur că 
poliţia, adică un alcoolic de poliţist cu mucii uscați pe bot 
şi scărpinându-se în ureche cu pixu', apărea imediat. Aşa 
se făcea că venea numai la Bob. 

În rest, şeful de scară e simpatic. Ori e bălos, puţind a 
alcool, ori încă treaz, pe la cinci dimineaţa se duce la 


pescuit. Şi e foarte amabil. Data viitoare când voi veni la 
tine şi mă va lua cu amabilităţile lui am să-i dau un cap în 
gură. 


17. I Wanna Get High 


Bag câteva fumuri şi plec, pa!, mi-am ratat cariera, la 
revedere Terra! Culorile îmi invadează ochii, aud în 
coridor râsete, îl aud pe Allbe cum întoarce o casetă şi 
cade şi el în pat. Tataie în tricoul lui cu frunze de cânepă 
încearcă să urce pe patul supraetajat. Chitara lui cade, 
provocându-mi în cap explozii, beznă ce se încheagă cu 
foc. 

Cu încetul toate alea legate de realitate ies din hard. 
Ultima legătură a fost o muscă care mi s-a părut că a 
zburat o veşnicie de la un capăt la altul al camerei, apoi s-a 
lovit de WTC şi s-au dus împreună în beznă. 


Te simt lipită de mine, rotindu-ne prin beznă, frig, 
apoi cald, apoi brusc suntem iarăşi sus, norii ne trec prin 
creier, simt ce simţi tu, reuşesc să mă văd în acelaşi timp 
şi prin ochii tăi şi prin ai mei. Mă simt prin tine, mă văd, 
mă lipesc de mine prin tine. 

Îl văd pe iepuraşul cu ochii bălăngănindu-se alergând 
pe lângă noi, aşa ca într-o poveste ce mi-ai spus-o odată. 
Simt durerea ta atunci când te muşc, când te zgârii. Brusc 
cădem lângă nişte munţi, cu o viteză uimitoare trecem 
printr-o peşteră, coborâm tot mai jos, se face frig, apoi 


aerul e călduţ şi umed, apoi fierbinte. Trecem prin lavă, ea 
ne acoperă corpurile, nu reuşeşte să se bage între noi. De 
fapt, nici nu mai simt vreo diferenţă între tine şi mine. 
Dacă te-ai dezlipi măcar o secundă de mine, ştiu că aş 
rămâne aici, aş forfoti prin lavă, m-aş pierde, nu aş ieşi 
niciodată la suprafaţă. 

Viteza ni se măreşte din ce în ce mai tare, lăsăm lava 
în urmă, trecem iarăşi printr-o peşteră, ne rotim prin ea, e 
un fum uşor, se aud sunete ciudate. O muzică ce nu se 
aude normal, ce se simte de peste tot. Îl găsim într-un colţ 
pe bătrânul mag mişcându-şi uşor capul cu ochii închişi. Îi 
contemplăm muzica, ne desprindem unul de altul şi încet 
ne descompunem în aer. Suntem cântecul magului, trecem 
pe lângă desenele cu oameni plutitori de pe pereţii 
peşterii, pe lângă zgărieturile colorate pline de linişte, 
pace şi înţelepciune care nu spun nimic, nu poţi să 
transmiţi asta altuia, chiar dacă ai simtit-o şi ţi-a dat viaţă. 

Bătrânul mag scoate din ureche un cărbune aprins şi 
îl pune pe narghilea. Simt, văd cum trage fumul ce vine 
direct din narghilea la gura lui, deşi nu are nici un furtun. 
Fumul face cercuri jucăuşe, ordonate, intră în gura 
magului, ca o mână ce se bagă în plămâni, se opreşte 
acolo, e înghiţit de sânge, simt cum mâna i se plimbă prin 
vene, ajunge la creier, îi mângâie uşor ceafa, magul expiră. 
Corpul îi deveni fosforescent, transparent. Îi văd ochii, deşi 
pleoapele îi acoperă. Simt o linişte nemaipomenită, care nu 
se compară nici măcar cu fericirea. 

Noi ne rotim descompuşi în jurul lui, descifrăm 


desenele de pe pereţi, îi trăim muzica. Mă voi trezi cu 
melodia lui în cap, însă oricâte eforturi aş face nu voi 
putea îngâna nimic din ea. 

La un moment dat el deschide ochii, sunt foarte clari, 
limpezi, ne trezim înghiţiţi de ei, ajungem iar pe cer, sus, 
coborâm până deasupra clădirilor, pădurilor, apoi brusc 
urcăm iarăşi la cer. E atât de bine, norii ne învelesc, ne 
apară, soarele ne limpezeşte mintea. 


18. Bob face un referat 


Ca o regulă paralelă a tendinței sale de a deveni homo 
universalis, Bob mai are şi darul de a se documenta ca 
pentru o teză de doctorat pentru un căcat de referat. 
Astfel, într-un semestru întreg el a căutat pe internet, în 
reviste, cărţi, materiale pentru un referat. Până la urmă 
nici măcar nu l-a citit la şcoală, că nu mai era timp să şi le 
citească toţi. 

În schimb, şi-a umplut o plasă plină cu notițe pentru 
acel referat. Apartamentul lui Bob e plin cu astfel de 
plăsuţe cu notițe. Periodic, el le scoate şi le grupează, că 
nu ştiu cum se face, dar sunt tot timpul în dezordine. 

Viaţa lui Bob este ca un astfel de referat al lui. 
Lucrează cu lunile pentru câteva rânduri deampulii, de 
care nu are nimeni nevoie. Dimineaţa Bob se trezeşte, îşi 
toarnă ceaiul de urzică în sticluţe, îşi ia într-o pungă mică 
toate actele, în alta mare - toate notițele la vreun referat şi 
o fute la BCU. 


Asta pentru el înseamnă o bună organizare şi 
cumpătare. Vine apoi spre seară: vai, vai, vai, ce dreacu, 
iar mă ustură ochii, îşi umple burta şi o taie la plimbări 
prin toate cartierele. Desigur, nu înainte de a da dispoziţii 
când să fie scoşi şi şobolanii la plimbare prin cameră şi în 
ce ordine. 

lar pe mine mă doare-n pulă de astfel de căcaturi. Mă 
piş eu pe cultura generală. Asta-i un argument feroce al lui 
Bob: vai, vai, vai, dar asta e cultură generală! Cultura 
generală e o prostie de futut creierii la cretini, de 
maxilarizat conţinutul, vorba ta. Părinţii noştri au fost plini 
de cultură generală, la ce le-a folosit? Mă piş pe istorie, pe 
toate rahaturile băgate lor pe gât. Orizontul le era ocupat 
doar de viitorul luminos al comunismului, în timp ce ei 
aveau regim de sclavi futuţi. 


Ei studiau istoria şi alte căcaturi şi nu au observat 
cum viaţa trece pe-alături. Mi se face rău când mă gândesc 
la intelectuali. Interesul lor pentru orice e o boală. De 
unde? Ei doar îşi alegeau hobby-uri după hobby-urile 
puterii care îi futea. Cu alte cuvinte: interesul lor pentru 
orice e un interes derivat din ăla al securităţii. În timp ce-şi 
turnau colegii, prietenii, mai exersau studiind ce îl mai 
mânca în cur pe Decebal, ce prostii s-au mai întâmplat în 
vastul spaţiu carpato-danubian. 

E interesant că totuşi toţi au studiat aceleaşi rahaturi, 
cărţile după care trebuiau să se lumineze le erau 
recomandate tuturor. A fost de fapt doar maculatură. 


Istoria a fost falsificată. Îmi bag pula-n ea. 


De fapt, cultura lor are o singură sursă, au supt cu 
toţii dintr-un singur loc: din pulă. 

Ştiu un lucru, nu vreau ca mintea mea să fie futută. Ce 
pot eu învăţa de la un aparat monstruos care îi modelează 
pe toţi aşa cum vrea? Dacă ar fi fost altfel, am fi avut 
dizidenţi, dar aşa?... Îl avem doar pe Goma, pe care cu 
toată prostia şi laşitatea lor toţi încearcă să-l nege, că da... 
dar e basarabean... da... dar e nebun... Şi one more time: 
să-i mai sugă pula lui Goma. 

Decât să scormonesc căcaturi mai bine mă cac. Mai 
bine fut minţile altora decât să-mi fută mie cineva mintea. 

Notiţele lui Bob toate vor avea acelaşi destin, ca să 
citez unu’ dintre termenii folosiţi în draci de intilictuali 
clujeni: Bob tot va ajunge să se constipe mintal şi va face o 
spălătură, folosind yoga. Apoi iarăşi şi iarăşi. Altfel va fi 
pierdut. 

Bob mi-a arătat de câteva ori mailuri de la frate-so. 
Ăla, invariabil, îşi începe scrisoare aşa: ce faci boule, te 
îndopi pe banii noştri? Vaca de mama zice să nu-ţi scriu 
nimic de rău... ş.a.m.d. Odată i-a cerut lui Bob o listă cu 
cărţi pentru cultură generală. Bob, în loc să-i dea ceva mai 
lejer, i-a dat o listă cu căcaturi din istorie. Frate-so i-a 
scris: să-ţi bagi în cur cartea aia, după ce am citit vreo 
cinci pagini am văzut că nu faci nici un rău dacă stârpeşti 
câteva milioane de cretini de pe faţa pământului. 

Când a văzut că mă amuză mailurile lui frate-so, Bob a 


avut amabilitatea să-mi trimită şi mie câteva. lată unu' la 
temă: 


Subject: sugi pula 
Date: Wed, 28 Aug 2002 21:35:58 +0300 


bah mi-am luat cd writer si deja am futut un cd da stii 
ce e culmea - ti-am facut nenorocitul ala de cd ca sa scap 
de spatiu (de data asta pe bune) 

AM TRECUT LA MATE 

am luat 5 in teza shi m-am scos bani nu avem pentru 
ca taticu vrea sa-si deschida firma shi mi-a dat shi mamica 
500000 pentru cd writer m-am apucat de cartea aia cu 
universul shi planetele shi stii ce am aflat 

CA OAMENII SUNT NISTE FIINTE ATAT DE 
NEINSEMNATE INCAT 

NU ARE NIMIC DACA OMORI PE CATIVA 

hai sal ca ma da asta de la conex afara 


Dup-aia se pare că Bob a stat un pic pe gânduri. Acum 
e bine. Citeşte o carte despre tortură a Ruxandrei 
Cesereanu. l-am zis să mi-o împrumute şi mie. Mi-a cerut 
un album Paraziţii. 


19. Ecstasy 


Nu te-am văzut de vreo lună, nu te voi vedea cel puţin 
încă o lună. Vorbind aici cu tine ca Arghezi cu dumnezeul 


lui. 

Nici măcar nu ştiu dacă am să te găsesc când am să 
ajung acolo. Nici măcar nu ştiu dacă nu ai plecat şi tu în 
altă parte. 

Ziceai că ai putea să mergi în Amsterdam, la ceva 
rude, nu mai ştiu. Ţi-am zis să mă iei şi pe mine, că ar fi 
mişto. Mi-ai răspuns că nu, că parcă m-ai şi vedea deja tot 
timpul drogat. Mai ales că acolo toată treaba e legală. Şi 
majoritatea comercianților îţi dau gratis prima pastilă de 
Ecstasy. 

Din contra, acolo poate că nu m-aş mai droga. 
Realitatea de acolo e aşa ca în halucinaţiile mele, de ce să 
mă mai droghez. În fond, am înţeles treaba, vorba lui 
Osho, pe care l-am citit de la Bob, pot să merg mai 
departe. La început n-aveai nimic împotrivă să bag iarbă. 
Aveai doar împotriva dereglării mele. Să mă găseşti de-o 
grămadă de ori rupt în paişpe de-o supradoză, cu noţiunea 
timpului uitată, mai ales când luam caleosa. Pentru mine 
totul mergea ca pe roate, sau totul mergea după plan, cu 
diferenţa că una se înghite, iar alta se trage-n piept. 
Pentru tine era diferit, nu puteai să mă aştepţi o 
săptămână până îmi revin, sau să vii la mine şi să mă 
găseşti ubitâi. Ubitâi în română înseamnă ucis, noi cu 
băieţii am mers pe frecvenţa uciderii. 

Îmi spunea Allbe odată un banc: într-un mare oraş, 
într-o piaţă mare, a fost ucis unu’. Poliţia a înconjurat 
imediat piaţa şi le-a interzis oamenilor să iasă de acolo, 
până când nu se află vinovatul. Nimeni nu recunoaşte. Un 


narcoman, care era şi el pe acolo, s-a apropiat de mort, s-a 
uitat, a chemat poliţia: auziţi, da’ ăsta poate a venit aşa 
ucis aici! 

Prima oară când m-ai găsit rupt, după o supradoză, ai 
fost foarte speriată. După asta m-ai tot futut la cap să mă 
las. 'Ţi-am zis că nu se poate întâmpla nimic, că e un fleac. 
La început mă cunoşteai de fiecare dată când eram drogat, 
dup-aia nu ştiu, nu mai ziceai nimic. Ori că ai văzut că 
degeaba îmi zici, ori că te făceai şi tu că nu observi nimic. 

Odată chiar mi-am cumpărat pastile în timp ce mă 
conduceai la gară. Mi se terminase şi iarba şi caleosa. Deja 
începuse lomca, nu ştiam cât rezist fără. Cu încetul, 
trecusem de la iarbă pe pastile, după vreo zece doze de 
caleosa mi-am dat seama că dacă nu iau câteva zile deja 
încep să mă caţăr pe pereţi. Nu m-a deranjat foarte tare, 
mai ales că nu mai ţineam minte nimic cu săptămânile. 
Când mi se terminau pastilele ştiam că trebuie să merg la 
farmacie. Atât. 

Atunci am vrut să te fentez, ca de atâtea ori, să-mi iau 
pastile de la două farmacii diferite în drum spre gară. Doar 
că ai venit să mă petreci. Aşa că a trebuit să te conving că 
e o nimica toată, că le iau doar pe tren ca să nu simt cum 
trece timpul. Ţi-ai dat tu seama, dar nu ai avut ce face. Îmi 
amintesc şi acum de ochii tăi albaştri, miraţi, disperaţi, mă 
rugai, măcar acum, de data asta, fă-o pentru mine, nu mai 
lua pastile. Totul e bine, totul va fi OK, îţi repetam eu, 
simțind cum sângele mă fute, îşi cere doza cuvenită. Erau 
cuvintele lui Baston înainte de a se călugări: totul va fi 


bine, frate. Sau într-o variantă a englezei sale personale: 
totul va fi everybody! 

Ţi-am promis că nu se va întâmpla nimic, mă simţeam 
cam de căcat în faţa ta, oricum nu mai aveam de ales. Te- 
am privit de pe fereastra din coridor până ai dispărut. Mi- 
era deja dor de tine. Ştiam că imediat vei fi lângă mine. 
Din câteva mişcări: 1. intrat în compartiment. 2. deschis 
rucsacul, scos pastilele. 3. mers la baie, înghiţit pastilele. 
4. ieşit din baie, mers în compartiment, luat cola, luat 
walkman-ul. 5. ieşit în coridor, fumat, băut cola. 

Atunci, în faţa beznei de afară, sau în faţa soarelui, 
încep să apară alte imagini. Imagini ce mă liniştesc, îmi fac 
bine, mă fac să uit de tot căcatul. Şi să fiu în afara 
timpului. Casca mă izolează de restul. E un motiv să nu 
bag în seamă pe nimeni, să mă doară-n pulă. 

În compartiment îmi închid ochii. Trenul se preface în 
şarpe, se mişcă armonios, îşi întoarce faţa spre mine, îşi 
arată colții, ochii răi, vii, dar fără nici un pericol. Şarpele 
dansează printre o mie de culori în continuă schimbare. 
Simt cum culorile îmi ard pielea. Deschid ochii, un moş îmi 
povesteşte despre Ceauşescu. Văd cum îi ies literele 
strălucitoare dintre dinţii stricaţi. Îl ascult fermecat. Da, 
băi tată, îi mai zic şi el încurajat dă-i mai departe cu 
comunismul lui, cu Ceauşescu lui. În fond, ce mai 
contează, mă doare-n pulă. 

Deschid ochii, cineva îmi vorbeşte despre culturism, 
despre cele mai eficiente metode de a face muşchi. Trebuie 
să bagi şi nişte pastile, ca să nu oboseşti degeaba, zice, da, 


frate, ca totul să meargă ca pe roate... 

Deschid ochii, cineva vorbeşte despre poezie. Despre 
noua viziune, noile tehnici, căcat. Căcat, zic. Eşti indecent, 
mi se spune. Indecent e să-mi fuţi capul, zic şi închid ochii. 

Deschid ochii, sunt în coridor, stau rezemat de-o 
gagică. Îmi aprind o ţigară, ea tot vorbeşte, nu prea înţeleg 
nimic, cre’ că-i unguroaică, nu-i bai. Mai beau un gât de 
suc şi simt cum un val cald mă loveşte direct în cap. Cad 
peste ea. 

Deschid ochii. Merg în coridor, deschid fereastra. 
Capul mare al şarpelui se apropie cu gura căscată. Mai 
bag două pastile. 


20. Cu îngerii 


Baston în bucătărie, vorbind în faţa unui reportofon. 
Vorbeşte, ia chitara, cântă. Intră Drama pe fereastră. 

Ce faceţi? 

Îmi aprind o ţigară, îmi fac o cafea. Baston vorbeşte 
mai departe, parcă nici nu ar observa că am intrat şi eu în 
cameră. Lacrimile mari i se scurg pe obraji, cad pe 
reportofon. Bei o cafea?, îl întreb. Bine, zice. 

Ce tot faci acolo? îl întreabă Drama. Vorbesc cu 
îngerii. Care îngeri? Îngeri, gata. Drama iese pe fereastră. 
Mai zice ceva în timp ce iese. Da, da, îi răspund. Apoi: ce-a 
zis? 

Baston îmi zice că dacă vreau, odată îmi va desena 
toţi pereţii din casă. Va face o frescă cât toată casa. 


Desigur că vreau, şi acum vreau, dar asta nu se va mai 
întâmpla niciodată. Pereţii vor rămâne aşa în continuare, 
iar mâinile lui Baston nu vor ţine nici pensula, nici chitara. 
Când a vrut odată să intre la Arte, trebuia să improvizeze 
pe loc un desen. El s-a dus la întrerupător şi a făcut acolo 
un tablou. Desigur că toţi l-au crezut nebun. 

Yo, hai să-ţi fac o casetă, zice Baston şi ia chitara. Îi 
aduc reportofonul, îl pun pe scaun. Baston se lasă pe 
spate, începe să cânte. În mijlocul unei piese frigiderul 
începe să hodorogească. Frigiderul a început să toarcă ca 
o pisică, zice Baston şi cântă mai departe. Suntem deja în 
bucătărie. 

Baston îşi aprinde câte-o ţigară, trage două fumuri şi 
o lasă în scrumieră. Aşa se va arde până la capăt, aşa că le 
fumez eu mai departe. Unde-i ţigara?, întreabă el mai 
târziu. S-a ars. Îi aprind alta. Fumul face încet un cerc prin 
bucătărie, apoi iese pe fereastră. 

O parte a casei e înspre civilizaţie, peste vreo zece 
metri e agitația centrului oraşului. Noul magazin al lui 
Zeleonâi, prietenul lui Pi, care va fi explodat de Micu, cel 
puţin aşa se va zvoni. Apoi, într-o zi vor fi împuşcaţi cu 
toţii. Zeleonâi, părintele mafiei din Chişinău, vecinul meu. 

În partea cealaltă a casei, unde e bucătăria, e grădina. 
În fundul ei creşte copăcelul de cânepă. Nu a fost sădit de 
nimeni, aşa a vrut el să apară acolo. Acum are deja vreun 
metru jumate şi o tulpină groasă. După el e zidul. 

Caseta asta e cântecul de adio al lui Baston. Nu-l voi 
mai vedea niciodată cu chitara. Îl voi vedea cu cuțitul, cu 


pistolul îndreptat spre cap, cu o sfoară îndelung cântărită 
în mână. Apoi în haine de călugăr. 

Oare ce i-au spus îngerii? Îngerii probabil l-au futut 
până la urmă, căci deşi se zice că nu au sex, îngerul lui 
Baston era o femeie - uite cum se duce poezia dracului! - 
şi avea pizdă. 


Poate că de aici vin reinterpretările ortodoxiei lui 
Baston. Cam acolo ajungi, de la realitate de căcat la îngeri 
cu pizdă. 

Mă voi mai întâlni cu Baston peste vreun an. După o 
plimbare aiurea va cumpăra un colac. Ne vom aşeza pe 
bordura unui trotuar şi el va rupe colacul cald, din care 
ieşeau aburi. Îmi va întinde o bucată. Nu vreau, îi voi 
răspunde printre dinţii cusuţi cu sârmă. 


21. Welcome 


O zi fericită de toamnă. Ne cazasem în XVI de câteva 
săptămâni. Dimineaţa ne trezisem trăgând dintr-un 
bulibuleator, apoi am început să jucăm cărţi. Eu, Allbe şi 
Scrof, Fane care era cazat în altă cameră. 

La un moment dat uşa face buf! Intră un tataie. Privet, 
paţani, ce mai faceţi? Noi nu prea înţelegeam cine pula 
mai e şi ăsta, ce vrea? Răspunsul ne-a fost dat pe loc: sunt 
noul vostru coleg de cameră, sunteţi toţi de-ai noştri, da? 
Fără romici, da? 

Romici, sau armeni, sau romaşchi sunt românii din 


România. Noi, basa, mai suntem numiţi şi coca-cola, căci 
oriunde nu te-ai duce: întotdeauna coca-cola! 

Patani, voi nu vă supăraţi pe mine, că eu îs obosit, am 
mers toată noaptea cu trenul şi m-am cam gruzit, blea, că 
mi-a dat un paţan o ţigară cu iarbă şi am fumat-o şi mi se 
părea că toţi se uită la mine, apoi am ieşit din 
compartiment şi acolo iarăşi toţi se uitau la mine, aşa că 
m-am gruzit pizdeţ, blea, am stat nouă ore dup-aia cu 
capul scos afară, mi-era frică să mă uit pe coridor, pizdeţ 
gruzon paţani, ia ibu, aşa ceva n-am mai păţit, blea, da şi 
jointul era crutoi, m-a încleiat, îmi ajungeau vreo două 
fumuri, da' eu am tarmazit, blea, am kurnit toată ţigara. 

Ne cam gruzise şi pe noi Tataie. Îţi dai seama, îţi intră 
un malac în cameră, gras, nebărbierit, în sacou, te aştepţi 
să fie de la administraţie, sau rudă cu cineva şi pizdânchi: 
sunt noul vostru coleg de cameră! Ne-am mai gruzit că, 
pula mea, cine fără să te cunoască îţi spune că a curnit şi 
din astea? Pe Tataie îl cam durea în cur, el continua să ne 
spună povestea: 

„de-abia când am coborât în Cluj mi-am mai revenit. 
M-am dus la relaţii internaţionale, să mă cazez, să-mi 
anunţ sosirea..., pizdeţ! Pe nimeni nu interesa ce vreau eu. 
Şi atunci am făcut cum mi-a zis paţanu' care mi-a dat 
jointu' pe tren: 

Tataie, dacă vrei ca toate să-ţi meargă strună, bagă 
câteva sute de vodcă şi ai să vezi cum nu trebuie să-ţi mai 
fuţi capul cu toate căcaturile. Gavniucii o să te asculte, o 
să-ţi facă din prima tot ce vrei, fără să te poarte ca pe un 


pizdiuc! 

Chiar aşa şi-a fost, blea! Din prima cheochea de la 
relaţii internaţionale mi-a semnat tot, m-a trimis la cămin, 
aici administra zicea la început că nu mai poate caza, apoi 
eu i-am zis omeneşte, doamnă, ce vreţi să dorm în gară? Şi 
n-a vrut! Cre' că-i plăcuse de mine, ce blea, doar îs om 
solid, serios! 

Tataie hohoteşte şi noi încercăm, cam printre dinţi. 
Concluzia e că: pizdeţ cu noi, ce coleg de cameră pizdos 
avem! 

Şi eu i-am zis deodată, doamnă, eu vreau să stau cu 
de-ai noştri, nu cu romici, că ei na hui îmi trebuie mie! 
Caroce, ce bem?, că travcă nu mai am. Să iau o ladă de 
vodcă pentru întâlnire? Şi, paţani, de unde găsesc o 
chitară? 

Noi ieşim să întrebăm vecinii de chitară, Tataie merge 
după vodcă. Allbe: vom sta cu al doilea killer al Hasdeului 
în cameră, blea. Vot tebe i pizdeţ! Ca într-un alt banc de-al 
lui Allbe: 

Se plimbă un mujicioc prin pustiu prin America. La un 
moment dat aude o hărmălaie mare. Se trezeşte cu un trib 
de indieni venind furioşi, cu arcurile şi ciomegele ridicate 
în aer. Pizdeţ cu mine, gândeşte mujiciocul. Dar glasul său 
interior îi spune: nu, asta încă nu-i pizdeţ. Şi îi comandă: ia 
arcul şi ocheşte în pieptul căpităniei. Mujiciocul aşa şi 
face. Indienii sunt şi mai furioşi, sunt doar la câţiva paşi de 
el. Şi glasul interior îi spune: iată acum e pizdeţ! 

Tataie vine cu un braţ de sticle de vodcă, noi cu 


chitara. Numai când începe a cânta, totul revine la normal. 
E de-al nostru. Bem până ajungem toţi vafli, abia atunci 
scoatem bulibuleatorul. Ne punem în cerc şi tragem pe 
rând, eu nu mă pot abţine şi chiar după vreo două 
secunde, cu primul fum ţinut în piept, încep să hohotesc. 
Ca şi ceilalţi. 


22. În fum 


Cu capul în fum, ca de atâtea ori, urc în troleu şi vin 
spre tine. Desenez pe geamurile transpirate. Casca 
walkmanului mă izolează de toţi. Picioarele îmi sunt grele, 
dar aşa rezemându-mă de bară, parcă aş înota prin mare. 
Valurile mă aruncă spre cer, apoi, lent, cobor. 

Ajung la tine, e o atmosferă de căcat, de cămin de 
politehnică. Aproape că îţi iau şi amprentele ca să intri. 
Doamne fereşte apoi să te prindă într-o cameră după 8 
seara - îi dă pe toţi afară. Sunt nişte profi debili, cărora nu 
li se mai scoală, nu mai au ce face cu viaţa lor de căcat, 
aşa că vin în controale. 

Una dintre colegele tale de cameră e în pat, cică a 
vrut să se sinucidă. Peste o zi face chestia asta. Adică bagă 
câte vreo 15 tablete şi se plimbă şi vorbeşte aiurea şi se 
miorlăie că şi-a luat doza mortală. Mortală o pulă! Uneori 
se mai joacă şi cu cuțitul, mâinile îi sunt cu cicatrice, are o 
tăietură şi pe faţă. De fapt e o fătucă mare amatoare de 
pulă şi când nu-şi ia porţia cică vrea să se sinucidă. La 
fiecare chef ea face striptis, îşi scoate ţâţăloaiele şi 


curălăul la paradă. Când nimeni de bună voie nu vrea s-o 
fută, ea singură îi trage de pulă la baie. Ar trebui să-i fac 
cunoştinţă cu Tataie, ca să se simtă şi ea săraca futută. 

Mă întind pe patul tău, vii lângă mine. Voi dormita aşa 
câteva ore lângă tine şi apoi voi tăia-o în XVI. Altfel iarăşi 
ne vom certa. Iarăşi îmi vei zice că mă vei părăsi dacă mai 
continuu aşa şi eu voi zice că îmi bag pula, că mă doare-n 
cur, că eşti o proastă ordinară, ca şi colegele tale de 
cameră. Poate vei arunca cu ceva în mine şi eu voi face la 
fel. Vei spune că sunt cel mai mare bădăran şi idiot şi 
jigodie şi nesimtit şi etc. Sunt de acord cu astea, dar de ce 
pula mea să-mi încerci tu mie nervii? Îţi voi spune că eşti o 
curvă, că ai noroc că m-ai întâlnit că altfel ajungeai sigur 
curvă, că. Şi: afară! Să nu te mai văd niciodată, imbecilule! 

Şi eu părăsindu-te înjurând. Ajungând în cameră şi 
continuând într-o veselie jocul bulibuleatorului. Totuşi, 
fiecare fum mi te va aduce la mine, nu voi mai ţine minte 
nici o ceartă, nimic. Vom juca cărţi toată gaşca, vom curni 
cât ne va ţine, vom urla cântece. Una dintre piesele 
preferate era: Ti kinula, adică, tu m-ai părăsit. Noi toţi 
muream de râs şi ziceam că e vorba despre crâşa noastră, 
acoperişul ce se duce cu primul fum. 

Am fost toţi nişte narici ordinari. Maşina statului ne-a 
creat. Ea are continuu nevoie de exemple proaste. De când 
narcomanii au devenit exemple proaste? De ce nu 
alcoolicii? Alcoolic e firesc să fii, nu eşti băgat în pârnaie 
pentru asta. Chiar dacă ai zece tone de alcool acasă. Cu 
iarba e altfel, nu mai vorbesc de coca sau de heroină. 


Pentru o doză eşti băgat definitiv în căcat. De fapt, nu văd 
nimic rău să fumezi o iarbă, din contra, vorba lui Prof: îţi 
trece durerea de cap, îţi limpezeşti gândurile. ăsta nu-i 
drog, bă, iar dacă e drog înseamnă că drogurile sunt bune! 
Statul are nevoie de alcoolici, mai uşor le poate fute 
minţile. Unui alcoolic mahmur îi dai o bere şi te pupă în 
cur ca pe Isus Hristos. 

După câteva zile de la ceartă voi veni iarăşi la tine, 
dacă nu vei veni tu. Din trei ori când ne vedem, minimum o 
dată ne înjurăm unul pe altul şi periodic îţi mai sparg şi 
vesela. Sunt obosit, te aştept mai bine după două fumuri 
sau după un pumn de pastile. Atunci nu îmi vei zice nimic, 
atunci totul va merge ca pe roate. 


23. Lars 


Odată Baston a apărut la mine în Chişinău cu Lars. 
Lars era un blazat clasic, îl durea în pulă de tot ce se 
întâmplă în jur. După câte mi-a povestit Baston, Lars era 
dintr-o familie bine, cu rude prin ministere etc. 


Lars şi-a băgat pula şi a tăiat-o de-acasă. Apoi a fost 
găsit de cineva de la O. Băncilă la o mănăstire. Picta 
icoane. A fost adus la liceul de artă, era păcat să se piardă. 

Lars se apucase să scrie şi şi-a băgat picioarele şi-n 
liceu. Scria piese foarte haioase. Ceea ce-l enerva pe 
Baston cel mai mult era că Lars putea să-i imite perfect 
semnătura. Lars mi-a lăsat atunci o casetă, o compilaţie de 


muzică bisericească şi trash. Lucram atunci la o revistă de 
căcat, aşa că într-o seară, când nu ştiu ce se întâmplase cu 
lumina, la o lumânare am făcut un trialog despre 
literatură. A ieşit destul de haios, chiar dacă, sau tocmai 
pentru că nu m-am mai dus la ziarul ăla. Trialogul a rămas 
doar în varianta lui audio, apoi s-a pierdut pe undeva. 

Noaptea, când Baston se culca după ce ţinea un 
concert de vreo patru ore şi scria vreo zece poezii, ieşeam 
cu Lars la plimbare. Mergeam mai mult pe la Lacul 
Komsomolist şi înspre Buiucani, că p-acolo era mai mişto. 
Era înalt, slăbănog, cu plete lungi. Ştiu că mai avea un 
pseudonim cam deampulii, dar fiecare e cu pizda mă-sii. 

Odată, când ne plimbam aşa, a oprit lângă noi o 
maşină de gabori. Erau doi. S-au legat de noi şi au încercat 
să ne lovească cu bulanul. Erau beţi criţă, aşa că i-am oprit 
mâna unuia, i-am tras bulanul din mână şi i-am tras un 
picior în coaie. Celălalt a scos pistolul şi a încercat să 
tragă, dar Lars i l-a smuls din mână. I-a împuşcat pe ambii. 
Apoi am tăiat-o. Dacă ne lăsam pe mâinile lor probabil că 
ne duceau undeva şi ne pizdeau cu bulanul aşa, pentru că 
Lars era pletos, şi român!, iar eu ras. 

Apropo, faza cu români. A păţit-o Oedip. Accentul lui 
de basarabean s-a cam pierdut, dacă stă de vreo zece ani 
în Bucureşti. Într-o seară a nimerit şi el într-un scenariu 
relativ asemănător. Se ducea spre casă noaptea şi l-au 
strigat nişte gabori. A mers şi a constatat că toţi sunt vafli 
de beţi. L-au întrebat ceva şi el le-a răspuns. Atâta le-a 
trebuit: aista-i român, paţani, dă-i pizdeală pidarazului! Şi 


au tăbărât toţi peste el. Noroc că Oedip e sprinten când e 
vorba de menţi şi are picioare lungi. Altfel simţea pe 
propria piele gustul prieteniei moldo-române. 

Mai târziu Lars a dispărut. Am aflat despre el doar că 
e bănuit că i-a furat verigheta mamei lui Baston, a 
împrumutat bani de la toată intelighenţia din Iaşi, de la 
cine a mai putut a mai furat câte ceva şi pa! pentru toată 
lumea. 

Din când în când îi mai ascult caseta pe care a zis că 
va veni să şi-o ia. Mi-ar plăcea să ne mai plimbăm prin 
Chişinău, nu de alta, dar aveam discuţii interesante, pe 
mine nu m-a furat, deci era băiat bun. 


24. Pe drumuri 


Drumul din România în Republica Moldova mă 
macină, nu numai fizic, ci şi psihic. larăşi vama cu 
întâmplările ei imprevizibile, apoi mai e şi trecerea de la o 
mentalitate de căcat la alta care, deşi e geamănă şi e cu 
acelaşi miros, e totuşi diferită. 

În Chişinău mă întâlnesc cu vechi prieteni, care uneori 
îmi mai fac surprize cu schimbările lor. Ba se apucă unu’ 
de fumat, ba alţii se lasă, se căsătoresc, divorţează, fac 
copii. De fiecare dată am o senzaţie că în Chişinău eo 
agitaţie mare, că abia pot prinde firul lucrurilor ce se 
întâmplă alături de mine, cu mine. 

Ajung pe la Harms, unde de fiecare dată ştiu că voi 
asculta nişte muzică despre care nu ştiam că există. De 


data asta am dat de Grajdanskaia abarona, cu Egor Letov. 
Sunt dintre primii punkeri ai URSS-ului. 

Letov, zice Harms, de fiecare dată când ieşea din casă 
era bătut. Avea pe capul lui o echipă care aveau ca 
serviciu să-l bată de câte ori îl întâlnesc. Şi îl întâlneau de 
câte ori ieşea, căci îl aşteptau. Oricum, Letov i-a tot futut 
pe comunişti, pe toate felurile de - işti. După căderea 
comunismului însă s-a întâmplat ceva surprinzător. Astfel 
Grajdanskaia  abarona a intrat într-o mişcare 
ultranaţionalistă, împreună cu Karozia metala. 

Probabil Egor nu mai poate trăi decât la limită, e 
obişnuit să fie extremist, o fi primit atâta bătaie de s-a 
tâmpit. Sau nu se mai poate opri. E păcat, fiindcă băieţii 
sunt chiar foarte buni, nu fac parte dintre punkerii care au 
ales punkul fiindcă nu ştiu să folosească instrumentele. 
Jirinovski când a fost întrebat care sunt formaţiile lui 
preferate a răspuns: Grajdanskaia abarona şi Karozia 
metala. 

Încă o formaţie descoperită datorită lui Harms e 
Leningrad. Tot e un fel de post-punk, îi iau la mişto pe toţi, 
îşi bagă pula în toate. 

Harms când se trezeşte ascultă câteva piese de 
Vâsoţki, ca ziua să meargă bine. Harms e rocker, şi nu 
unu’ obişnuit, ci un rocker care ascultă numai rock rusesc 
şi din Moldova. Am încercat să ascult şi rock străin, mai 
sunt formaţii bune, Led Zeppelin, The Doors, dar nu merg 
aşa bine ca astea. 

Desigur că nu-s de aceeaşi părere cu el, dar asta nu 


strică prietenia noastră. Poate că într-o zi îl voi surprinde 
ascultând Eminem, Guano Apes, Staind.. Oricum, acum 
avea pe computerul lui pe un folder manele câteva piese 
de Paraziţii. Mai asculta şi Luna Amară. Harms s-a lăsat 
iar de fumat. 

Când am fost în Chişinău împreună, te-ai cam speriat 
de Harms. Cu glumele lui şi râsul ce cade în cascade. 
Harms povestea despre ultimele sale aventuri cu propoziţii 
de genu': am vrut să-i fut una-n bot curvei, da' am tras 
una-n perete, dă-o-n pizda mă-sii! Atunci am tras o beţie de 
vodcă cu Ski şi cu Harms. Ne-am făcut varză, Harms a 
început să se plimbe cu puşca prin apartament. 

Ţi-a plăcut Chişinăul, deşi nu prea înţelegeai ce se 
vorbeşte în jurul tău. Mă aveai doar pe mine, în rest 
străini. Nu ştiai ce gândesc, ce vorbesc. Moldova ţi s-a 
părut o ţară străină, deşi frumoasă, la fel de rece. Eu 
aparţineam ei, eram acasă, tu erai în aer. Exact invers. Aşa 
cum a fost la venirea mea în România. Ceea ce vreau eu e 
să ne simţim străini ambii, undeva mai la Vest. 


25. Vox puli - vox Dei 


Dumnezeu le-a dat oamenilor o pulă. Le-a dat şi pizdă, 
ca să nu-şi obosească prea mult mâinile. Ca şi pula omul 
are şi cap. De la începuturile sale omul îşi fute capul cine e 
prioritar: pula sau pizda? Cine e mai superior? Oamenii îşi 
mai încurcă organele, în loc să se fută normal, ei se fut cu 
capul. 


Aşa au apărut misoginismul şi feminismul. Ambele 
sunt nişte căcaturi. E ca şi cum femeii i-ar fi suficientă 
pizda, n-ar mai avea nevoie de pulă, iar bărbatului i-ar fi 
suficientă pula, n-ar avea nevoie de pizdă. Se mai poate 
observa că şi misoginii şi feministele sunt cu toţii nişte 
curve. Cea mai mare feministă e de obicei cea mai mare 
muistă, o urâtă obsedată de pulă, chiar de e şi lesbiană. 
Oare ce caută Mircea Cărtărescu printre feministe? Sau 
crede curu' pizdă? Da, asta e o categorie de indecişi. 
Misoginii şi feministele sunt o inexplicabilă eroare mintală, 
încearcă să se comporte ca şi cum ar fi de alt gen. Mie mi 
se rupe de ambele fenomene, eu mă piş şi pe feministe, şi 
pe misogini, şi pe bărbaţi, şi pe femei. Pe mine nu mă 
interesează astfel de căcaturi generale, eu îmi văd de pula 
mea şi mi se pare absolut normal acest lucru. Mă fut. 

Când oamenii trec de o anumită vârstă, ei încep să nu 
mai fie nici pule, nici pizde. O mai duc aşa din inerție o 
perioadă, apoi la fel ca şi căcatul sunt îngropaţi în gropi 
adânci, să nu pută. Căci oamenii asta devin când se 
atenuează diferenţele între genuri: căcat. Babe cu mustăţi, 
moşnegi cu menstruaţie. Atunci încearcă toţi să devină 
intelectuali, adică să se fută cu mintea, să dea sfaturi la 
toţi, să bârfească în draci, să-mi sugă mie pula, căci unicul 
lor obiect sexual rămâne gura. 

Un astfel de exemplar e poetul şi editorul Buşina, alţii 
îi mai zic şi Băşina sau Beşina ş.a. Buşina e mândru că e 
misogin. Dar scrie poezii în care stă şi se uită în curul 
femeii ca la televizor, scrie eseuţe în care declară că se 


simte femeie când i se fac injecții în cur. Încearcă şi cu 
pula! 

Fane Babanu îmi tot spunea că ar trebui să scrie un 
eseu în care să demonstreze că gura femeilor e special 
creată pentru muie. Şi Fane începea să facă odă muii. Că 
gura femeii e gingaşă, umedă, o cavitate creată special 
pentru pulă. E adevărat că să te fuţi e mişto, dar e mai 
mişto să dai şi la muie! Eram şi eu de acord cu Fane, şi eu 
mi-am început viaţa sexuală prin a da la cioc. Fane mai 
prefera să dea muie în loc să se fută, fiindcă e mai puţin 
obositor, ba din contra, e chiar odihnitor. 


La începutul vieţii mele sexuale, ca să-i zic aşa de să 
mă pufnească râsul, toate gagicile vroiau să rămână 
virgine, dar în acelaşi timp să-mi demonstreze că mă 
iubesc, că tra-la-la. Aşa că luau la muie şi îmi demonstrau 
dragostea lor. Una din ele, la prima ei muie, a zis că acum 
începe să-i înţeleagă pe homalăi, că sperma e dulce. Poate 
de-aia la noi vafli se zice şi la napolitane şi la spermă. Să 
dai muie e şi mai igienic. Măcar ştii că dimineaţă s-a spălat 
pe dinţi... Gagica aia cu teoria dulceţei spermei când a 
văzut că vreau s-o fut, a început să se smiorcăie că vrea să 
rămână virgină, dar că trebuie să fiu sigur de marea ei 
dragoste. lar eu: da, da, dragoste... şi nici măcar nu vrei să 
te fuţi cu mine... Atunci, ea: hai să ţi-o iau în gură, vrei? 
Altele începeau direct prin a mi-o suge ca să-mi 
demonstreze cât de versate sunt. 

Mai târziu, după un futai clasic, am rămas scârbit. Am 


hotărât că să dai muie e mişto, iar că să te fuţi e cam 
deampulii. Mai târziu mi-am schimbat oarecum părerea, 
depinde cu cine te fuţi. Dar ca să ajung până la aia a 
trebuit să mă îndrăgostesc. Oricum, pentru relaţii 
armonioase cu publicul e mai bine să dai muie decât să 
fuţi. 

lar Fane exersase prin toate tufişurile din Hasdeu. De 
când venise în Cluj şi se certase cu o mare iubire de-a lui, 
Fane zicea că vrea să găsească o gagică mişto, care să-i ia 
muie şi să aibă garsonieră. Nu ştiu cum s-a făcut, dar n-a 
mai găsit. În schimb a găsit o droaie de amatoare de-ai 
pune o bere lui Fane, căci, pula mea, Fane e simpatic şi e 
ceva de genu” hip-hop-ist cu fuckultă. 

Tot timpul când stăteam în vreun bar, el îmi mai arăta 
vreo futută de-a lui, desigur cu un portret robot de-al ei. 
Odată mi-a arătat o blondă mişto, basa, de-a noastră, vorba 
lu’ Mihnea. La asta am ajuns muci odată, am dormit la ea 
şi am vrut s-o fut, dar ştii tu, astea cred că dacă se lasă 
futute din prima consideră că le vei crede curve. M-a lăsat 
doar să-i bag degetul în pizdă. În fond, care e diferenţa 
între un deget sau o pulă în pizdă? Trebuia să-i zic: stai să- 
mi bag repede pula un pic în locul degetului! 

Sau: pe-asta de-abia o cunoşteam, nici nu ne salutam 
întotdeauna. La un concert cu un D] mi-a sărit în spate 
când fumam. Era beată, cică: Fane, de când nu te-am 
văzut, bla-bla-blea. M-am făcut şi eu muci şi neam dus la 
mine. Am futut-o, dar n-am reuşit să dau drumu”, că am 
adormit. Dimineaţa s-a trezit, s-a îmbrăcat. Salut, salut! Şi 


gata. 


Sau: iar vine asta, hai şi tu, că m-am săturat să-i dau 
muie printre cămine după ce-mi dă vreo trei-patru beri. 

Odată Fane îşi găsise o gagică mişto, o şi futuse din 
prima, credeam că şi-a găsit idealul. Ca să-mi zică: dă-o-n 
pizda mă-sii, e o vacă, am început s-o fut şi ea s-a pornit să 
ragă ca proasta. Pula mea, îi mai puneam mâna pe gură să 
tacă, îi ziceam să-nchidă urlătoarea, degeaba, a zbierat 
mai departe în plin miez de noapte, mi-a trezit toţi colegii. 

De alta nu-i plăcuse că îl enerva că îl lingea pe piept, 
pe burtă şi se oprea chiar la pulă. Ce urmează normal, Yo?, 
sigur că pula! Da' ea zicea că doar după ce relaţia va 
deveni serioasă. Pe alta am futut-o după ce tot îmi spunea 
că mă visează în vise erotice. Nici măcar nu terminasem, 
că eram mangă şi ea pizda cică i se pare că e gravidă că 
nu-i vine ciclul! 

Totuşi, Fane nu era rău, pentru cine îi punea câteva 
beri era aproape întotdeauna gata să dea o muie. Îi era 
totuşi groază să nu se îmbete prea tare ca să se trezească 
dimineaţa cu vreun monstru în pat. Odată se trezise 
dimineaţa cu o grăsană puturoasă, transpirată toată. I s-a 
făcut rău când şi-a tras mâna prinsă între două valuri 
imense de slănină. Îţi dai seama ce mişto făceau băieţii din 
cameră! 

O problemă de-a lui Fane e cum să nu mai bea nimic 
după a cincea bere. La cinci beri e totul mişto, ideile îţi vin 
una după alta în cap, eşti într-o dispoziţie faină, mai 


departe începe să se împută treaba. Fane nici nu-şi pune 
problema să nu bea deloc sau aşa ceva. El vrea să bea doar 
cinci beri şi gata. 

Lui Fane îi aparţine teoria că dacă nu te vezi cu un om 
vreo doi ani, gata, s-a dus prietenia. Ce să tot vorbeşti cu 
cineva la telefon sau să dai mailuri? Căcat, peste doi ani 
dacă nu s-au văzut, oamenii devin străini, nu mai au ce 
vorbi. Aşa e cu prietenia. Uite la Bobdylăn, a venit aici, ne- 
a demonstrat cât de pizdos e şi câţi bani are, ne-a pus câte- 
o bere, iar când i-am cerut împrumut cinj' de dolari ca să 
ies din datorii, mia zis că nu poate scoate din bancă că-i 
scad procentele. 


Bobdylân fusese şi pe la mine, da’ eu nu-i cerusem 
bani. Mi-a arătat şi un calendar de la firma unde spăla el 
câini. Era cu un cuţu' mic şi pufos. A zis că nici nu-ţi poţi 
imagina ce jeg au câinii în urechi. Pe ei tre' să-i speli cu 
furtunu', e mai greu. Cel mai mişto e să speli mâţele, le 
bagi într-o cuşcă de sârmă şi dai drumul la apă din toate 
părţile. Acolo erau toţi drogaţi la spălatul câinilor. 
Câteodată mai venea cineva cu vreun animal şi noi nu ne 
puteam abţine şi începeam să hohotim. Nu o dată s-a 
întâmplat că şi cel cu animalul începea să râdă, toţi eram 
rupti. În Italia se droghează toţi, cum vezi la noi chiştoace 
aşa vezi la ei seringi pe stradă. 

Fane mi-a zis că Bobdylân i-a spus că arăt tare naşpa 
faţă de câţiva ani înainte. O fi adevărat. 


26. Pentru că bem 


Urc în autocarul Chişinău - Cluj. Mă aşez pe locul 18, 
chiar la masa din centru. Sunt obosit, mă uit cum Chişinăul 
se duce, capul mi-e amortit, mi-e frică de vamă, capul cade 
în căldare. 


Te văd pe tine, mă aplec deasupra patului tău şi tu mă 
strângi de gât şi mă ţii aşa. Eşti somnoroasă şi bucuroasă. 
Hai să fumăm, zic. Altceva ce aş mai putea spune? 

Ridic capul, cineva îmi întinde mâna. Altcineva, 
altcineva... Şi mie îmi pare bine... Păi, dacă tot stăm la o 
masă! Sunt câţiva copii din anu' întâi. Scot mâncare şi 
vodcă. Ca în bar, zice unu”. 

Autocarul se opreşte şi şoferul trece pe lângă noi: 
numai să nu faceţi mizerie, da? Da! Mă uit pe geam şi văd 
cum Basarabia se duce-n pulă. 

Şi nu staţ acasî, băi, di Crăşiun? Întreabă vameşul 
basa nervos. Să se mire proştii! Vameşul se apucă să ţipe 
la o fată: proasto, fă, tu şi cu mini ti pui, blea?! Că io 
puteam s-o fut pi mă-ta, să-ţi şiu tată, fă, proasto! 

Şi cară tată bagajele, iarăşi control futut, că i s-a 
năzărit ceva domnului pidaraz de vameş. Probabil că s-a 
gruzit, doar i-am zis să nu amestece drogurile cu alcool şi 
mai ales să nu se drogheze dacă are cap de vameş. 

Vama românească. O! Fraţii! Ca să înţelegi bine 
balada aia cu oaia, Miorița, trebuie să treci vama moldo- 
română. Dintr-odată ţi se aprinde becul. Chiar la intrarea 


în laşi - Poliţia de frontieră. Ce-i asta, băi tată? Ce pula 
mea se întâmplă? De câte ori să-mi umble prin geantă toţi 
cretinii? De câte ori să-mi facă interviuri? 

OK. Iarăşi nu m-au prins! Cu iarba în pachetul de 
ţigări din buzunarul de la scurtă. Tare: iar nu m-au prins. 
Toţi de la masă râd. Ce glumă mişto am făcut. Râd şi eu, 
hă-hă-hă. Mă piş eu pe graniţele voastre. 

Un băiat blond, din Târgu-Mureş, propune să bem 
pentru Isus. Bine, aşa trece timpul mai repede. Câteodată 
chiar merge bine vodca după iarbă. Băiatu' vorbeşte: eu 
întotdeauna îmi cer bilete aici, la masă. Mai bei o vodcă, 
mai spui bancuri, te trezeşti că ai ajuns şi ai vrea să mai 
stai, mai ales că ai trecut deja de vamă. 

O tipă îl întreabă ce ar fi făcut dacă nu ar fi venit în 
România. Răspunde senin, aproape mândru: aş fi fost 
gopnic. Când nu ai de ales - îi dai în bilă cuiva, trebuie să 
treci prin asta. Hai să bem mai bine pentru Isus, deşi eu 
cred doar în lucrurile concrete, cele abstracte îmi scapă. 

Capul îmi cade pe masă, îl ridic, se termină vodca. Ce 
facem, blea? Mă duc să vorbesc cu şoferu', zice unv’. Îi 
spune că unuia dintre noi i-e rău, că tre' să ia nişte pastile 
de la bagaje. Şoferul mormăie ceva, dar opreşte. leşim şi 
în timp ce unul caută prin bagaje, ne pişăm pe zăpadă, ne 
aprindem câte-o ţigară. Gata. Pastilele pentru rău sunt alte 
sticle de vodcă. 

După încă o sticlă, doi au adormit. Trecem prin Cheile 
Bicazului. Pare incredibil că reuşim să mergem pe aici 
iarna. Ce muzică s-ar auzi dacă ar cădea autocarul în 


prăpastie. Odată şi odată frâna tot cedează, îmi zice 
tovarăşul de sticlă. Toată energia pasagerilor s-ar duce în 
plămâni, apoi inimile ca nişte tobe ar exploda. S-ar auzi: 


27. Kanecino Vasea, kto ego ne znaet? 


Când m-am născut comunismul era în floare. Totul în 
jur semăna a fericire, eram ca americanii acum. Numai 
baptiştii mai aşteptau americanii, restul renunţase, 
renunţase la tot pentru o cauză mai măreaţă - a 
comunismului. 

Părinților le-a scăpat să mă educe într-o bună tradiţie 
comunistă. Oricum, pe la vreo cinci ani ştiam de bunicul 
Lenin şi tot felu’ de tâmpenii. Limba rusă o învăţasem 
direct de la televizor, din televizor sistemul mi-a intrat 
direct în cap. 

Aparenţa fericirii era plătită de toţi, iar toţi erau 
alcoolici. Despre cei ce călcau pe bec nu se mai auzea, 
dispăreau. Sau li se întâmplau accidente de muncă. 

Trăiam o utopie incredibilă, părea o realitate 
halucinantă. Şi atunci toţi încercau să fie într-o stare 
corespunzătoare sistemului. De-aia chiar şi preşedinţii 
Uniunii Sovietice au toţi mutre de alcoolici terminaţi, ei au 
înţeles cel mai bine. 

Despre droguri nu se prea ştia. Se auzea din când în 
când că au fost prinşi traficanţi de mac şi eu mă întrebam 
de ce-i arestează, doar macul e aşa de frumos! 


Însă narcomanii erau peste tot. Narcomani care ar 
condamna cu ambele mâini pe orice narcoman şi pe 
drogurile cunoscute. Ei foloseau principiul că numai eu 
ştiu, nimeni nu ştie, un fel de joacă cu graniţele un pic 
depăşite. 

În perioada aia erau tare mulţi bolnavi, era o anumită 
categorie a populaţiei care se îmbolnăvea peste o 
săptămână. Şi dă-i, băi tată, cu pastile! Cu cele mai 
scumpe, oricum toate erau ieftine, bine combinate cu 
altele şi apoi se poate sta şi o săptămână la pat. Jumate din 
profele mele de la şcoală peste o săptămână erau pe foaie 
de boală, cealaltă jumătate era împotriva tabletelor, că 
vedeţi că degeaba săracele beau atâtea tabletele, e din ce 
în ce mai rău cu ele - ziceau despre colegele lor. Jumătatea 
aia bea pişat, de obicei a copilaşilor, că cică-i mai bun. 

Aşa că totul era frumos, era fain să te îmbolnăveşti în 
URSS, puteai să te tratezi fain! lar dacă eşti medic sau 
asistentă, pizdeţ! Să fii prost doar şi să bei vodca adusă de 
bolnavi, când lângă tine e morfina şi alte chestii 
interesante, s-o zică şi Bulgakov, prietenul nostru doctor! 

Oricum, în Uniunea Sovietică oficial n-au existat 
narcomani. Oficial, nici sex nu exista. Narcomanii existau 
doar la capitaliştii exploatatori, în capitalismul lor putred, 
toate rahaturile erau la ei. La noi erau bolnavi sau nebuni. 
Doamne, ce-i mai tratau pe nebuni! Trebuia cineva să 
caşte gura împotriva sistemului şi: ăsta-i nebun, nu? lar la 
balamuc îi aşteptau pastiluţele fermecate, care iarăşi îi vor 
face cetăţeni cuminţi şi fericiţi, nu se vor prea ridica din 


paturi. 

Aşa a păţit-o şi Victor oi, un fel de Jim Morrison al 
Uniunii Sovietice. Avea o formaţie rock, Kino, cântau prin 
subsoluri. Când cineva îi turna, îl băgau pe Victoraş la 
nebuni. Argumentul cel mai mare că e nebun erau textele 
sale antisociale. După căderea URSS-ului, după ce şi-a 
scos mai multe albume, în legalitate, într-o zi am auzit la 
ştirile de la Vremea: Victor Ţoi a murit. Cică a adormit la 
volan şi la o curbă a intrat într-un TIR. 

Aşa s-a întâmplat cu o bună parte a rockerilor, se pare 
că au fost ajutaţi să intre în TIR-uri. E ciudat că lucrul ăsta 
s-a întâmplat după căderea URSS-ului, în Rusia 
democratică. Democraţie, democraţie, dar când lucrurile 
ies de sub control mai trebuie băgat câte unul sub TIR, să 
ştie ăilalţi. 

Am fost la mormântul lui Ţoi. Deşi trecuse peste vreun 
an de la moartea lui, cimitirul din Sankt-Petersburg era 
plin cu vizitatorii lui Ţoi. Fiecare lăsa câte ceva la 
mormântul lui Ţoi, a fost mai bine îngrijit mort decât viu. 
Alături de mormânt erau mulţi în corturi, se hotărâse să se 
mute lângă el în cimitir. 


28. Dragostea 


Intru în cameră, te găsesc dormind. Mă întind lângă 
tine, te sărut pe gât, pe urechi. Te întorci spre mine 
somnoroasă, mă strângi în braţe. Eşti frumoasă, mi-a fost 
dor de tine, vreau să te fut. 


Îţi înfigi unghiile în mine - doare, îţi zic. Ştiu că îţi 
place, îmi zici şi continui să mă zgârii. Ştiu că îţi place ţie, 
îţi zic şi te zgârii pe spate, apoi pe ţâţe. Tresari şi mă muşti 
de mână, mă tragi de urechi, varză, zici. Varză eşti tu. 

Bucile îţi sunt reci şi moi. Eşti enervant de albă, de 
moale. Eşti o păpuşă de futut, păpuşa mea. Numai în tine 
nu mai vreau nimic altceva, în tine vreau să rămân. Lolita, 
îţi zic şi ne rostogolim prin pat. 

Îţi mângâi picioarele, burta. Te ridic şi îţi scot cămaşa 
de noapte. Îţi scot şi chiloţii. E una dintre sutele tale 
perechi de chiloţi. Ai o manie în a-ţi cumpăra chiloţi, ceea 
ce nu pot zice că nu-mi place şi mie, să-ţi scot de pe tine de 
fiecare dată alţi chiloti. 

Te miros, te sărut pe picioare, burtă, ţâţe, mâini, te 
muşc de bărbie. Mirosul tău mă înnebuneşte. E miros 
asemănător cu al bostanului, zic eu, deşi nu prea îl pot 
defini. Nici nu-mi trebuie, mai bine te miros. Simt că te 
iubesc, că mirosul tău mi-e necesar. Mi-e necesar să te fut, 
să mă fuţi tu. 

Îţi plimbi mâinile pe mine, îmi scoţi hainele. Îţi desfac 
picioarele. E atât de bine. Mâna ta îmi strânge pula, apoi 
mi-o duce în tine. Eşti fierbinte pe dinăuntru. Începi să 
răsufli mai tare. Te fut şi îţi ascult respiraţia, te muşc, te 
zgârii, te trag de păr. De-abia acum, aici, în tine, mă simt 
ca acasă. 

Vreau să te fut continuu, să nu mă opresc niciodată. 
Să te fut pe spate, pe burtă, în picioare, oricum, să te fut 
continuu. Asta trebuie să fie dragostea, să vreau tot timpul 


să te fut, iar când te fut să nu vreau să mă opresc. 
Dragostea e un fut. 

Când te fut apăs pe delete pe toate. Nimic nu mă mai 
interesează. Nu mai eşti nici măcar tu, nici eu. Când am 
început să te iubesc, ţi-am zis că simt că am stat împreună 
într-un uter, că suntem gemeni. 

Nu mă interesează că ne-am certat aseară, că m-am 
futut cu altele, că naţionala a pierdut un meci cu Slovenia, 
că mi-ai zis că mai bine nu mă întâlneai niciodată, că ţi-am 
distrus viaţa, că n-am bani de ţigări, că în orice moment 
poate începe războiul, că vor să mă expulzeze din ţară, că 
ai să mă părăseşti şi apoi o să te întorci la mine, că atunci 
când ţin cartuşele în mână par atât de uşoare, atât de uşor 
trec prin capul oricui, că am vrut să te împuşc şi n-am 
putut, uit şi că te iubesc, există doar corpurile noastre 
împreună, atât, restul e insignifiant, cel puţin acum, restul 
e un preludiu, un lung preludiu pentru un fut continuu, 
Lolita. Viaţa mea are sens cât te fut, cât ştiu că mă pot 
întoarce tot timpul la tine. Altele toate au sensuri, fututul 
n-are, dar le face pe celelalte umbre palide, sensul e în 
dispariţia sensului, în nimic. Fiindcă în pat nu poţi veni cu 
palton, cu bicicletă şi cu decoraţii, când te fuţi trebuie să 
fii nimic, nimic mai mult, nimic mai puţin. 


29. Cu dor de Bucovina 


Îl găsesc pe Pi la o masă cu un tânăr poet. Citisem 
cândva câteva poezii d-ale lui: pulă, pizdă, căcat, să mai 


fac o labă. Mişto, n-am ce zice. Fosta intrare de la Casa 
Presei duce acum în altă parte, în schimb scara unde ne 
îmbătam şi ne drogam noi e intrarea principală. Uite-aşa, 
băi tată, întotdeauna intrarea lăturalnică devine cândva 
principală. Problema e alta. Unde-o să ne drogăm noi aşa 
de mişto ca în scara lăturalnică? Poate că încercăm pe 
intrarea principală? 

Pipi îmi vorbeşte că a mai făcut nu ştiu câţi copii, nu 
ştiu câte cumetrii, că e pizdos, doar că i-e dor de copiii 
lăsaţi la alte soţii, că nu mai bea, nu mai fumează, doar 
uneori, nu mai fură. OK, frate, dar acum ce facem? 

Suntem pe terasa de la Casa Presei şi în timp ce eu 
fumez o ţigară ce conţine şi praf de haş, el îmi tot 
povesteşte. Lucrează la un ziar de căcat al nu ştiu cărui 
partid. De fapt, întotdeauna a lucrat la ziare din astea. 
Altele nu prea există în Republica Moldova. Îl doare fix în 
pulă, important e să fie plătit. Cine plăteşte vrea să-şi vadă 
în fiecare zi poza în ziar. Când se cacă, când se fute, când 
suge. Desigur, să i se vadă doar mecla în primul plan. Ce 
pizdos sună! Primul plan. Sau primul haş, că e tot aia. 

Mă simt încă bine. Poate că şi Pi, deşi încă bagă faze 
ca vai ce frumos că ne-am întâlnit, tra-la-la. Ce huinea, 
blea. Nu se văd oamenii nu ştiu cât timp, iar atunci când se 
întâlnesc se simt obligaţi să bage tot felu' de texte, mă fut. 

La masa noastră vine un fost şef de-al lui Pi, Contra. 
Ăsta chiar e băiat mişto. Odată, stând aici pe terasă, a 
văzut cum dintr-o maşină pizdoasă a ieşit un bâc şi trăgea 
o gagică de pe stradă. Gagica ţipa, se împotrivea, el o 


lovea şi o trăgea în maşină. A fost o fază ca-n filme. Nimeni 
nu mişca nici un deget. Atunci şefu' lu’ Pi s-a ridicat de la 
masă, a alergat spre maşină cu pistolul în mână şi i-a futut 
un pistol în cap bâcului. Apoi câteva picioare. La urmă l-a 
aruncat în maşină şi bâcul n-a mai avut nevoie de indicaţii, 
a futut-o repede. 

Contra a stat la vremea sa în una dintre cele mai 
futute închisori din Rusia. A reuşit să reziste şi să înceapă 
totul de la capăt. Când Pi mai era angajatul lui, lucrul 
începea aşa: îşi făceau fiecare câte-un joint, zburau, 
râdeau vreo oră, apoi - mama ia ne haciu damoi! - se 
apucau de lucru. 

Rămânem numai eu şi Pi la masă. Continuăm să bem 
vodcă cumpărată de după colţ, că-i mai ieftină decât în 
bar. Pi reuşeşte să se înţeleagă cu toţi, barmaniţa se face 
că nu vede. Un labagiu îi aduce un caiet, se şoşotesc, 
pleacă. Pi îmi spune că ăla i-a comandat ca după notițele 
lui să scrie un roman. Îmi citeşte un fragment cu mă 
liubeşti? şi hohotim. Te liubesc da’, mă zaibeşti. 

Vine un pulică la noi la masă. Are cu el, idiotu', câteva 
scânduri. Noroc, paţani! Iaca, eu îmi strâng scânduri 
pentru balcon, hu, ce căldură e, de-abia aştept şi eu să-mi 
termin balconul. Vede lângă Pi romanul Pizdeţ. Pizdeţ blea, 
zice, cum poţi să scrii aşa ceva? Cum poţi să pui un aşa 
titlu la o carte, ă? Tre' să fie un tâmpit ăla care a scris. Eu 
am scris o carte pizdeţ, da’ nu-i aşa, e pizdeţ altfel. Se 
numeşte Cu dor de Bucovina. Pi îi spune că are ceva de 
vorbit cu mine şi tipu' se cară cu scândurile lui cu tot. 


Pi mă invită la el, da' să nu vorbesc nimic despre 
primele soţii şi copii, mai ştii, ultima o fi geloasă. Când nai 
ce face, te faci gelos. Să fii în treabă. Până la urmă care-i 
problema? Vrei să te fuţi sau să nu se fută iubitu' cu alta? 
Căcat. Parcă-l şi văd pe Tropoţel scriindu-i lui Cuţă să fie 
cuminte chiar când Cuţă se fute. Doar ea nu avea 
probleme cu bubele. 

Vine la masă dr. D şi ne povesteşte despre Paul Goma. 
Când vede că asta ne interesează spune că au corespondat 
mai mult timp şi când a mers în Paris l-a sunat pe Goma şi 
s-au înţeles să vină la el la o oră anumită. Din cauza 
traficului, dr. D n-a reuşit să ajungă la timp. Paul Goma i-a 
zis: du-te-n pula mea de fraier, doar ne-am înţeles la 9! Dr. 
D i-a răspuns: du-te-n pula mea tu! Aşa s-a dus dracului o 
prietenie. Dr. D însă îl simpatizează în continuare pe Paul 
Goma. Zice că tre' să-i publice scrisorile. Mai zice că tare 
mulţi s-ar clătina din scaunele lor la publicarea scrisorilor. 
Ce mişto, zic eu. 


30. Pe bune 


Părinţii noştri. bunicii le luau pe toate alea ce se 
întâmplau cu ei în glumă. Toate erau la mişto. Ţi-e cărat 
fratele în Bărăgan sau în Siberia: ha-ha-ha, bine că i-am zis 
să-şi ia opinci groase. Murea cineva la război, huinea, mai 
facem unv’. 

Ei au avut o privire tâmpă când cineva îi futea. 
Priveau o ţâră chiorâş: apoi ha-ha-ha. Apoi îşi scriau 


testamentele: să luaţi totul în glumă, cu umor, că mai uşor 
o să trăiţi şi bla-bla. Ce căcat! 

Noi luăm totul pe bune, cine vrea să mă fută pe mine 
va fi futut. Să râdă mă-sa. Cică, ce te superi?, că a fost o 
glumă. Mă piş pe glumele voastre. Pe parlamentul vostru 
care e o glumă, pe preşedintele vostru, care e o glumă, pe 
graniţele voastre care sunt o glumă, pe constituţia voastră 
carte de bancuri, apoi mă şterg cu drapelul vostru. Pe 
mine astea nu mă fac să râd ca prostu', pe mine, pe noi, 
hip-hop-eri, rockeri, punkeri ai zilei de azi căcaturi de 
astea nu ne amuză, ne irită. 


Mă irită când cineva votează în locul meu, când 
votează morţii, mă irită când cineva fură fără să se 
ascundă, fură direct din bancă, seiful îl deschide cu cheia, 
iar altcineva dacă e prins că fură o sticlă de suc din 
alimentară are şanse să facă vreo zece ani de pârnaie. 

Mă irită că în Japonia n-au vrut să-l primească pe 
Maradona, cel mai mare fotbalist al tuturor timpurilor. 
Trebuia să râd? Mă irită că atunci când e căutat un singur 
om se bombardează toată populaţia, că poate-i nimereşte 
şi ăluia o bombă-n cap. 

Mă irită că hotărârile importante, în urma cărora vor 
suferi câteva generaţii, sunt luate de babe, de pensionari 
care stau cu picioarele în groapă şi cu curu' pe margine. 
Pentru ei totul e o joacă, nimic nu contează, oricum mâine 
mor. 

Mă irită că în locul lor vor veni tot babe şi moşnegi. 


Sfatul bătrânilor a ajuns să fie adunarea morţilor. E mişto, 
nu? 

Mă irită profesorii securişti, mă irită securiştii, mă 
irită securiştii care acuză pe toată lumea că ar fi securistă. 
Mă irită că Păunescu şi Vadim şi-au luat dosarele singuri. 


Mă irită comuniştii pasivi şi activi, mă irită fasciştii, 
mă irită rasiştii, deşi nici eu nu pot suporta porcii de albi. 

Mă irită că trebuie să fac ceva când vreau să fac 
altceva, că toţi încearcă să-mi demonstreze că n-am 
dreptate atunci când am, mă irită când cineva mă minte 
ştiind că ştiu că mă minte şi crezând că o să i-au totul în 
glumă. 

Mă irită că înjur, ce pula mea, dar altfel nu pot acum, 
că sunt prost, că am crezut în atâţia de care acum mie silă, 
mă irită că există balamucuri şi că nebunii sunt ţinuţi în 
loji. 

Mă irită alcoolul şi drogurile şi totuşi bag în mine şi 
una şi alta, mă irită că trebuie să am pistol şi să împuşc de 
fiecare dată când cineva mă enervează prea tare, mă irită 
că sunt enervat tot mai des. Mă irită când n-am pistol şi 
orice fraier are. 

Mă irită că voi luaţi totul la mişto, chiar dacă sunteţi 
futuţi, chiar dacă totul e pe bune. Serios. 


31. Pizdeţ 


Ne bem cafeluţa pe terasa de la Casa Presei. Pi e uşor 


mahmur, îl doare capul. Azi trebuie să primească salariul 
şi veselia va continua. 

Apare prozatorul care-şi caută scânduri pentru 
balcon. Ah, să termin şi eu odată balconul şi atunci bem! Pi 
ia două şerveţele şi se duce la căcare, e scârbit să-l mai 
asculte pe poponautul ăsta. 

Prozatorul nu se lasă intimidat de plecarea lui şi îmi 
umple capul mie cu tâmpenii: auzi, ce chestie, curva 
dracului. 20 de lei, îţi dai seama? Ce 20 de lei?, îl întreb 
nereuşind să mă agăţ de firul povestirii lui. Da-păi..., vezi 
gagica aia, ieri eram, a venit la masa la care stăteam şi a 
zis că vrea o cafea. Bine, zic, îţi dau eu o cafea. Da ea, 
suca, îşi ia cea mai scumpă cafea, de 6 lei. Îţi dai seama? 
Eu credeam că şi-a luat de 3 lei. Apoi nu ştiu ce-a mai băut 
şi a trebuit să plătesc 20 de lei pentru ea. S-a dus, suca, şi 
a zis că azi îmi va întoarce banii. Ştii cum mi i-a întors? Mi- 
a pus dimineaţă o cafea de 3 lei şi gata! Suca blea. 

Cretinul. Cred că vroia şi el să pună un băț în 
schimbul unei cafele, da’ nu i-a reuşit şi acum e nervos. Îi 
pare rău de bani. Ei lasă, că din 20 scădem 3 şi îi rămân 
doar 17 lei pierdere şi dacă mai pui că a făcut probabil şi o 
labă pe balconul lui neterminat. 


Ei, hai, mă duc eu să mai caut scânduri, zice. Ei, hai, 
mai du-te-n pulă! 


Mergem cu Pi în Jaba. Luăm o vodcă şi un suc. La a 
doua sticlă de vodcă apare în bar o fufă. Pi vrea săo 


cheme la noi la masă, spune că e cam dilită şi o să râdem. 
La început nu vreau, doar am venit să mai băzăresc cu el 
aici, nu cu curve, dar Pi mă convinge că va fi fain. 

Se duce şi o cheamă. La început nu vrea, apoi Pio 
convinge. Cum se aşază, imediat şi începe să povestească. 
Că tâmpiţii nu-i dau pensia, că soţul ei săracu' a fost ucis 
în Iugoslavia, că altfel acum ar fi dus-o altfel, că ea nu-i 
curvă, ea în Iugoslavia s-a dus cu soţul. 

Azi eu doar mă fut în cur şi o iau la cioc, că am la 
lună, zice. O!, cred că-i al meu, mă caută, zice şi se ridică 
şi merge la un moşneag ce trecea prin bar. Se întoarce 
decepţionată, e paznicul, pidarazu'. 

Pi îi spune că-s personaj al unui roman care se 
numeşte Pizdeţ. Cum, cum? Cine l-a scris cred că-i tâmpit 
de tot. la dă încoa' să mă uit, da' nu prea ştiu să citesc cu 
grafie latină. 


Citeşte câteva pagini bâlbâindu-se. Pizdeţ, blea, zice. 

Şi eu mai scriu poezii, zice, le-am mai publicat prin 
Literatura şi Arta şi în Florile Dalbe. Da' eu scriu poezii 
frumoase, nu cu maturi din astea. Că mie nu-mi plac 
maturi, blea, în cărţi. Brusc se ridică şi se duce la altă 
masă, zice să nu-i speriem clienţii. Îşi scoate acolo un 
teanc de foi şi se uită la ele. Clava, o strigă Pi, vină la masa 
noastră! Nu Clava, băi, nu mă cheamă Clava. 

Pi se uită la ea mirat: doar tu mi-ai zis că te cheamă 
Clava. Fufa îi răspunde nervoasă: Clava, Clava, pe mine 
mă cheamă Maşa! M-am pricalit de voi când v-am zis că 


mă cheamă Clava. O, Maşa!, e entuziasmat Pi, şi pe soțiile 
mele le cheamă tot Maşa! Da?, întreabă Maşa şi se apropie 
de masa noastră. 

Eu mă ridic şi merg la baie. Din urmă apare şi Maşa. 
Se aşază pe budă şi-mi deschide şliţul. Îmi ia pula-n gură, 
apoi pare să-şi fi amintit ceva şi zice: şi cum scria acolo în 
Pizdeţ că se zice în România când o iei la cioc? A, da, muie. 
Hai, eu am să-ţi iau o muie da’ tu mai povesteşte-mi despre 
ce-i vorba acolo. Bine, zic. 


32. Alcool 


Nu aş schimba niciodată drogurile pe alcool. Prin 
masele populare s-a băgat ideea că alcoolul e ceva firesc, 
normal, aşa cum sunt de exemplu sărbătorile, iar drogurile 
ar fi ceva groaznic, narcomanii ar fi cu toţii nişte cretini. 

Prin droguri pur şi simplu te desprinzi de realitate, 
aproape fără nici o urmare pentru ea, prin alcool însă devii 
o porcină, devii un paranoic futut şi atunci când te trezeşti, 
dacă te trezeşti vreodată, ori vrei să te îmbeţi iarăşi, să fii 
la înălţimea râtului de porc, ori trebuie să suporţi ore de 
silă, de greață faţă de ceea ce ai putut fi. 

Desigur că nu pot vorbi despre toate drogurile, dar 
haşul şi marijuana sunt sigur de sute de ori mai bune ca 
alcoolul. De câte ori ne-am făcut cu gaşca vafli de alcool, 
de atâtea ori mai târziu îmi venea să-mi arunc capul de 
perete şi să-mi dau singur şuturi în cur. 

Asta se întâmpla de obicei când veneau mulţi din 


afară, când aveam vreo zi de naştere sau vreun chef cu nu 
ştiu ce ocazie. 

Odată, la ziua lui Allbe, am început cu Hipp, Scof şi 
Allbe să bem înainte de-a veni oaspeţii. Cineva ne spusese 
de un fel de băutură de care nu ştiam înainte: cipoc. Adică 
vreo 50 de grame de bere turnată peste tot atâta vodcă, să 
ţii cu mâna gura paharului şi să loveşti de genunchi. Iese o 
băutură dulce, spumoasă, zici că nu e alcool. Dar mai 
târziu, băi tată, te faci muci. 

Ca la orice chef, am discutat numai căcaturi la 
început, apoi când s-a urcat la cap alcoolul, hai la tanţuri! 
Toată lumea sărea pe-acolo zbierând. Culmea a fost când 
am pus Zdob şi Zdub. Atunci dintr-odată toţi au început a 
se lovi unul în altul, a se îmbrânci. La început am ieşit cu 
Prof în coridor. Am hotărât că nu merită să ne batem. 


Apoi am ieşit cu Allbe. Ne-am tras câţiva pumni în bot, 
apoi am venit îmbrăţişaţi în cameră, să mai bem. Am mai 
băut şi iarăşi am ieşit în coridor, să terminăm discuţia. Ne- 
am tăvălit prin tot coridorul căzând prin jumătate din 
camerele de la acel etaj. Hipp încerca să ne despartă, era 
şi el beat, el îşi cerea scuze în locul nostru de la cei în ale 
căror camere cădeam noi. Apoi Hipp i-a tras un picior în 
cap lui Allbe şi noi parcă iarăşi ne-am împăcat. 

Când am ajuns în cameră, iar ne-am aruncat unul în 
altul şi Hipp şi Scrof care erau cei mai treji dintre beţi mai 
încercau să ne potolească. La un moment dat Hipp venise 
lângă mine şi îmi tot vorbea că nu se poate, bla-bla, că 


doar suntem prieteni ş.a.m.d. Cum era aplecat deasupra 
mea, nu ştiu cum i-am futut una de i-am spart buzele. La 
început s-a dus la robinet să se spele de sânge, apoi zicând 
continuu: calmează-te, calmează-te, s-a apropiat de mine, 
în timp ce Scrof, minte clară, îmi ţinea mâinile la spate şi 
mi-a futut un genunchi în bot. 

Cei mai buni prieteni, care eram în stare să riscăm 
unul pentru altul... Ne-am futut în schimb ca ultimii 
ordinari. Mai simt şi acum gustul dimineţii după o beţie 
cruntă: nu mai ştii cine eşti, nu mai ştii ce-ai făcut ieri, dar 
eşti sigur că ai făcut un căcat, ţi-e ruşine de tine. Ce să 
faci? 

Dimineaţa, atunci, m-am speriat când m-am trezit. 
Aveam un ochi ştampilat pizdos de genunchiul lui Hipp. 
Peste câteva zile trebuia să te întorci... Mamă, iar am făcut 
un căcat cât n-ai fost. Chiar aşa îmi vei zice şi vei fi 
supărată. Acum hai mai bine să ne dregem, să ne pohmilim 
ca să scăpăm de suşneac. Râdem toţi ca proştii, bucuroşi 
tare de isprăvile noastre în timp ce băgam iar bere. Peste 
câteva clipe te simţi muci din nou. Probabil aşa începe 
alcoolismul. 


33. Luna Amară 


Cu Mihnea, tompetistul-vocalistul-poetul-chitaristul de 
la Luna Amară am făcut cunoştinţă în cămin, deşi eram 
colegi de grupă la facultate. Într-o zi, când deja eram toţi 
gruziţi prin paturi, Bobdylân a venit cu Mihnea. 


Paţani, n-aveţi cumva un joint? Nu, bă. Eram toţi 
furioşi pe Bobdylân că vine cu feţe noi prin cameră. Dup- 
aia aveam să-l futem pe olteanul de Bobdylân la cap să nu 
mai facă aşa ceva, iar el ne asigura că Mihnea e un băiat 
de treabă, de-al nostru. 

Apoi l-am văzut şi la facultate şi ne-am împrietenit. Ne 
plăcea să stăm mai mult în foişorul de după facultate, 
acolo unde mai băgam ceva iarbă cu Allbe, Scrof, 
Bobdylân, Buru şi priveam veveriţele cum sar de pe un 
copac pe altul. 

Băieţii de la Luna Amară erau la începutul carierei, 
toţi căcaţii de patroni de cluburi vroiau să le cânte gratis. 
Vorba lu' Mihnea: cretinii ăştia nici nu se gândesc să ne 
plătească, când le spunem noi ei se uită miraţi şi ne 
întreabă: cum, băieţi, voi nu cântaţi de plăcere? Plăcerea-i 
plăcere, da' pula mea, că doar nu trebuie să mor de foame 
de plăcere. 

La început ţie nu ţi-a plăcut de Mihnea, de altfel ca şi 
de majoritatea prietenilor mei. L-ai băgat în categoria 
celor îngâmfaţi. Mai târziu însă te-ai convins că nu-i 
îngâmfat, ci că pur şi simplu i se rupe de toate. Ai rămas 
mască odată în Pub când vorbeam cu el şi s-au apropiat o 
gagică cu iubitul ei. Iubitul îşi ţinea gagica în braţe şi au 
vorbit ceva cu Mihnea, apoi, la plecare, gagica şi Mihnea 
şi-au băgat limbile până-n gât, asta aşa, un fel de pa! 

Din cauza asta Mihnea tot avea probleme cu iubitele 
sale. Când vreo fană de-a lui îl agăța şi credea că-i gata, l-a 
îmbrobodit, îl găsea într-o zi în braţele alteia. Ce pula 


mea? Dar ele nu puteau să înţeleagă aşa ceva, se simțeau 
tare jignite, ca şi cum le-ar fi futut public cineva în cur. 
Mihnea devenea atunci trist, nu prea înţelegea nici el, dar 
repede îl găsea vreo fană să-l liniştească. 

Nick îmi părea atunci, când încă nu-l cunoşteam, tot 
timpul drogat. Nu era chiar aşa, ci pur şi simplu se rupea 
de la muzică. E genu' de om ordonat, cu picioarele pe 
pământ, dar care are nevoie periodic să rupă filmul. 
Periodic îi trimite pe toţi în pizda mă-sii şi se face mangă. 
Îl cheamă atunci pe Mihnea, la orice oră, şi sting litri de 
vodcă, întorc mesele prin baruri, fut boturile celor care se 
leagă de ei. Petru de la chitara solo e nervosu' şi 
tehnicianul formaţiei. Când e supărat înjură pe toată 
lumea, dar adevărul e că nimeni nu se supără. El îşi salută 
iubita cu: ce pula mea vrei? Şi îşi ia rămas bun cu: ei, du- 
te-n pulă! Nu a avut niciodată buletin, chiar şi taică-so s-a 
mirat când i-a zis că trebuie să-şi facă. Îi trebuia prostia de 
act pentru căsătorie. Trecusem de câteva ori prin Zărneşti 
de unde-i el. E foarte mişto, e alături cetatea Râşnov, cu 
munţii şi pădurile pline cu lupi. Începi să-l înţelegi de ce a 
ajuns pe scenă la 14 ani, de ce-i bagă-n pulă în timpul 
concertelor pe gabori. Sorin la bas şi Răzvan la tobe sunt 
băieţii cuminţi ai trupei, care în schimb ascultă muzica cea 
mai dură. Sorin a venit în locul basistului Gheorghe, cum 
zicea Richard, managerul formaţiei, şi el mare figură. 
Gheorghe era băiat mişto, dar a înnebunit şi a trebuit să 
renunţe ca să se trateze. Richard e şi el o parte 
componentă a formaţiei, poate cea mai ciudată. Cetăţean 


american, jumătate român, jumătate grec, el a venit în ţara 
strămoşilor săi pentru a avea o aventură exotică. Cu toţii 
ne mirăm cât rezistă. 

Odată, când ne uitam la fragmentele filmate pentru 
primul videoclip Luna Amară, Richard s-a apucat să înjure 
că nu înţelege nimic din ce se întâmplă în ţara asta. 
Vietnam! În videoclip un tip se plimbă cu o cutie de carton 
prin oraş. Se plimbă prin centru, prin zonele populate. Şi 
nimeni nu-l bagă-n seamă. Îţi dai seama, zicea Richard, 
cum pula mea să nu observi, să ţi se pară că totul e în 
regulă când cineva se plimbă cu o cutie de carton în cap 
prin oraş? 

Problema e că în ţara asta toţi sunt cu cutii de carton 
în cap, e ceva obişnuit. E o atmosferă Gri Dorian - apropo, 
denumirea piesei. 

Mihnea zicea că atunci când va ajunge sus se va pişa 
peste toţi din ţara asta: peste preşedinte, parlament, 
tricolor şi o va tăia undeva în vreun pub din Germania să 
cânte liniştit jazz la trompetă. Cred că nu mai e mult timp. 
Deşi deja se pişă peste toate astea sistematic, în aproape 
toate piesele. E mişto să vorbeşti în timpul concertelor din 
centrul Clujului despre prostia în trei culori: albastru- 
galben-roşu. 

Mihnea are tatuat pe omoplaţi un fluture. Odată îşi va 
lua zborul. Odată ne vom întâlni cu el prin Munchen, sau 
Amsterdam, sau Cuba... În fine, mai bine-n Cuba decât în 
România - vorba cântecului. 


34. Viermii 


Scara nu se mai termină, continuu să urc, să mă 
reazem de ea, pe lângă mine trec feţe noi, zâmbitoare, 
triste, mirate, mă depăşesc, coboară, eu mă ţin de pereţi şi 
urc, urc, e atât de greu, e atât de bine, îmi ţin palmele pe 
inscripţiile de pe pereţi: Joc de dat cu capul, muie... muie 
tuturor. Ajung lângă desenul lui Fane, un lupulanus 
vulgaris de vreun metru jumate. Începe să hârâie, apoi 
scheaună, cade la picioarele mele şi se gudură. Picioarele 
sunt grele, abia le mai simt. 

Scara se roteşte odată cu mine, eu mă rotesc în ea. 
Nu se mai termină, totul e atât de frumos, totul e atât de 
greu. Simt cum sângele îmi curge din venă, cum mâna 
devine grea, apoi foarte uşoară. Nu mai simt nimic. Nu mai 
gândesc nimic. Pur şi simplu urc rotindu-mă spre cer în 
scara ce se roteşte spre cer. Văd cum sângele din venă se 
scurge pe perete, acoperă inscripţiile, acoperă tot 
peretele, acoperă scara, îmi ajunge şi mie până la gât, 
sângele îmi intră în gură, îi simt gustul, mă umplu tot cu 
sângele ăsta cald care îmi intră pe gură şi iese prin venă. 

Doamne, eşti atât de frumos, eşti atât de roşu! Îţi văd 
ochiul plin de vinişoare cu sânge, îţi văd pupila din sânge 
închegat, îţi văd mâinile pline de sânge cum îţi piaptănă 
părul, îţi văd cămaşa albă plină de pete de sânge, îţi văd 
cum îţi curge vena, Doamne! 

Băltoaca de sânge se lipeşte de perete, se lipeşte de 
mine, vrea să mă oprească, vrea să oprească scara ce se 


ridică repede ca un sfredel la cer. Reuşesc să mă agăţ de 
scară şi urc, urc, nu se mai termină odată, sunt atât de 
obosit şi e atât de cald, e atât de bine, simt că nu mai pot 
de atâta căldură, că mă înăbuş, îmi arde vena, ochii îmi sar 
din cap şi eu vreau să ţip, să mă bucur, să arunc ţipătul 
spre cer şi să mă trag apoi de el ca de o funie. 


Mă împiedic de scări, mă agăţ de ea şi urc în 
continuare, urc până ajung la etajul 10, văd cum oamenii 
trec pe lângă mine, vorbesc, râd, ţipă, eu nu mai aud 
nimic, îmi ia o veşnicie să descui uşa, intru în cameră, o 
încui, îmi bag capul sub robinet şi rămân aşa până când 
simt că îmi intră apa pe nas, în gât şi încep să curg prin 
tevile dintre pereţi, mai fac un efort şi ies la suprafaţă, scot 
capul din chiuvetă, îmi bag mâna, văd cum apa se 
înroşeşte, simt cum sângele se supără pe mine, îmi strânge 
mâna, mi-o trage şi pe ea pe ţeavă, abia reuşesc s-o scot. 

Sunt tot ud, îmi dezlipesc hainele de pe mine şi le 
arunc pe fereastră. Mă uit cum mi-au luat-o înainte, cum 
dansează prin aer, cum se ridică printre nori şi încearcă să 
acopere soarele. 

Gata, atât. Gata, sunt cel mai puternic, pot absolut tot, 
nimic nu mă mai poate opri. Cad în mijlocul camerei, îmi 
strâng cu braţele genunchii, încep să mă rotesc din ce în 
ce mai rapid. Mă lovesc o dată de tavan, începe să vibreze, 
îl mai lovesc încă o dată şi cedează, se face o gaură mare şi 
eu urc prin ea, mă ridic deasupra căminului ca zmeii pe 
care-i ridicam în copilărie şi apoi îi ţineam cu o sfoară ca 


să nu urce prea sus şi să-i pierd. Dar pe mine acum nimic 
nu mă mai ţine, acum pot urca oriunde vreau, pot să nu mă 
opresc niciodată. 

Îmi văd prietenii la terasă, văd toate barurile, 
internet-cafe-urile de pe Piezişă, văd Clujul ce rămâne în 
urmă, văd Sălăjanul şi Răcădăul, văd Telecentru şi 
Botanica, văd clopotul mare din Sankt-Petersburg, văd 
Piaţa Roşie cu buboiul ei de mausoleu, îl văd pe Lenin cum 
se suceşte sub capacul de sticlă, cum se scarpină la cur, 
cum îşi descheie pantalonii şi în ei nu e nimic, îl văd cum 
scărpinându-se îşi bagă un pantof în cur, îl văd cum intră 
tot în curul său, urc până văd numai viermi, un boţ mare 
de viermi ce nu mai încap unul în altul, ce-şi înghit coada, 
se rod continuu şi nu reuşesc să termine căci cresc mai 
repede, boţul devine mai sufocant, mai mare. 

Las toate astea în urmă şi urc mai departe, nu mă mai 
pot opri, e atât de bine, simt cum prin vena eliberată de 
sânge intră vântul rece, îmi suceşte creierul prin cap, e 
atâta lumină şi răcoare, e atât de sus încât nu mai pot 
cădea, sunt prins în acest urcuş fără întoarcere. 

Deodată văd o cascadă mare-mare cu apă rece, 
albastră. Vreau să mă arunc în ea şi îmi dau seama că sunt 
ochii tăi, trec prin ei, înot, eşti acum lângă mine, îţi rup 
chiloţii şi sutienul, te miros, simt aroma de bostan, de 
bostan viu, rece şi cald, mă lipesc de tine, tu mă respingi şi 
îmi arunci nişte trandafiri albi, ţepoşi. Simt cum mi-au rupt 
venele, cum m-au zgâriat tot. Îmi iau viteză şi te prind, te 
lipeşti de mine şi ne rotim. Brusc mi se face frică, mi-e 


frică să cad, nu mai ştiu unde cad, în ce direcţie e căderea, 
poate că tocmai acolo unde urcăm, vreau să ţip şi simt 
doar o durere în gât, simt cum nu mai eşti lângă mine, te 
văd cum te îndepărtezi ţinându-te de urechi. 

Cad în aceeaşi direcţie în care am urcat. Încep să le 
trăiesc pe toate în ordine inversă. 


35. Zuperman 


Am tras cu Fane un joint şi acum sărim ca nebunii la 
concertul Luna Amară din Music Pub. Sunt tot felu' de 
ciudăţenii de oameni aici. Cu creste de punkeri, vopsiți, cu 
kile de cercei pe ei, gagici cu zgărdiţe de căţele la gât, raşi 
ca noi, vezi chiar şi oameni normali. Se aruncă unul în 
altul, cad pe jos, leşină, sunt stropiţi cu apă, sar mai 
departe. 

După concert ne luăm câte-o bere şi ne rezemăm de 
scenă. Pe scenă au pus deja o masă care s-a şi ocupat. O 
bem pe prima repede şi Fane se duce să mai ia două. 
Apare şi Egor, îmi spune la ureche că a făcut rost de 
ciuperci d-alea din pădurile de la marginea Sankt- 
Petersburgului. OK, îi zic, mergem undeva imediat. 

Vine şi Mihnea. Îi zic de ciuperci. Fain, zice, hai la 
Zuperman. Zuperman e la un metru de noi, discută ceva cu 
o gagică. Se apropie gandonul de portar. Mihnea zice să 
ne ridicăm cu totul pe scenă că altfel va veni ăsta la noi şi 
o va face pe pizdosul. Dă-l în pula mea, zic. Portarul se 
apropie de noi: vă rog să vă ridicaţi de pe scenă. De ce, 


bă? E interzis! Zuperman e nervos, i se adresează calm 
portarului: Domnule, te rog frumos să-ţi ridici picioarele de 
podea! Portarul se uită tâmp la el. Ce n-ai înţeles? Ridică 
picioarele de pe podea că e interzis! Toţi ne futem de râs, 
Zuperman se ridică şi discută ceva cu portarul. 


Ajungem la Zuperman acasă. l-au tăiat curentul, aşa 
că aprinde o lumânare. Vai, ce pizdos, zice Fane. Ne 
aşezăm pe jos, Egor scoate un pacheţel cu praful de 
ciuperci, îl amestecăm cu tutun, facem o ţigară care 
circulă pe la fiecare. E o senzaţie ciudată, de cutremurare 
a creierului. Gagicile care au venit cu Zuperman se aşază 
pe un pat şi încep să se sărute şi să-şi scoată încet hainele. 

Apare şi Nick cu vreo două sticle de Rasputin. La 
început bem în linişte, apoi încep toţi să vorbească, din ce 
în ce mai entuziasmați. 

Gagicile sunt aproape dezbrăcate, au rămas doar în 
chiloţi, una s-a ridicat în picioare şi cealaltă îi trage 
chiloţii. Din chiloţi îi apare o pulă în erectie, înghițită 
repede de cealaltă. Hai să bem băi, zic şi simt cum crâşa 
începe să se mişte de la locul ei. Simt cum creierul mi se 
rostogoleşte prin craniul deschis. 

Mihnea se ridică, ia o tobă mică de şaman şi se plimbă 
bătând-o încet prin cameră. Toţi stau pe spate cu ochii 
închişi în afară de gagicile care se fut şi gem. Mihnea 
ajunge lângă fereastră, se împiedică şi cade după masă. 
Toba sare de câteva ori la podea. 

Zuperman se ridică, ia lumânarea şi merge încet. 


Începe să urle când ajunge în faţa oglinzii. Aruncă 
lumânarea şi trage un pumn în oglindă. Cioburile se 
împrăştie pline de sânge prin toată camera. Gagicile încep 
să se târâie pe podea. Se aprind perdelele, cineva scapă o 
sticlă de vodcă - se aprinde şi masa şi o bucată de podea. 
Auzim cum trosneşte toba arzând. Egor sare ţipând pe 
fereastră. 

Zuperman urlă şi se aruncă în oglindă. Îl văd cum 
cade în groapa mare din ea. Sar după el şi îl apuc de un 
picior. Trag repede şi cad pe podeaua de flăcări. Zuperman 
nu-i, e doar piciorul lui. Gagicile s-au aprins şi continuă să 
se tăvălească pe podea. Simt cum ţiuie ceva îngrozitor în 
cap şi mă arunc în oglindă. Simt cum cad în beznă şi 
gândesc: unde-n pula mea eşti atunci când am nevoie de 
tine? Apoi nu mai gândesc nimic. 


36. Să-mi bat şefu'! 


Webu are un vis: să-şi bată şeful. Lucrează vreo 12 
ore pe zi şi în momentele libere visează cum să-şi 
pizdească şeful. Vai de curul lui, băga-mi-aş pula-n gura 
lui, futu-i morţii mă-sii de labagiu... Că e destul să ridic 
brusc o mână-n sus şi să zic: hă!, şi s-a căcat pe el, 
cretinu'. 

Cu banii de pe munca sa, Webu mănâncă la amiază şi 
îşi plăteşte chiria. Cam atât. Se înduioşează însă când 
discută cu şeful şi ăsta-i măreşte salariul cu vreo sută de 
mii, oricum se devalorizează într-o săptămână! Dar gestul 


contează, Webu atunci vorbeşte despre şef, că în fine, nu-i 
chiar aşa de rău, că mai poţi măcar discuta cu el, că a avut 
şefi cretini-cretini, cu care nici măcar nu puteai discuta, 
care te trimiteau tot timpul în pizda mă-ctii şi se comportau 
ca şi cum ai fi mai puţin decât un nimeni, decât o flegmă 
de-o săptămână. Ăsta e deştept, nu Yo?, e deştept el aşa, 
da' e nebun, n-ai ce-i face, aşa-i el, cretinu'. Trăieşte pe 
Marte-n pula mea, nu prea ştie ce-i cu el, i se pare că totul 
e ca-n filme, nu? 

Mai trec câteva zile după mărirea salariului şi Webu 
începe iar: futu-i morţii mă-sii de poponar prost, de-abia 
aştept s-o tai de la el, nu scapă doar cu un pumn în bot. 
Când o să vină să-mi spună ce să fac eu pac!, una-n bot, îl 
ucid dracului de jigodie scârboasă, el moare de frică 
oricum, nici măcar nu trebuie să-l fuţi tare, i se umplu 
pantalonii de căcat de frică. Şi Webu începe să arate cum o 
să-i fută una-n bot când şeful se va apleca să-i dea 
instrucţiuni: cu pumnul, sau cu o palmă-n bot, sau cu 
genunchiu', îl termin în pula mea, ce, el să-şi bată joc de 
mine?, fraierul, stai băi tată, că viaţa nu-i chiar aşa cum ţi 
se pare ţie! 

Înainte Webu vorbea mult despre munţi, dar m-am 
convins că mai mult îi plac pe jocurile de la computer 
decât în realitate. Când şefu' lipseşte şi nu-i nimeni ca să-l 
pârască, Webu se joacă la computer. Uneori auzi nişte 
ţipete de zici că nu-i adevărat. Îl vezi atunci pe Webu cum 
îşi scuipă-n sân şi bolmojeşte: să-mi bag pula era să mă 
împuşte, îţi dai seama? Încă un pic şi eram gata! Lui Webu 


îi plac senzațiile tari, dar mai mult la computer decât în 
realitate. De-aia are nişte reguli pe care nu le încalcă 
niciodată când mergem în munţi. De exemplu: să nu te 
duci niciodată singur în munţi. Să-ţi iei şi vreo gagică. Că 
poate vă atacă vreun urs şi ai belit-o, că urşii fug repede, 
te ajung. Dacă eşti cu gagica în schimb, tu desigur că vei 
fugi mai repede decât ea, ursul se va mulţumi cu vreo 
jertfă. 


Odată când Webu s-a dus la munte cu viitoarea soţie, 
ea s-a împiedicat şi a căzut în cur pe un pietroi dintr-un 
pârâiaş. Webu nici gând să o ajute, el se ţinea de burtă de 
râs şi-i da sfaturi: vezi dacă nu eşti atentă, vezi dacă eşti 
proastă?! 

Modelul de viaţă a lui Webu sunt cretinii care au ajuns 
bogătani. Una dintre temele lui preferate e cum se 
comportă Nicolaie, patronul lui FC Braşov, cu angajaţii săi. 
Că nici nu se salută cu ei, cum îi vede îi şi ia la înjurături. 
Şi toţi îl respectă ca pe un tată. Şedinţele sunt compuse 
doar din bătaia de joc a lui Nicolaie faţă de angajaţii săi. 
Cărora nici măcar nu le ştie numele, sau nici nu vrea să şi 
le amintească. Şedinţele încep aşa: vacilor, idioţilor, fraieri 
proşti, poc! pe cineva în bot, futu-vă-n dumnezeii 
dumnezeilor mă-tii de muişti! Apoi îşi pune angajaţii să-i 
confirme vorbele, că da, sunt muişti, imbecili, cretini 
ş.a.m.d. Webu radiază de fericire când povesteşte despre 
Nicolaie. Ăsta, aşa, băi tată, îşi ţine angajaţii în mâini, e 
tare! Altfel cum în pula mea să lucrezi cu românii? Dacă aş 


ajunge cineva şi aş tăia-o din România, scopul vieţii mele 
ar fi să fac cât mai mult rău României, să ştie toţi ce-i cu 
căcatul ăsta de ţară şi mai dă-o-n pizda mă-sii de ţară! 

Degrabă Webu se căsătoreşte, dar deja îi cam pare 
rău. Că doar cheltuieşte prea mulţi bani pentru nişte 
capricii femeieşti. Zi şi tu, Yo, că femeile astea gândesc cu 
pizda, ele au două pizde, una-n cap, iar cealaltă între 
picioare. Să-mi bag pula că măcar au scop în viaţă: să se 
mărite, da, să se mărite cu un bogătan căruia să-i sugă 
pula şi banii, să se vadă-n pizda mă-sii odată cu rochia albă 
de mireasă, să sugă pula şi să facă copii şi mâncare... Şi-s 
fericite, pizdele. Băga-mi-aş pula, vreau să-mi fac şi eu 
transplant de pizdă, să fiu fericit! 

Când are de-a face cu chestii care seamănă cu jocurile 
de calculator, Webu devine suspicios şi foarte atent, chiar 
isteric. De exemplu, odată a văzut un căcat verde în timp 
ce se plimba prin munţi cu Ski şi K. Urşii!, pula mea, mi-a 
trebuit să vin aici, e din cauza voastră, o să ne mănânce, ce 
se-aude acolo?! 

Sau odată, când am mers cu K, Ski şi soţia lui Webu să 
vedem urşii ce coboară în Braşov să mănânce din 
tomberoane. La un tomberon era un urs mare, fain. Îşi 
găsise o pungă cu ceva şi molfăia. Webu a vrut să-i facă o 
poză. Du-te mai aproape, l-a sfătuit Ski, sunt blânzi, nu fac 
nimic. Lui Ski i-a luat un an să-l convingă pe Webu să vină 
să vadă urşii. A trebuit să-i explice că nu muşcă, nu 
fugăresc oamenii şi că nu există excepţii, adică nu-i nici un 
urs turbat care să sară pe tine. I-a arătat şi poze în care 


ursul lua un biscuit direct din mână. Până la urmă l-a 
convins, dar să meargă cu maşina, nu pe jos, că cine ştie. 

Şi Webu se tot apropia de urs, iar Ski îi zicea: mai 
aproape, mai aproape. Când a ajuns la vreo trei metri, 
viitoarea soţie i-a strigat îngrijorată să se oprească, să-i 
facă poză de-acolo. Atunci ursul şi-a săltat un pic lăbuţele 
şi le-a lovit brusc de tomberon, aşa cum fac ţâncii când 
mâţa sau puii vor să-i fure mâncarea. 

Nici n-am observat bine cum Webu s-a întors şi a rupt- 
o la fugă cu 150 pe oră. Aveai senzaţia că a făcut pe el, 
avea ochii bulbucaţi. Dar Webu nu s-a pierdut, a ieşit 
repede din situaţie: tu, vacă, i-a zis viitoarei soţii, ce pula 
mea strigi?, că eu eram concentrat la urs, nu puteam fi 
concentrat în ambele părţi, tu vacă!, bagă-te în maşină şi 
taci în pizda mă-tii că-ţi fut două-n cap să nu mai pizdeşti. 
Stai acolo, vacă, aşa, că-ţi fut două, că eram deja aproape, 
numai să apăs să fac poza şi strigă vaca. Pizda mă-tii. şi 
aşa mai departe încă vreo cinşpe minute. Viitoarea soţie s- 
a băgat în maşină şi tăcea. 

Apoi, atunci, eu cu Ski am luat-o pe jos la următorul 
tomberon. Tocmai trecusem pe după un camion mare şi îl 
vedem pe Webu cum apare şi el după camion şi se opreşte 
brusc: huu, voi eraţi? Credeam că-i un urs! 


37. Bulibuleator 


Ideea de a face o formaţie a fost a lui Tataie. Într-o zi 
el a venit fericit în cameră. Îşi cumpărase sintetizator. Şi 


aşa a început nebunia. 

Allbe cânta la chitară solo, eu la bas, Hohl la tobe, 
Tataie la sintetizator şi prima voce, Fane băga voce 
hiphop, Scrof periodic la trompetă, dar în special el era 
marele nostru dansator, dansa break de te futea râsul. 


Eram toţi vocalişti când aveam chef, aşa că urlam de 
nu mai înţelegea nimeni nimic. Noi eram titularii, restul ba 
erau dansatori, ba ocazional aveau şi ei instrumente. 

Cântam numai improvizând, nu ne interesa să facem 
vreo piesă, să exersăm la ea. Nu aveam dreptul să plictisim 
vecinii, aşa că de fiecare dată le cântam ceva nou. 

Procesul de creaţie începea chiar de dimineaţă. 
Primul se trezea Allbe şi punea o cană de un litru la reşou. 
Atunci eu începeam să am coşmaruri, după zgomotul apei 
ce se apropia de fierbere. Apoi Allbe făcea ceai negru tare, 
droguleţul de care nu va reuşi niciodată să scape, de altfel 
nici nu vrea asta. Allbe bea zilnic cam vreo 3 litri de ceai 
negru, cană după cană, aşa cum ai bea apă când eşti foarte 
însetat. 

Când începea să bea a treia cană, deja cam toţi ne 
foiam prin paturi. Apoi îşi lua chitara şi din memorie băga 
vreo melodie a vreunui imn. Atunci se trezea Hohl şi 
începea să ţipe aiurea. Era ucrainean din România, zicea 
că e fericit că a nimerit cu noi în cameră. Hohl era la 
teologie, ăsta da popă! Îl vedeam cum fumează la fereastră 
şi eram oarecum miraţi. Apoi, când dormea, trăgeam un 
bulibuleator, atent, să nu ne audă. 


Paţani, a zis, ce faceţi? Mă lăsaţi să mă gruzesc 
singur? Aşa că l-am chemat şi pe el la bulibuleator. El era 
băiatul vesel, tot timpul în căutarea unei gagici căreia să-i 
dea toată dragostea sa. Hohl le credea cam proaste pe 
toate, credea că e de-ajuns să faci sfoara ca una să se 
îndrăgostească de tine. Era blond, grăsun şi vesel. Îţi dai 
seama ce râs ne apuca când făcea sfoara! Mai făcea şi 
tumbe, şi tot felu’, numai să agaţe vreo gagică. Iar gagicile 
ne întrebau: ce-i cu debilul ăsta? Până la urmă şi-a găsit 
aleasa. Tot ucraineancă din România, măcar puteau vorbi 
ucraineana între ei. 

După ce Hohl începea să zbiere în semiconştienţă, 
Tataie îl trimitea de vreo două ori în pizda mă-sii şi se 
întorcea pe altă parte. Atunci ne trezeam şi noi. Toţi 
înjurându-l pe Allbe şi pe Hohl. Pregăteam bulibuleatorul 
şi: Tataie, fumezi? 

Tataie ca prin vis se trezea şi venea la masa de lângă 
fereastră. De aici, de la etajul 10, la fereastră, se vede o 
bucată bună de Cluj. Belvedere, Centru, Mărăşti, 
Grigorescu şi drumul spre Mănăştur. Trăgeam în piept şi 
admiram oraşul. Devenea din ce în ce mai frumos, mai 
vesel. 


După primul bulibuleator ne beam ceaiurile şi 
cafelele. Iar Scrof ne povestea în fiecare zi aceleaşi două 
bancuri: 

1: Băieți, ştiţi ce trebuie să faci când pula se uită la 
pantofi? Şi noi toţi: ce?, deşi auzisem răspunsul ingenios al 


lui Scrof cred că de sute de ori. Şi el: să pui pantofii pe 
dulap! 

Şi 2: Odată un om a avut un fiu. Când fiul a împlinit un 
an, tatăl, bucuros, i-a cumpărat o minge de ping-pong. 
Când fiul a împlinit cinci ani, tatăl şi-a întrebat fiul: fiule, 
ce vrei să-ţi cumpărăm de ziua ta? Fiul i-a răspuns: minge 
de ping-pong. Bine, tatăl i-a cumpărat minge de ping-pong. 
Când a terminat şcoala, eveniment important, tatăl şi-a 
întrebat fiul: fiule, ce cadou vrei să-ţi luăm, ca să te bucuri 
mai mult, îţi luăm orice! Fiul i-a răspuns: minge de ping- 
pong, tată! Când fiul s-a căsătorit, tatăl lui iar l-a întrebat 
ce cadou vrea. Minge de ping-pong, tată! Şi într-o zi fiul a 
avut un accident. Era pe patul de moarte. Taică-său, 
bătrân, sta la capul fiului. Fiule, ce să-ţi iau, îl întreabă, ca 
să te bucuri înainte de moarte? Minge de ping-pong, abia 
reuşeşte să zică fiul. Nu te supăra fiule, dar totdeauna ai 
vrut să-ţi fac cadou doar minge de ping-pong, de ce? Şi fiul 
numai deschide gura să-i răspundă şi: buuă. Gata! 

Cel mai fain Scrof făcea acest buuă..., semnul morţii 
fiului. Toţi ne tineam de burţi, nu mai puteam, îl mai 
puneam pe Scrof să ni le mai spună o dată. Scrof ni le 
spunea şi după muzică, era tare mişto. 

Dar până la urmă maestrul bancurilor era Allbe, el 
ştia cu sutele, niciodată nu a zis că nu mai ştie vreun banc 
nou, deşi ne spunea în fiecare zi altele şi altele. Când 
cântam Allbe ne spunea vreun banc nou, desigur după 
muzică. Ne spunea şi când jucam cărţi, dar mai mişto era 
după muzică. 


Aşa că noi suntem inventatorii anonimi ai bancurilor 
cu muzică, cel puţin eu, Yo, n-am mai auzit de aşa ceva. 

Încă o parte fundamentală a repertoriului nostru era 
înţelepciunea găştii, notată aproape în întregime într-un 
caiet. Aici liderul necontestat era Scrof. De obicei scotea 
vreo două propoziţii într-o oră, însă de fiecare dată ne 
tăvăleam pe jos de râs, deşi el vorbea serios. 

Când oboseam de atâta muzică şi râs, ne opream şi 
mai băgam un bulibuleator. De obicei în cameră fumam 
travcă mai mult cu bulibuleatorul, cu pipa sau din ţigară 
trăgeam în locurile publice: fuckultă, baruri, pe stradă. 

Ţie îţi plăcea să ne auzi cântând, dar numai dimineaţă. 
Seara eram prea psihedelici. Până la psihedelismul pur 
treceam de dimineaţă prin punk, trash, hardcore, hip-hop, 
trip-hop, reggae, apoi grunge. 

Vecinii nu ziceau nimic de zgomotul de la noi, cu o 
parte ne împrietenisem, erau de-ai noştri, pentru unii eram 
cretinii de basa - nu te pune cu ei, pentru alţii eram o 
parte a unui fenomen antisocial, deşi cântam aşa de 
frumos împreună. Chiar să fi rămas în gaşcă doar vreo doi 
basa şi restul să fie autohtoni, oricum am fi fost numiţi 
basa. 

Aşa se scurgeau zilele frumoase în XVI, piesă după 
piesă, bulibuleator după bulibuleator. Dacă e să devin un 
pic retoric ca poetul nostru naţional şi să întreb unde sunt 
acum toate astea, aş răspunde chiar ca şi el: în fum. 


38. Idioţii 


La început au cumpărat palmieri, apoi au adus 
specialişti, care au comandat soluri speciale, îngrăşăminte. 
România va ieşi din căcat! 

Vor veni turiştii din toată lumea când vor vedea că pe 
litoralul românesc cresc palmieri! Vor investi în Sidex, vor 
investi în Tractorul, vor investi în toate marile uzine care 
sunt nevoite acum să dea salarii la muncitorii care n-au de 
lucru, dar pe care din cauza vechimii în muncă şi a 
grevelor nu-i pot concedia. 

S-au stricat atâţia bani pe palmieri că ar fi ajuns să 
cumpere prezervative la toată lumea pe un sezon, plus 
câte unul bonus pentru parlamentari, să şi-l pună pe cap. 
Nu-i nimic, în schimb vor veni americanii, vor veni 
germanii, vor veni elveţienii, olandezii, austriecii, englezii, 
toată lumea va veni pe litoralul românesc şi aşa România 
va ieşi din căcat fără ca cineva să muncească! 

Fără să-şi mai bată cineva capul să ucidă şobolanii din 
hotelurile cu n-şpe stele, cu preţuri de-o zi cât trebuie să 
lucreze o familie o lună, dar nu contează, vor veni 
occidentalii tâmpiţi cu banii lor şi ne vor scoate din căcat. 

Dar occidentalii n-au venit, au venit ungurii cu rude în 
Transilvania, au venit ruşii, că ei vin peste tot şi nu au stat 
la hoteluri scumpe, s-au dus la vile particulare mai ieftine. 

Apoi palmierii s-au uscat, chiar înainte de începerea 
sezonului. Oare de ce pula mea în Africa cresc palmieri da’ 
la noi nu? Asta e, dacă s-au uscat - s-au uscat, n-ai ce-i 


face, oricum occidentalii n-au venit. Sunt proşti 
occidentalii. 

Oricum, mai e un plan de scoatere din căcat a 
României. De jumate de an toţi românii îl visează pe 
Dracula. Se pare că şi Eminescu sugerează construirea 
unui Dracula Park. Altfel cum să interpretezi „Unde eşti tu, 
Ţepeş Doamne?”, î? PSDR-iştii vor să înfăptuiască visurile 
poetului nostru naţional. 

La asta n-au cum să nu vină occidentalii. Să se facă 
show cu vampiri, cu aparate de tortură, cu efecte speciale, 
cu toate alea. Au să ahuiască când o să vadă ce-i în 
România. Dar din păcate se găsesc tot timpul invidioşi, aşa 
că au şi început să pună beţe-n roate proiectului. Cică 
Dracula Park va dăuna monumentelor istorice din oraşul 
medieval Sighişoara. Mai dă-o-n pula mea de Sighişoara, 
nu? Căci Dracula va aduce mai mulţi turişti cu efectele lui 
speciale, nu? Dar se pare că proiectul îngheaţă, sau cel 
puţin tre’ să-şi schimbe locul. 

Ar mai fi ceva, la care nu s-au gândit prea iubiții noştri 
conducători români. Să vândă bilete la şedinţele din 
parlament. Atunci câţi turişti ar atrage! Ar putea chiar să-i 
zică parlamentului Dracula Parc! Ce, Vadim, Iliescu, 
Năstase sunt mai naşpa ca vampirii? Din contra! Sunt şi 
vampe şi vampiri, iar expresiile feţelor lor sunt atrăgătoare 
şi pentru amatorii de sex anal şi pentru necrofili şi pentru 
zoofili - asta, iată, înseamnă să fii pulitician bun! Năstase 
chiar e mai popular ca Pamela Anderson sau Britney 
Spears. Orice ziar deschizi, îi vezi mutra. Deschizi 


televizorul - îl vezi şi acolo. Iliescu e Lenin al nostru, e un 
cadavru pe picioare, ar atrage turiştii, s-ar face cozi ca la 
mausoleul din Piaţa Roşie, iar Vadim e pe post de Hitler, i- 
ar sta mişto cu nişte floci sub nas aşa ca lui Hitler, dar şi 
aşa e bine. Ş-apoi câte talente se mai pierd prin parlament! 
Da-păi în toată ţara! Îţi vine să plângi când te gândeşti. Şi 
vampiri avem, vampe câte vrei, de toate. Să vină 
occidentalii cu banii lor! 

Să plantăm câte un palmier în curul fiecărui politician 
pentru a atrage turiştii. În cur palmierii vor avea 
îngrăşăminte la greu. Să-i zicem României - Dracula Park! 


39. Cine nu şi-a imaginat niciodată că ucide 


Mijloacele media - mijloace de a prosti lumea, de a 
colora viaţa aşa cum e în interesele cuiva. Prezervativ cu 
floricele, cu arome exotice, în fond, cu ce vrei, sau mai 
degrabă, cu ce vor. 

La început se identifică duşmanul şi apoi prin 
mijloacele media se creează ura în masă. Cu texte ca-n 
telenovele, cu scenarii de filme proaste. Acesta este 
duşmanul, fute-l, anihilează-l, el vrea să-ţi distrugă copiii, 
să te distrugă pe tine, s-o fută-n cur pe mă-ta. Şi câteva 
poze: cât mai mult sânge, accentul pe răni, fă pe cineva să 
tipe, să producă frica şi ura-i gata. Nu contează despre ce-i 
vorba, contează să distrugi duşmanul. 

Doamne, urăşti toată viaţa pe cei pe care te îndrumă o 
vacă să-i urăşti şi la urmă, inevitabil, devii şi tu duşman, ti- 


o spun ochii vecinilor, ţi-o spune soţie-ta care se fute cu 
alţii, ţi-o spun copiii care-ţi înfig ace în poze, ţi-o spune în 
fiecare seară Andreea Esca la ştiri. Tu eşti un bou, un 
criminal, tu trebuie să fii ucis, trebuie să fii băgat la 
pârnaie. Fiindcă eşti ori alcoolic, ori narcoman, ori fugi de 
impozite, ori minţi, ori eşti hip-hop-er, ori rocker, ori ai 
furat, ori îl simpatizezi pe Bin Laden, ori ai în sertar 
reviste porno, ori ai zgâriat în lift Sex Pistols sau KLU... 

Uită-te, tată, la ştiri, citeşte ziarele, ascultă radio, tu 
eşti duşmanul, tu trebuie să fii zdrobit, pentru tine există 
pârnaie şi armată şi buletine şi poliţie. Din cauza ta sunt 
copiii subnutriţi, din cauza ta s-a ucis în Iugoslavia, în Irak, 
Afganistan, Transnistria. Uită-te bine la pozele pe care le 
vezi pe ecran, uită-te la sângele care nu se mai opreşte, 
care-ţi intră pe gură, pe ochi, ascultă ţipetele. Toate sunt 
din cauza ta, căcatule. Împuşcă-te, aruncă-te de pe bloc - 
asta ţi se spune zilnic, non-stop. Degeaba vrei să te ascunzi 
sub masca ta de ură împotriva musulmanilor sau 
creştinilor, evreilor sau ruşilor, americanilor ş.a.m.d. 

Frica te ţine în faţa televizorului, îţi bagă în cap căcat, 
vrei să nu fii prins. Dacă eşti prins că furi o sticlă de bere, 
gata, faci parte din mafie, eşti prins fumând un joint - eşti 
traficant de droguri şi pac! Nişte poze cu cineva care-şi 
bagă seringa-n vene - uită-te din cauza lui există sida, uită- 
te cum sângele îi curge pe mână, vrei ca şi copiii tăi să 
ajungă aşa? 

Mijloacele media îţi spun - ucide, ucide! Întreabă-te, 
frate, de unde apar copiii care cu un automat îşi împuşcă 


toată clasa, familiile. Întreabă-te, frate, de ce în fiecare 
minut se aruncă cineva în cap. Întreabă-te de ce ai ajuns 
aşa de căcat. Schimbă canalul, uită-te la telenovele! Dar 
telenovelele au legătură directă cu ştirile, ştirile nu-s decât 
nişte telenovele, le urmăreşti zilnic şi nu au sfârşit. Au 
doar mobilă, personaje negative şi personaje pozitive. Te 
identifici întotdeauna cu personajele pozitive şi ucizi 
pentru asta, ucizi pentru binele tău, cică, ucizi fiindcă vrei 
să intri în NATO, ucizi fiindcă eşti creştin, sau musulman, 
sau pula mea mai ştie ce eşti tu şi ce-a fost mă-ta. 


Şi ai visuri. Că ai lunetă, băi babă, şi că te uiţi cu ea 
pe geam şi că în fiecare minut împuşti cu ea pe cineva în 
cap. Sau că ai mitralieră şi în staţia de metro împuşti pe 
toţi fără discriminare etnică sau religioasă. Visezi că preiei 
controlul şi-i anihilezi pe toţi. Hai, recunoaşte! 

Ce să-ţi mai spun, babele care ţipă la tine că eşti 
rocker sau hip-hop-er, că trebuie să fii interzis, că trebuie 
să fii ucis cu un cui fierbinte înfipt în cap sau în inimă. Sau 
ceea ce aud acum de pe hol: cine plăteşte lumina, idioată? 
Când începi să înţelegi astea vrei să te sinucizi, dar uneori 
e prea târziu. Sau vrei să mori, dar să cari cu tine în 
mormânt multă lume, să nu-ţi fie trist, să te ţină minte 
strănepoţii, să le treacă fiori reci când îşi amintesc de tine, 
să te vadă în filme documentare, să-ţi vadă poza ta 
zâmbind şi a victimelor. Pline de sânge. Eşti un obiect 
manipulat, oricine n-ai fi tu. Alege-ţi manipulatorul. Alege- 
ti Dumnezeul, alege-ţi pistolul, trage, trage-ţi. Asta ţi se 


spune non-stop. Asta faci. În rest e OK, nu?, fute-te, bea, 
mănâncă şi cacă-te! Te-ai excitat? 

Întotdeauna se ucide pentru bine, ţine minte asta, ţine 
minte bine, oricare bine ar fi. Asta e filozofia, filozofia de 
căcat, ca oricare filozofie. 


Iar acum să cântăm, din Paraziţii: 
mamă hai, hai să-ţi zic direct - decât să-mi tai venele 
prefer să mi le-nţep. 


40. Tataie 


Cum crezi, Yo, ce se întâmplă? 

Tataie îmi povesteşte ultima lui călătorie la Iaşi. 
Numai surprize. Cineva care venea cu gaşca lui de-acolo la 
fumat gangea a scris un articol despre basarabeni în 
general, şi despre gaşca lor special, că sunt narcomani şi 
traficanţi de droguri şi bla-bla. Îmi arată articolul. E colţul 
unui ziar. Îi zic că ăla care a scris e un muist prost, că se 
vrea în viitor mare reporter de scandal, dar pula mea, ori 
până la urmă îl vor da ăia de la ziar afară ori va mânca de 
la cineva o pizdeală de va uita cum e să ţii pixu-n mână. 

Despre Tataie în ziar scrie un tip simpatic, melancolic 
şi prietenos. In aparenţă. Tot timpul cu chitară, vodcă şi 
iarbă la el. Tataie e cu tricoul lui Prof, cu el a fost la Iaşi. 
Pe tricou e un desen mare cu canabis sub care scrie 
Pantera. 

Yo, cretinul ăsta care a scris venea la noi când vroia 


el. Bea, fuma, mânca pe gratis întotdeauna şi acum ca 
mulţumire vezi şi tu ce scrie. L-am căutat cu paţanii peste 
tot, dar se pare că se ascunde, nu-l putem găsi. Mi-ar fi 
plăcut să-i fi dat câteva lecţii, să-i mulţumesc eu aşa mai 
frumos. Dar oricum îl găsesc băieţii şi vor juca un 
campionat de fotbal şi unu’ de rugbi cu prelungiri. Căcaţi 
din ăştia trebuie futuţi bine, altfel cred că pot să facă 
orice. Băga-mi-aş pula, s-ar putea să fie şi stucaci, s-ar 
putea să ne fi turnat. 

Mai ştii, Yo, când am ajuns în laşi, când am intrat în 
camera iubitei, ea dormea în acelaşi pat cu un bun prieten. 
Era vreo 4 dimineaţa, am stat pe scaun şi m-am uitat la ei 
până s-au trezit, pe la 8. Erau doar în chiloţi. l-am futut 
una amicului, şi iubita a început să plângă, să-mi spună că 
nu e ce cred, că de fapt ăla n-a avut unde dormi şi d-aia a 
dormit la ea, că nu s-au futut, că n-a fost nimic între ei. 

Nu ştiu ce să cred, un băiat şi o fată doar în chiloţi în 
acelaşi pat şi să nu se fută, cam greu de crezut aşa ceva. 
Eu cred că m-a futut gagica. 

Şi eu credeam cam acelaşi lucru, dar nu i-am zis nimic 
lui Tataie. Era cu târfa aia de câţiva ani şi o iubea. Pe cât 
de nebun era, atâta o iubea. Sau cel puţin aşa părea. Cum 
să-i spun ceea ce mi-a spus şi Allbe, că gagica aia a lui în 
acelaşi compartiment cu Allbe în drum spre laşi îl strângea 
de pulă pe primul fraier nimerit în cale, de li se făcuse 
greață tuturor din compartiment şi au ieşit afară. Şi Allbe 
m-a întrebat dacă să-i spună asta lui Tataie sau nu. Nu 
ştiu. Nu ştiu şi înnebunesc. Allbe a lăsat totul să meargă 


mai departe de la sine, nu i-a zis nimic lui Tataie, nu i-am 
zis nici eu. Până la urmă muista aia l-a părăsit singură pe 
Tataie. De ce să te păzeşti de cineva când te fuţi cu toţi? 
Mai bine te fuţi cu toţi şi nu te păzeşti de nimeni. 


Iar Tataie va aştepta bursa şi o va tăia la mari ruperi. 
Cât mai departe de cei care i-au împrumutat bani. Când 
apărea cineva să-şi ceară banii înapoi de la el, Tataie îmi 
spunea: uite, Yo, iar au venit pidarajii. Peste maxim trei 
zile după primirea bursei Tataie nu mai are nici un ban şi 
iar umblă după împrumuturi. Întotdeauna se găseşte 
cineva să-i dea. Din respect, de frică. Căci Tataie pune de 
băut la toată lumea când primeşte bursa. Vodcă, bere, 
iarbă, până nu mai are nici un ban. Dă-i în pizda mă-sii de 
bani, nu, Yo? larbă ne vor aduce băieţii, de mâncare facem 
noi rost şi bem la chefuri, că şi aşa toţi vor să le cânt ceva 
la chitară. 

Şi să nu-mi mai zică nimeni că am nu ştiu câţi ani şi n- 
am făcut nimic în viaţa mea. Am făcut atâtea de m-am 
scârbit de toate. Mi-a rămas doar să mă rup. Şi mă fut. 


41. Fumatul interzis! 

Stăteam cu F la fuckulta de litere din Chişinău şi ne 
zaibeam de nu mai ştiam ce să mai facem. Seara va fi mai 
mişto, că ne înţeleserăm cu câteva filoloage să le dăm o 
muie. Până atunci măcar dă-te cu capul de pereţi. Am 
intrat într-o sală şi am desenat băncile un timp, apoi am 
reuşit să deschidem un cabinet de alături şi ne-am 


aprovizionat cu hărţi. 

Ce pula mea-i de făcut? Am început să rupem 
scaunele şi să le aruncăm pe fereastră. Cădeau chiar lângă 
brazii de la intrare în fuckultă. Ah, ce noroc am avea de-ar 
trece pe-acolo şi baba care în fiecare dimineaţă ne cere 
carnetele la control! Dar nu vine, poate că a şi murit între 
timp. Sau atunci când a tras apa s-a dus şi ea cu căcatul. 

Tot aşa aruncând scaune îl vedem pe Turb cum intră 
în fuckultă. Era să-l nimerească un scaun în cap. leşim din 
sală şi-l întâlnim pe coridor. Turb a adus o ţigară. Ah, ce 
faine vor fi dup-aia cursurile! Mergem pe scări lângă baie 
şi o aprindem. Fumul ne zgârie gâturile, e o senzaţie 
asemănătoare cu aia când o gagică goală după futai te 
scarpină pe spate. 

Începem să râdem şi ne dăm seama că cineva se 
apropie. Uşa se deschide şi intră domnul Shit. Are o faţă 
de bou, ca şi a colegilor lui de altfel. Înainte de-a deveni 
decan, domnul Shit avea un singur costum. De cânde 
decan, îşi schimbă costumele zilnic. Salariul i-a rămas cam 
acelaşi, în schimb importanţa sa e alta. Cred că din cauza 
asta şi şchioapătă, încearcă să-şi ridice curul - aparatul 
gândirii sale - cât mai sus. Da' costumele oare le primeşte 
ca mită direct sau şi le cumpără din mită? Greu de spus. 

Ce faceţi măi aicea? Ce căutaţi în facultetu nostru, că 
studenţi di-a miei nu sânteţ? Studenţi di la litiri, di la 
filolojie ştiu că aişea nu si fumiazi, aşă cî şini sânteţ, şi 
căutaţ aişea, pi şini căutaţ, şi vreţ sî faşiţ, undi sî vă duciţ, 
ă? 


Nouă ne curg lacrimi de atâta râs, cel mai tare râde 
Turb, îşi ţine faţa în palme şi nu se poate opri. Ba suntem 
de-aişea dom’ decan, di la literi, spune Turb. 

Nu sî poati, măi băieţ, voi văd cî aveţ şi înclinații de 
huligani, şi râz măi acolo? Daci eraţ sudenţ di la noi vediaţ 
pi tăţ pereţi inscripţâi că aişea-i fumatu' interzâs! Aişea nu 
se fumiazi! Aişea oamenii învaţi, aişea-s viitorul ţării! Aişea 
cresc viitorii scriitori, intilictuali - nu fumiazi dacii 
interzis. 

Ba suntem de-aici. 

Ia sî vă văd oleaci carnetili. Carnetili-ncoa' repidi! 

Eu şi cu F îi întindem carnetele. Turb se face că umblă 
prin buzunare. 

Carnetu' repijior!, îi zice domnu' decan. 

Nu-l am la mine. L-am uitat acasă. 


Cum te chiami? Aşa, aşa., ţ-am notat şi ţâi numile. 
undi aveţ acum ore? 

Îi spunem şi el ne conduce în sala unde-i tot anul 
nostru. Turb dispare pe drum. Pe el îl doare-n pulă, nu e de 
la litere, a venit doar ca să tragă o iarbă, acum probabil se 
duce să-i povestească mafiotului său ce i s-a întâmplat la 
litere şi să hohotească amândoi. 

Vă daţ sama, zice decanul ţinându-ne în faţa anului, 
băieţi iştea în loc sî stăie la lecţâi fumau lângi tualeti! Şi 
fumatu-i doar interzâs la noi! Niş nu-mi vinia să cred câ-s 
sudenţ de-ai noştri! Ruşâni sî vi şie! Nu aţ meritat sî 
învățat în instituţâia noastră! Da’ undi-i băietu' şela? A, 


credi cî m-o prostit? Pi mini? Las ci-i am eu numili, îi arăt 
eu! Ruşâne! Acum marş la loc şi învățat! Ruşâne! 

Era să ne gruzească, bâcul, gândesc şi mă uit la F şi 
nu ştiu cum să mă abţin să nu râd. Doar ţi-am zis că 
fumatu-i interzis!, îi zic şi îmi pun un caiet pe faţă. Îl aud 
pe F cum sughiţă de atâta râs. 


42. Puliţia 


Buru iese pe stradă împreună cu Basu. Sunt ambii 
ameţiţi, veseli. Afară e cald, frumos. Păsărelele ciripesc. 
Băieţii încep să cânte. 

Merg aşa vreo sută de metri cântând. Nimeni nu le 
zice nimic, pe toţi îi doare-n pulă, atât timp cât nu-i 
deranjează. 

La un moment dat Buru şi apoi şi Basu se trezesc cu 
nişte pulane pe spate. Pulălăilor, căcaţilor, ce înjuraţi 
poliţia? Staţi că vă arătăm noi! 

Buru şi Basu sunt nedumeriţi, au fost prea brusc 
atacați ca să încerce măcar să fugă. Cântecul lor nu avea 
nimic cu puliţia, dar nu contează, oricum, sunt eventuali 
huligani, preventiv nu le strică nişte pulane pe spate. Sunt 
duşi într-o dubă, apoi la puliţie. Acolo iarăşi interogatoriu. 


De ce-njuraţi poliţia, futu-vă-n pizda mamei voastre? 

N-am înjurat domnule pol. şi Buru se trezeşte cu un 
pumn în bot, cade pe podea şi acolo simte cum şase 
picioare îl înconjoară, îl sufocă, îl calcă pe piept, stomac, îl 


lovesc în cap. I se face negru în faţa ochilor. Se trezeşte 
ud, cineva a aruncat o găleată de apă peste el. Îşi vede 
alături prietenul. E negru la faţă. Cere de la poliţist o 
ţigară. 

A, vrei ţigară-n pizda mă-tii de imbecil de la noi, da’ 
de ce ne înjuri? Buru tace, asta îl salvează de data asta, nu 
mai e bătut. I se dă o ţigară. Marlboro. Polițistul îi aprinde 
ţigara şi-l urmăreşte. Buru se trezeşte cu încă un pumn în 
bot. 

Boule, dacă-ţi dau ţigară, fumeaz-o aşa ca să se 
cunoască ce fel de ţigară e! Fumeaz-o doar cu vârful 
buzelor, tine-o înspre podea, să se vadă că ţi-am dat 
Marlboro, nu Carpaţi sau alte căcaturi. 'nţeles, boule? Şi 
acum fumeaz-o până la filtru, că de nu te omor, altfel să-mi 
sug pula dacă nu. 

Buru încearcă să fumeze aşa cum i s-a sugerat. Buzele 
îi tremură, îi sunt rupte, pline de sânge. Săptămâna 
trecută unui băiat, copil de vreo 16 ani, din curtea sa, i s-a 
spart splina când a fost luat la bătaie de către un gabor. 
Motivul bătăii a fost: de ce-i stricat farul la bicicletă, bă? 
Băiatul e acum la reanimare, iar polițistul e pe stradă, la 
datorie! 

Ţigara i se îndreaptă şi simte un bulan pe spate. Că: 
de ce nu o ţine aşa cum i s-a ordonat? Îşi bate joc de 
poliţie? În alt colţ al camerei Basu e pe jos, e călcat în 
picioare, ca să înveţe şi el bunele maniere. 

La sfârşit poliţiştii aruncă nişte găleți cu apă peste ei 
şi le spun să o taie repede din loc, altfel mai iau o porţie. 


les afară, îşi aprind câte-o ţigară şi fumează încet, tăcuţi. 
Pe la jumătatea ţigării, apare un prieten poliţist. Ăla strigă 
de la uşă spre colegii săi: auziţi bă, porcii ăştia mai vreau! 
Apar încă trei gabori şi îi saltă pe Buru şi pe Basu. 


Înăuntru, la poliţie, iar începe tortura. De ce nu 
plecaţi de bună voie, bă? Ce, n-aveţi ce face, numai să ne 
enervaţi pe noi? Credeţi că nouă aşa de tare ne era dor de 
voi? Credeţi că nu mai avem cui scoate unghiile, credeaţi 
că ne plictisisem fără voi, ă? Ei hai atunci să ne distrăm! 
Hai băieţi! 

Şi încă o tură. Apoi li se dă la fiecare câte o ţigară. 
Hai, fraierilor, fumaţi! Dar ştiţi deja regulile, nu? Iar dacă 
le-aţi uitat, o să vi le-amintim noi, nu băieţi? 


43. Cactus alb 


Suntem doar noi în cameră. După ce m-am rupt cu 
băieţii şi ei au plecat, ai venit şi m-ai găsit iarăşi dus. Fără 
să-mi spui nimic te-ai aşezat lângă mine şi m-ai sărutat. Îţi 
simt în gură limba, îţi simt mirosul. Dacă nai fi apărut 
acum, oricum te-aş fi visat în semiconştienţă sau într-o 
realitate halu. Dar acum eşti aici, lângă mine, de-adevă, 
deşi nu fac nici o deosebire în starea asta dintre realitate 
şi realitatea mea de fum. 

Îţi scot hainele şi mă dezbrac şi eu cu ajutorul tău. 
Realitatea corpului tău mă cutremură, văd cum i se 
schimbă culoarea, cum se înălbeşte, apoi se face roz, 


violet, negru, albastru. Încep să înnebunesc cu totul, 
gândesc. Îţi simt corpul cum se încălzeşte, cum picioarele 
îţi devin calde. Mă tragi în tine. Te aud cum gâfâi încet, îţi 
simt unghiile înfipte în spinarea mea. Simt că te fut de-o 
veşnicie, că tot ce-am făcut eu dintotdeauna asta a fost - 
să te fut. Nici nu vreau altceva. Mi se pare că nimic nu s-a 
întâmplat cu mine de-adevăratelea, în afară de-a te fute. 

Mă arunci jos şi urci pe mine. Să te fut eu, ruptule, îmi 
zici. E stupid, dar tot ce simt eu e că eşti frumoasă, e că te 
iubesc şi nu vreau să mă opresc niciodată. Îţi simt tot 
corpul tău ca şi cum ar fi al meu. Mă simt pe mine prin 
corpul tău. Simt cum mi se clatină ţâţele tale, îţi simt 
întunericul din ochii închişi, îmi simt fundul tău care se 
mişcă pe mine. 

Te rezemi cu mâinile de pieptul meu şi deschid ochii. 
Capul mi-e acoperit de părul tău. Te dai iar pe spate şi 
începi să devii transparentă. Îţi văd la început venele 
albastre, apoi plămânii, inima. Îţi văd carnea, fiecare 
muşchiuleţ. Mi se pare că mă înghiţi, că intru cu totul în 
tine. Îmi dai o palmă şi te transformi iarăşi în tine. Dar 
totul devine beznă în jur. 

Îmi plimb mâinile pe corpul tău. Îţi apuc pielea şi o 
trag. La început eşti numai carne, apoi îţi trag şi carnea, 
rămâi numai oase. Eşti numai oasele dansând deasupra 
mea. Oasele nu trosnesc, e un dans fără zgomot, care mă 
apasă în pat. Intrăm amândoi în pat, totul dispare, rămân 
doar oasele tale peste mine. Îmi plimb mâinile pe lângă ele 
fără să le ating. Le simt totuşi căldura, simt cum corpul 


meu le atrage şi le respinge apoi uşor. 

Te ridici de pe mine şi încep să te văd. Te îmbraci. Am 
impresia că ne-am futut câteva ore şi nici măcar nu am 
ejaculat. Dormi!, îmi zici, trebuie să fii obosit. 

Te întinzi lângă mine şi mă liniştesc. Te visez. Te 
dezbraci, urci pe mine. Ne futem şi nu se termină 
niciodată. Aşa va fi întotdeauna, acum e întotdeauna. 


44. Greta 


Mai nou Greta lucrează în firma unui turc. De fapt, 
firma e formată doar din Greta şi turc. Turcul vinde 
scaune. Şi agaţă gagici cum şi unde poate. E cu părul 
vopsit, de vreo cincizeci de ani, scârbos şi mare amator de 
pizde. În România se poate face ceea ce în Turcia nu se 
poate, d-aia a ajuns turcul aici. Proprietarul 
apartamentului închiriat, unde e sediul firmei, vrea să-l 
dea afară pe turc, fiindcă nu-şi plăteşte chiria, da' nu 
poate, că turcul a fost prevăzător, a schimbat lacătul de la 
intrare. 

Şi cum oricărei firme îi stă bine nu numai cu director, 
ci şi cu secretară, aşa a ajuns şi Greta angajata turcului. 
Despre aventurile de la firmă se povesteşte în fiecare zi 
după cinci în apartamentul lui Bob. La cinci Greta vine de 
la serviciu. 


În prima zi de slujbă, Greta a povestit că imediat după 
ce s-au înţeles ce trebuie să facă, turcu’ s-a dus la duş şi i-a 


zis că atunci când o strigă să-i aducă hainele. Desigur că 
Greta s-a speriat, mai ales când după duş tovarăşul 
director a început să-i povestească tot felu' de perversiuni 
în care el era personaj principal. 

Auzind toate aceste istorii ale Gretei despre noul ei 
serviciu, că mai schimbase încă vreo cinşpe, Bob s-a 
alarmat. Aşa că în fiecare dimineaţă mergea la Greta 
acasă, adică o aştepta la intrarea în bloc, apoi o conducea 
până la sediul firmei. La cinci după-masă, când Greta ieşea 
de la serviciu, Bob o aştepta la ieşire. Toate astea - 
preventiv. Ca şi aspirinele zilnice. 

Ce s-a mai amuzat tot apartamentul de chiriaşi al lui 
Bob când Greta, în prima zi când a fost condusă la 
serviciu, a povestit impresia ce a lăsat-o Bob asupra şefului 
ei. Ăsta e prietenul tău? Vai ce urât e! Cel mai tare râdea 
Greta. Hohotea de-i săreau ochelarii de pe nas şi-şi lovea 
palmele de picioarele crăcănate peste colţarul din 
bucătăria lui Bob. Bob nu era acasă. Îl trimisese Greta la 
plimbare. 

Şeful îi povestea Gretei toate amănuntele vieţii sale 
amoroase. Despre soţia încuiată în apartament, şi acolo 
impusă să poarte feregea, îi povestea mai puţin. În schimb 
îi spunea cum s-a culcat cu o bună parte a pretendentelor 
la postul de secretară. După ce-şi lăsau CV-urile, el alegea 
zilnic una şi o suna să se vadă la o cafea. Şi apoi, cum în 
ziua de azi în România ca să obţii un loc de muncă îţi 
trebuie experienţă, iar experienţa n-o poţi face singură 
acasă, gagicile care se şi visau viitoare secretare a' unui 


om de afaceri turc, ce mai - businessman! - se culcau cu 
el. Mai bine zis se tăvăleau cu el printre scaunele cu care 
turcul mai speră să se îmbogăţească. 

Într-o zi, Greta a povestit cum turcu” i-a spus că a fost 
o ex-secretară, care a lucrat doar de probă la firmă, apoi a 
fost înlocuită cu Greta. În România nu există vreo lege 
care să permită să se lucreze de probă. Dar nu-i bai, 
aproape toată lumea lucrează de probă. Că ce pula mea să 
dai impozit statului? Că doar legile sunt făcute pentru 
proşti, nu? Că doar nici ăia care le fac nu le respectă. Sunt 
o mulţime de firme care funcţionează fără angajaţi, unde 
toţi sunt de probă. Unu’ lucrează o lună de probă, apoi e 
înlocuit de altul de probă ş.a.m.d. Desigur că ăia care sunt 
de probă nu văd nici un ban, sau în cel mai bun caz - bani 
ca să-şi ia bilete de transport în comun ca să vină la lucru. 
Fuck, România e o ţară de probă, noi toţi suntem de probă. 

Secretara care lucrase înaintea Gretei, după ce a stat 
cu ea de vorbă şi a întrebat-o ce face şi Greta i-a răspuns 
că face cafea, spală maşina şi completează facturile, s-a 
apropiat de şef când au rămas singuri şi l-a întrebat cu ce 
e mai rea ea decât Greta, că ce, ea nu a putut face cafea? 
Nu a spălat maşina? Nu a făcut facturile? Şi atunci turcul i- 
a explicat că nu e vorba numai de asta, că ar fi ceva foarte 
complex, ceva de genu’ compatibilităţii psihice ş.a.m.d. 
Atunci ex-secretara s-a apropiat de el extrem de mult şi a 
zis că face orice, numai el să-i zică, fiindcă îşi vrea postul 
înapoi. Şi oricând va vrea ceva de la ea, orice, să-i zică, să 
nu tacă, căci ea îi va îndeplini orice dorinţă, absolut orice. 


Desigur că turcul n-a pierdut momentul. A urmat o 
tăvăleală printre scaune, iar la sfârşit i-a mai zis gagicii 
încă o dată lecţia cu compatibilitatea psihică. 

Dar ex-secretara de unde să ştie acest lucru, că doar 
ea nu se ducea, probabil, la psiholog, cum o făcea Greta. 
De fapt psihologul e psihologă, şi ea îi livrează Gretei 
reviste porno. Doar psihicul şi compatibilitatea psihică e 
ceva extrem de complex. 

Nici locul Gretei nu era sigur la firma turcului. Oricum 
ăla i-a dat mare credit, că postul îi aparţine 99,9%. Îţi dai 
seama ce încredere. lar între timp îşi lăsa anunţul de 
angajare a unei secretare. Îşi programa zilnic câteva. 
Desigur după cinci, când pleca Greta. A doua zi îi va 
povesti experienţele de printre scaune. Căci viaţa se 
târăşte mai departe printre scaune. 

Într-o zi, Greta aproape că era să se dea de gol. Căci 
dacă Bob ştie de existenţa unui iubit al Gretei, celălalt nu 
ştie de existenţa unui Bob, amic intim al Gretei. Cum 
turcul era prin turneu în ţară, Greta a plecat mai repede 
de la lucru şi a venit la Bob. Dar, surpriză! Iubitul, adică 
iubitul-iubitul, nu Bob, s-a cărat din orăşelul sau satul de 
unde e el şi a venit la iubită. Ştiind că iubita e la serviciu, 
s-a postat şi el pe locul ocupat de obicei de Bob şi-o 
aştepta pe Greta. Noroc că turcul plecase şi ea o tăiase 
mai devreme de la lucru, altfel iubitul-iubitul şi Bob ar fi 
stat împreună şi ar fi aşteptat-o. 


Până la urmă Greta a fost anunţată şi şi-a luat iubitul 


prin surprindere, nu prin faţă, ci pe la spate. Acesta era 
montat de vreo oră şi ceva la ieşirea din bloc cu un buchet 
de flori. Iar Bob în timpul ăsta era undeva prin Grigorescu 
sau Mănăştur, trimis la plimbare. 


45. Revolut Ion 


Cu câteva zile înaintea revoluţiei, adică în acele zile 
când Ceauşescu a fost răsturnat şi împuşcat, nu se prea 
ştie de cine, se ştie în schimb de ce, Mik se ascundea de 
securitate. Mai fusese pe la ei şi înainte, deja era obişnuit 
cu foamea, cu lungile şedinţe de tortură fizică şi psihică. 


Dar acum era în primele liste - ale duşmanilor, ale 
ălora care trebuie anihilaţi sau neutralizaţi total. 

Pentru început s-a ascuns câteva zile prin blocurile în 
construcţie, prin canalizări şi case părăsite. Din cauza 
şobolanilor şi a frigului n-a putut să doarmă. Într-o noapte 
a hotărât să meargă la cel mai bun prieten al său. 

A ajuns la el, a căzut direct în pat şi a adormit. Între 
timp familia ăluia se adunase în bucătărie. Mik nu visă 
nimic, doar întuneric şi linişte. Apoi o mână ce-l scutură: 
nu te supăra, ne pui în pericol, trebuie să pleci. Mik 
adormi pe loc. Dar mâna continua să-l scuture: trezeşte-te, 
trebuie să pleci... 

leşi afară, în frig, cu o singură dorinţă - să doarmă. 
Încercă lucrul ăsta în canalizare, dar nu putu. Se trezea cu 
şobolani care-i intrau în pantaloni, care i se căţărau pe gât. 


Un şobolan îi rodea un deget. 

Câţiva soldaţi l-au luat la fugărit. Împuşcau pe lângă 
el, până la urmă au reuşit să-l prindă, că nu mai era în 
stare să fugă. l-au tras câteva automate în ceafă, spate, 
faţă şi l-au anunţat că-l vor împuşca. I-au împins automatul 
în ceafă şi au tras. Automatul nu mai avea cartuşe. 

Atunci Mik făcu pe el şi-şi jură că se va răzbuna. Un 
ofiţer chemă soldaţii şi le spuse să-l ia şi pe Mik. Au ajuns 
într-un subsol, unde Mik fu iarăşi bătut. Împuşcăturile se 
auzeau peste tot, din ce în ce mai des. 

La un moment dat cineva a spus că puterea s-a 
schimbat, că trebuie să lupte pentru partea ailaltă, imediat 
apărură şi alţi ofiţeri care-i înjurau pe cei din ştab. 

Mik deveni atunci învingător. lar ăia care şi-au bătut 
joc de el - victime. În primul rând luă un kalaşnikov şi-i 
chemă la interviu pe soldaţii care-l vânaseră. Le-a pus 
câteva întrebări, apoi câţiva pumni, că nu se putea abţine. 
Apoi le-a spus că-i va împuşca. Atunci în aer s-a simţit o 
duhoare. Soldaţii se căcaseră pe ei. 


46. Curvele 


Azi Greta a dus o vampă la Bob. Turcu o culesese de 
prin sud, din Isaccea, îi promisese marea cu sarea, da, în 
schimbul pizdei ei. 

Vampa e la început de carieră, are vreun metru 70, 
vreo 80 şi ceva de kile, părul creţ şi umflat, aşa cum arăta 
Michael Jackson când încă nu se decolorase. Cu alte 


cuvinte, e cam greţoasă fufa turcului. 

Sabrina, fufălăul, apăruse pe neaşteptate la turc. Nici 
chiar el n-o aştepta atunci. Aşa că nici n-a avut timp să 
împrumute de la cineva bani s-o cazeze undeva. 

Totuşi, fiind băiat descurcăreţ, i-a plasat-o Gretei. Că: 
n-ai pute lua să doarme cu tine pine mine? Şi Greta: 
desigur, bine, fac io ceva... 

Greta n-a avut totuşi chef să aducă o curvă de-a 
turcălăului acasă la ea, mai ales că nu era o curvă de lux, 
ci una din alea care inevitabil ajung pe la marginea 
şoselelor şi se roagă să le dai o muie şi să le fuţi în cur la 
treij' de mii. Aşa că şi Greta a plasat-o mai departe. Cui 
oare? Cui, dacă nu lui Bob? 

Căci Bob, băiat de treabă, ce să comenteze? Dacă o 
iubeşte pe Greta, nu poate decât s-o accepte şi pe curva 
asta în casa lui. Şi s-a rezolvat problema. 


Că io nu-s una din alea care de cum încep să le 
crească ţâţele şi flocii aleargă după orice pulă, spunea 
Sabrina, lovind cu palma în masă, spre disperarea lui Bob. 
Nu, io ştiu concret ce vreau de la viaţă şi o să iau ce vreau! 
Şi mai trăgea o palmă în masă pentru mai multă 
convingere. 

lar Bob stătea cu capul aplecat şi-o asculta. 
Dumneavoastră, văd io, i se adresă Sabrina, văd că sunteţi 
mai timid aşa, nu? Ce tot ghiciţi acolo în cafea? 

Păi, nu chiar, încercă Bob să scape, da' nu-s prea 
vorbăreţ... Sabrina îşi povestea viaţa ei de doi bani ca pe a 


unei eroine de telenovelă, în continuă ascensiune, acest 
lucru neîmpiedecând-o însă să intre peste alţii în baie. 
Când a reuşit să ajungă şi ea la baie, a umplut buda de 
căcat şi a uitat să tragă apa. 

Le-a povestit tuturor că e virgină, că şi-a păstrat 
cinstea ş.a.m.d. Îşi punea mare preţ pe pizda ei. E tot ce 
avea ea mai scump. 

Bob, ca un adevărat gentleman, a cazat-o în camera sa 
şi profitând de absenţa unor chiriaşi s-a culcat în camera 
lor. Prea luase el în serios vorbele Sabrinei, uitase totuşi 
că aceasta nu menţionase dacă a luat-o vreodată la cioc 
sau că o fi fost futută-n cur. 

Următoarele zile Greta continua să povestească în 
bucătăria lui Bob cum se desfăşoară evenimentele cu 
Sabrina. Fata s-a dovedit a fi o mare vacă. Îl trăgea pe turc 
în toate magazinele: că am venit doar în hainele dă pă 
mine, tre’ să-mi cumperi rochii, chiloţi, de toate, că mi-e 
ruşine aşa... Turcul când vedea că e tras în magazinele de 
lux, da înapoi: nu se poate, dragă, n-am bani la mine, mi- 
am uitat cardul... Şi apoi mesele. Sabrina crăpa ca un porc 
de 400 de kile, îl căra pe turc prin toate restaurantele. 
Fiecare masă se termina cu un căcălău mare, după care de 
obicei uita să tragă apa. Asta da, femeia care ştie ce vrea 
de la viaţă. 

În plan erotic şi turcul şi-a împlinit visurile. Împreună 
cu câţiva dintre amicii săi, doar Sabrina stătea la unul din 
ei. Atunci când se întorcea de la ospăţuri urmate de beţii, 
Sabrina, în călduri, deschidea cu gura şliţurile prietenilor 


turcului, şi ei turci. 

Şeful i-a mărturisit Gretei că a futut-o şi normal, adică 
în pizdă, dar că nu e sigur dacă era virgină sau nu, că avea 
la lună, oricum s-a murdărit tot de sânge. În câteva zile 
turcul s-a săturat de Sabrina, probabil asta-i şi scursese ce- 
i mai rămăsese din lovele - aşa că o trimise înapoi, în 
Isaccea - de unde venise. 

Peste alte câteva zile Greta şi-a anunţat şeful că nu 
mai vine la serviciu. Bob, prevăzător şi speriat de reacţia 
şefului, o aştepta pe Greta afară. Preventiv. 

Dar şeful Gretei n-a fost supărat, din contra: foarte 
bine, foarte bine, o chem pe alta de probă. 47. Viitorul 
preşedinte al României 


Viitorul preşedinte al României - Mik, nu a fost un 
copil minune, a fost un copil obişnuit, însă într-o zi i-au 
căzut ochelarii de cal şi a văzut realitatea aşa cum e. 

În afara faptelor banale care i se întâmplă oricărui 
copil, Mik, după ce întâmplător a descoperit că imaginea 
despre care i se vorbeşte nu e aceea pe care o vede, fugea 
de acasă. Mik nu fugea fiindcă vroia singurătate şi bla-bla- 
blea, scheme clasice din poezii, ci pentru că era pus în 
situaţia de a minţi şi el împreună cu toată lumea. 

Mik o lua razna în munţi, încerca să găsească aur, 
monede, săbii, tot felul de ciudăţenii îngropate cândva cu 
speranţa de-a nu fi găsite niciodată sau de-a fi găsite peste 
mult timp. Lucrurile ascunse îl fascinau pe Mik, până într-o 
zi când a realizat că de fapt totul e ascuns, că aşa cum poţi 


căuta obiecte ascunse şi pierdute prin munţi poţi căuta şi 
în viaţa ta proprie şi poţi găsi lucruri neobişnuite pe care 
le faci zilnic însă nu le observi, le faci cu mişcări 
programate de altcineva. 


După călătoriile prin munţi, Mik cel mai adesea 
ajungea la ţigani, în taberele lor. Dormea, mânca şi învăţa 
de la ei. Ţiganii păstraseră în corturile lor aerul libertăţii. 
Ca să-şi merite cumva zilele petrecute alături de ei, Mik 
participa la hoţiile ţiganilor. La început stătea pe colţ, apoi 
învăţa şi meseria de-a sparge lacătele, de-a curăța repede 
un magazin, cum să faci ca un cal străin pe care îl furi să 
nu necheze, să se lase condus de tine. 

Prima iubire a viitorului preşedinte al României a fost 
de-asemenea o ţigancă, Flori, care însă nu l-a preferat pe 
Mik, ci pe un ţigan mai şmecher. Degeaba încercase Mik 
să-i demonstreze că-i mai bun ca ăla, că şi el poate fura, că 
e şmecher - pentru ea Mik a rămas un român, o faţă palidă 
care nu se ştie de ce vrea să stea printre ţigani şi să le 
imite modul lor de existenţă. 

După împuşcarea lui Ceauşescu prin lovitura de stat 
căreia i se mai spune şi revoluţie de publicul neavizat, cei 
care au venit la conducere le-au lăsat ceva putere şi 
victimelor sistemului, pentru mai multă credibilitate a unei 
revoluţii. 

Aşa Mik se trezi că-şi poate alege vreun post sie şi 
câte ceva pentru prietenii săi. Mik îşi chemă maestrul său 
de rime şi pe câţiva prieteni în sediul unui ziar la care 


visaseră cu toţii să colaboreze măcar. 

Vrei să ajungi redactor-şef aici?, îşi întrebă maestru”. 
Vreau, îi răspunse ăla. Vreţi să fiţi redactori aici?, îşi 
întrebă prietenii. Vrem, i-au răspuns ăia. Atunci sunteţi din 
momentul ăsta, le-a zis Mik. Cum suntem?, l-a întrebat cu 
un zâmbet uitat îngheţat până la urechi maestrul. Cum 
suntem? Cine ne-a pus?, au întrebat prietenii. 

Eu vă pun acum, le-a spus Mik. Nu se poate, nu se 
poate, spuse cu rânjetul întins maestrul într-un glas cu 
discipolii săi. Tre' să ne pună cineva de sus, nu se poate... 

Vă zic eu, băi, vă pun eu în posturile astea amărâte, e 
destul, ce pula mea de proşti vreţi de sus?, încerca săi 
convingă Mik. Nu, nu se poate, e imposibil, trebuie de sus, 
cum tu... Noi plecăm... 

Lui Mik îi sări ţandăra. De ceva timp nedormit, 
fugărit, bătut, alungat de toţi şi acum... 

Afară! Afară cu toţii în pizda mamei voastre de muişti 
proşti!, striga viitorul preşedinte al României în timp ce 
maestrul său sărea câte vreo cinci scări dintr-odată urmat 
de ceilalţi discipoli ai săi. Afară! Să nu vă mai văd... Din 
buzunarele maestrului scara se umplu cu seminţe de 
floarea soarelui şi de bostan. 

În primul său discurs către popor, după ce va fi ales 
preşedinte Mik va spune: de fapt, eu nu vă iubesc pe toţi... 
Îmi cer scuze, trebuie să precizez acest lucru, aşa mi se 
pare corect... 


48. Trafic 


Când ni se terminau caseacurile băgam pastile în noi 
până uitam ce lună a anului e, ce an e şi de cât timp nam 
mai mâncat. Ştiam doar una - când ni se termină roţile 
trebuie să coborâm şi să colindăm farmaciile oraşului 
pentru a ne face provizii. După cumpărături, dulapurile 
noastre arătau ca rafturile din farmacii. 

În fond, farmaciile ce-s? Sunt droguri legalizate. Te 
doare stomacul - buf o pastilă, ţi-a trecut, te doare capul - 
buf o pastilă, ţi-a trecut, eşti stresat sau în depresie - buf o 
pastilă, ţi-a trecut, nu poţi dormi - buf o pastilă, ai adormit. 
Căci drogurile ce fac? Ţi-e rău? Buf o pastilă - ţi-a trecut, 
eşti high. Bine, un fum, o pastilă, o seringă. Dar seringa 
doar o iei din farmacie. 

Tot ce-i trebuie unui narcoman găseşti în farmacie. 
Mama mea, mamele tuturor - ştiu foarte bine asta. E greu 
să fii mamă - bagă o pastilă. Întotdeauna mamele sunt cu 
rezervele de pastile, cu doza ce creşte zilnic, căci dacă ieri 
ţi-a fost bine cu nouă pastile, azi vei avea nevoie de zece 
ş.a.m.d. 

Nu se legalizează toate drogurile fiindcă lucrurile nu 
se fac numai pe faţă, ci şi indirect, prin cur, statul câştigă 
din farmacii, mafia, deci deputaţii, cei ce sunt la putere - 
prin trafic. Plătesc consumatorii - dacă eşti prins cu un 
joint stai la pârnaie ca şi-un maniac, ca şi un violator. 


Apoi ni se făcea dor de iarbă, de haş - fiindcă oricum 
sunt mai sănătoase ca pastilele, de alcool nici nu mai 


vorbim. Alcoolul îţi creează dependenţă, iarba - nu, 
alcoolul te face agresiv, porc, iarba - nu... 

Atunci începea traficul. Gangster's Band mergea în 
turneu în Republica Moldova şi se întorcea cu iarbă şi haş. 
De fiecare dată riscând. Cu iarbă-n chiloţi, în ciorapi, în 
chitară, microfoane, dacă e mai multă - în geantă. 

Fiorii reci încep la vamă. Pentru o dispoziţie mai bună 
se bagă înainte câteva pastile - mai glumeşti cu vameşii, 
mai spui bancuri despre poliţişti, timpul trece mai rapid. 

A păţit-o Allbe odată. Control maxim la vamă. Îşi băgă 
iarba din buzunarul de la geantă în buzunarul de la blugi. 
Apoi văzu că se controlează şi corporal. Luă iarba din 
buzunar şi o băgă la fundul genţii. Fie ce-o fi, blea. 

Apoi timpul dilatat al controlului. Mâna vameşului ce 
nu-şi ascunde obsesiile controlându-te peste tot. Vameşii 
fac lucrurile ruşinoase pe faţă. Doar pentru asta i-a angajat 
statul. Asta ce e? Carne! Asta? Brânză! Asta? Şi mâna 
vameşului e pe pachetul cu iarbă de la fundul genţii... 
Cozonac cu stafide! Bine, treci... 

În XVI unii veneau să-şi cumpere iarbă de la 
Gangster's Band. Desigur, la preţul normal, plus preţul 
drumului. Până la urmă lucrurile începeau să devieze: un 
cunoscut venea cu un prieten de-al său, ăsta cu altul 
ş.a.m.d. Camera era tot timpul plină de fum de şmali, 
travcă era inclusiv şi pe jos, bulibuleatore găseai şi pe la 
WC-u şi la duşuri. 

Noi băgam chitările în priză, trăgeam câte-un caseac 
şi pizdeţ!, ne durea fix în pulă de toate, de Iliescu-brânză- 


Vadim-varză-Putin-macaroane-Bush-căcat-KGB - muci! 

Până la urmă desigur că am fost turnati, când priveşti 
retrospectiv, uite că vorbesc ca în campanie electorală, 
totul pare clar şi deductiv, pula mea. Turnători sunt peste 
tot. Uite că şi Iliescu a avut un telefon cu cablu roşu ce 
ducea direct la Kremlin. Babă pârâcioasă! De ce? D-aia, ca 
să te miri tu, să ai la ce te gândi, să ţi se mişte neuronii, 
nu? Să nu rişti ca neuronii să-ţi moară înainte de-a folosi la 
ceva, nu? Noi am scăpat destul de ieftin. Cu mită câteva 
kile de iarbă, cineva câteva luni la pârnaie, cineva cu 
certificat de nebun. 

Perioada Gangster's Band s-a terminat cu jointuri 
fumate pe ascuns, adică prin discoteci, facultăţi, baruri, 
scări de bloc, cinematografe, Gangster's Band s-a 
descompus, s-a dedublat, fiecare-şi vede de instrumentul 
său, formaţia în fum, formaţia de fum există doar în 
halucinaţiile şi visurile noastre frumoase. Eu mi-am 
schimbat viaţa color pe-un căcat, chitara pe-un pistol, 
visurile în cârpe bune de spălat pe jos. 

În perioada aia te-am pierdut. Începusem să ne futem 
inevitabil nervii unul altuia de câte ori ne vedeam. Tu erai 
singura şi dureroasa mea legătură cu realitatea şi 
imaginea ta din halucinaţii începuse să te înlocuiască. 

Cu tine, Lolita mea cea reală, mă certam, te înjuram, 
mă enervai, mă secai, la fel era şi reacţia ta când mă 
vedeai. Încercai să mă duci la oglindă să-mi arăţi că sunt 
pierdut, că mai departe nu se poate, că dacă nu mă opresc 
acum e pizdeţ cu mine. Du-te dracului împreună cu 


predicile tale - cred că ţi-am zis asta de sute de ori, de sute 
de ori ne-am despărţit, pentru a mă întoarce la tine, pentru 
a veni tu la mine. 

Imaginea ta din realitatea halu-halu în absenţa ta mă 
făcea să nu mai înţeleg nimic, aveam nevoie şi de tine - de 
firul ce mă lega de realitate, dar în acelaşi timp realitatea 
mă sufoca, îmi storcea creierii. 

În perioada Gangster's Band, ultima oară făcusem 
dragoste - vorba ta, vreo jumate de noapte - probabil din 
cauza că eram rupt bine de tot. Adormisem în tine, făcând 
dragoste. A doua zi m-ai părăsit. Pe bune. 


49. Fum de marijuana 


Românii au emigrat dintotdeauna. Pentru români, 
România e un pământ blestemat, ei renunţă la tot şi 
pleacă. România i-a ajutat şi ea cu ce a putut. S-a despărţit 
în n-şpe părţi, le-a creat condiţii de fugă. 

Chiar printre primele atestări istorice, asta-i bună, c- 
am învăţat-o la istoria limbii, la litere!, românii au fost 
numiţi vlahii drumeți, o denumire şi o caracteristică a 
statorniciei lor. 

Dacă scormonim mai încolo, mai departe, vedem că 
românii vin de la geto-daci, ghetoul fiindu-le parcă 
predestinat. România a fost dintotdeauna un ghetou, toate 
caracteristicile ghetoului le găsim aici, în toate timpurile, 
chiar cu mult înainte de-a apărea acest cuvânt. Problema e 
că unii sunt conştienţi de asta, alţii - parţial, alţii - deloc. 


Aia care - deloc, sunt nişte nenorociţi, sunt conductori ai 
prostiei, ai sloganelor ţipate zilnic fără însă a încerca de-a 
vedea ceea ce spun ele în realitate, fără a fi gândite. 

România a fost dintotdeauna o periferie, e prea târziu 
să fie altceva. Ea nu-i nici albă, nici neagră. E a noastră, e 
a lor, e a tuturor. 

Românii pot să circule lejer cel puţin din R. Moldova 
în România şi invers. Aceste ţări sunt ca doi craci ai 
aceleiaşi pizde. De-aia-şi dau una alteia muie continuu, de 
prea multă dragoste, de sufocare de atâta dragoste. 

Fiecare român vrea s-o taie cât mai departe. Cât mai 
departe de căcat. Desigur că fiecare crede că altundeva e 
mai puţin căcat decât în ghetoul nostru - România. 

Românii chiar când stau pe loc îşi schimbă 
naţionalităţile, ţara, denumirile ţărilor, limbile şi 
denumirile lor, totul e într-o continuă transformare de 
suprafaţă - atât. Ce iese din asta? Acelaşi căcat, dar cu 
nuanţe diferite de culoare. 

Chişinăul e plin de români care o fac pe ruşii, ăştia-s 
cei mai scârboşi, n-au nici o identitate, pute a căcat, a 
toate izurile de căcat românesc, iar ei o fac pe ruşii. Sunt 
ca şi evreii antisemiţi. Asta e realitatea - cei mai mari 
antisemiţi sunt evreii, cei mai anti-români sunt românii. 
Dă-i-n pula calului pe toţi! 

Apoi mai e şi mândria-paranoie regională. Ardeleanul 
crede că el e cel mai pizdos, moldovenii şi muntenii sunt 
naşpa. Moldoveanul crede că el e cel mai pizdos, ardelenii 
şi muntenii sunt naşpa. Munteanul crede că el e cel mai 


pizdos, moldovenii şi ardelenii sunt naşpa. Fiecare-şi fute 
Mioriţa sa, da' tânjeşte după a celuilalt. Apropo, oare nu 
miroase a zoofilie balada noastră naţională, Mioriţa? Auzi 
băi, să vorbeşti cu o oaie. Asta-i tragedia, nu că te fute 
vecinul... Toate  patologiile le poți descoperi în 
substraturile noastre. Uite şi la Meşterul Manole, auzi, să- 
ţi zideşti iubita, nu miroase oare a necrofilie? Mi se pare că 
da! ş.a.m.d. 

Îmi spunea un prieten din Chişinău: străbunicul meu 
s-a născut în Rusia [aristă, tatăl meu s-a născut în 
România Mare, eu în URSS, fetiţa mea în R. Moldova, 
copiii ei s-ar putea naşte în Republica Federativă Moldova. 
Toţi s-au născut pe acelaşi pământ, acum R. Moldova, în 
diversele ei apartenenţe, fără a migra. 

Pe la noi trage curentul. Pe la noi se trage direct în 
cap fără aviz. M-am născut într-o uniune - Uniunea 
Sovietică şi nu voi crede niciodată în nici o uniune - nici în 
UE, nici USA. Mi-s simpatice uneori, aşa din nostalgie, dar 
atât. Ideologiile unionale sunt până la urmă periculoase, 
până la urmă bagă mândria unională, fac distincţie între 
noi şi ceilalţi, adică - duşmanii. 

România stă crăcănată, cu pizda în vânt, nu ştie în ce 
direcţie, în ce uniune s-o mai ia. E ca o studentă 
dezorientată, care a terminat universitatea, dar ar mai 
rămâne, s-o mai sugă la profesori. Parcă ar vrea mai mult 
în UE, că rimează cu muie. Dar până atunci, românii 
oricum sunt peste tot. 

Familia Pixu a tăiat-o în Paris. Pixu, cu sângele său de 


aristocrat, reuşind să-şi întoarcă ceva din pământurile 
furate de stat de la părinţii săi, le-a vândut şi, deşi avea de 
plătit de câteva luni bune întreţinerea, telefonul..., a tăiat- 
o la Paris. 


În Paris, familia Pixu a vorbit o dată în franceză, 
atunci când Pixu, important scriitor român, era să se 
angajeze la negru, la un negru, să zugrăvească şi să bată 
cuie în pereţi. În rest au vorbit doar în română. Pe stradă, 
baruri, peste tot. 

La un moment dat Pixu a întrebat la mişto o ţigancă: 
ce faci, tu, p-aici?, şi aia i-a răspuns: ia mai fac şi eu un 
ban. 

Unii români au plecat demult şi nu mai vor nici să-şi 
amintească de România. Alţii s-au întors acasă în noua 
formă de cenuşă în cutii de ceramică. Mulţi au reuşit să 
treacă în timpul comunismului Dunărea înot. Ca şi X, care 
până la urmă a ajuns în America. Toate îi mergeau ca şi 
ceasul, dar începuse să bea şi prietenul său de beţie era, 
greşeală!, tot un român, care l-a şi ucis. 

Odată o s-o tăiem şi noi, nu? Odată pe globul 
pământesc va scrie: ROM À N I A. Atunci va fi prea 
târziu. 


50. Paţanii 


A doua zi, când m-am trezit, nu mai erai lângă mine. 
Caseta cu Led Zeppelin se întorsese toată noaptea de pe o 


parte pe alta. Am mers la fereastră şi am privit afară, era 
un soare futut. 

Am aruncat toate sticlele pe care le-am găsit pe geam. 
A apărut şi portarul care se uita de unde cad sticlele. Când 
se întoarce arunc în el cu o cană, dar nu-l nimeresc, îmi 
tremură mâinile şi trebuie să fii şi ţintaş bun ca să 
nimereşti pe cineva de la etajul 10. 

Apar Allbe, Scrof, Hipp. Se întorc de-acasă. Ei hai la 
curnit, paţani. Hai mai repede că şi zdohnesc acum dacă 
nu casesc. Tragem toţi o pipă, Allbe se duce la casetofon. 
Iar Led Zeppelin? Scoate-o nahui, că m-a gruzit. Allbe pune 
DDT. Mă gruzeşte. Hai mai bine Sektor Gaza, le zic şi 
schimb caseta. 


Cum a fost acasă? Ne-am taşit ahuieno, zice Hipp, tu? 
Eu, mă fut. Hai să tragem o piesă. 

Îşi ia fiecare câte-un instrument şi dă-i băi tată. Încep 
să râd până mi se face hrenovo când îl văd pe Scrof cum 
dansează. Hai să mai băgăm o travcă. 

De data asta tragem cu bulibuleatorul. Iarbă bună au 
adus băieţii. Îmi simt ceafa amorţită şi jocul pupilelor, 
ochii-s grei. Scrof, ţi-e rău? 

Îl futem la cap pe Scrof până se duce şi-şi bagă capul 
în chiuvetă, să-şi revină. Bate cineva la uşă. Cine? 

Mentura, blea, ni se răspunde. E Hohl. Fumăm şi cu 
el. Suntem varză. Fiecare-şi vede de desenele sale 
animate. 


Bobdylân vine şi mă cheamă la el. Cică să-nvăţăm 
pentru un examen. OK, oricum sunt în formă, ce pula mea, 
hai să-nvăţăm. Dar imediat bate cineva la uşă. 

Tu mă tragi afară, pe coridor, eu îţi zic să urcăm pe 
acoperişul căminului. Mă săruţi. Îmi spui că de data asta 
chiar e gata, că trebuie să ne despărţim, că nu mai putem 
fi împreună. Nu ştiu ce se întâmplă cu mine. Dacă te aud 
bine sau sunt doar nişte galice. De ce mă futi aşa, de ce mă 
gruzeşti? Nu te gruzesc, înţelege-mă, nu se mai poate, 
gata. Nu vreau să te mai văd, măcar pentru un timp. Te 
ridici şi vrei să pleci. 


Ţi-am zis de o mie de ori să te cari şi simt că e 
imposibil acum să te las aşa. 

Dacă pleci acum, mă arunc de pe acoperiş, îţi zic. Nu 
fi prost, hai, lasă, doar tu ai vrut-o. Doar mă iubeşti, Lolita, 
zi-mi, unde-n pula mea vrei să te cari? 

Nu ştiu, zici şi mă tragi în cameră. Toţi zac laţi pe 
paturi, pe jos. Servus, zice cineva. Plec. Nu pleci nicăieri. 
Nu fi prost, trebuie să plec, s-a terminat, gata. 


Lacrimile îţi cad de pe obraji pe jos. Atunci cobor cu 
tine. Nu cobori nicăieri, de ce nu înţelegi? Te rog. Te sărut 
şi-ţi simt gustul lacrimilor. Nu mai înţeleg nimic, îmi simt 
pieptul ca şi cum ar fi o conservă expirată, gata-gata să 
explodeze, ca şi cum toată camera s-ar ţine de el. 


Ai grijă de tine, nu fi prost, îmi zici şi fugi din cameră. 


Cad pe pat. Şi nimic-nimic-nimic... Parcă aş umbla de 
câteva zile cu un cuţit înfipt în piept. Te urăsc. 

Patani, trezirea! Îi trag de mâini, de picioare, arunc 
apă peste ei până reuşesc să-i trezesc. Hai să bem, le zic. 
Hai jos să ne rupem. Simt că dacă aş mai trage un haş sau 
o travcă aş înnebuni cu totul. 


51. Dr. Webu 


Webu a fost alungat de-acasă de mă-sa când era încă 
mic. Mă-sa era mare iubitoare de animale, din ăia gen fani 
Animal X. 

Mă-sa lui Webu avea un câine. Îl chema Inout. Inout 
Chiva. Într-o zi Webu a fost muşcat de Inouţ. Webu desigur 
că i-a futut câteva picioare în burtă şi o piatră-n cap. Mă-sa 
tocmai atunci ieşea din casă. Îl văzu pe Inouţ Chiva 
tăvălindu-se pe jos ameţit şi pe Webu lângă el, cu 
pantalonii rupti, cu un picior sângerând. 

Chivuleţul meu scump şi drag!, strigă mă-sa şi 
animalul jigărit scheunând alergă spre ea cu coada între 
picioare. 

Animalule! Ucigaşule! Cretinule! Imbecilule! Să nu te 
mai văd! Cară-te! Să nu te mai văd niciodată! De data asta, 
cu Inout în braţe, mă-sa i se adresa lui Webu. 

Aşa că Webu crescu pe la rude. Nici pe tat-so nu-l 
interesa prea tare. De fapt îl durea în cur. Tat-so era în 
stare să-l întrebe: bă, tu-n ce clasă eşti? Sau: bă, tu câţi ani 


ai? După ce Webu termină câteva facultăţi, s-au împăcat 
cumva. 

Îl mai cheamă pe Webu la scos cartofi şi din astea. 
Dar tat-so îl mai surprinde uneori cu întrebări: bă, tu ce 
facultate ai terminat, ă? lar mă-sa când îl vede îşi ascunde 
animalele, în special pe Inouţ, acum pensionar. Futu-i 
Chiva mă-sii, zice Webu, tot te-mpuşc javră... lar Inouţ 
când îl vede îşi bagă coada între picioare şi hârâie. Oricum 
Webu mai scapă câte-un şut în Chivuleţ - când nu-l vede 
mă-sa. 

Pentru exterminarea lui Inouţ, Webu şi-a luat un pit 
bull, l-a dresat aşa încât Sfârâiac, pit bullul, la comanda lui 
Webu stă în aer cu maxilarul încleştat de vreo creangă ore 
întregi. 

În afară de ciuda lui pentru Inouţ, Webu mai urăşte 
babele. Freud, probabil, ar explica asta ca o legătură 
directă cu mă-sa. Dar să-l lăsăm pe Freud să se 
odihnească, nu? 


Chiar ieri am fost pe la Webu şi mi-a spus câteva 
întâmplări cu babe care l-au scos din sărite. 

De exemplu, una a vrut să intre direct în apartamentul 
lui şi al viitoarei lui soţii, fără măcar să bată la uşă, noroc 
că era încuiată. Băga-mi-aş pula-n capul ei, curvă proastă 
şi bătrână şi numai bună de momeală pentru Sfârâiac - 
împingea scârba de uşă de parc-ar fi la mă-sa acasă! Futu-i 
pizda mă-sii de cap sec! Să fi stat aşa la uşă şi să-i fi futut o 
directă-n botul ei jigărit şi să-i zic: curvă împuţită, ce vrei? 


Că poate eu eram în pula goală, poate mă futeam atunci, 
cum pula mea să intre tot căcatul în apartamentul meu? 

Şi-auzi ce-a zis curva: băieţi, trebe neapărat să vă 
faceţi flotant, obligatoriu, chiar mâine! Curva dracului, ce 
vrea? Ce-o doare-n pizdă de flotantul meu? Că cică trebuie 
să ne facem flotant că unul de la patru a pus nu ştiu ce pe 
bloc! A, da, că a mai făcut o gaură pentru cablu la antenă 
şi curge apa! D-aia eu trebuie să-mi fac flotant! 


Dacă l-aş fi scăpat pe Sfârâiac în ea nu i-ar fi rămas 
nici căcatul. Ce simpli-s oamenii, ce tupeu, auzi! Mai 
păţisem aşa odată când îl ajutam pe un prieten să-şi mute 
mobila. A ieşit o vacă senilă pe coridor şi a stat aşa tâmpita 
până am terminat de cărat. La început tăcea, apoi, când a 
văzut că n-o băgăm în seamă, a început să comenteze. 
Astea-s proaste rău, băi, dacă nu te întorci să le fuţi un 
picior - nu se liniştesc, dacă le dai pace - îţi sar proastele-n 
cap! 

Asta-i Webu, dar adevărul e că şi pe mine mă seacă 
babele proaste. De exemplu Bob are cheltuielile pentru 
întreţinere cele mai mari din bloc. Probabil l-a luat 
administratoarea de bou şi a hotărât să-l mulgă. Dacă ar 
acţiona rezonabil, adică i-ar fute o palmă dacă şi-ar porni 
iarăşi sirena sunt sigur că vaca i-ar scădea imediat 
jumătate din cheltuieli. Dar Bob zice că nu vrea să se 
complice. Aşa că le duce lunar atât babei cu teu’, cât şi 
administratoarei câteva kile de carne, vin ş.a. În loc să le 
dea o muie! Paradox, blea! 


52. Sergentu' cu cap pătrat şi iubita sa 


Azi, când am ajuns lângă blocul lui Bob, am văzut-o pe 
scârba de la 5. Înjura pe cineva învârtind deasupra capului 
o sticlă de vodcă. Am mers mai încet, s-o taie-n pizda mă- 
sii mai înainte, că n-aveam chef să merg cu ea în lift. 

Am răsuflat uşurat când am văzut că deja plecase. Dar 
surprize-surprize demne de Andreea Marin! Chem liftul şi 
îmi deschide chiar scârba. N-are de gând să coboare. Urc 
cu ea în lift şi urmează desigur întrebarea cheie: bă, tu la 
ce etaj stai, ă? Îi explic vacii că vin în vizită şi că în general 
n-ar trebui s-o intereseze asemenea probleme existenţiale, 
că nu-s de capul ei de femeie de serviciu alcoolică şi 
proastă. Bă, futu-i, io vă spun, dacă n-aveţi flotant io chem 
poliţia, bă! Bă, vedeţi ce faceţi că io chem poliţia, bă, nu 
scăpaţi voi aşa, bă!, doar cu amendă mai mare de 500 de 
mii, bă! 

Îi zic să se calmeze, că mă enervează, să-şi vadă de 
spălat podelele şi să se ducă-n pizda mă-sii cu flotantul ei 
şi cu poliţia şi, bonus, să-şi bage-n cur instrumentul ei de 
orientare - teul, ca să nu se mai plimbe deampulea cu liftul 
şi să împută blocul. 

Doamna cu teu' îşi schimbă imediat melodia: vai, ce 
dragi îmi sunteţi, că am şi io doi flăcăi acasă, dă să pun 
mâna pe tine!, şi-şi întinde două mâini negre, jegoase. Cu 
un bloc de la x-box i le trântesc de peretele liftului, în timp 
ce ea continuă: vai!, ce dragi îmi sunteţi, că... lese la 5. 


Dacă aş mai fi mers cu ea vreun etaj cred că boram. 

Pe când era tânără doamna cu teu' lucra ca infirmieră 
la spitalul CFR. Era la fel de scârboasă şi atunci: băloasă, 
cu mustăţi, cu ochi de bou care tocmai a primit un ciocan 
între coarne, crăcănată. Era doar un pic mai slabă, adică 
nu-i atârnau ţâţele ca acum chiar până la pizdă - îi atârnau 
pân'la buric, şi nu avea burtoiu chiar aşa plin cu băşini. 

Când vreun doctor bătrân avea vreo operaţie grea, 
dup-aia, ca să se calmeze, se îmbăta şi o chema pe doamna 
cu teu’, atunci infirmieră slută, şi-şi înfăptuia fanteziile 
perverse. 

O futeau de-asemenea şi bolnavii incurabili, bucuroşi 
să mai fută şi ei o dată - orice. Doamna cu tevu’, pe-atunci 
infirmiera slută, lua mai mult muie şi era futută-n cur sau 
cel puţin pe la spate, nimeni din ăia care io puneau nu 
avea curajul s-o privească-n faţă. 

Într-o zi în spital a fost adus un sergent de vreun 
metru cincizeci, cu capul pătrat, crăcănat, cu o faţă ce 
părea tocmai scoasă din cur. Avea ceva probleme cu 
splina, trebuia să fie operat la testicule şi să-i scoată şi 
apendicele. 

Când şi-a revenit din anestezie sergentul cu capul 
pătrat a văzut faţa luminoasă a infirmierei slute. Îi emana 
atâta căldură... Te doare?, l-a întrebat infirmiera slută. Nu, 
parcă, mi-a cam amortit, i-a răspuns sergentul cu cap 
pătrat uitându-se la coaiele sale. Atunci infirmiera slută a 
băgat mâna sub cearşaf şi i-a atins pula. Coaiele îi erau 
bandajate. Acum? Nu, a răspuns sergentul cu cap pătrat. 


Sluta i-a masat uşor, ritmic, vârful pulei. Nici acum? Nici... 


Câteva zile jocul a continuat la fel. Se mai adăugase 
însă încă ceva - dorinţa imensă a sergentului de-a se căca 
şi pişa. Pentru asta el bea şi mânca tot mai mult. Când o 
vedea pe infirmiera slută o chema discret să-l ajute să se 
cace şi să se pişe. Infirmiera îi ţinea gingaş pula între 
degetele ei butucănoase şi întotdeauna jegoase în timp ce 
sergentul cu cap pătrat se scremea. Apoi îi dădea bucile în 
părţi şi între ele băga oala. Când vedea că a terminat, 
sluta, viitoarea doamnă cu tev’, îl ştergea la cur şi la urmă, 
ca în glumă, îi mai băga câte-un deget-două-n cur. 

În ziua-n care i-au scos bandajele de pe coaie, 
sergentu' cu cap pătrat dădu semne că parcă-parcă simte 
ceva. 

Atunci infirmiera a dat cearşaful la o parte, l-a lins pe 
pulă, pe rănile scrotului, apoi le-a luat pe toate separat, 
apoi împreună, în gură. În momentul ăla sergentu' fu 
fericit. Simţi că vrea să rămână toată viaţa în spital. 

Infirmiera slută trase brusc capul şi se uită fix în pulă. 
De-acolo îi ţâşni în faţă un jet de spermă galbenă. Ea s-a 
şters cu degetele pe care apoi şi le băgă-n gură. Curăţă de 
spermă şi penisul. 

Auzi, fă, zise sergentu' cu cap pătrat, vrei să fii fimeia 
me, ă? Infirmiera slută sări cu gura de pe pulă şi-l sărută 
fierbinte pe gură. Da, bă, clar că vreu! 

Asta e povestea de dragoste a ex-infirmierei slute, 
actuala doamna cu teu' şi a minunatului sergent cu cap 


pătrat, actualul glumeţ şef de scară al blocului lui Bob. 
Sunt o pereche minunată, perfectă, de alcoolici. 


53. Piesă subtilă despre futut 


Majoritatea şefilor din Europa de Est, şi nu numai, 
sunt nişte cretini care au făcut bani turnându-i pe alţii, sau 
sunt pur şi simplu nişte comunişti împuţiţi care la căderea 
comunismului au încurcat averea statului cu a lor. Când s- 
au văzut proprietari ai firmelor făcute pe bani murdari toţi 
s-au crezut mari proprietari. Fiind în schimb doar nişte 
muişti şi proxeneţi. Şi dă-i frate cu predici, că vezi, bă, 
boule, dacă munceşti ajungi aşa ca mine, aşa că lucrează 
pentru mine, bagă experienţă, dacă vrei sa faci bani. 

Webu a ajuns specialist în astfel de şefi imbecili. Şi-ar 
putea dedica viaţa urmăririi şi anihilării lor. Mai dă-i în 
pizda mă-sii de cretini. Dacă-i vom fute mai târziu alţii vor 
scrie balade, aşa ca despre haiduci. Căci, în fond, ce 
făceau haiducii? Futeau pe cei ce sugeau sângele 
poporului. A..., partea a doua - cu datul la săraci e 
altceva... Haiducii le mai dădeau să sugă pula ălora care 
sugeau sângele. Frumos, nu? 

Webu ar putea face un proiect Urmărire generală, în 
care să depisteze şi să anihileze băloşii ce se cred 
capitalişti, dar de fapt sunt doar căcat uscat pe curul 
comunismului... Să-i găsească şi să-i lase să 
supravieţuiască dup-aia doar cu ce-i într-adevăr al lor, 
atunci să dea exemple. Iar dacă încearcă să fure - să le 


taie mâinile, să le amintească poveştile lor idioate pe care 
ni la spun zilnic la televizor. Poveşti cu fiu de ţăran care 
prin muncă a ajuns preşedintele ligii profesioniste de 
fotbal, un Mitică transformat în Corleone, sau Curleone, 
cum îi mai zice..., poveşti cu fetiţă săracă adormită-n gară 
şi care prima oară s-a ras la pizdă la 45 de ani, poveşti cu 
mă-sa şi cu tat-so... 

Dar Webu a avut şi un şef fain. La care nu trebuia să 
lucreze absolut nimic, doar să-şi ia salariul. Care era la 
standarde europene, nu româneşti. Şefu' ăla a' lui pur şi 
simplu îşi spăla banii cu firma, firma era creată pentru 
credibilitate. 

Webu s-a ataşat tare de şefu' ăla. Era ca un tată 
pentru angajaţi. Le cumpăra sucuri, fructe, mâncare, tot ce 
le trebuia, le da bani fără să le ceară ceva, era mişto, ce 
pula mea! 

Desigur că printre angajaţi se mai strecurau şi lepre, 
muişti nesătui şi pidaraji. Din ăştia erau actualii Hi Q-işti - 
membrii de frunte în prostituţia muzicală autohtonă. Lor 
nu le ajungea ce li se dădea, ei mai furau ba un hard, ba 
câteva milioane şi tot aşa până şi-au lansat formaţia. 


Webu poate să vă povestească mai multe amănunte 
ale ascensiunii lor muzicale. De exemplu, cum odată cei 
doi berbeci Hi Q-işti au încercat să obţină o sponsorizare 
pentru a-şi organiza un concert. Au mers la un cretin 
bătrân să ceară bani. Ăla le-a zis că le dă, dar cu o singură 
condiţie - să se culce Dana, vocalista, cu el. Dana, da, da, 


aia de care începe să te usture nasul când o vezi la TV şi 
actuala soţie a vocalistului altei formaţii campioane în 
playback - Voltaj. 

Băieţii i-au zis Danei că moşul a refuzat, adică a pus o 
condiţie imposibilă. Ce condiţie a pus?, i-a întrebat Dana 
curioasă. Păi, să te fuţi cu el. Şi, care-i problema? 

Aşa s-a produs ascensiunea prostituţională-muzicală 
Hi Q-istă. Şi nu numai a lor. Asta-i reţeta pop, dance şi a 
altor căcaturi muzicale. Că fufele când apar pe scenă uită 
uneori la ce foloseşte în mod normal microfonul şi îl 
folosesc aşa cum sunt obişnuite. 

Până la urmă şeful ăla pizdos al lui Webu a tăiat-o. 
Toţi angajaţii plângeau. Aşa ca la mort, când începi să 
plângi în loc să admiri frumuseţea ritualului. Vorba unui 
cunoscut: bunica şi bunicul au murit unul după altul, peste 
o zi. Le-am cumpărat costume frumoase, le-am învelit 
sicriele cu material negru cu bandă albă. Stăteam aşa şi 
mă uitam dintr-o parte: frumuseţe! 

Căcaturi din astea muzicale, gen Blondy, găseşti la tot 
pasul. Cineva povestea ce curvă e una dintre ele. Dar ce 
are? Aia în interviuri spune că se fute numai cu iubitul, că 
iubitul ei bla-blea... Da, toată ţara vă iubeşte. 

Scopul pizdălărăii ăsteia e să-şi găsească un sponsor, 
poate şi soţ, da' mai bine sponsor. Aşa ca Andreea Marin, 
la început îţi găseşti un soţ să-ţi dea lovele şi să-ţi cumpere 
chiloţi, apoi ţi-l faci sponsor şi cauţi alt soţ. Te trezeşti cu o 
pizdă foarte solicitată. Iar între timp îţi faci reclamă la 
televizor cu căcaturi gen Surprize, surprize!, înconjurată 


încă de vreo zece fufe. 

Apropo, de Surprize, surprize!, mai bine s-ar numi 
Stupide, stupide!. Fuck nişte show-ri de căcat, cu trucuri 
de doi bani. De exemplu ăia care cică se întâlnesc peste nu 
ştiu câţi ani. Ştiu că se întorsese cineva din America, să 
plimba cu toate rudele de vreo lună, apoi, hopa!, familia lui 
e invitată la Surprize, surprize!. Şi acolo plâng unu' în 
braţele altuia îşi suflă mucii în batista celuilalt ş.a.m.d. Iar 
de o săptămână îşi purtau chiloţii pe rând şi se spălau pe 
dinţi cu aceeaşi periuţă... 

Dar mai e o vorbă pur românească: scopul scuză 
mijloacele. Sau: pula scuză mijloacele. Totul merge mai 
departe. Fără surprize. 


54. Miercuri dimineaţă 


Tu te trezeşti la 5.45. La început sună celularul, apoi, 
pentru siguranţă, şi ceasul. Atunci eu dorm, în patul din 
care tocmai te-ai ridicat. 

Îţi faci repede o cafea, mănânci şi mai repede o roşie 
şi un ardei şi ieşi din apartament. Doar chiar marele Lenin 
a zis: munca l-a creat pe om! Sau: munca a creat un fel de 
homo. Sau: munca l-a creat pe om aşa cum e. 

În drum spre serviciu, moşul de la taraba cu ziare îţi 
întinde automat ziaru’: săru' mâna domnişoară! Tu îi 
întinzi automat banii, îi răspunzi: bună dimineaţa! 

Lângă taraba de ziare mai stau doi moşi, îi vezi în 
fiecare dimineaţă postați acolo, discutând de fiecare dată 


ceva foarte-foarte important. 

Uite-l şi pe ochelaristul cam debilos, după cum arată, 
săracul - vorba ta. Şi el în fiecare dimineaţă aşteaptă ceva. 
Odată când ai întârziat l-ai văzut în maşina unei blonde. 

Uite-o şi pe blonda ce cară după ea un cuţu adormit. 
Cuţu se trezeşte doar la tufişuri şi colţuri de blocuri, unde 
ridică frumos un picior în sus şi se pişă. 


Uite-l şi pe domnul îmbrăcat sobru, cu sacou, cravată. 
lese grăbit dintr-un bloc şi se uită la ceas. Îşi schimbă 
diplomatul dintr-o mână în alta. 


Uite-o şi pe tipa care citeşte ziarul la fereastră. Ca de 
fiecare dată, se aude cum cafeaua-i dă în foc. 


Când una din toate astea nu se întâmplă în vreo 
dimineaţă, înseamnă că ceva nu-i în regulă. 

Uite-i şi pe gunoierii care se duc să se culce. Sunt 
veseli, s-a terminat o zi de muncă, o noapte în cazul lor, 
urmează să-şi ia nişte vodcă şi să se culce. Până la noapte 
totul va fi oricum plin de noroi, de mizerie. Oricum, 
oamenii sunt obişnuiţi să se care în neştire printre 
gunoaie, aşa a fost dintotdeauna, cu cât e mai multă 
mizerie, cu atât mai interesant e să scormoneşti în ea. 

La ora când pleci la serviciu încă n-au apărut 
cerşetorii. Munca lor începe un pic mai târziu. Ei acum 
dorm. Dar imediat va apărea şi tipul cu picioarele opărite 
pentru a impresiona oamenii miloşi la postul său de lângă 


biserica din Mărăşti, acolo unde se întâlnesc controlorii 
autobuzelor şi troleelor. Tipu' are lângă picioarele sale o 
cruce făcută din monede şi o brățară. Probabil că asta 
impresionează pe mulţi, vor şi ei să-şi lase banii pentru 
cruce. Să-l sensibilizeze pe Dumnezeu... Imediat va apărea 
şi baba androgin cu faţa nemodelată, sau modelată prea 
intens, de la Mihai Viteazu... Toţi cerşetorii îşi vor ocupa 
locurile lor. Vor cobori din Mercedes-uri cu geamuri 
fumurii, din Ford-uri şi BMW-uri. 

În oraş sunt cerşetori noi, cineva observase la un post 
străin de televiziune o emisiune despre cerşetorii Parisului 
şi zărise câţiva veterani ai Clujului. Şi-au făcut pregătirea 
aici şi au mers mai departe. 

Pe Calea Turzii încep să se monteze curvele. Printre 
ele se postează şi câte-un travestit. Toată lumea vrea să se 
fută. Paradoxul e că pentru cineva futaiul e muncă. 
Curvele sunt rujate excesiv, să nu se vadă vânătăile, cu 
rochiile un pic mai ridicate de buci. Stau ca la paradă, sunt 
dornice pentru a suge pula şi a se fute în toate găurile 
posibile şi imposibile, altfel vor primi bătaie de la peşte. 
Dar şi bătaia e uneori o plăcere, d-aia unele mai au în 
gentuţele lor pe lângă un vibrator, prezervative - nu 
întotdeauna, şi un bici şi cătuşe... Sunt instrumentele 
folosite şi de poliţişti. 

La ora asta se trezeşte şi domnul primar. Primul lucru 
pe care-l face e să se uite pe fereastră dacă nu cumva 
cineva i-a furat tricolorul. Apoi se uită şi la coşurile de 
gunoi tricolore, apoi la băncile tricolore, apoi la stâlpii 


tricolori şi la beculeţele tricolore... Răsuflă uşurat. Toate 
sunt frumoase şi la locul lor. Vede un semafor pe verde şi 
se oftică. Ar trebui făcute şi semafoarele în tricolor, în 
albastru-galben-roşu. Cum pula mea, gândeşte domnul 
primar, să aibă semafoarele verde, culoare ungurească? 
Trebuie schimbată cu albastru! 

Până una-alta domnul primar se duce la budă să se 
cace. Buda este tricoloră, domnul primar se screme după 
imnul Deşteaptă-te române, apoi se şterge la cur cu hârtie 
igienică în albastru-galben-roşu. 

Iar tu acum faci cafeaua şefului tău cretin. De fapt îi 
faci ciocolată caldă, dar el ţi-a zis să-i zici cafea, probabil 
că aşa a văzut în filme. Tot din filme a văzut probabil şi 
obiceiul de-a răsfoi ziarul Ja cafea. Zice să i-l cumperi în 
fiecare dimineaţă, că dacă se abonează vine mai târziu 
decât la momentul când îşi bea cafeaua. 

Uite-l şi pe Bob, o conduce pe Greta la noul ei 
serviciu. Bob e cu plămânii plini de aer, ca să-şi tragă 
burta, să nu i se deschidă şliţul. Greta îşi târâie picioarele, 
ca de obicei, dar în public îşi saltă uşor curul. Ieri Greta s- 
a amuzat, a găsit în baie nişte gel de păr, uitat de câteva 
luni de chiriaşul CFR-ist, sau poate chiar de Patrocle, şi l-a 
fugărit prin apartament pe Bob dându-l cu gel. Părul lui 
Bob încă luceşte şi miroase toxic de la gel şi greţos de 
insuportabil de la aroma hamsterilor. 


Acum te aşezi la computer, te uiţi la ceas: 9.52. 
Gândeşti: Yo, te-ai trezit? Ei, dă-o naibii, trezeşte-te odată! 


Mai ai vreo şapte ore de lucru. După care vii acasă, 
adică în camera închiriată de la Bob, mănânci, te culci. În 
week-end poate facem dragoste - îmi spui, noapte bună! 


Uite-l şi pe Fane, alături de prietenii săi, într-un 
apartament din Bucureşti, stoarce ultimele picături de 
vodcă dintr-o sticlă. La cas: pentru că bem, bem, bem... 

Fane îşi aminteşte de mine, că nu a mai ajuns la 
internet să-mi scrie, ia un celular şi bagă un mesaj: BA YO 
CE MAI FACI: MAI URMEZI FACULTATEA SAU TE DUCI 
LA LUCRU? BA N-AM FOST PE LA NET DA O SA TREC IN 
CURAND. Un pic mai târziu îmi scrie alt mesaj: BA YO 
VINO IN B. C-AICI-I-AICI. MA ROG, SPER SA-MI SCHIMB 
PAREREA. TU AI SA-NTELEGI. 

Uite-l şi pe Buru. E pe o bicicletă în drum spre 
serviciu. Din rucsac se aude un zgomot ciudat: e de la 
biluţa din sprayul cu care scrie pe poduri şi blocuri. E 
gazist, controlează contoarele de gaz. Va merge la 
maestrul lui Dosty, fost rector, pensionar acum, să-i zică 
să-şi plătească gazul. Are de plătit 80 de mii. Nu am nici 
un ban acuma, va zice proful şi va închide uşa. 

Uite-l pe Ski: se îmbracă repede, ia reportofonul şi 
merge la evrei de peste 90 de ani. Îi vor povesti despre 
holocaust, Transnistria, Auschwitz, despre perioada de 
dezumanizare, despre cum în Auschwitz li se dădea să 
mănânce ciorbă de om, cum unu' a găsit în ciorbă o pulă, 
despre cum un număr tatuat a fost greşit şi apoi a fost 
tatuată şi ştergerea lui şi alt număr alături, despre cum se 


tăiau degetele şi apoi: adună-le de pe jos, despre cum se 
taie burta şi câinii vor să-ţi mănânce măruntaiele, despre 
cum se taie un picior, o mână, urechile, să vadă efectele şi 
cât rezişti. La asta duce naționalismul, o faţetă a 
fascismului. Ski bea repede cafeaua în restaurantul 
hotelului şi merge. Mâine va fi în altă parte. 

Uite-o şi pe K, se trezeşte, vrea să facă un duş - nu-i 
apă caldă, o cafea - nu-i gaz. Ăia de la parter n-au de gând 
să-şi plătească cheltuielile de întreţinere - dacă ceilalţi 
locatarii chiar vor apă caldă şi gaz vor trebui să plătească 
cu vreo două luni înainte, altfel pa condiţii oarecum 
civilizate de trai! Până atunci K porneşte maşina şi merge 
într-un apartament al prietenilor care i-au lăsat cheile, face 
duş, bea o cafea, merge la liceu: bună ziua copii, azi vom 
învăţa ce înseamnă drept constituţional. 

Uite-l şi pe Tataie. Se trezeşte amorţit, se uită în jur 
mirat. Vede o sticlă cu apă, bea. O gagică doarme căţărată 
pe el. O dă uşor la o parte. Se trezeşte şi ea. Tataie îi 
întinde mâna: Tataie, îmi pare bine. Auzi tu, acum ce e, 
seară sau dimineaţă? Seară, îi zice gagica, hai să bem şi să 
ne futem mai repede. Ieri ţi-a plăcut? Ce?, întreabă Tataie. 

Uite-l şi pe Allbe. E în sacou, îmbrăcat elegant, trage 
din bulibuleator: 'neaţa! Îşi ia mapa de piele în care e şi un 
pacheţel mai ciudat din hârtie de ziar. Îşi pune casca, intră 
în lift şi apasă pe butonul de la ultimul etaj. 

Uite-l şi pe domnul preşedinte. Se visează regele 
României. Se trezeşte şi se gândeşte că ar fi ceva dacă ar 
deveni preşedintele României pe viaţă sau pe totdeauna. 


Până atunci însă se uită-nspre pulă. Timbrele lipite de cu 
seară stau la fel: iar nu i s-a sculat. Nici măcar noaptea. 
Are mâncărimi la cur. Se scarpină. Cearşaful e umed, între 
picioare e ceva cald, moale. 

Uite-l şi pe Pi, îşi bea cafeaua la terasa de la Casa 
Presei. Aruncă un ziar la gunoi. Merge la autogară, bea 
nervos un suc, ia un autobuz. Se duce să-şi vadă copiii din 
prima căsătorie. Prima sa soţie după ce a ieşit din clinica 
de psihiatrie s-a dus în Japonia, ca dansatoare. 

Uite-l şi pe Şobo. E la noul său serviciu. Tocmai i se 
porniseră galicele, se vede pe o bicicletă cu o roată mare 
în faţă. În birou intră şefu': ai scris despre Britney Spears? 
Şobo: da paşol tî na hui, suca! Şefu': afaaaară, cretinule, să 
nu te mai prind pe-aici! 

Uite-l şi pe Kopkil. Aleargă. E la Academia Militară 
sau cum se mai numeşte. A intrat aici pentru că-i dau 
haine, cazare, mâncare. Gratis, adică dup-aia va trebui să 
lucreze în armată minimum vreo zece ani. Până atunci însă 
aleargă. 

Uite-te şi la mine. Cobor pe scară, că pe uşa liftului de 
o săptămână scrie REVIZIE. Lângă apartamentul lui Bob e 
o canapea răsturnată de vreo şase luni. De când nu 
funcţionează liftul în fiecare zi mai apare pe pereţi câte-o 
inscripţie. Majoritatea conţin cuvântul muie. Mă întâlnesc 
la etajul 3 cu doamna cu tev’. Are o sticlă de vodcă cu ea. 
Alături e şi soţiorul - şeful de scară cu cap pătrat, ţine într- 
o mână o undiţă. Sunt mahmuri. Deschid în acelaşi timp 
gurile lor intoxicate. Ţip şi eu odată cu ei: tu unde stai, 


bă?! 

Uite-i şi pe Luna Amară în tren spre Timişoara, unde 
vor avea un concert. Dacă s-ar opri din băut ar fi mahmuri. 
O sticlă de gin şi o ţigară circulă prin compartiment. Mai 
circulă şi o gagică semigoală. Zice că nu se dezbracă de tot 
că e cam frig. Intră un controlor. Bună dimineaţa, vă rog 
să vă prezentaţi biletele şi legitimaţiile. Nick se uită la el: 
ce te legi de mine, bă? Ce pula mea mai vrei acum? Ce nu- 
ţi place? leşi până nu te-am aruncat eu pe geam! 
Controlorul mai vrea să mai zică ceva, dar vede cum în 
direcţia lui zboară o sticlă goală. Trage relativ la timp uşa. 

Uite-o şi pe femeia tuturor. E blondă, cu ochelari, cu 
părul de mărime medie şi uşor cârlionţat. E pe stradă între 
doi bărbaţi. Îi vorbeşte când unuia, când altuia, desigur 
despre Heidegger şi Husserl. Bărbaţii o ascultă şi din când 
în când îşi scot câte-un carneţel şi un pix şi notează. 

Uite-l şi pe tatăl meu trimițând un mesaj scurt, subtil 
şi plin de tâlc: vă bag pe toţi în pizda mamei voastre, 
debililor, ca mai târziu să deschidă o sticlă de vin şi să bea 
tăcut. Uite-o şi pe mama luând un pumn de calmante. 

Uite-l şi pe Webu în costum de mire şi înjurând în 
stânga şi-n dreapta. Oare o să-i vină şefu' la nuntă? Oare o 
să-i vină părinţii? Da’ nu mă-ntere', dă-i în pula mea... 

Uite-l şi pe Marius cum urcă-n apartamentul său din 
Drumul Taberei cu vreo trei sticle de bere, beat mort, 
intră, nu se salută nici cu mă-sa, nici cu ta-su. Dă un 
telefon surorii sale să mai afle ce mai zic părinţii. 

Uite-o în Piaţa Sudului şi pe Arina, în staţia metroului. 


Tresare când observă că lipseşte cineva, cineva care în 
fiecare zi, la ora asta era acolo. Şi ceilalţi sunt parcă 
speriaţi. Oare o să vină? Metroul deja se apropie, îl văd cu 
toţii pe ecran. La intrarea în pasaj doar câţiva copii cu 
pungile de aurolac la gură şi un cerşetor fără un picior şi o 
mână. 

Uite-l şi pe Bobdylân cum trage un fum, ia telefonul şi 
sună în România. Servus! Da, da, m-am îngrăşat, e bine, e 
fain. Da, nu prea am timp liber deloc, dar contul în bancă 
se îngroaşă, nu ştiu când vin, poate că la anv’, ce să mai 
Zic... 

Cine-i ăsta? E Lars! Într-o mănăstire din Grecia 
pictează îngândurat un tablou apocaliptic. Dacă te uiţi mai 
atent poţi recunoaşte în tablou pe prietenii lui, prietenii 
mei. Cineva îi aduce de mâncare şi se uită cu grijă la Lars 
şi cu entuziasm şi frică la tablou. Ăştia sunt prietenii mei, 
zice Lars, în timp ce monahul îşi face cruce... 

Uite-l şi pe Tolstoi. Se uită la copilul său şi îşi aprinde 
o ţigară. Porneşte televizorul, se uită un pic, îl scoate din 
priză, îl aruncă pe fereastră. Ce vă uitaţi?, întreabă ei 
chipurile icoanelor pictate de Baston pe pereţi. 

Uite-l şi pe Baston. Îngenuncheat într-o biserică mare, 
întunecoasă, cu miros puternic de tămâie. Câte-o lacrimă 
mare îi curge pe obraji, apoi pe mustăţi, pe barbă. Sunt 
momentele lui de intimitate cu Dumnezeu. 

Dar uite-l şi pe Dumnezeu, alături de Sfântu Petru, 
stau şi se uită-n jos. Schimbă, bă, canalul, îi zice 
Dumnezeu Sfântului Petru. Nu se poate, îi răspunde Sfântu 


Petru, e doar ăsta. Ce pula mea-i cu ăştia că iar fac 
playback, nu vezi? 

Uite-l şi pe Lenin. Stă şi el. Pe zi ce trece se face tot 
mai mic şi mai mic. Într-o zi poate o să dispară. Atunci pe 
mausoleu va scrie: aici a fost marele Lenin. 

Uite-l şi pe Maradona. Se uită la ceasul de la mâna 
stângă: s-a oprit. Se uită la cel de la mâna dreaptă: s-a 
oprit şi el. Îşi aprinde cu mâna cu care a marcat un gol 
hotărâtor, căreia i s-a zis că a fost mâna lui Dumnezeu un 
trabuc mare. Îl vede la televizor pe G. W. Bush. Stinge 
trabucul de ecran. 


Uite-l şi pe Kerouac asistând la repetiţia propriului 
spectacol. Mănâncă un sandwich şi în altă mână ţine vreo 
trei plăcinte. De el se apropie femeia de serviciu şi îi zice: 
domnule, aici nu se mănâncă. Kerouac: pardon... 
pardon..., îmi cer scuze..., şi-şi bagă plăcintele în 
buzunarul de la sacou. Îşi mai aprinde o ţigară, dar o vede 
pe femeia de serviciu venind spre el şi o stinge-n mână, 
băgând-o într-un buzunar. 

Uite-l şi pe Harms: în pat cu două gagici, citind ultima 
piesă a lui Vişniec în timp ce gagicile îşi fac treaba cinstit. 
În fundal: Leningrad. Gagicile-s verişoare şi una-l iubeşte 
pe Harms, alta - o ajută. Harms nu iubeşte pe nici una: dă- 
le-n na hui de curve! 

Uite-i şi pe Scrof, Hohl, Prof - în locuri diferite, cu 
instrumente diferite - la aceeaşi atitudine. Unu' fumează 
cu pipa, altul cu bulibuleatorul, altul un joint. Asta e, la ora 


asta toată lumea fumează, da, şi-şi bea cafeaua. Scrof, 
Hohl, Prof râd acum unv’ de altu’. Scrof din inerție se duce 
şi-şi bagă capul în chiuvetă, apoi se culcă în patul său 
supraetajat, deşi în camera lui acum nu-i un astfel de pat. 
Prof începe să hardeze, e la un concert de VV. Hohl: copii, 
căcatul ăsta a fost povestea de noapte, noapte bună. Pe 
undă apare şi Hipp: eu sunt pacifist, duceţi-vă-n pula mea 
toţi! 

Uite-l şi pe Eminem cum se aruncă pe geam, dar nu 
reuşeşte fiindcă e arestat la jumătatea drumului pentru 
încălcarea liniştii publice. Într-un bloc de alături un copil 
american din părinţi americani din bunici americani are în 
rucsac un pistol-automat, azi va măcelări profesorii şi o 
parte din liceu. 

Uite-l şi pe Marilyn Manson cum intră într-o biserică. 
Aprinde o lumânare pentru America. Se duce la Casa Albă 
şi se pişă, dar îl vede şi pe Eminem făcând treaba asta. 

Uite-i şi pe Dosty & Emin. E ora când li se termină 
toată băutura şi ţigările. Cumpăraseră de băut acum vreo 
trei zile. De atunci tot beau. Dosty povesteşte despre 
întâlnirea dintre Sabato & Che Guevara, despre poponari, 
despre Oasis. lar Emin dansează. Şi-a scos ochelarii şi cu 
ochii închişi citeşte ultimul roman al lui Rushdie. Toarnă, 
zice. Hai, vină să bem, zice Dosty - după ce ni se termină 
vodca mai avem şi câteva tuburi de pastile, vină, mai avem 
până diseară. Hai mai bine să mai luăm nişte vodcă, zice 
Emin. Dar nu avem bani! Îţi creezi singur probleme deşi nu 
e cazul, zice Emin. les ambii clătinându-se din apartament, 


intră în non-stop-ul de alături. În faţa vânzătoarei Emin ia 
o sticlă de vodcă, o bagă în buzunar şi vrea să iasă. 
Domnule, trebuie să plătiţi sticla, zice vânzătoarea. Vă 
sunt eu dator cu ceva?, întreabă Emin şi chiar în momentul 
ăsta intră doi gabori în magazin şi la semnul vânzătoarei îl 
iau cu ei pe Emin care ţine strâns în buzunar vodca. 

Uite-l şi pe băiatul ăsta! Urcă pe acoperişul blocului 
din faţa cinematografului Mărăşti. Priveşte pentru ultima 
oară oraşul. Scuipă şi apoi se aruncă şi el. Babele 
vociferează toate când văd că ceva zboară spre pământ, pe 
lângă geamurile lor din bucătărie: ce bou aruncă mizeria 
pe geam? În timpul ăsta băiatul zboară, vede filmul pe 
care-l crezuse uitat, care-l scosese din minţi. Pe la etajul 
doi îi plesneşte fierea, e mort, apoi se loveşte direct în cap 
de ciment. Stropii de sânge sar la câţiva metri. Sângele îi 
mai ţâşneşte pe gură, ochi, urechi, nas. lar pe dinăuntru e 
ca o conservă de peşte cu sos de tomate. 

Imediat va apărea poliţia şi ambulanţa. Dar toţi vor 
aştepta ziariştii de la ziare şi TV. După ce mortul va fi 
filmat din toate unghiurile, abia atunci cei de la servicii 
funebre vor începe să-l adune de pe jos. 

Cu ăsta ce facem?, îl întreabă Sfântu' Petru pe 
Dumnezeu. Dumnezeu se uită o clipă în jos, apoi: dă-l în 
pula mea de cretin. 


Ziua abia începe. Lucrurile cele mai importante se vor 
întâmpla abia mai târziu. 


55. Matrimoniale 


Săptămâna asta am făcut cu Bob o treabă bună. 
Citeam anunţurile din Piaţa când mi-a venit o idee. Bob, 
ce-ar fi dacă am pune anunţuri matrimoniale cu telefoanele 
nefututelor şi alcoolicilor profesori de la litere? Ioi!, hai că 
le scriu io!, a zis Bob încântat. 


Zis şi făcut. Eu am găsit telefoanele, am selectat 
primii zece norocoşi şi i-am predat ştafeta lui Bob. Uite şi 
anunţurile lui Bob: 

Pensionar 67 ani, infirm, cu auto, caut soţie serioasă, 
necăjită, fără locuinţă, fără complexe, fără obligaţii, pensie 
sau alte venituri, de orice vârstă, poate avea şi copil minor. 
Tel... 

59/170/70, soţia decedată, locuinţă, etc., iubitor de 
animale, caut doamnă fără obligaţii pentru relaţie serioasă, 
cu locuinţă şi fără pretenţii familiale. Tel:... 

Pensionară,  60/159/65, titrată,  bisexuală, fără 
obligaţii, iubitoare de animale şi de sex oral şi anal, caut 
domn/doamnă pentru înfăptuirea viselor erotice. Tel:... 

Virgină, 62 ani, caut domn iubitor pentru dragoste şi 
dezvirginare. Poate fi şi de la sat. Tel.:... 

61/171/80, bisexual, caut doamnă/domn sau cuplu fără 
complexe pentru petrecerea armonioasă a timpului. Tel:... 


După ce au apărut anunţurile astea, Bob vreo două 
săptămâni a frecventat facultatea de litere. Mergea chiar 


mai des decât mine pe-acolo. Când vedea că trece vreun 
profesor el exclama: profii ăştia ai voştri chiar sunt 
imbecili, sunt buni de dus la abator. 

S-a uitat la o listă cu rezultatele de la un examen şi s-a 
apucat să numere câţi au trecut şi câţi au picat. Rezultatul 
a fost: 35 picaţi, 6 promovați. Profii ăştia ar trebui 
împuşcaţi, daţi afară, nu se găseşte nimeni să le dea în 
bot? 

Tocmai atunci ieşeau două babe din cabinetul de- 
alături. Când l-au auzit pe Bob s-au cărat mai repede de- 
acolo. Una dintre ele la cursuri e foarte pizdoasă: îi învaţă 
pe toţi bunele maniere, de toate. De exemplu: inculţilor, 
oilor, ce v-au învăţat părinţii acasă? Fuuuuu... viitorul 
societăţii ş.a.m.d. Acum s-a speriat şi a futut-o repede din 
gară. Cum dracu' sunt lăsaţi ăştia în pace?, întreabă nu 
tocmai retoric când la orizont apar câţiva boşorogi. Pentru 
ce le plăteşte statul salariile, dacă îi pică aproape pe toţi 
studenţii? 

La a doua săptămână profesorii au şi început să-l 
recunoască pe Bob şi s-o ia în altă direcţie când îl zăreau. 
De-asemenea am văzut şi primele efecte ale anunţurilor 
matrimoniale: o babă a fost găsită moartă în apartamentul 
ei. Era spermă peste tot pe-acolo: pe jos, prin anus, pe 
pereţi, în gură, pe televizor. Expresia feţei ei era însă una 
de pace, de extaz. 

Profesorii au devenit mai calmi, mai înţelegători, iar 
alte babe până atunci înăcrite şi nefutute au început să 
zâmbească, să-şi care stârvurile mai legănat, parcă ar fi 


fost la balul mortăciunilor. 


Bob asculta ştirile locale în fiecare zi, îşi studia zilnic 
jertfele de la facultate. 

O babă nemăritată, care se lăuda înainte că e virgină, 
se plimba prin facultate cu un câine. Teo, Teo, îl striga ea 
alergând crăcănată scârţâind după câine, treci încoace 
băieţaşule! 


No, a zis Bob după câteva săptămâni, i-am rezolvat şi 
pe senilii ăştia. Uăăă, că mi se face greață... 


56. Radiohead 


Tocmai ne-am întors cu Ski de la antrenament. Am 
scos un pic din depresie şi acum terminăm plăcintele 
pregătite de Skoty. Plăcitele s-au dus, dar încă mi-e foame. 
Vezi şi tu ce mai e prin frigider, zice Skoty, mănâncă ce 
mai găseşti. 


Scot din frigider un borcan de dulceaţă, nişte cartofi 
fierţi şi slănină. Pâine nu mai e. Pun dulceaţă pe cartof şi 
muşc din slănină. E prima oară când mănânc azi. E mişto. 
Ski & Skoty se strâmbă când mă văd cu câtă poftă muşc 
câte-o bucată mare de slănină. Uite la ăsta, mănâncă 
slănină de zici c-ar fi prăjituri! 

Bate cineva la uşă. Prin crăpătura uşii apare un cap 
de câine, apoi şi Ciobănică. Faceţi cunoştinţă: Ciobănică, 


Yo. Îmi pare bine. Şi mie! Îi întind câinelui o bucată de 
cartof cu dulceaţă, dar el întoarce capul scârbit. Acelaşi 
gest şi la slănină. Du-te-n pula mea de câine, că le mănânc 
eu! 

Ciobănică povesteşte că tocmai s-a eliberat de la 
Costiujeni, balamucul de la capătul Chişinăului. L-a băgat 
soţia acolo. 

Mi-e greață, parcă. Ciobănică povesteşte în 
continuare de mă-nnebuneşte câte cuvinte bagă-ntr-un 
minut. Că el îşi iubeşte soţia dar ea e o proastă, l-a băgat 
la nebuni, a divorţat, i-a lăsat ei casa, el şi-a luat doar 
câinele. Măcar bine că mi-a lăsat câinele, altfel cum pula 
mea mă descurcam? 

Mi se face somn, îi salut pe toţi şi o tai. Ajung pe 
Valea Dicescu, vreau să aprind lumina - pula!, nu-i curent. 
Aprind o lumânare, încui uşa şi mă culc. Adorm pe loc. 
Visez ceva de care nu-mi voi aminti niciodată. 

Mă trezesc confuz, nu înţeleg ce se întâmplă. Văd cum 
se aude ceva în camera vecină. Cineva deschide o 
ferestruică prin care e aruncat un câine. Ce mavafaca se 
întâmplă? Visez? Apare pe ferestruică şi jumate de 
Ciobănică. Noroc, băi, eşti acasă? Să-ţi deschid uşa? Lasă, 
că intru şi aşa. Încap. La armată şi mai ceva făceam, ce 
pula... 

Aşa a început perioada Radiohead. Fiindcă Ciobănică 
era un radio performant, tot timpul vorbea, pe unde 
diferite, parcă era un post ce le conţinea pe toate posturile 
simultan, şi FM şi AM. De exemplu: mi-a zis Ski că ai 


Povestea Pulei de Creangă, eu nu cred că Ion Creangă a 
scris aşa ceva, când îmi dai să citesc şi eu? 

Afară plouă, cine crezi că va ieşi la alegeri, soţia mea 
e o proastă, nu ştiu când o voi recupera şi dacă e posibil, 
tu ce zici, crezi că Zimbru va ieşi iar campioană sau 
Tiligul?, uite ce frumos e câinele, am să-l duc în sat, da’ mi- 
e frică să nu mănânce toate găinile, că mama mă omoară, 
aş vrea să plec şi eu undeva, pe soţia mea o fute oare 
cineva?, ai Povestea Pulei de Ion Creangă? 

Câinele lui era drăguţ. Ne-am împrietenit. Şi cu 
Ciobănică. Era băiat bun. Doar că a trebuit să citesc, să fac 
diferite lucruri în timp ce el vorbea. Partea nasoală era că 
uneori îţi cerea şi părerea, vroia să-l asculţi. Când auzeam 
vreun semn de întrebare, chiar dacă nu ştiam ce-a zis 
înainte, îi ziceam: Da, frate, asta e!, şi el continua să 
povestească. Uneori când venea vreo gagică la mine şi ne 
futeam, Ciobănică din camera alăturată continua să 
povestească şi să ne ceară părerile. O, da! 

Ciobănică intra şi ieşea din casă prin ferestruică, 
chiar şi când eram acasă. Prietenii lui spuneau că e 
narcoman, eu cred că era pur şi simplu cam nebun. Îl 
ajutau şi nişte pastile pentru spălarea de creier şi gata, e 
destul. Încercarea lui de-a povesti tot nu era decât un 
exerciţiu de luptă a creierului, o încercare de-a nu se 
îngloda cu totul, o tentativă de-a rămâne la suprafaţă. Am 
păţit-o şi eu. Cu toţii o păţim. 

Într-o zi Ciobănică n-a mai venit. Auzisem că s-a dus în 
sat, apoi a plecat la Moscova. Am auzit că s-a făcut bine. 


Cam la trei luni vine acasă, aduce bani la părinţi şi 
conserve pentru câine. 

În fiecare noapte câinele lui urlă până dimineaţa. 
Vecinii zic că e turbat şi că ar trebui împuşcat. 


57. Bobinaje 


Bob stă în rând la Gogoaşa îinfuriată de lângă piaţa 
Mihai Viteazu. Într-o mână-şi ţine o plăsuţă cu toate actele, 
pe cealaltă mână şi-o ţine la gură, cu degetul arătător pe 
buze. Încearcă să-şi recalculeze timpul şi programul de azi. 

Dar nu poate nicidecum medita. În primul rând pentru 
că gura i se umple rapid cu bale, apoi pentru că matele îi 
grohăie furios. În locul programului vede o gogoaşă mare, 
înfuriată, moale, cu ciocolată caldă. 


Gogoaşa înfuriată e locul unde găseşti toţi bulimiştii 
Clujului. Sunt nerăbdători şi totuşi aşteaptă mult, că 
rândul e foarte mare, clefăie, parcă ar vrea să spună că nu 
au mâncat de-o săptămână, sau poate chiar mai mult. 
Totuşi stau cuminţi în rândul uneori mai mare de vreo 
treizeci de metri. Merită, zice Bob. Aşa plăcinte neam- 
neam-neam-neam!, şi-şi loveşte cu drag, demonstrativ, 
burţălăul. Merită să stai în rândoiul ăla ca la sfârşit să ieşi 
din coadă triumfător, mândru, cu o gogoaşă aburindă. 
Bulimiştii înfuriaţi ies din rând bulimişti extaziaţi. Zeci de 
guri bulimiste pline de bale se uită la gogoaşa ta, cum 
intră în gura ta, iar tu, ca Napoleon pe cal - cu capul sus, 


muşti din ea gândindu-te că ziua de azi n-a trecut degeaba. 

Ieri am văzut-o pe Greta cu iubitul-iubitul ei. Iubitul- 
iubitul, nu Bob, care are statut doar de amic-amic. Veneam 
faţă-n faţă, pe trotuar. lubitul-iubit al Gretei graseia cu 
volumul dat la maxim, fâlfâind din mâini. Greta atârna de 
gâtul lui şi când ne-am apropiat şi-a ascuns capul ei de 
ochelaristă la pieptul iubitului-iubitului ei. Cică nu m-a 
observat. Foştii chiriaşi ai lui Bob, care recent s-au mutat, 
povesteau că au păţit ceva asemănător. Că stau la o masă 
vecină cu Greta într-un restaurant şi că ea se făcea că nu-i 
vede, că nu-i cunoaşte. Poate că nu v-a văzut, am zis eu, 
doar d-aia-i ochelaristă. Foştii chiriaşi au zis că la ieşirea 
din restaurant Greta aproape că s-a şters de ei, făcându-se 
că nu-i cunoaşte. 

Greta şi iubitul-iubitul ei se duc probabil la vila 
mătuşii Gretei, de lângă parcul central, chiar lângă 
intrarea pe stadionul U Cluj. Unchiul ei a făcut parte din 
acţionarii principali ai băncii Dacia Felix şi în fiecare lună 
acţionarii care aveau funcţii importante în conducerea 
băncii îşi făceau cadouri unul altuia: vile, maşini etc., până 
banca, normal, a dat faliment. Nu-i bai, au plătit masele, 
proştii, că acţionarii şi-au spălat banii, s-au ales cu toţii cu 
sume frumuşele şi cu imobile care mai greu sunt de 
controlat de unde-au apărut. Doar cine-l întreabă pe 
Adrian premierul minune de unde-şi are vilele sale? Mai 
ales că el luptă şi luptă cu corupţia de nu mai ştii când 
doarme, săracul, că îl vezi în acelaşi timp la toate posturile 
de radio şi TV. România e ţara tuturor posibilităţilor - zic 


optimiştii. Nu e chiar aşa. Ştii de ce? Fiindcă niciodată nu 
e prins cineva care a furat, care a falimentat vreo bancă. E 
2002, peste o lună e deja 2003, nici o persoană importantă 
din partea vreunei bănci care ar fi furat banii de la mase 
nu a plătit nimic, cu nimic. 

Aşa că Greta & iubitul-iubitul ei au un locuşor de 
nebunii, se duc să se fută în vila unchilor care s-au mutat 
în Italia. Cică ar mai vrea să mai facă vreo bancă. Dacă 
merge! Ce pula mea! 

Fiul unchilor Gretei, adică vărul Gretei, e cam 
terminator, zilnic îşi bagă-n venă şi priveşte comicsuri cu 
futaiuri. Nu ştie ce să mai facă de plictiseală. Îşi cumpără 
maşini pe care uită pe unde le-a lăsat şi-şi bagă într-o 
veselie-n venă. Ăsta e paradoxul, tată, n-ai bani - bagi în 
venă, ai bani - bagi în venă. Chiar dacă ai bani sau nu, 
oricum vrei să aduci cerul mai aproape. 

După cum arată iubitul-iubitul Gretei - e un fraier, un 
bou-bou, Bob e un tip super pe lângă el. Dar mai ştii? 
Poate că Greta e specialistă-n boi, doar sunt atâţia cu 
înclinații zoo! 

Pe când vor ajunge la vilă şi vor face o baie cu 
hidromasaj şi se vor apuca de futut, va ajunge şi Bob prin 
zona aia cu plimbarea. Se va uita spre ferestrele vilei 
încercând să zărească vreo bucată din Greta sau din 
iubitul-iubitul Gretei. Îşi va aminti de prima şi de ultima lui 
beţie, legată de asemenea de Greta. 

Când Greta i-a comunicat că are de fapt un iubit, Bob 
s-a gândit, ce dreacu..., ce-ar fi să fac şi eu o experienţă, să 


văd cum e când eşti beat. Şi şi-a luat două sticle de vin şi 
în câteva ore le-a dat gata. La început a ametit doar un pic, 
dup-aia culorile s-au făcut mai lichide, apoi a adormit. 

După experienţa asta, Bob a hotărât că nu se va mai 
îmbăta niciodată, căci două zile a fost mahmur şi l-a durut 
capul. Din când în când însă mai ia câte-un gât de palincă, 
vişinată, preventiv, pentru răceală. 

Duminică, când iubitul-iubitul o va tăia din Cluj în 
satul său, lăsându-i câteva bonuri de masă Gretei, ea va 
apărea iarăşi la Bob. Va fi pe deplin mulţumită, un pic doar 
obosită, şi din cauza asta-şi va târâi un pic mai intens 
picioarele. Se va crăcăna pe colţarul din bucătărie şi-şi va 
lovi palmele de craci în timp ce va râde de Bob. Bob va 
râde şi el. Ce dreacu! 


58. Bună dimineaţa! 


La 6.15 sună mobilul. Îl opresc. Peste cinci minute 
sună şi ceasul - îl opresc şi mă trezesc. Merg în bucătărie, 
pun ibricul pe aragaz. Merg la baie, fac pişi, mă spăl pe 
faţă, îmi clătesc gura. Merg în bucătărie, fac cafeaua, beau 
cafeaua, fumez, merg la baie, mă spăl pe dinţi, fac caca şi 
gata! les din apartament. E 7.00. 

Sună ceasul la 9.20. Îl opresc. Pun în casetofon Luna 
Amară. Adorm. Mă trezesc. Mă duc la baie cu mortul. Îi ţin 
pula când se pişă. Spăl mortul pe faţă. Evit să-l privesc, că 
poate mi se face rău şi vomit. Duc mortul în bucătărie. Îi 
pun o ţigară în bot şi i-o aprind. Îi dau cafea rece. Ceaşca 


lui se umple de musculiţe. Muştele i se aşază şi pe gură, 
mâini, urechi, ochi, nas. Nu mă gândesc la nimic în timp ce 
el fumează. Fac o cafea caldă şi i-o dau. Îi mai aprind o 
ţigară. Mortului i se face-a căca. Îl duc la baie, îl aşez pe 
budă şi îl ţin să nu cadă. Hai, zic, screme-te mai repede. 
Câteodată adorm şi cădem împreună. După ce se cacă îl 
şterg la cur şi-i trag pantalonii. Îi spăl mâinile. 

Îl duc la bucătărie. Îi mai dau o cafea şi-o ţigară. Doar 
nu vrei să crapi acum?, îl întreb şi el dă din cap că nu. 
Intru în cameră, fac patul. Când mă duc iar la bucătărie - 
găsesc mortul pe jos sau cu capul în chiuvetă. Futucţi 
morţii mă-tii... 

Miroase a mortăciune. Iau mortul şi-l duc la duş. Îl ţin 
în picioare în vană. La început îl ţin sub apă fierbinte vreo 
jumate de oră, să se înmoaie mizeria, să iasă bacteriile şi 
viermişorii. Îl dau cu săpun pe picioare, între picioare, 
burtă, faţă. Apoi îl dau cu apă rece. Atunci toate bacteriile 
îi mor, pielea i se face de găină şi văd cum viermii i se 
înalbăstresc, dau capul pe spate, mor. 

Îl las pe mort gol, să se scurgă din el bacteriile şi 
viermii, îl duc în faţa oglinzii, îi dau faţa cu spumă de ras şi 
încet încep să-l rad. Evit să-l privesc în ochi. Ochii lui sunt 
opaci, nu duc nicăieri. 

Mortului i-e frică să stea în cameră. Îl scot afară, dar 
şi acolo i-i frică. Afară e plin cu morţi. De-abia poţi respira. 
Se studiază unul pe altul, îşi zâmbesc, se împing. Îşi 
compară gradele de putrefacție. 

Vreau acasă, zice el. Vrei pe dracu, îi răspund. Plimbă- 


te, stai printre ai tăi, fute-te cu ai tăi, bea cu ai tăi, 
droghează-te cu ai tăi! 

Până la urmă ne întoarcem acasă. Îl dezbrac şi-l pun 
în dulap, sau într-un fotoliu. Nu vreau să mănânc, îmi zice. 
Bine. Gata. 

În fiecare zi. 

Câte-odată obosesc, mă satur. Atunci îi tai gâtul când 
îl rad, dar sângele lui negru cu viermişori se coagulează 
rapid. Îl împuşc în cap, dar locul prin care intră glonţul se 
învineţeşte, e ca un buboi - degeaba, tot mort rămâne. 


59. Intro in the world of sky 


Ski cred că a depăşit kilometrajul lui Kerouac. Nu pe 
ale lui Kerouac devoratorul de sandwich-uri, deşi şi el s-a 
plimbat de la Caucaz până la Marea Neagră, ci pe ale lui 
Kerouac beatnicul. Aproape fiecare mail deal lui Ski e o 
invitaţie într-o călătorie. Acum în zonele României, deşi 
călătoriile lui au început mai demult şi mai departe. 

În drumurile sale între munţi şi mare, cu un 
fotoaparat întotdeauna pregătit, o căutare de eliberare a 
minţii de ieşire în afara ei. Eliberarea de minte sperie, dar 
şi e căutată pe tot parcursul vieţii. Zilnic te dezbraci de 
minte, nasture cu nasture, arunci o haină după alta. O faci 
conştient şi devii atunci eliberat, de tine şi de toate, o faci 
inconştient - ajungi legumă şi senil. 

Când simt că sunt pe cale să ajung legumă, drumurile 
lui Ski mă cheamă să am tot timpul de pe lume să-mi 


limpezesc mintea, să rămân departe de mine, în afara mea. 
Căci sunt lucruri mai importante ca noi, chiar dacă nu ne 
place să credem asta. Clujul îmi îmbâcseşte gândirea, cred 
că nu numai mie. 


daca mai eshti pin (chiar asha) pizda masi de Cluj 
(chiar), shi iti da prin capul ala al tau de (...)-etc sa-tsi 
verifici adresa, atunci e ffffIFITITITIFEFIFEE bine, ma gindeam 
azi chiar ca ai putea sa mergi, acum, la sf. lui nov. la mare. 
bine, te. te salut. pa. 

Chiar şi mailurile lui Ski mă odihnesc, uneori e ca şi 
cum am călători împreună, dar nici asta nu e greu de 
depăşit, trebuie să fac doar un pas şi pa! 

am fost pe la Bran, pe la cetatea Rasnovului, pe la (...) 
Shinca, am vazut un sat, pre numele lui Poiana Marului, 
care e mai mare - ca teritoriudecit Bucurestiul, un sat mai 
mare decit capitala tarii e destul de interesant, ce zici?, 
Tu? 

in acceleratul spre Brasov am nimerit c-un tsiganash 
de 12 ani care mi-a povestit despre viatsa lor, altfel decit, 
fiindca traieste intr-un cartier exclusiv tsi, cum prietenul 
lui de 11 shi-a cumparat nevasta cu 2 mil lei, ca-s «11 
guri» si face bani vanzind bere in tren si ca la lasi i-au 
confiscat «marfa», igzact ca-n kinticu ala. 

ieri am fost in Bucegi, cred ca ti-ar placea si tie, daca 
vii (sa veniti, cum vrei tu) dupa exa, cre ca reusim s-o luam 
inaintea ploilor traditionale de toamna si sa urcam pe niste 
munti de-adeva! 


Cind termini sesiunea vino pe la mine, io skiez, deja 
destul de binisor, 

Chiar acmu de-abia am venit din Poiana, am coborit 
de pe Postavaru, pe pirtia Drumul Rosu, 

E fff fain, dar degeaba iti zic, ca pina am invatat nu 
vedeam ce poate fi fain in asta, ziceam ca pot sa traiesc f 
bine si fara ski, asa ca vino sa te invat, ca sa vezi cum e, e 
ca si cum ai zbura. 

No ce mai fashi? Abia am venit de pe Bucegi (...), daca 
abia am ajuns din Bucegi, am urcat pe-un munte (Jepii 
Mici) si-am coborit pe altul (Jepii Mari), dar am mers si pe 
platou, am ajuns si-n virful m. Caraiman, la Crucea ceea 
care se vede cind mergi cu trenul dinspre - spre Bucu, etc, 
deci is f obo, iti mai scriu io 


Cred că-mi iau rucsacul şi mă car. In the world of the 
sky. Cred că ţi-ar plăcea şi ţie, vii? 


60. Dosarele X 


Pi e şchiop, istoria picioarelor lui e prea lungă. Îmi 
place de el că nu e complexat de treaba asta, din contra, 
uneori chiar face mişto, sau profită de asta. 

Tatăl lui era un preot din ăia, făcători de minuni. Nu 
din ăştia - care fac miracole pentru reviste de genu' 
Poveşti adevărate şi emisiuni ca Surprize, surprize. El 
chiar credea în ceea ce face şi oamenii de-asemenea îl 
credeau şi veneau, din ce în ce mai mulţi, la biserica lui. 


Dar chiar tătuca Lenin a spus că religia e opium 
pentru popor. Ştia el ce ştia despre opium. Aşa că 
bisericile au fost arse, distruse cu buldozerele. Cel mai 
bine se puneau cu statul ăia care se duceau primii şi 
rupeau crucea şi se pişau pe ea, se căcau în altar. 

Preoţii, dacă nu deveneau securişti, erau trimişi 
dracului în tot felu' de lagăre, puşcării. Fiindcă n-a vrut s-o 
lase mai moale, tatăl lui Pi a fost anihilat atât din exterior, 
adică - pârnaie, foame, bătaie, torturi..., cât şi din interior 
- trădat de soţie, transformat în narcoman, trădat de 
oamenii şi lucrurile sfinte pentru el. 

Pe la început, după bătăi şi schingiuiri, soţia lui a 
devenit securistă. Îl turna conştiincios zilnic şi îndeplinea 
cererile securiştilor. Cretinii s-au gândit că dacă religia e 
opiumul poporului, atunci ce-ar fi dacă celor care nu se 
lasă de Dumnezeu le-ar aplica nişte doze-n venă? Aşa că 
tatăl lui Pi a fost la început otrăvit de soţie, ca să stea la 
pat, apoi, cu pretextul că îl tratează, soţioara îi băga în 
venă tot felu' de rahaturi chimice, care creează imediat 
dependenţă. Astfel deveni narcoman, dar oricum degeaba, 
căci nu se lăsă nici de Dumnezeu, nu deveni nici turnător. 

Apoi fu trimis la o pârnaie din Armenia. Reuşi să fugă. 
Între timp, prima lui soţie, ciocănitoarea, a divorţat. Se 
întorsese în Chişinău şi se cunună cu mama lui Pi. 

Chiar înainte de naştere mama lui Pi a primit mai 
multe injecții anestezice. Aşa ceva nu se face femeilor 
însărcinate, că e riscul mare să moară copilul în ele. 


Înainte de-a deveni inconştientă a auzit-o pe o soră 
medicală: Copilul e gata, pe mă-sa o salvăm sau nu? 

Spre disperarea şi surprinderea tuturor Pi s-a născut 
viu. Sora medicală, nervoasă rău, l-a lăsat pe Pi să cadă pe 
jos. De-atunci Pi are un cheag pe creier, dacă ar fi operat, 
riscă să rămână paralizat total. Se putea rezolva lucrul 
ăsta până la vreo trei ani fără probleme, dar Pi era alungat 
de la toate uşile spitalelor ca fiind fiu al unui duşman al 
poporului. 

Pe fraţii săi din prima căsătorie a tatălui Pi îi mai vede 
uneori pe stradă. La fel ca şi mama lor, ei întorc privirile 
când îl văd. De ruşine şi silă. 

Când era elev, Pi era băiatul rău al şcolii. Odată s-a 
dus cu un cuţit la un profesor şi i-a zis că dacă nu-l 
promovează pe un prieten de-al său - îl taie. Astfel că 
băieţii îi comandau servicii din astea şi apoi îl plăteau. Aşa 
şchiop, Pi umbla la karate şi avea rezultate bune, era ceva 
de genu’ personajului ăluia gras şi şchiop din filme, 
japonez sau chinez, parcă, care se descurca în orice 
situaţie. 

Când deveni student, Pi s-a lăsat de sport, a slăbit, s-a 
intelectualizat, fuu, ce cuvânt! Bagă iarbă, frate şi 
cumpără-ţi pistol - la asta te îndeamnă legile nescrise ale 
societăţii. Dacă societatea te fute, fute-o şi tu! 

Tot în copilărie, Pi a avut ocazia să vadă şi latura 
popimii care nu a fost dusă prin lagăre. Câteva feţe 
bisericeşti veneau la ei acasă constant, îl căutau pe tatăl 
lui când era fugar, răsturnau mobila, o loveau pe mama lui 


Pi, să recunoască ce vrea să facă soţul ei, să declare că e 
spion şi nu mai ştiu eu ce. Popii ăia securişti veneau în 
sutane, erau trimişi ai securităţii ca autoritate a Domnului. 
Cărui Dumnezeu se închinau ei? Ştii cărui? Dumnezeului 
dumnezeilor mă-sii... 

Ştiu că odată, când eram entuziasmat de formarea 
mitropoliei Basarabiei, deşi entuziasmat pe bune nu am 
prea fost în general, Pi a început să tacă, să nu comenteze 
nimic. L-am întrebat ce se întâmplă, ce nu-i place. Ela luat 
un ziar şi mi-a arătat cu degetul pozele capilor mitropoliei 
Basarabiei: 

Uite, Yo, ăştia, chiar ăştia, veneau şi o băteau pe 
mama, ăştia şi-au bătut joc de tata şi de viaţa mea. Ăştia 
vorbeau în numele lui Dumnezeu ceea ce le spuneau KGB- 
iştii. Crezi că ar fi cazul să-i cred, să merg în bisericile lor? 

Asta mi-a mai fost o lecţie a relativităţii lucrurilor. Nu 
tot ce pare curat e aşa, nu tot ce pare frumos nu are o 
latură sau mai multe borâte. Nu tot ce zboară se mănâncă 
şi cum zice o vorbă înţeleaptă rusească legată de asta: a 
hui tebe ne miaso?, adică: da’ ce pula pentru tine-i carne? 


Pi merge numai la o biserică, uneori. Acolo a văzut 
acum câţiva ani pe unu' armean, sau ceva caucazian. Era 
plin de brățări şi lanţuri groase de aur. Era plin de putere 
şi de viaţă. De fiecare dată când ajungea la biserică, tipu’ 
era tot mai slab, mai galben, brăţările şi lanţurile i se mai 
răreau. În final, Pi zice că tipu' nu mai avea nici o bijuterie, 
era foarte slab şi îmbrăcat ca un cerşetor. Buzele tot 


timpul îi murmurau ceva, ochii închişi erau plini de lacrimi. 

Iar popii noştri KGB-işti se tot îngraşă, mai pun de-o 
mămăliguţă, de-o orgie şi de-o mitropolie, pula-n cur să le 
fie. 


Şi Teoctist oare ce are sub sutană? Coaie, reportofon 
cu mini-disc, microfon? 

Sunt încă oameni care mai cred că e cineva sus care 
vede şi ştie tot, dar care nu e securist sau KGB-ist. În 
general, unor astfel de oameni li se zice ori nebuni, ori 
proşti. 


61. Tilos radio 


Întotdeauna mi-au plăcut radiourile pirat. Adevărul că 
doar un radio pirat dintr-o sută poate fi bun, în rest - 
căcat. Dar ideal ar fi ca oricine vrea - să-şi facă radio. 
Vorba viitorului primar al Clujului: dacă lui Gheorghe îi 
place să se fută-n cur, de ce să umble prin veceuri, gări, să 
caute pe cineva să-l fută? Să spună la radio: sunt Gheorghe 
şi vreau să mă fut în cur! 

În Budapesta vânătoarea Tilos radio a durat ceva. 
Într-un microbuz câţiva tineri, mereu pe străzile 
Budapestei, cu câţiva kilometri înaintea poliţiei: suntem 
Tilos radio! Poliţia e pe urmele noastre, dar nu ne va 
ajunge niciodată. 

Poliţia îi căuta pe Bâthory, Tilos erau deja pe Margit, 
poliţia îi căuta pe Margit, ei erau pe Lajos, poliţia pe Lajos, 


Tilos pe Sziget ş.a.m.d. 

E mişto să fuţi poliţia, să vadă şi ei cât de proşti sunt, 
să li se deschidă şi lor mintea de berbeci şi muişti ce sunt. 

Pentru libertate întotdeauna trebuie să faci ceva, pe 
libertate nimeni nu ţi-o pune pe masă s-o fuţi. Tilos au 
găsit-o pe stradă, în maşină, la microfon. Libertatea 
băieţilor de la Tilos consta în pescuirea poliţiei, le serveau 
poliţiei momeli false, amuzându-se şi perfecţionându-se din 
asta. 


Nu demult Tilos a primit licenţa. Vorba viitorului 
primar al Clujului: păcat, dar vom vedea... 

Între timp câţiva D] din Budapesta au băgat discurile 
la Music Pub şi au sărit de pe scenă. Nu ştiţi cumva de 
unde am putea cumpăra nişte iarbă? Nu, nu, nu... Ajunge 
lângă mine şi Buru şi îi întreabă pe prietenii lui Buru, toţi 
rupţi. Nu frate, aici nu vei găsi. Poate în Rusia, Ucraina, 
mai la est... 

La un moment dat DJ-ul sare pe scenă şi încep 
stratchurile şi jonglarea discurilor. Toată lumea sare, DJ-ul 
e în altă dimensiune. Probabil a găsit pe cineva mai de la 
est. 

Nu demult Tilos au fost în Chişinău. Erau invitaţi la 
lansarea noului album al băieţilor de la Zdob şi Zdub. Dar 
n-au mai ajuns la concert. Pe stradă i-au luat gaborii, cică 
ar fi fost beţi, d-aia. Adevărul e că gaborii moldoveni nu 
lasă să le pice printre degete vreun străin. Dacă nu 
reuşesc să-i buzunărească direct, fără impozite, măcar să 


le pună aiurea vreo amendă. Apoi pot să se ducă acasă. 
62. Sălăjan 


Eram eu, Ski şi Oedip. Eu la computer, Ski alerga în 
jurul terenului de fotbal de lângă Theodor Pallady, Oedip 
se uita la tavan, bea câte-un gât de bere. 


După ce Ski s-a întors şi s-a dus la duş, a apărut şi 
Kutzu. E la mate, se consideră copil minune, un fel de 
vunderşit. Nu demult şi-a luat şi el computer. A făcut rost 
de un program care scria ce vorbeai la microfon. Parcă-l 
văd urlând în microfon: hello computer! hello computer! 
hello computer! hello computer! hello computer!... L-a 
ţinut aşa o zi şi-o noapte - ca-n poveşti. Aşa se întâmplase 
că rămăsesem doar eu cu el atunci în cameră, aşa că pe 
mine nu mă deranjează tare, eram obişnuit şi cu mai rău în 
XVI. Dacă erau Ski sau Oedip Kutzu lua asigurat pizdeală. 

O mare problemă a lui Kutzu e că nu ştie cărei 
universităţi să-i facă cinstea de-a se transfera acolo. Că: 
românii ăştia-s proşti, eu îs cel mai tare la mate din toată 
universitatea, iar prietenul meu e cel mai tare la 
politehnică. Aşa că se gândeşte Kutzu: să mă duc la 
Harvard, la Sorbona sau la Oxford??? 

Da, Kutzu şi-a mai făcut un obicei din a se lăuda cu 
engleza lui impecabilă. Că: românii ăştia-s proşti, nu ştiu 
cum să pronunţe corect cuvintele, bâcii. Am putut să mă 
conving cât de perfectă e engleza lui când urla la microfon: 


hello computer! hello computer! hello computer!, de trezea 
tot căminul. Probabil că toţi credeau că s-a mai dilit unv’. 
Computerul, în schimb, n-a transcris niciodată hello 
computer, ci total altceva, după minute lungi de gândire. 
Concluzia lui Kutzu a fost: de căcat program, numai căcat 
fac băcii... 

Kutzu şi-a mai luat şi un program de făcut muzică. Dar 
habar n-are cum funcţionează, aşa că tastează la 
întâmplare. Dup-aia ascultă ce-a ieşit şi: mamă dragă ce 
muzică pizdoasă am tras!!! 

Înainte de a-şi lua computer Kutzu sta la un joc cu 
maşinile de pe computerul lui Ski. Trăia tot ce se întâmpla 
pe ecran, săracul scaun, că la fiecare curbă Kutzu se lăsa 
brusc pe o parte, apoi pe cealaltă. 

După ce mânca vreo trei ore, asta ca să nu exagerez, 
că odată Oedip l-a cronometrat, Kutzu se ducea să se cace. 
De fiecare dată uita să tragă apa, aşa că următorul care se 
ducea la baie avea ocazia să vadă un performance al 
curului uman: un căcătoi mare ce se mura în pişatul lui 
Kutzu. Ski îl trimitea de fiecare dată să tragă apa, Kutzu o 
trăgea, dar căcătoiul era prea mare, nu se ducea. Putoarea 
era îngrozitoare, noi preferam să ieşim afară şi să ne 
pişăm în jurul căminului. 

Kutzu avea mai multe obiceiuri ce te exasperau. Odată 
când ne uitam cu toţii la un meci, el, în timp ce mânca, s-a 
ridicat şi a schimbat canalul. Ce faci băi boule?, a întrebat 
Oedip. Ştirli!, a răspuns Kutzu mirat şi indignat. 

Alt obicei e să comenteze tot ce vede la TV. De 


exemplu când vede un şut pe lângă poartă, Kutzu exclamă 
invariabil: ce bâc, ce prost!!! Ăsta e comentariul lui potrivit 
pentru toate situaţiile, întâmplările: ce bâc, ce prost!!! 
Kutzu învățase şi câteva expresii şi sintagme româneşti 
care combinate cu moldov'neasca lui te făceau să râzi de 
te ţineai de burtă. Nu ştiu de unde culesese pe mamă 
dragă, aşa că şi comentariul lui, analiza, s-a îmbogăţit: ce 
bâc, ce prost, mamă dragă!!! 

Odată când s-a întors de-acasă, Kutzu s-a apucat să-şi 
sune toţi cunoscuţii şi direct după salut: felişitări! Cum? 
Cum ce? Felişitări, băi, felişitări, cu anu’ nou! 

După câteva ore de activitate normală, adică: Oedip se 
uită la tavan şi mai bea câte-un gât de bere, Kutzu 
mănâncă sau se cacă, Ski face flotări sau citeşte, eu la 
computer - apar şi Bazilică şi Absolutu. 

Aşa începe întotdeauna - când eşti plictisit şi zaibit, 
vine cineva şi imediat zaibeala se transformă în taşială. 
Bazilică are cu el o canistră de 10 litri de vin. Bem repede 
câte-un pahar şi dup-aia: Salut! Salut! Ce mai faci? 

Bazilică e maramureşean, genul de om prietenos, 
omenos, care are în cârcă do huia tradiţii. De exemplu, o 
tradiţie moroşană e respectul exagerat faţă de vârstnici. 
Când a venit în Bucureşti, Bazilică a stat la început în 
cameră cu cineva, nu mai ştiu de pe unde, cred totuşi că 
era chiar basa, cu câţiva ani mai mare ca el. Bazilică îl 
respecta mult pentru că era mai mare. Ăla când a văzut 
asta, mai ales că Bazilică are doar vreun metru şaizeci, a 
început să-l folosească. Să-l trimită după pâine, ţigări etc. 


şi să uite să-i mai dea şi bani. Bazilică până la urmă şi-a 
dat seama că ăla-şi bate joc de el, a pus în practică o altă 
tradiţie veche şi sfântă moroşană: când cineva vrea să-şi 
bată joc de tine: taie-l. O, da, după altă tradiţie, oşenii 
trebuie să aibă tot timpul la ei un cuţit şi să ştie cum să-l 
folosească. 

Aşa că Bazilică a scos cuțitul şi l-a înfipt acolo unde a 
ajuns, în piciorul colegului său de cameră. Apoi a rămas 
singur în cameră. 

Bazilică e student de vreo şapte ani la poli, cred. Dar 
asta nu-l prea interesează. Îl interesează mai mult 
maşinile, alcoolul şi pizdele. Aşa mic şi glumet cum e, 
pizdelor li se pare nevinovat, se ataşează de el la început 
în glumă, apoi pe bune. Părinţii îi cumpără din când în 
când câte-o maşină, astfel el îi convinge că va putea învăţa 
mai bine, că va termina mai repede facultatea. Până la 
urmă pe fiecare maşină o termină în vreun copac, zid, râu. 
Bazilică nu păţeşte nimic. Cum e mic - zboară departe. 

Absolutu e din judeţul Vâlcea, e oltean. E pervers şi e 
jurist. Un fel de avocatul diavolului, fratele de peste Prut al 
lui Harms. Tot timpul învârte ceva, dar mai bine să nu-l 
întrebi, îţi va zice singur dacă va avea chef. Are simţul 
esteticii urâtului, din cauza asta fute periodic urâtele, ca 
apoi să povestească cât de abject a fost. Fuu, să-mi bag 
pula, am futut o grăsană, nu-mi dam seama unde-s ţâţele 
printre valurile de slănină. Nu ştiu sigur nici dacă i-am 
băgat pula în gură sau în slănina de sub bărbie. Era toată 
transpirată ca o vacă... 


Sau: azi am futut una cu păr pe ţâţe şi cu mustăţi! 

Şi el a stat în Theodor Pallady anul trecut. Le-a pus 
tuturor gagicilor porecle şi a reuşit să fută cam 90% din 
ele. l-a dus administratorului ceva carne, palincă & 
capustă şi ăla i-a dat o cameră. 

Îţi dai seama că atunci când vreo gagică obosea în 
cameră cu altele trei-patru, venea la Absolutu, că el era 
tare amabil cu toate. Acolo îşi deschideau femeile sufletul 
şi Absolutu le futea. Aşa că atunci când stăteam la băut pe 
coridor cu Absolutu, el tot îmi mai arăta câte una: fu, aia e 
Bătrâna Moartă, se fute ca un porc împuţit. Asta e 
Frumoasa Bestie, e bună, dar când o fuţi nu se mişcă 
deloc, e plictisitor aşa, mânca-ţi-aş, dă-o-n pulă, mai bine 
tragi o labă! 

În fiecare săptămână Absolutu ne anunţă că se 
însoară. Apoi zice că nu se mai însoară. Se mai fute o dată 
şi se răzgândeşte. 

Din când în când Absolutu povesteşte întâmplări din 
copilărie. În general sunt legate de vecini. Cum a văzut un 
vecin care-şi futea vacile şi oile, cum o vecină le-o sugea la 
toţi copiii la care începea să li se scoale... 

Absolutu avea o Dacie veche. Cum se împrietenise cu 
fiul administratorului şi ăla era ceva mecanic, i-a plătit şi s- 
au înţeles să i-o repare. Ca mai apoi să descopere că ăla îi 
schimbase piesele bune cu altele varză, pe altele le furase 
fără să se obosească să le înlocuiască. Absolutu acum îl 
caută pe fiul administratorului, are special pentru el un 


pistol în sacou, alături de câteva prezervative - nu se ştie 
niciodată. 

După cum a pornit seara, pare a deveni una pizdoasă. 
În camera vecină se aude o gagică ţipând, futaiul e în toi. 
În acelaşi timp noi bem, iar Kutzu mănâncă. Vină bă 
încoace la băut cu noi dacă ne respecţi, îi zice Bazilică. 
Imediat, imediat, zice Kutzu. Chestia cu respectul şi 
băutura e iarăşi o tradiţie moroşană de necontestat: dacă 
eşti refuzat când inviţi pe cineva la băut - trebuie să-l tai. 

Între timp s-a apucat să deseneze ceva la computer. 
Iese ceva cal-măgar cu o pulă gigantică. Scrie sub el: pula 
calului. Lui Bazilică nu i-a ajuns pahar aşa că trebuie să 
bea dintr-o farfurie-cană, ca la japonezi. 

Soarbe tare, cu zgomot, zice că aşa beau japonezele: 
alea beau ceai sau sake aşa de parcă ar suge pula, uite- 
aşa! S-a apucat şi Kutzu să bea ceai, aşa că am izbucnit cu 
toţii în râs: Kutzu bea ceai ca şi japonezele, de parcă ar 
suge pula! 

Sună telefonul lui Oedip. E Jimi. Hai încoa'! Jimi e fost 
rugbist, s-a lăsat de rugbi că i-a trebuit fuckultate. Acum 
peste un an îşi îngheaţă anu’, că nu prea suportă. Stă în 
Rahova, foarte pizdos cartier. Pe lângă faptul că Bucureşti 
e un ghetou înghiţit de un alt ghetou şi mai mare - 
România, înghițită la rândul ei de alt ghetou imens - 
Europa de Est, Rahova e un cartier mărginaş al 
Bucureştiului, e un ghetou în toată regula, ca-n filme. 
Sălăjanul, vestit în toată ţara din cauza publicităţii 
datorate băieţilor din La Familia, e un cartier extrem de 


civilizat faţă de Rahova. Acolo majoritatea blocurilor de 
albi sunt înconjurate de garduri cu sârmă ghimpată şi 
noaptea se încuie poarta din curte, de frica ţiganilor. 

Jimi stă acolo împreună cu ultima sa iubită. Jimi stă 
acasă, face curăţenie, mâncare, spală, în timp ce iubita e la 
serviciu. Jimi e un băiat mişto, pare descurcăreţ, dar 
Rahova începe să-l facă pesimist. Nu demult un prieten de- 
al său a câştigat o bursă în America şi cu o zi înainte de 
plecare l-a invitat pe Jimi la un chef. Jimi i-a propus să 
meargă în vreun bar din centru, dar prietenul său i-a zis că 
n-are rost, că ştie el un băruleţ pizdos chiar în Rahova. 

Au mers acolo şi s-au făcut aproape muci. În bar erau 
doar bagabonţi şi golani. La un moment dat prietenul lui 
Jimi a vrut să se pişe, barul n-avea WC-u, a mers afară. 
Jimi a observat că a ieşit şi o gaşcă în urma lui. Când a 
văzut că nu se mai întoarce, a ieşit afară. Prietenul lui era 
pe jos, pe post de minge. Normal, fiecare ar fi tăiat-o de 
acolo, teritoriul era străin, dar Jimi şi-a aruncat scurta pe 
zăpadă şi a intrat în horă. I-a lăsat pe toţi laţi pe jos. 


Prietenul său se ridicase şi îi ţinea scurta. I-a umplut-o 
de sânge. Desigur că America i s-a amânat. 


După bătaia aia lui Jimi i s-a făcut o faimă de mare 
baştan din Rahova, dar lui oricum i-i silă. 

Uite-l că apare şi el! Bea câteva pahare, tragem şi-o 
travcă pentru o mai bună dispoziţie şi băgăm şi un Jimi 
Hendrix al cărui fan e Jimi şi de la care i se trage şi 


porecla. De fapt nu mai ştiu pe cineva care i-ar şti numele 
adevărat. Pentru toţi el e Jimi. 

Ne povesteşte că în autobuzul cu care a venit din 
Rahova hoţii de buzunare au început să se bată cu 
călătorii, toţi erau agitaţi, săreau, loveau, Jimi s-a amuzat 
grozav văzându-l într-un colţ pe Grigore Vieru total absent, 
cu o plăsuţă în mână privind visător pe fereastră. Probabil 
că se gândea la vreo rimă a unei poezii despre mamă sau 
război. 

Kutzu se duce şi se culcă. Periodic Bazilică vorbeşte 
cu el, cam aşa: bă, Kutzulanule, vină şi stai şi tu cu băieţii, 
ce pula mea, dormi? Ei, dormi, dacă eşti prost! 

Absolutu povesteşte despre o tipă pe care vrea s-o 
fută, Oedip, ca o replică la tot ce aude, zice: da' pe mine 
mă doare-n pulă! Mie mi-e pohui de toate! Bazilică ne 
convinge că el n-are frică: zi, bă Absu, mi-e frică mie de 
ceva, mi-e frică de cineva? Şi pac! cu telefonul de podea şi 
apoi cu talpa peste el. Eu mă bat cu oricine, poate fi şi un 
dulap, ce face dacă înfig în el cuțitul? Dacă o iau eu în bot, 
asta e, de ce să-mi fie frică? Lasă, bă, că mi se face silă, 
zice Jimi şi toarnă, apoi, ce pula mea au dat muzica la 
maxim maneliştii ăştia? Şi bate cu pumnul în perete. 

Deasupra camerei noastre e o cameră de maneliste, 
au invitat băieţaşi coşuroşi şi trag un chef. Jimi tocmai a 
urcat până la ei şi acum se aud scaune de pereţi, ţipete. 
Apoi muzica încetează. Apare şi Jimi: i-am rezolvat şi pe 
ăştia, hai să bem. 

La noi muzica merge cam încet. Casul e bulit, aşa că 


am unit sunetul de la walkman la boxele casului şi poftim, 
muzică! 

Bazilică se chinuieşte să pună o casetă cu Zdob şi 
Zdub, că tare-mi plac mie ăştia! Pune caseta în casetofon, 
e tare mirat că nu merge în timp ce noi hohotim. Până la 
urmă se prinde că nu e-n regulă ceva, atunci se ridică 
Oedip şi pune caseta în walkman. 

Paţani, zice Bazilică, hai să vorbim toţi aşa ca acasă: 
unul moroşeneşte, unul ardeleneşte, unul olteneşte, unul 
basarabeneşte... Suntem de acord, oricum vorbim toţi 
odată. Apoi se rupe filmul. 


63. Farmacia ta 


Când am rămas fără tine am început să combin cu 
băieţii tot felu’ de pastile, plus haş, plus travcă, plus alcool. 
Cam prin aceeaşi perioadă prin robinetele din XVI a 
început să curgă o apă galbenă, mâzgoasă, chiar dacă o 
fierbeai puţea. leşeau din ea nişte supe! 

Apă minerală nu mai găseai jos, pe Piezişă. Asta e. Am 
început să bem vodcă în loc de apă. Doar vodca tot de la 
voda - apă, provine. 

Doar că pentru pastile eram nevoiţi să căutăm apă, 
suc, cu vodcă nu mergea. Dar cu travcă & plan era OK, 
zaibisi. Atunci am avut o mare cădere psihică, chiar dacă 
mi-am revenit, mi-am revenit? - tu ai zice că nu, nu mai 
sunt acelaşi. O supradoză urmată de altă supradoză, 
fragmente din filme diferite unite împreună nu ştiu prin ce 


farmec sau joc. Piezişa cu toate barurile, XVI, 
bulibuleatorul, pipa, pastilele aruncate peste tot, feţe noi 
ce apăreau de dracu' ştie unde, gagici pe care nu ştiam 
nici cum le cheamă, dar care se mutaseră la noi, mirosul 
de travcă cu care ni se îmbibaseră hainele, bucăţi de ziare, 
postere lipite aiurea pe pereţi, tavan, poezii pe pereţi ca să 
ne amintim ceva a doua zi, interminabilele scări din XVI, 
liftul ce folosea doar ca WC-u, uşa la cer pe care o 
spărgeam continuu, maşini furate, pistolul, gustul lui 
atunci când vroiam să-mi zbor creierii şi de fiecare dată 
apărea ceva sau cineva care mă încurca... 

Am înţeles că ne-am despărţit pe bune, că nu vrei să 
mă mai vezi, că-ţi bagi pula-n mine şi că-ţi pare rău că m-ai 
cunoscut. Uneori fiind varză uitam că nu mai suntem 
împreună şi mă porneam spre tine. Aşa odată am ajuns 
aproape la tine şi acolo mi-am amintit. Am înghiţit câteva 
pastile, am deschis o maşină - prima disponibilă şi m-am 
întins în ea. 

Maşina nu avea cas, dar mi-a fost silă şi lene să caut 
alta cu cas. Am stat aşa deampulii până au apărut gunoierii 
prin zonă. Au trecut şi câţiva jandarmi. Abia atunci mi-am 
amintit unde sunt. Am băut nişte suc ce am găsit p-acolo şi 
am ieşit. 

Mă gruzisem, era insuportabil fără tine, mă gândeam 
ce proastă eşti, că vreau să te bat, să te înjur, proasta 
dracului, mă faci să sufăr, mă gruzeşti de vreau să te 
omor. 

În drum spre XVI am mai deschis o maşină şi am luat 


o plasă cu fructe - să se bucure băieţii. Când am intrat în 
cameră ei nici nu observaseră că ieşisem. Cine ţi-a dat 
bananele, portocalele, merele, ce mai ai?!, m-au întrebat. 
Credinţa, le-am spus, e destul să crezi că ai banana şi 
bananele neapărat vor apărea, ce pula au de făcut? Fac o 
supă din ele?, întreabă Allbe. Nu... Mai bine o salată de 
fructe cu iarbă. 


64. Zuperman se întoarce 


Suntem cu Ski, Luna Amară & Zuperman în Pub. Ne- 
am aşezat pe jos, chiar la intrare, lângă WC-u sau cum 
scrie nu ştiu de ce pe uşă: grup social. 

Mihnea bea direct dintr-o sticlă de gin. Nick bagă 
pahar după pahar de vodcă cu lămâie. Sorin e cu berea, eu 
cu Ski cu vinul. Totul e frumos, atât timp cât deasupra 
unui pahar cu alcool vine altul, cât în timp ce toţi fumează 
ţigările lor - o ţigară circulă pe la toţi. 

Zuperman îşi plimbă o pastilă dintr-o mână în alta. A 
luat-o cu cinci dolari, i s-a zis că e LSD, acum nu ştie ce să 
facă: s-o ia acum sau s-o lase pe altă zi. 

Nick e iarăşi în starea lui psihedelică, ca atunci când 
s-a certat cu sfinţii. Înainte de asta are o stare de meditaţie 
ce duce la concluzii paradoxale. Apoi sar pe rând capacele. 

Era varză şi a intrat într-o biserică. Sfinţii se uitau toţi 
la el. Scenele iadului parcă erau special desenate acolo 
pentru momente de-astea. Erau vii, puteai simţi focul ce te 
atinge, tipetele oamenilor ce fierb în cazane, agitația 


dracilor care mai rupeau ceva membre, mai puneau ceva 
pe foc. Deasupra, pe bolta bisericii, era Dumnezeu, 
încremenit, parcă în aşteptarea unei poze. Ce pula mea te 
uiţi, ce vrei, bă?, îl întreabă Nick. Dumnezeu continuă să 
stea nemişcat, în timp ce sfinţii săreau din toate părţile. 


Sunteţi nişte cretini, nişte imbecili proşti, le strigă 
Nick, mai ieşiţi afară din biserică, o să vă împuţiţi aici, deja 
miroase de la voi a hoit! Câţiva slujitori ai bisericii săriră 
împreună cu sfinţii peste Nick care-i îmbrânci şi el 
continuând să ţipe. 

Iar tu ce faci acolo, băi?, îi strigă lui Dumnezeu. Nu 
mai poţi ieşi pe-afară? Ţi-e interesant ce-ţi povestesc 
babele şi morţii? Îţi plac telenovelele? Vezi că arăţi ca o 
babă! Ar trebui să te spovedeşti şi tu, să-ţi găseşti o babă 
ca şi tine! 

Nick aruncă o lumânare spre tavan. Atunci intră 
poliţia şi televiziunea, că lucrează mână în mână, fac 
programe împreună. Astfel că fanii Luna Amară au avut 
ocazia să-l vadă pe Nick atât la MTV, cât şi în Urmărire 
generală şi la ştiri. 

Acum Nick împinge sticlele goale spre mesele din 
Pub. Sticlele se rotesc, noi râdem ca proştii, nimeni nu 
comentează nimic. Apare o gagică beată care vrea să 
vorbească ceva cu Mihnea. 

Luaţi-o de-aici! Vacă nebună! Luaţi vaca nebună!, ţipă 
Nick şi o trage de picioare. Ce ţipi bă, te-ai tâmpit?, 
întreabă gagica. Du-te-n pula mea de vacă, hai fute-o, ce 


stai, vacă? Eşti debil..., încearcă şi tipa să-i ţină ritmul. 

Nick se ridică, o ia în braţe şi începe s-o rotească prin 
aer. Tipa începe să zbiere, noi suntem puţin speriaţi să n-o 
scape pe jos în cap, suntem speriaţi pentru Nick. Până la 
urmă o lasă să plece. 

Ski observă că pe mânecile pulovărului lui Nick scrie 
Pearl Jam. Elevul Pearl Jam la tablă! Nick execută, se duce 
lângă un poster cu reclamă Winston. Elevul Pearl Jam, ce 
temă ai avut pentru acasă? Nick se uită la reclamă şi 
citeşte entuziasmat: adivarati calitati! Elevul Pearl Jam, 
răspunde la întrebare! Adivarati calitati! Elevul Pearl Jam, 
eşti un prost, poţi să te dai cu capul de tablă, treci la loc, 
1! Să vii cu părinţii la şcoală! Adivarati calitati! 

Râdem toţi ca proştii, alcoolul curge, totul curge, Nick 
intră în Grup Social, se aude cum borăşte. Iese afară să-şi 
revină. Abia atunci îl observăm pe Zuperman. Nu mai are 
pastila în mână. Stă nemişcat cu ochii larg deschişi. 

Zuperman, ce faci? Zuperman tace. Zuperman! Îl 
scuturăm - nimic. Ne dăm seama că e foarte high, e 
departe, a înghiţit pastila. Îl ridicăm în picioare - rămâne 
nemişcat. Îl culcăm pe podea - la fel. Îl ducem lângă 
reclama la Winston, îl rezemăm de perete şi continuăm să 
bem, din când în când vorbindu-i. 

În boxe începe să sune Asfalt, o piesă Luna Amară: 

eşti doar durere topindu-mi liniştea urăsc tot ce-ai 
făcut din viața mea asfalt 


Suntem toţi varză, Mihnea se ridică şi vrea să plece cu 


o gagică. Îl strigăm să-l ia şi pe Zuperman. Îl ia în spate şi-l 
aruncă într-un taxi. 

În apartament gagica nu vrea să se fută în acelaşi pat 
cu Zuperman. Dar e legumă, ce pula mea, zice Mihnea. Nu 
ştiu, nu pot, bagă-l undeva. Mihnea îl ia pe Zuperman şi-l 
bagă în dulap. După futai, când gagica adoarme, Mihnea îl 
aduce în pat şi pe Zuperman. 

A doua zi, seara, când Zuperman fu întrebat ce a 
simţit, ce s-a întâmplat cu el, ce ţine minte, Zuperman a 
răspuns: nimic. 


65. Ruleta rusească 


În zilele alea am împrumutat un pistol. Îl luasem de la 
Ping, care deşi era de prin Petroşani, Târgu Jiu sau aşa 
ceva, făcuse doi ani de facultate la Chişinău. A stat în 
cămin lângă facultatea de psiho, chiar peste râpă de 
căminele ălora de la litere. Lângă căminul lui era o 
discotecă. Îmi povestea că noaptea stingea lumina şi se 
uita cum se bat basa la intrarea în discotecă. 

Adevărul e că Ping se cam dilise în Chişinău. Nu-l 
cunoscusem în faza anterioară Chişinăului, dar bănuiesc că 
anume în Chişinău a trecut peste. Acum uneori vorbeşte 
aiurea, fără nici o legătură. Dar, oricum, e haios. De 
exemplu să-l auzi zicându-i vreunei ochelariste de la litere: 
tu vacă, ce ţâţe ţi-a făcut mă-ta, hai să te mulg! Sau: tu, ce 
cur mare ţi-ai cumpărat, l-ai luat în leasing sau tat-to-i 
broker? 


În Chişinău Ping a înţeles că dacă vrei să te simţi pe 
stradă fără nici un complex, trebuie să-ţi iei frate pistol. 
Dacă vrea să-ţi fure adidaşii vreun poliţist - să-i bagi 
pistolul în tâmplă şi să-l faci să înţeleagă că e mai bine să- 
ţi zică: gluma! 

Căci în Chişinău se fură de pe stradă nu numai 
portofele, aur, ceasuri, ci şi hainele de pe tine, mulţi au 
rămas în chiloţi chiar în parcul central sub privirea 
încruntată a lui Ştefan cel Mare. Fac treaba asta gopnicii, 
dar mai ales poliţiştii. 

Apoi lumea şi-a cumpărat sau şi-a adus din 
Transnistria pistoale, kalaşnikovuri... Aşa treaba s-a mai 
liniştit. Oricine, chiar şi un cerşetor, în Chişinău poate să 
scoată un pistol şi să-ţi bage două cartuşe în capul tău de 
bou. 

Ping îşi cumpărase în Chău pistolul, dar se obişnuise 
prea tare cu el, aşa că îl purta tot timpul într-o mapă, chiar 
şi în Cluj. Este o vorbă bună din strămoşi: paza bună trece 
primejdia rea. 

Cine are în Chău pistol, în Moldova în general, şi vrea 
să arate asta, ca să ştie hoţii ce îi aşteaptă în caz de vor să 
facă o spargere, uneori mai împuşcă aşa în aer, aiurea. 

Dar faza nu merge întotdeauna bine, chiar dacă ai 
pistol. Poţi s-o păţeşti şi mai rău. Cineva, de exemplu, a 
încercat să împuşte hoţii ce i-au intrat în casă. Ăia l-au 
imobilizat, după care i-au ciuruit braţele şi picioarele, apoi 
iau luat un interviu, dar nu cu reportofonul, ci cu 
lumânarea şi cu fierul de călcat. 


Eram atunci varză tot timpul, pistolul lui Ping mă 
ajuta cumva, îmi dădea senzaţia că atunci când voi vrea eu 
- voi putea opri toată tărăşenia. 

Mi-a venit apoi ideea să te împuşc, apoi să-mi bag şi 
mie un cartuş în cap. Mă plimbam aiurea pe străzi, vrând 
să te întâlnesc întâmplător, să mergem la un suc, apoi să 
urcăm la Belvedere şi să ne zburăm creierii. Oricum, cred 
că ai fi fost de acord. Căci tu ai fost dintotdeauna 
pesimistă: mai rău nu se poate, iar eu - optimistul: se 
poate, se poate. 

Era o mică problemă, niciodată nu te-aş fi împuşcat, 
niciodată nu m-aş fi împuşcat în public. Nu vreau să devin 
personaj de telenovele, nici măcar pentru o clipă. Oricum, 
în acea perioadă nu mă gândeam aşa departe - aveam doar 
un pistol, câteva cartuşe şi mă gândeam la tine. 

Trezitul devenea din ce în ce mai naşpa, nu mai 
suportam nici un minut fără tablete sau travcă. Râdeam 
toată ziua cu băieţii, ne uitam la filme, zdrăngăneam la 
chitară, mai furam câte-o maşină, băgam doză după doză, 
ne lua mai greu, athadneacul era mai dezgustător - apoi se 
rupea filmul. 

Ne rupeam pe rând. Pica Scrof, întotdeauna primul, 
că se temea să nu-l gruzim, apoi şi ceilalţi, în dependenţă 
de cine a băgat mai mult. 

Când mi se rupea filmul te vedeam întotdeauna, mi- 
era bine. Te vedeam şi atunci când mă rupeam şi eram 
împreună, când nu mai aveam nevoie de tine, de cea reală, 
căci oricum era destul să-mi iau doza şi tu veneai şi nu-mi 


ziceai drogatule, cretinule şi nu mai ştiu eu cum, ci îmi 
arătai toată dragostea ta, ceea ce nu se poate arăta prin 
cuvinte, futai sau gesturi. 

De altfel nu mă prea interesa nici futaiul, timpul 
dispăruse pentru mine, eram în afara timpului, era OK, e 
mişto să te fuţi când eşti drogat, poate dura o veşnicie - 
dar dispare necesitatea lui periodică. În stare normală te 
fuţi zilnic, după ce te fuţi parcă te-ai mai fute o dată, aşa 
ceva e abject pentru un drogat, creierul simte nevoia unei 
experienţe vitale doar atunci când a consumat-o total pe 
precedenta. 

În schimb trezitul devenea chiar sufocant. Să-mi dau 
seama că nu ştiu ce faci, unde eşti, când nu demult erai 
alături de mine şi eu îţi ziceam să mă laşi în pula mea în 
pace că mă enervezi. Când mă trezeam automat întindeam 
mâna după pistol, apoi auzeam pe cineva care mă striga să 
băgăm un haş, o prăjitură cu iarbă şi intram iarăşi în 
realitatea noastră: cu cascade, cu nori pufoşi, cu viteză la 
maxim, cu rotirea interminabilă, cu soarele pe mucul unei 
ţigări de marijuana. 

Ai venit la mine de câteva ori, de fiecare dată eram 
varză, nici nu mai ştiam dacă eşti reală sau am iar 
galiunice. Uitasem de pistol, sau mi se părea momentul 
nepotrivit. În schimb a doua zi îl tineam iar învelit într-un 
ziar, sau în rucsac, sau în hanorac plimbându-mă prin oraş 
şi căutându-te. 

În schimb pistolul ne-a folosit la altceva. Când ne 
plimbam cu băieţii pe stradă, dacă ne plăcea vreo maşină, 


îl rugam frumos pe cretinul din ea să iasă şi făceam o tură. 
E una dintre plăcerile cele mai mari când eşti sub influenţă 
- să conduci. Să bagi viteză maximă apoi să frânezi, să-i 
sperii pe toţi aşa ca să le sară capacele, să asculţi muzica 
ta cu volumul dat la maxim. De obicei alegeam maşinile 
cele mai faine, care oricum erau furate de prin Germania. 
S-a luat de câteva ori poliţia de noi, reuşeam să scăpăm. 
De câteva ori chiar prin mită. Cică: "na seara! 
Documentele la control! Şi: le-am uitat bă acasă, na o sută 
că ne grăbim. Şi servus dragă! Am dat mită şi o vodcă, a 
mers. M-a pus odată un gabor să suflu în fiolă, era foarte 
mirat că fiola n-arată c-aş fi băut ceva. Ce pula mea, chiar 
am băut doar cola şi apă tonică! 

Am şi fost fugăriţi de poliţie, când nu ne opream de 
bună voie. Mă enervează gaborii care apăreau pe 
Dorobanţilor, doar câteva maşini la vreo trei kilometri şi 
trebuie să mergi cu 50 pe oră. Ce pula mea, doar nu urci în 
maşină ca să mergi cu aceeaşi viteză ca troleul. Pe 
Dorobanţilor gaborii apăreau cum se făcea seara. [i se 
face silă când îi vezi. Stau ca nişte pule sifilitice aşteptând 
ca vreunu' să bage viteză. Sunt chiar mai rău ca Garcea. 
Te opreşti o dată - dai o sută de mii, te mai opresc o dată - 
dai un pui, te mai opresc încă o dată - ia să-mi mai sugeţi 
voi pula, nu vreţi?! Şi poliţia e pe urmele tale. Purtătorii 
ilegali de creier se cred în filme, dacă tot văd că nu te 
opreşti - încep să tragă. Am tras şi noi în ei de câteva ori. 
Odată maşina lor a deraiat frumos de pe şosea într-un 
pom. Te uiţi în pom, o maşină! Şi din maşină cine crezi că 


iese? Puliţia! 

Până la urmă i-am întors pistolul lui Ping. Fără 
cartuşe. Mi-a zis că dacă mai am nevoie - să i-l cer. În 
fiecare sesiune mă gândesc să merg la Ping - în fuckultate 
domneşte playback-ul de pe cursuri îngălbenite, de pe 
vremea lui Dej. 

Am luat o pauză, am tăiat-o pe câteva luni. Gata 
droguri, încearcă frate şi obişnuieşte-te cu căcatul, cu 
căcatul ăsta de realitate. 


66. E-mail story 


Mă plimb aiurea, intru în următoarea maşină furată şi 
tai-o frate, caută-ţi un înlocuitor pentru pastile, un 
înlocuitor pentru haş, un înlocuitor pentru tine şi libertatea 
ta, caută-ţi un înlocuitor pentru Dumnezeul deasupra, un 
înlocuitor pentru viaţa ta futută. 

Zilnic am halucinaţii, deşi nu mai bag nimic în mine, 
zilnic borăsc atunci când mă spăl pe dinţi. Borăsc sânge 
amestecat cu lichide albe, galbene, lipicioase. 


Zilnic îmi zic că eşti o curvă, că nu merită să mă 
gândesc la tine, că du-te dracului ş.a.m.d., apoi închid ochii 
şi te văd. Îmi revin - am nevoie de tine, mă enervezi. 

Acelaşi lucru se întâmplă zilnic. Îmi tremură mâinile, 
mă doare capul, mi-e greață. Zilnic vreau să renunţ, să 
intru în prima farmacie şi să iau tot ce găsesc. 


Încerc să substitui imaginile din galiunicile mele cu 
imaginile reale. Dar realitatea îmi zice zilnic - nas ne 
dagoniat, n-o să mă ajungi, eşti prea departe. Merg în 
toate peşterile pe care le găsesc, îmi bag capul în vană şi 
deschid ochii. 

Mă bag în cascada de la Şapte scări şi aştept. Aştept 
să îngheţ, să mi se strângă venele, să se micşoreze 
pupilele. Închid ochii - peste tot apă. 

Mă întind pe jos în peştera Dâmbovicioara şi pe lângă 
balauri, elefanţi şi şerpi de piatră - văd balauri, elefanţi şi 
şerpi vii, îi simt cum se apropie de mine, cum se ating, cum 
trec prin mine. E ca în poveştile pe care mi le spuneai 
înainte, îmi amintesc - te urăsc. E ca şi cum liftul ar merge 
în zigzag - de la 5 la 7, apoi să urmeze al şaselea. Oricum 
eu stau mult mai sus, de unde nu prea văd cum aş putea 
ajunge vreodată la parter. 

Apoi cu Ski şi K la volanul maşinii ei. La Peleş, unde 
cel mai mult mi-a plăcut camera turcească - multe culori, 
semiîntuneric, narghilea. Am zis că aşa va arăta poate 
odată camera mea. Jos, în sala cu arme - o sabie masivă de 
călău. E tocită de câte capete a tăiat. Când nimeni nu mă 
vede întind mâna şi o ating. 


Apoi poze prin palat. E interzis, dar, pula mea - totul e 
interzis în România, deci se poate. 

Găsesc cânepă la poalele munţilor, pe lângă râuri. De 
fiecare dată rup câte-un fir şi-l miros, îl plimb printre 
degete, apoi îl arunc. Gata, cel puţin o vreme. Până să-mi 


dau seama ce se întâmplă în realitate, până voi scăpa de 
realitatea mea halu. 

Ajungem în Bran, la castelul lui Dracula. Pe drum am 
trecut şi pe la cetatea Râşnov, prin Zărneşti de unde-i 
Petru de la Luna Amară. Petru l-a avut profesor de română 
pe Gheorghe Crăciun, cică a fost un profesor fain. 

Fără imaginaţia mea bolnavă castelul lui Dracula e fix 
pula. Aşa, îl simt aproape tot timpul pe Dracula în spatele 
meu, dispare însă tocmai atunci când mă întorc. Văd pe 
pereţi cum urcă sângele de pe podea spre tavan, aud 
glasuri ce ţipă, glasuri ce se roagă. Îl simt pe Vlăduţ 
Dracul peste tot, dar îl văd doar atunci când închid ochii. 
Oamenii trec pe lângă toate obiectele lui Dracula fără să-şi 
dea seama că ele chiar acum funcţionează, închid ochii şi-l 
văd pe Dracula cu mâinile murdare de sângele ce curge 
din venele mâinilor, cum se apropie cu lumânarea de o 
icoană. Îi arde faţa lui Dumnezeu, îl pârleşte, miroase a 
vopsea şi lemn ars. Dar nimeni nu observă nimic, îşi suflă 
mucii, merg adormiţi mai departe. Fiecare-şi vede de pizda 
mă-sii. 

Ce faci, Vlad?, îl întreb. Are ochii roşii, se uită la mine 
absent. Căcat, mă fut - îmi joc rolul, tu? Şi eu. Servus! 
Ser'us, ai grijă. 

Din piaţa de lângă castelul lui Dracula îţi iau un 
iatagan de lemn, e arma secretă, pe o parte scrie 
Transilvania - Bran - România, pe partea cealaltă e 
desenat castelul. 

La Poiana încercând să schiez pe zăpada albă ca şi 


cocaina. Îmi iau viteză, închid ochii, mă trezesc jos. Iar. 
Again. Snova. Desenez cu schiurile ceea ce nu pot spune, 
desenez o traiectorie la capătul căreia neapărat cazi, din 
care nu rămâne nimic, nimic vizibil. Trag aerul rece în 
piept aşa cum se trage fumul din bulibuleator, aşa cum te 
trezeşti dimineaţa cu un singur gând şi te grăbeşti, te 
prăbuşeşti ca să-l înfăptuieşti: travcă. 

La Lacul Roşu, care oricum nu e mai roşu decât ochii 
mei. Căcat, ochii mei sunt acum curati, dar opaci. E plin de 
corturi aici, de oameni care au venit să uite şi să 
înregistreze liniştea pe hardurile lor buşite. 

La cheile Bicazului, neînţelegând cum K nu ameţeşte 
la volan, uitându-mă în sus şi-n jos - sunt chiar la mijloc, 
cel puţin aşa pare, ca-n Paraziţii: 

privesc în sus - totul merge-n jos fuge glonţul din 
pistol ca mă-ta din alimentară când cu un salariu de-o lună 
nu mai iei o zi de vară la mare. 


Simt că pot să nu mai bag pastile, nici jointuri. 
Dumnezeu parcă a creat toate locurile astea special pentru 
mine - încep să nu mai am timp de halu, dac-ar mai 
dispărea şi tremuratul şi necesitatea fizică, poate. 

La Humuleşti, sau Huimuleşti, cum zic Yo, sau 
Huimuieşti, cum zice Ski, intrăm în bodega lui Creangă. E 
doar o cămăruţă mică, cu miros puternic de lut. Mi-l şi 
imaginez pe popa Dracu cu un ulcior de vin, întins într-un 
pat, cu puşca lângă el scriindu-şi amintirile, despre fuga sa 
pionerească împreună cu mătuşa prin cânepă. Îţi dai 


seama: cu mătuşa şi încă prin cânepă! Ce kif! Sau scriind 
Povestea Pulei. De-abia mai rezist să nu bag ceva şi să mă 
întind pe patul lui. Dacă şi-ar vedea monumentul din curte, 
Creangă, probabil, ar muri de râs, apoi ar băga câteva 
cartuşe în capul său clonat, aşa cum mai înainte, popă fiind 
împuşca cioroii de pe biserică. 

Mănăstirea Neamţ e plină de cerşetori, de curve care- 
s la serviciu. Acum aşteaptă clienţii la toate ieşirile şi 
intrările. Oare cine-i aici peşte? Nu cumva vreun cuvios 
părinte, rob al lui Dumnezeu? E plin de pensionari, de 
babe - toţi cred că-şi pot spăla jegurile făcute în viaţă 
printr-o lumânare sau prin mătănii. Biserica e plină de 
perverşi - iar cei mai depravaţi sunt ăia cu sutană şi cu 
floci pe faţă, unii dintre ei au şi microfon. 

În România, ca şi în tot Estul, Dumnezeu e securitatea 
şi popii îl ascultă şi i se roagă cu sfinţenie îmbăloşată: 
înregistrează tot ce l-ar putea interesa. În schimbul acestor 
servicii, Dumnezeu securistul închide ochii când îşi vede 
slujitorii cu pula-n cur sau alte găoaze. Dumnezeu 
securistul e bun, el îi iartă pe cei care se spovedesc şi care 
în spovedania lor pomenesc mai multe nume. 

Poze pe scările Gaboni de pe Tâmpa din oraşul martir 
Braşov. Braşovul s-ar numi mai bine ca înainte - Stalin, 
deşi mai tare pute a Iliescu, Vadim sau aşa ceva, oricum - 
căcat. Dacă nu ar mai fi munţii - mai bine te-ai sinucide 
direct fără nici un regret decât să locuieşti în el. Pluteşte 
în Braşov un aer de comunism ceauşist, miroase a anii '70, 
poate d-aia le place hipidioţilor de 80-işti. Sunt o mână, de 


fapt cu mult mai mulţi - mâinile sus!, de oameni rămaşi din 
timpul comunismului cărora li se pare că oraşul e al lor, că 
ei lau construit, l-au trecut la capitalism şi alte căcaturi. 
Ăştia ar trebui puşi la zid. Braşovul cu festivalul Cerbul de 
aur şi alte căprioare, un oraş care abundă de imbecili, de 
fapt, e cam reprezentativ pentru România. Dacă ar mai fi 
alături şi marea cu Mamaia sa - chiar ar fi o 
micromicroboromânie unde locurile excepţionale - marea, 
munţii sunt înjegoşate de zdohnituri şi mecanisme infecte. 
Da, eram să uit: şi să-l pui prezident pe domnul Buşina. 

Când ieşeam la fumat în bucătărie la K, vedeam zilnic 
câţiva cretini care făceau mici, frigărui chiar sub bloc, 
lângă fereastra lui K. Peste drum, la vreo zece metri 
începea Tâmpa - pădure, munte. Cretinii ăia burtoşi au 
satisfacția de-a fi văzuţi de tot blocul când crapă sau încă 
nu le-a trecut prin capetele lor seci că pot merge 10 metri 
ca să se odihnească fain, chiar la munte, fără să 
scârbească pe cineva. Bănuiesc că pentru ei muntele, 
pădurea nu înseamnă nimic. Ba da, pădurea-i lemne, 
muntele - piatră. 

De primăvara până toamna, la poalele Tâmpei, în 
Răcădău - coboară urşii. Vin să mănânce din tomberoane. 
Sunt paşnici, dar uneori câte unul din ei devine agresiv. K 
& Ski în perioada asta ies în fiecare seară să-i vadă şi să le 
facă poze. Au sute sau poate peste o mie de poze cu urşi: 
la intrarea în blocuri, în tomberoane, pe maşini, chiar 
lângă ei. 

Ski s-a împrietenit cu urşii chiar de atunci când încă 


nu-i văzuse liberi, ci doar în grădină zoologică. lată un mail 
din acea perioadă: 

duminica asta am fost la Poiana Brasov, am vazut 2 
ursi si o ursoaica: Viorel, care o iubeste pe Mirela (f. 
scumpa, se ridica in 2 labe si facea ochi dulci) si Zapacila, 
care a fost adus in minizoo (in care mai erau 2 mini- 
caprioare si gaini, rate, giste) dupa ce a fost prins la furat 
mere. se f. revolta, da cu laba in cusca si urla belicos, dar 
cind vedea pe cineva mincind, isi baga botul deschis 
printre gratii si astepta sa i se arunce si lui ceva 
bunataturi. 


Dar prietenia lui adevărată cu urşii a început abia 
când i-a simţit aproape, mergând pe acelaşi trotuar. Mi şi-l 
amintesc când am coborât din autobuz în Braşov şi el 
direct, la vreo patru dimineaţă, m-a dus să văd un ursuleţ 
sturlubatic care alerga ca un câine, ceea ce o neliniştea pe 
mama lui, o ursoaică care nu prea te lăsa să te apropii. 


lată şi primele lui mailuri cu urşi, ar putea face un 
roman: 

lar am vazut ursul! 

Mergea pe trotuarul ala de sus, de ciment, de sub 
munte, pe Molidului, 

Apoi a luat-o, asa, pe strada, printre masini, peste 
bulevardul cela bine luminat (ei, nu chiar ca cea mai 
luminata piata din sud-estul europei) si cu troleibuze, 
Valea Cetatii, De unde lua Viorel taxiul, spre tomberoane, 


da a mers pe verde. Nu ti-am spus ca l-am mai vazut de 2 
ori? 


am ieşit afară, că aveam o zaibeală pe mine(...) 
mergeam pe sub munte, pe şosea, ursul venea pe gardul 
de ciment, de deasupra capului, n-avea nici o treabă, a 
luat-o, pe stradă, spre celălalt capăt al cartierului, a trecut 
prin bulevardul central, Dealul Cetăţii, supraluminat, da a 
trecut pe verde, claxonau maşinile de parcă începea 
olimpiada, ne-am luat după el, pînă la coşurile din care se 
înfrupta, n-am avut cu noi fotoaparat şi astfel am ratat 
multe cadre super, de data asta s-a mişcat mult, a sărit 
dintr-un tomberon în altul, a urcat pe gardul de ciment, a 
intrat şi ieşit din pădure, s-a întors pe toate părpile şi s-a 
uitat peste tot - profil, expresia feţei, portret, din picioare, 
patru labe, etc., cînd ne-am întors, cu fotoaparat, nu mai 
era, urlau cîinii şi culegeau aurolacii ce le scosese ursul la 
iveală, era o pereche, i-am întrebat de urs şi el, fiindcă ea 
vroia să intre în vorbă, i-a scrurtat-o cu un „laci!” şi 
„hai!”, no. acuma te miră nu ursul, că iese în toată ziua în 
oraş şi că e atît de... civilizat, ci oamenii, trec unii, vin de 
la lucru, nici măcar nu se opresc să se uite la el, îi aruncă o 
privire şi merg mai departe. din comentarii; mergeau doi, 
unul zicea, „Zic, uite ce cîine mare, E ursul, în pula mea!” 


abia m-am întors de la plimbare. dacă pînă acum am 
admirat urşii, azi am simpit şi altceva. încă simt. am ieşit 
mai devreme, la coşul de lîngă noi nu era, am mers la cel 


de ieri, parcă ne-am dat întîlnire, am ajuns odată, venea el, 
veneam şi eu, s-a speriat şi a fugit, pe lîngă pădure, pe 
margine, primul rînd de copaci, în deal, dar deodată s-a 
oprit, brusc, şi a început să fugă în pădure - de data asta 
m-am îngrozit: era un urs bătrîn de tot, în tomberoanele de 
mai sus, mi s-a oprit circulaţia sîngelui, m-am apropiat de 
el şi l-am fotografiat, de mai multe ori, l-am privit pînă am 
obosit, apoi iar l-am fotografiat, de la un metru, s-a speriat 
şi a fugit în pădure - m-am dus să văd dacă nu s-a întors la 
coşul celălalt ursul de vîrstă medie - cînd am ajuns înapoi, 
ursuleţul încerca să se apropie de tomberoane, da’ se pare 
că se teme de ăla mare mai tare decît mine - fotoaparatul 
a înclinat, n-a mai vrut să-şi facă treaba, m-am pornit spre 
casă, în drum, adică la tomberonul de lîngă noi era un urs 
de data asta supărat - fugise toţi oamenii, m-am apropiat 
de el şi am încercat să-l fotografiez, a hîrîit, e şi acum în 
tomberon, e mai mare decît cei de pînă azi şi mai mic decît 
cel de partea cealaltă a Răcădăului, cafeniu deschis, nu 
negru închis, a venit şi K şi l-a văzut şi ea pe ăsta de pe 
Molidului, da' n-am stat ca de obicei, eu îi vizionasem 
destul, pentru azi, el n-avea aiere de vedetă, iar ea are 
mîine comisie la psihologie, ca acum e doar la şcoală, are 
ore de sociologie, psihologie, drept si nu mai ştiu ce. am 
facut fotografiile de la KLU, 9 aprilie, Peleş+Pelişor Tu ce 
mai faci? 


De fiecare dată K & Ski le iau ceva urşilor: pepeni, 
biscuiţi, ciocolată. Urşilor le plac foarte mult dulciurile. De 


multe ori când le făceau poze, urşii veneau singuri şi le 
luau biscuiţii din buzunare. 

Expertul urşilor e domnul Vio. El îi studiază de vreo 
opt ani, iar de trei ani s-a făcut şi fotograf, să aibă la ce se 
uita iarna când urşii se duc la culcare. Îi cunoaşte la 
sfârşitul sezonului aproape pe toţi - le dă şi nume, ştie 
care prin ce zonă circulă, ce năravuri au. Chiar dacă şi 
urşii îl recunosc, Vio e uneori prea îndrăzneţ pentru un om 
normal. De exemplu, când vrea să facă o poză de foarte 
aproape, el se bagă sub tomberon, iar când ursul vrea să 
iasă - el - pac!, o poză. 

Vin foarte mulţi turişti, ziarişti străini să filmeze, să 
vadă urşii. Cu ăştia Vio îşi face businessul. Le vinde poze. 
Fiindcă majoritatea se tem să se apropie de urşi şi nu ar 
vrea să plece fără măcar o poză. 

În fiecare noapte când ieşeam cu Ski & K la urşi 
hohoteam când vedeam vreun cretin care vroia să facă 
poze urşilor de la vreo 50 de metri. Desigur că nu ieşea 
nimic - în cel mai bun caz - pete negre. 

Şi Ski le pune nume urşilor, dar nu le zice la nimeni. E 
un fel de secret al prieteniei lui cu urşii. Unuia foarte 
prietenos, care venea singur la tine şi te căuta prin 
buzunare, i-a pus numele Bolându. 

Îţi vine greu să crezi că sunt braşoveni care n-au văzut 
niciodată urşi. Şi totuşi sunt mai mult de jumătate de oraş. 
Sunt sigur că dacă, printr-o minune, cineva ar pune un 
preţ în preajma tomberoanelor pentru vizionarea urşilor, 
ăştia, cretinii, ar veni primii. 


Când eram în Chişinău dăruiam prietenilor câte un 
ursuleţ de pluş. Ai şi tu o colecţie. Ca o minunată 
experienţă, mai târziu, acum, m-am împrietenit cu urşii 
adevăraţi. 

Toate par halucinatorii, par a fi neadevărate. Oricum, 
am observat că lumea s-a obişnuit să înghită în primul 
rând falsul, minciunile, iar lucrurile adevărate nu le 
înghite. În încercarea mea de-a mă lăsa de caleosa & 
travcă drumurile m-au ajutat să uit. Locurile pe care 
mergeam să le vizitez erau asemănătoare cu alea pe care 
le vedeam în galiunicele mele. Altfel, cred că aş fi 
înnebunit. Căcatul de afară era prea mult, prea puturos. 

În fiecare zi să vezi aceeaşi realitate, s-o 
conştientizezi, să vezi cât de căcat eşti. Să pronunţi zilnic 
aceleaşi cuvinte: 'neaţa, 'na ziua, 'na seara, salut, servus, 
pa, noapte bună, îmi pare bine, pardon, scuze... Să faci 
aceleaşi lucruri de căcat: papa, caca, pişi, fucka şi altele 
mai de căcat, să vezi aceiaşi oameni cu cap pătrat şi cu 
moravuri alese, să-l vezi zilnic pe premierul prostiei 
Năstase sau pe Bush la TV, să asculţi aceeaşi muzică, să ai 
aceleaşi gânduri... 


Am avut câteva luni fără nici un fum de gangea, fără 
nici o pastilă. Bine, din drogurile oficiale. Mă drogam doar 
cu tutun, cola, cafea. De astea cred că nu voi putea scăpa 
niciodată. Boram zilnic, zilnic te visam. Fără tine era 
pizdeţ. Aşteptam să mă întorc în Clujul ăsta jegos, să te 
întâlnesc, să te înjur: lasă-mă-n pula mea-n pace, nu mă 


mai înnebuni... 
67. Căcat şi tehnici de căcare 


În căminul XVI poţi vedea uneori cât de departe poate 
merge dezumanizarea. Coridoarele sunt pline de chiştoace, 
de sticle sparte şi tot ce vrei - chiloţi, cursuri, sutiene, 
prezervative folosite, pâine mucegăită şi tampoane. 

Cele mai reprezentative sunt însă WC-urile şi duşurile 
comune. WC-urile sunt pline de băltoace de pişat, de 
căcaţi. Câteodată apa jegoasă de la duşuri e împiedicată să 
iasă, căci canalizarea e blocată de vreun deştept cu pungi. 
Aşa că apa se scurge la început pe hol, la WC-u, apoi se 
răspândeşte pe coridor. 

Cu timpul, cei cazaţi îşi pierd simţurile - am avut un 
cunoscut care se ducea la WC-u cu picioarele goale. Nu-l 
interesa dacă va nimeri cu vreun picior în căcat, că în 
băltoacele cu pişat e imposibil să nu calci. Tipu’ era la 
regie, viitor regizor & actor. 

Într-un an am avut un vecin de cameră - Zoro, român 
din Ucraina. E un tip tare simpatic. E de vreo doi metri şi 
ceva şi nimeni nu se poate întrece cu el la râgâit sau băşit. 
Cu un râgâit de-al său Zoro trezeşte şi morţii pentru 
patrie. Îţi dai seama, să bagi un joint şi să auzi un râgâit 
asemănător cu ţipătul de moarte al lui King Kong. Fiind 
vecini, am avut ocazia să cunosc mai multe istorioare, să 
asist la unele reprezentări live cu el. 

Odată eram cu băieţii la fumat şi deodată de pe scări: 


PITITITITITITIT... prrrrrrrrr... DITITITITITIT..., un băşinoi din 
alea că şi câinii încep să urle, crezând că-i sfârşitul lumii. 

La început a apărut Zoro, mai scăpând şi câte-o 
râgâitură, iar la vreo trei metri venea şi iubita lui şi ea 
zâmbăreaţă şi mândră de isprava iubitului. Iubita lui Zoro 
e de vreun metru jumate, ajunge cam până la pula lui. 
Umblă întotdeauna în rochii minuscule de sub care i se văd 
chiloţii băgaţi în cur sau curu’ gol. 

Altădată Zoro se făcuse varză, se dezbrăcase în pula 
goală şi a ieşit la plimbare pe coridor. Ceilalţi patru colegi 
de cameră s-au tot chinuit vreo oră să-l care înapoi în 
cameră. Când încercau să-l tragă de mâini, Zoro poc!, cu 
curu' pe jos, prin băltoacele de pişat pline de chiştoace. 
Murea de râs, se tăvălea - la propriu - prin pişat de râs. Se 
simţea bine băiatu' şi nu înţelegea de ce e cărat cu forţa. 
Până la urmă au reuşit să-l care, când pe jos, când pe sus. 

Zoro mai face faze haioase şi când e treaz. Odată 
cineva a bătut la uşa lor. A auzit da şi a intrat. Răspunsese 
chiar Zoro, foarte zâmbăreţ, în timp ce-şi rădea părul de la 
pulă. 

Un alt hobby de-al lui era să zbiere pe geam: 
câteodată sunetele emise la futai, câteodată pur şi simplu 
muie la toată lumea. Dar cel mai haios era cum vroia să 
agaţe de la geam gagicile ce mergeau pe stradă: fă, pizdă, 
un’ te duci? Vină-'ncoa să ne futem! Majoritatea mergeau 
grăbite mai departe, dar mai erau unele care se opreau, 
tentate de propunerea generoasă a lui Zoro. 

De altfel, pe Zoro cred că măcar vizual îl cam ştie tot 


Clujul. El face parte dintr-o categorie de aleşi: nebunii 
Clujului. Pe lângă pârţurile şi râgâiturile lui pe stradă, 
Zoro se mai remarca şi prin vestimentaţie. Umbla uneori 
îmbrăcat într-un costum de-al trupelor speciale ruse, 
asortat cu o pălărioară neagră cu secera şi ciocanul. Le 
provoca unora tremuriciul când îl vedeau. Dar era cel mai 
fain să-l vezi iarna, când umbla de obicei într-o scurtă de 
piele descheiată. Sub scurtă era în pielea goală. Când îl 
vedeai credeai că eşti într-un film absurd. Odată a intrat în 
cantina Hasdeului îmbrăcat aşa şi neavând timp să mai 
stea în rândul măricel, s-a dus direct la bucătăreasă. 
Desigur că nimeni n-a protestat. Bucătăreasa însă când l-a 
văzut a rămas mască, şi-a scăpat o farfurie cu felu' doi pe 
ea. 


Zoro pe cât de mare era, pe atât de inofensiv, chiar 
căuta fazele stupide. Odată l-am văzut urcând scările, cu 
pârţurile şi băşinile tradiţionale. Faţa îi era tocată, era plin 
de sânge. Nici măcar nu se ştergea. Zâmbetul nui 
dispăruse. 

Într-un an când mi-am băgat pula-n Cluj şi am tăiat-o 
la Bucureşti, în camera în care trebuia să stau cu Fane şi 
Kopkilu au mai venit Ţâţă, care-şi cumpărase locul în XVI 
de la Buru şi apoi în locul meu a apărut şi Duţă. Era ultima 
cameră a căminului, ultima ca număr şi calitate. Erau 
pereţii crăpaţi în aşa hal încât se auzea şi se vedea tot ce 
se întâmplă în camera vecină. Iniţial primisem o cameră la 
etajul trei, dar după vreo săptămână după venirea lui 


Tataie camera s-a umplut de nu mai puteai rezista. La 
început s-a mutat la zece Kopkilu, l-a urmat Fane, apoi eu. 
M-am scârbit de naționalismul moldovenesc şi m-am dus 
cu romicii la 10. 

Tataie şi-a cerut scuze, după, l-am înţeles. Şi el 
stătuse vara într-o cameră asemănătoare, acum nu-i mai 
putea da afară pe ăia cu care a locuit împreună, iar pe ăia 
îi mai urmaseră şi amici şi amicii amicilor lor. Până la 
urmă chiar şi Tataie s-a mutat de-acolo în alt cămin. Sunt 
toţi nişte pidari, mi-a zis, nu fi supărat pe mine. 

Ţâţă era mai ciudat, Fane în fiecare zi de-abia se 
abţinea să nu-l bată. Ziua în general dormea, iar noaptea 
se apuca să gătească, hodorogea, trântea uşile şi obiecte 
pe jos. Era budist şi visul lui era să se mute în India. Citea 
numai căcaturi budiste şi învăţa japoneza. Cineva, după ce 
m-a văzut că l-am salutat odată pe Ţâţă, m-a întrebat: asta 
ce e, băi, fată sau băiat? l-am răspuns că nu ştiu. Ţâţă îşi 
căpătase porecla când într-o zi Kopkil îl văzuse dezbrăcat. 
Avea nişte ţâţe adevărate, de femeie. Kopkil a stat vreo oră 
la WC-u să borască. O vorbă ce s-a clasicizat în camera aia 
e: du-te-n pula mea şi fute-l pe Ţâţă între ţâţe! 

Duţă, care venise în locul meu - era un bou. Într-o zi 
când discutau despre tehnicile de căcare, Duţă s-a 
desconspirat. În XVI fiecare-şi are stilul propriu de-a se 
căca. Unii se cacă normal, dar asta nu înseamnă că-s 
normali. Ei se aşează pe colacul pişat, murdar de căcat. 
Alţii se cacă normal, dar cu colacul învelit cu hârtie 
igienică, să nu se murdărească. 


Cei mai numeroşi sunt care se cacă cu picioarele pe 
budă. Unii nimeresc cu căcatul în WC-u, dar sunt şi din ăia 
care nu nimeresc. Sunt care se pun cu picioarele pe colac 
şi se cacă pe capătul lui. Sunt şi din ăia care se cacă peste 
capacul budei. Sunt şi care se cacă alături de budă, pur şi 
simplu. O parte îşi lasă căcatul la duşuri, îţi dai seama ce 
mişto e când cineva face duş şi un căcat se descompune cu 
apă fierbinte! O parte se cacă în cămările de la capătul 
coridorului. Unii se mai cacă la bucătăria comună. E haios 
să te duci dimineaţa cu ibricul să-ţi faci o cafea şi să vezi 
un căcat pe aragaz şi pişatul de pe colţurile camerei care 
se adună într-o băltoacă puturoasă plină cu muşte şi 
resturi. 

O parte se cacă numai la facultate, unde condiţiile 
sunt asemănătoare, dar măcar se face curăţenie din când 
în când. Şi la WC-urile facultăţilor sunt urme ale degetelor 
de căcat pe pereţi, dar nu se ştie dacă treaba asta o fac 
studenţii sau profesorii. Cred că şi - şi. O parte se cacă 
numai când merg în vizită. Ăştia când ajung la cineva zic: 
scuză-mă, pot să mă duc până la baie? Alţii se cacă pe- 
afară pe unde-apucă, printre copaci, cămine, maşini. O 
parte se cacă numai în baruri - cu toate posibilităţile de 
căcare descrise mai sus. Asta e ceea ce se numeşte căcatul 
tradiţional al celor din XVI, a studenţimii - viitorul ţării, 
care ţară?, dar mai sunt şi căcaturi moderne. De exemplu 
un cunoscut îmi povestea că odată când toţi dormeau, a 
intrat cineva străin, beat pizdă, s-a dus în mijlocul camerei, 
şi-a dat pantalonii jos şi s-a căcat. Toţi ăia din cameră erau 


masivi, puteau dintr-un şut să arunce căcăciosul pe 
fereastră, dar pur şi simplu luaţi prin surprindere n-au 
reacţionat nicicum, nici nu-şi dau seama dacă ceea ce se 
întâmplă e real sau dacă visează doar. 

Duţă avea un stil propriu de căcare, cel puţin eu n-am 
mai auzit de aşa ceva înainte. El îşi dădea pantalonii pe 
craci, îi aşeza pe marginea budei şi se aşeza cu jumate de 
cur pe ei, se căca, trăgea apa şi se spăla pe mâini cu apa 
ce curgea în budă. Uite că şi căcatul, nemaivorbind de 
viaţă, e un performance în XVI! 

O metodă modernă de căcat se practică în căminele 
din Chişinău. Te caci într-un ziar, îl pui la uşa cuiva, îl 
aprinzi, baţi la uşă şi fugi. Prima reacţie a celui care 
deschide uşa e să stingă focul, aşa că din toată puterea 
calcă pe ziarul aprins. Căcatul sare desigur pe picioarele 
zdrobitorului de căcat şi pe pereţi. 


Majoritatea îşi combină procesul de căcat cu încă vreo 
ocupaţie. Kopkil îşi lua un teanc de reviste porno şi sta la 
WC-u de la jumate de oră-n sus. Era plin acolo de ziare de 
toate felurile, de la ProSport, cel mai citit în astfel de 
ocazii, la Piaţa de la A la Z sau România Mare. Mai sunt şi 
artişti în timpul căcării. Ăştia se duc cu marcherul la WC-u. 
Apar astfel pe pereţi şi uşi tot felu' de poezii, de desene. 
Apar şi inscripţii antiungureşti, antiromâneşti, 
antibasarabeneşti, sociale, culturale, rasiste, literare, 
comerciale etc. Buda în XVI e un fel de tribună a 
poporului. Dacă vrea cineva să zică ceva - să se ducă la 


WC-u şi să se exprime liber! 

Mai apar şi reclame, gen: vând ţigări la preţul..., în 
cam... Se văd reclame şi la camerele unde se vând 
prezervative, pâine, băutură, dar şi femei. Am văzut un 
anunţ cu: vând femei, bune şi naşpa, scumpe şi mai ieftine, 
slabe & grase, toate studente, la cel mai bun preţ al zilei. 
Mai e reclamă şi la xerox, la imprimări, la tehnoredactări, 
la referate, cărţi, CD-uri, papuci, haine... Toate activităţile 
umane le găseşti în XVI. 

Dar sunt şi o mulţime de anunţuri ale homalăilor, gen: 
sug pula gratis!, sau: posesor al unei pule de 25 cm, caut 
partener pentru muie şi sex anal, întrebaţi de Ghiţă, 
camera... 

Cei care pun cel mai mult suflet în activitatea lor sunt 
ăia care scriu cu căcat. Budele din XVI sunt pline de astfel 
de artă de căcat. Mai e şi artă naivă de căcat - făcută de 
ăia care pur şi simplu n-au nici hârtie igienică, nici ziare şi 
atunci se şterg cu degetele, iar degetele - de pereţi sau 
uşă. 

Dacă vrei să rămâi singur în XVI, de-asemenea te duci 
la budă. Sunt unii dornici de singurătate care stau mai 
mult la budă decât în cameră sau în oraş. Vorba lui Fane: 
bă, noi nu stăm în Cluj, ci în XVI sau pe Piezişă. 

Unii din XVI îşi trăiesc orgasmele în budă. Zilnic se 
aud gemete şi plescăituri din budă, ţipete de extaz printre 
căcaţi. Asta da dragoste, să te futi în căcat! Nici Eminescu 
nu şi-ar fi imaginat aşa ceva, chiar şi în ultimul lui stadiu. 
Majoritatea îşi trăiesc orgasmele singuri la budă, merg 


acolo pentru a trage o labă cinstită. Aşa că pe uşi, pe jos, e 
plin de spermă peste căcat. Şi nu e o chestie de viciu, ar fi 
prea uşor de rezolvat totul, hai să zicem că e cam 50 la 
sută - e vorba de singurătate infectă, de neputinţă, 
disperare combinate cu mizerie. Sunt tot felu' de copii 
subnutriţi de ţi se taie răsuflarea, care merg ca şi cum i-ar 
bate vântul. Ăştia sunt condamnaţi la labă veşnică. 

Pe lângă futaiul la budă în XVI se mai practică şi 
futaiul la duşuri. Sunt opt cabine de duşuri, desigur fără 
perdea sau uşi. Te duci să faci un duş, iar alături de tine e 
un futai în toată regula, cu schimbări de poziţii, muie, 
sado-maso, toate alea. Unii îşi iau cearşafuri, să nu intre 
alţii peste ei, alţii nu se mai sinchisesc să pună cearşafuri, 
se fut aşa, chiar le pare mai interesant aşa - să te fuţi când 
cineva trece pe lângă tine. Futaiurile la duşuri înseamnă şi 
comunicare - uneori într-o cabină vezi mai mulţi de doi, 
nu-i bai, numai să se înţeleagă bine. 

Locul cel mai mişto de futut din XVI e însă acoperişul. 
Urci pe acoperiş şi ţi se duce crâşa. Din păcate după ce se 
rupe uşa, se sudează imediat peste câteva zile, astfel că 
trebuie să acţionezi rapid. Sunt cretini care atunci când 
văd că uşa e ruptă urcă pe acoperiş şi zbiară de-acolo la 
prieteni, la cei de pe stradă. Aşa află şi portarul că iar 
calea spre cer e deschisă şi cheamă sudorii. 

Scrof spunea că s-a futut şi el pe acoperiş, dar nu pe 
XVI, ci pe A III sau pe A IV, care-s doar de patru etaje, 
astfel că acoperişurile lor se văd ca-n palmă din XVI. Ce 
mai râdeam de Scrof: bă, Scrof, te-a văzut tot căminul XVI 


când te-ai futut! 

Lui Fane îi place să se fută la natură, a dat muie 
amatoarelor sale prin toate tufişurile Hasdeului. Când 
afară e frig se duce şi se fute în bucătăriile din căminul de 
familişti XVII. 

Ce să mai vorbim? XVI e un fel de mică Românie! Are 
de toate pe lângă mirosul său specific de căcat. Pe post de 
preşedinte e portarul care se plimbă noaptea pe coridoare 
cu un cuţit mare în mână. Oare cât o s-o mai ducă? 


68. Pull! 


După câteva luni de lomcă, de dezintoxicare, primul 
lucru pe care l-am făcut cu prietenii în trenul în drum spre 
Cluj a fost să ne rupem şi cu alcool şi cu travcă. 

Aia care trebuiau să mai stea cu noi în compartiment 
ne-au înţeles rapid intenţiile, aşa că au tăiat-o în altă parte. 
Pentru început am băgat o travcă, aşa, pentru încălzire. 
Automat toţi au început să râdă şi să-şi deschidă gentile şi 
rucsacurile de unde se iveau la vedere sticle cu vodcă, vin 
& coniac. 

S-au dus sticlele de vodcă, apoi de vin şi coniac. Profa 
ieşit primul la borât. L-a urmat Zdubu, apoi Allbe. Scrof 
stătea crăcănat şi râdea de ei: bă, borâcioşilor, v-aţi 
dezvăţat să beţi? Hai toarnă blea cineva că mă arde gâtul 
de sete! 

Copacii de pe geam deveneau tot mai lichizi, apoi s-au 
pierdut cu totul. Era doar un joc al luminilor, al culorilor ce 


se întrepătrund continuu, ce te lovesc în ochi şi apoi se 
retrag. 

Scrof şi-a ridicat capul spre tavanul compartimentului 
apoi brusc a săltat şi din el a izbucnit un jet de borâtură. 
Jetul nu se mai oprea, i-a umplut cizmele prietenei lui 
Zdubu, albul pantalonilor lui Allbe s-a transformat într-o 
culoare incertă, roşiatică, cu bucăţi de bunătate de 
mâncare şi lichide intestinale combinate cu vin, coniac. 
Zdubu s-a ridicat să-l bată pe Scrof, dar toţi au început să-l 
convingă: lasă, lasă, aşa-i el, mai scrofotină, dă-l în mă-sa, 
e beat pizdă, nu ştie ce face. Toată podeaua din 
compartiment e acoperită cu un strat gros de borâtură, 
sunt stropite şi banchetele şi pereţii. 

Pe Scrof îl doare fix în pulă de toate astea, şi-a dat 
capul pe spate şi sforăie mulţumit, din când în când mai 
scăpând câte-o băşină. Hainele lui au rămas curate, a avut 
grijă să nu se stropească. 

leşim cu toţii pe coridor, pute pizdeţ. Mergem pe rând 
la WC să borâm. Borâtura lui Scrof a fost pe post de 
stimulator. 

Vine controlorul, se sperie de ce vede şi vrea să-i dea 
o amendă lui Scrof. Las’ dom’ controlor că e student şi el 
săracu', s-a scăpat la băutură, curăţim noi cumva... Şi Prof 
scoate o sticlă de coniac şi-i toarnă. Controlorul dă rapid 
paharul peste cap şi: da, dar... Prof îi mai toarnă. Las’ că 
facem noi ceva, aveţi o mătură? Controlorul dă din cap, 
Prof îi mai toarnă, controlorul dispare. Apare cu o matură. 
Îi mai turnăm o tură şi intrăm în compartiment. Scrof se 


strâmbă, se trezeşte, se beleşte în jur: ce pula mea, blea, 
zice şi se ridică mergând spre geam. Îşi descheie şliţul, 
scoate pula şi se pişă pe geam. Aruncăm mătura în el şi 
ieşim din compartiment. 

Tragem un haş, ne întoarcem cu faţa spre 
compartiment, râdem până încep să ne doară maxilarele şi 
ochii. La un moment dat Scrof se trezeşte. Priveşte năuc în 
jur. Şo za huinea, paţani?, ne întrebă. Ce bâc a borât aşa? 
S-a şi pişat ca o vacă, adăugăm noi. Marş, scrofotină şi 
mătură pe jos, dacă nu vrei şi o amendă. 

Când ajungem în oraşul minune Cluj, toţi suntem 
rupţi. Cel mai sobru e Scrof, singurul cu pantalonii 
neborâţi, doar un pic stropiţi cu pişat pe craci. Alături de 
el e Allbe care a avut pantaloni albi când a urcat în tren. 

Pidarule, o să iei pizdeală şi dup-aia am să te pun să- 
mi speli blugii. Scrof e serios, are o râlă de gânditor: 
calmează-te, măi, se mai întâmplă, ce, tu n-ai borât 
niciodată, nu te-ai făcut niciodată de căcat? Tot asta-i 
huinea, blea... 

Ajungem în XVI, Prof îşi lasă bagajele şi urcă la noi. 
Avem acum un caliian pizdos, un fel de narghilea specială, 
pentru travcă. L-am împrumutat de la o prietenă care 
lucrează la un magazin cu suvenire. Ăsta da suvenir! 
Punem apă în el, ca să se răcească fumul, punem şi iarba şi 
caliianul începe să se rotească de la unul la altul. 


Afară apare un soare roşu, norii sunt vineţii. Acum 
zburati, zice Allbe şi cade pe un pat. 


Dacă arde becul, de ce mai apare soarele?, se întreabă 
Scrof, de ce din robinetul fierbinte nu curge apă fierbinte? 

Scrof, iar ţi-e rău, îl gruzim noi. E apă rece la robinet 
ca să-ţi bagi tu capul, acum când ţi-e rău. Vai, Scrof, bagă- 
ţi repede capul, altfel poate leşini. 

Scrof îşi bagă capul în chiuvetă şi face bulbuci. Râdem 
de ne dau lacrimile, dar când Scrof îşi scoate capul îl 
privim liniştiţi. Îi simt apa ce-i intră în ochi, obiectele ce se 
dilată prin perdeaua de apă, îi simt apa ce îi curge pe gât, 
pe jos. Scrof, chemăm ampulanţa? 


Apoi fiecare cade în desenele lui animate. 
69. Aleargă Lola, aleargă! 


În Cluj a urmat o rupere totală de câteva luni. Zilnic 
program special: tablete, iarbă, alcool. Adormeam fumând, 
pur şi simplu capul îmi cădea pe masă. Ne împrietenisem 
cu nişte gagici, alea se rupeau şi mai şi ca noi. 

Mă întâlnisem chiar din primele zile la întoarcere cu 
ele. Mergi cu noi la un film? Merg! Atunci hai până într-un 
gang să ne pregătim de cultură, nu? Au scos acolo o cutie 
de chibrituri plină cu iarbă, au făcut o ţigară, am tras-o şi 
vizionare plăcută! Aleargă Lola, aleargă, nu te opri că ne 
buşim, aleargă că ni se duce crâşa! 

Ne simţeam mişto cu gagicile alea, nici nu trebuia să 
le futem, le futeam doar pe alea pe care le aduceau. Cam 


pe-atunci, cred, descoperisem două tehnici de curnit cu 
bulibuleatorul. Una: o sticlă cu fundul tăiat, băgată 
aproape în întregime în vana plină, doar cu gâtul afară, 
unde pe folie era iarba. Aprindeai iarba, ridicai sticla. Tot 
fumul intra în sticlă. O apăsai iar în apă şi trăgeai, mai 
bine zis lăsai fumul să-ţi intre-n tine. Altă tehnică era copia 
primei, doar că în loc de vană se putea folosi o găleată cu 
apă. 

Când băgai aşa în tine simţeai cum fumul parcă îţi 
intră direct în cap, că până la a te ridica de deasupra vanei 
erai altul, deveneai uşor, deveneai pasăre, totul era 
excelent, o înţelegere totală a lumii şi a obiectelor din jur. 
Nu ştiu de ce, ba ştiu!, cred că lampa care trebuia frecată 
ca să apară ginii sau ginul nu era nimic altceva decât un 
bulibuleator, sau o variantă de-a sa. Ce vrei, omule? Vreau 
palate! Poftim! Ce mai vrei? Să câştige meciul Dinamo 
Kiev! Poftim! Să plece Flocea de la Dinamo! Na, poftim! Să 
fiu cel mai tare! Eşti! Să trec de toate restanţele! Să fiu 
cazat în XVI! Să ajungă apa caldă până la X! Să moară toţi 
imbecilii care trimit pe alţii să lupte pentru căcaturile lor 
de idealuri futute! Na, poftim! 

Şi apoi, buf! Încearcă dimineaţa să-ţi explici că totul 
nu e atât de pizdos, că libertate de fapt nu există, că eşti 
un simplu ratat, pierdut, ţi-o spun asta şi prietenii în 
momentele lor de sinceritate, că eşti singur, întotdeauna 
singur într-o rumoare continuă în care fiecare vorbeşte 
singur şi nimeni nu-l ascultă, în care toţi se bombardează 
într-o veselie fiindcă aşa li s-a sculat lor în somn şi poate 


că aşa se va înfăptui şi în realitate. 

Pe una din tipele pe care le aduseseră gagicile noastre 
o agăţasem, ca să nu mai pot scăpa apoi de ea. La început 
îmi spunea ceva de genu': ştii, eu am să mă fut doar după 
căsătorie şi bla-bla-blea. Îmi futea buha cu faze din astea. 
Eu eram tot timpul rupt, nu prea o băgam în seamă. Putea 
să spună orice. Însă femeia nefutută nu se simte femeie, 
aşa că într-o dimineaţa tipa mi-a spus că am dezvirginat-o. 
OK, am zis, nu ştiam, crezusem că doar te-am futut. 

Se şi simţea căsătorită cu mine, cu mulţi copii şi 
nepoti şi alte faze de tot căcatul. După ce-mi sugea pula 
îmi spunea cât de tare mă iubeşte şi din astea. Pe mine mă 
durea în pulă de vorbele ei. Îmi combinam pastilele şi 
ştiam că azi nu beau alcool dacă nu vreau să zdohnesc, 
apoi după vreo două zile de pastile ştiam că trebuie să trec 
pe gangea şi pot să beau şi alcool, dacă vreau. Memoria 
mea era absolut goală, totul era aruncat la recycle bin apoi 
şters şi de acolo. Putea cineva să-mi vorbească ore întregi 
şi eu să zic: da, da, în timp ce eram în zone halu, zona 
curăţeniei mintale. Ceea ce mai auzeam de iubire, mi se 
părea doar că e bulit radio, nu dau doi bani pe scârboşenii 
d-astea lacrimogene. Astea pot să sensibilizeze doar 
babele. 


Băieţii erau oarecum miraţi să mă vadă cu aia, la fel şi 
gagicile, că nu era de nici o culoare. Până la urmă fumase 
şi aia cu noi. Şi a aflat ce făceam noi când mergeam la 
baie. Desigur că a zis că a fumat acum prima oară. Toate 


se întâmplă prima oară. Azi. Şi mâine iarăşi e prima oară. 
Cam aşa: ne mai futem iarăşi prima oară? 

Tipa aia mânca la căcat de-nnebunea toată lumea. La 
greu. Plus că mai avea şi alte prietene din aceeaşi 
categorie, nişte proaste pe post de mesageri, că atunci 
când vroia să spună ceva da’ nu ştia dacă e cazul, îşi punea 
pizdele să zică. Sau să întrebe, sau să transmită mai 
departe. 

Într-o zi am primit un bilet de la tine. Te aştept sau 
aşa ceva. Încă te mai uram. Imaginea ta mi le dădea pe 
toate peste cap. Băgam pastile filingoase, vorba lui Andrei 
Gheorghe, şi intram în altă dimensiune. Te găseam acolo. 

Într-o zi când ai venit la mine, a venit şi aia, asta 
apropo de faze de căcat. Şi tot aşa. l-am dat papucii, dar 
ea continua să vină să-mi bage căcaturi că-s iubirea vieţii 
ei, după care îi mai dam o muie şi servus dragă! Îmi mai 
spunea că dacă nu-i aparţin în viaţa asta o să fim împreună 
în viaţa cealaltă. OK, ziceam. 

Când a văzut că faze din astea nu ţin, şi-a găsit o altă 
tehnică, de-a răspândi zvonuri. Povestea la toată lumea că 
am dezvirginat-o şi apoi am părăsit-o, că eu aş fi un cretin 
şi-un narcoman şi tot aşa, căcat peste căcălău. Ne-am 
întâlnit după asta şi i-am zis să se calmeze, bine, mi-a zis 
ea, a mai supt-o o dată, ca la despărţire şi: 
Larevederedrum bun! 

Mi-a plăcut să te chinui, să nu vin la tine când tu ai 
avut nevoie de asta. Era un fel de răzbunare, n-am putut să 
mă abţin. Toate astea fac parte din marele butoi de căcat. 


Din fucking shit. 
70. Jurnal 


În fiecare zi să te trezeşti la aceeaşi oră, să te speli la 
aceeaşi oră, să-ţi bei aceeaşi cafea, să te caci în aceeaşi 
budă, să faci aceleaşi lucruri, poate-poate cândva, cineva, 
îţi va permite mai mult. 

Să fii creştin, musulman, budist pentru că aşa te-ai 
născut şi asta îţi cere să fii societatea ta, până la moarte. 
Să lupti în Vietnam, Iugoslavia, Irak pentru că asta ţi-o 
cere America ta futută. Să lupţi în Afganistan, pentru că 
asta ţi-o cere URSS-ul tău senil. Să lupţi şi să ucizi, să 
violezi, să torturezi în Cecenia fiindcă asta ţi-o cere Rusia 
ta înnebunită. Dar şi să lupţi în Afganistan cum fac românii 
pentru o Americă străină, nici măcar a mă-tii! 

Să te sinucizi când devii inutil societăţii care te-a 
programat. Să fii născut în URSS şi să te trezeşti că ţara ta 
nu mai există, pentru cine să mai lupţi, pentru cine să faci 
zilnic aceleaşi lucruri? Pentru cine să ucizi? Pentru cine să 
te sacrifici? Să te trezeşti că Dumnezeul tău e demult 
putred sau pur şi simplu nu există. 

Până la urmă toate duc la acelaşi lucru. Tu eşti un 
simplu conductor al unui sistem care până la urmă se 
buşeşte, chiar dacă se numeşte URSS, UE, USA. Sistemul 
te face să te crezi liber când eşti de fapt condus cu ochii 
închişi. Sistemul te face să crezi că tu singur ţi-ai ales 
ţigările, casa, femeia lângă care eşti şi pe care o fuţi. Şi 


când dai din cur pe femeia ta, cineva îţi programează şi îţi 
numără vibraţiile. Gata, termină, dă drumul! 

Mimezi totul, când te uiţi în oglindă nu vezi nimic, 
fiindcă eşti o mască şi nimic mai mult. Scoţi masca şi 
rămâi cu altă mască, aşa până ajungi, dacă ajungi la 
sfârşit, ca să vezi că gata, nu mai ai nici o mască dar nai 
găsit în rest nimic. 

Eşti o componentă a sistemului şi ca oricare 
componentă te poţi buşi. Uită-te pe geam, uită-te la 
beculeţul fiecăruia, sunt toate de aceeaşi culoare, 
conştientizează asta. Când conştientizezi, culoarea ta se 
schimbă, eşti o componentă buşită. Ori vei fi reparat, ori 
aruncat. Dar nici măcar asta nu e alegerea ta. Alegerea ta 
nu există. Toţi vor să te dea la fund şi apoi să-ţi plângă de 
milă. 


Filmează la aceeaşi oră în câteva zile aceeaşi stradă. 
Lucrurile se vor repeta. Aceiaşi paşi, aceiaşi oameni, 
aceleaşi acţiuni. 

Cineva la ora asta mănâncă, cineva lucrează, cineva 
se fute, cineva se cacă. Mâine va fi la fel, poimâine la fel, 
toţi mimează libertatea. 

Piesă cu piesă se buşeşte şi sistemul. Sistemul e 
întotdeauna în plină buşeală. De vină sunt beculeţele 
virusate. Nu mai ştii când să te trezeşti, când să-ţi bei 
cafeaua. Apoi lucrurile se reorganizează, dacă ai răbdare. 
Iar faci aceleaşi lucruri la aceleaşi ore, contactezi aceiaşi 
oameni, dar inevitabil într-o zi îţi vei da seama că ai 


cancer, SIDA, poate cineva îţi va băga un cartuş în capul 
tău gol, poate te vei împuşca singur, poate te vei spânzura. 
E libertatea ta. Da? 


71. Soldat Bob 


Când a terminat facultatea, Bob a început să se 
gândească un pic mai serios la viitorul său. Viaţă de rahat, 
bombănea el, mă paşte armata. Lucrase mai mult de un an 
la lucrarea de licenţă. Prin biblioteci, la internet. Umbla 
zilnic cu două pungi, una mică cu toate actele, pentru orice 
eventualitate, şi una mare plină cu ciorne. În fiecare zi 
scotea şi aranja şi rearanja ciornele. În fiecare zi socotea 
cam ce a spus şi ce mai are de spus. Socotea avantajele şi 
dezavantajele. Când în sfârşit o terminase, profa care s-a 
numit că i-a fost conducătoare s-a uitat peste ea în cinci 
minute şi i-a zis doar cu ce corp de literă să o listeze, ceva 
despre note şi gata. 

Pentru asta Bob avea de gând să-i dea un Cinzano, pe 
care i l-a trimis mă-sa. Că s-a purtat frumos profa. Eu nu 
prea înţeleg cum s-a purtat frumos, dar asta e. Până la 
urmă, când a văzut că nimeni nu dă nimic la profi, lui Bobi 
s-a făcut ruşine să se ducă cu sticla, aşa că i-a luat un 
buchet mare de flori. Vai, nu trebuia, e primul buchet 
primit de la voi anul ăsta!, se sclifosea profa. 

Cinzano a ajuns până la urmă la Greta, care-i adusese 
în schimb lui Bob o sticlă de Garonne. Probabil că Greta a 
vrut să bea Cinzano cu iubitul-iubitul ei. 


Cam prin acea perioadă Bob a fost prima oară futut de 
un chiriaş. De un CFR-ist. Figura ăluia îl tot obseda pe 
Bob, mai ales că Greta îi tot spunea că se dă la ea. Ca să-l 
tachineze pe Bob Greta îi zicea că atunci când e întors 
CFR-istul îi trimite pusicuri şi îi face cu mâna. CFR-istul 
însă îi spunea lui Patrocle că Greta se dă la el şi că are de 
gând să o fută. Mai ales dacă nici măcar nu e iubita lui 
Bob. Că ea singură doar i-a spus, în cameră la el, când Bob 
era la plimbare sau la bibliotecă. Atunci, ce are? 

Şi CFR-istul era foarte dubios. Îi rămăsese în cameră 
de la foştii chiriaşi ai lui Bob un televizor. După un timp 
CFR-istul l-a scos pe TV în hol, că cică n-are nevoie el de 
televizor, că oricum nu se uită. Când au venit foştii chiriaşi 
să-şi ia televizorul, au constatat că e buşit. Pe loc nu l-au 
controlat, că aveau încredere în Bob. lar Bob nu ştia că 
televizorul e buşit. 

CFR-istul mai povestea cum îi fute el gagica celui mai 
bun prieten. Ăia veneau împreună la el, se îmbătau cu toţii, 
iar când iubitul adormea, CFR-istul îi futea celui mai bun 
prieten iubirea vieţii. Bob nu mai ştia cum să scape de el, 
presimţea că o s-o păţească şi el cu Greta. Până la urmă a 
scăpat de CFR-ist, dar ăla nu i-a mai plătit vreo două luni 
nici chiria, nici cheltuielile. 

Bob l-a căutat într-o zi, ăla i-a zis senin că nu-i dă nici 
un ban. Atunci Bob a trecut la planul B, le-a scris părinţilor 
CFR-istului, dar ăia n-au dat nici un semn. Bob a trecut la 
planul C: le-a scris părinţilor că trimite tuturor vecinilor lor 
câte o scrisoare în care le scrie că CFR-istul e un pidaraz, 


hoţ, că nu i-a plătit chiria pe două luni. Da data asta 
părinţii CFR-istului i-au răspuns. Că dacă le mai trimite 
vreo scrisoare îl dau în judecată pentru şantajare ş.a.m.d. 
Şi cu asta l-au dat gata pe Bob. 

Pentru a scăpa de armată, Bob avea două posibile 
scăpări: să-i facă mă-sa un certificat de handicapat, ori să 
intre la masterat. Varianta armatei era sumbră, cu ocazia 
asta se amuza fratele lui trimiţându-i mailuri, legate şi de 
CFR-ist: 


Subject: killing you 


Date: Wed, 28 Aug 2002 21:30:26 +0300 
Forwarded message 


Date: Tue Jul 16 21:59:41 2002 

scapi pe draq de armata cainele e inca intreg (asta 
pana cand il conving pe un coleg de clasa sa-mi imprumute 
pusca cu aer comprimat) bah Bob cu ala de la cfr ai 
rezolvat-o in cel mai rau mod posibil (sau n-ai rezolvat-o) - 
ti-a inchis gura cu „te dau in judecata” 

trimite-le macar scrisori la vecini sau fa ceva ca ma 
doare sufletul pe mine! Adrian! 

(poti oricand sa te caci intr-o punga si sa o arunci in 
usa lor - macar atat) 

gata 


Forwarded message 


Date: Thu Jul 4 22:28:39 2002 

„Sper ca ti-a ajuns si prima bucata de mesaj” BOB E 
BOU Armata te paste Bob ba sa fiu al drag, ma cac pe mine 
de ras cand ma gandesc cum o sa incerci sa sari peste 
santuri cu cacat, tu care nai mai jucat nici un joc de echipa 
in viata ta; tu care nu fugi nici 50 de metri pe zi; tu care nu 
poti sa sari peste o amarata de balta fara sa te faci varza in 
cel mai rau mod posibil te ia draq acolo Bob o sa fi femeia 
unitatii in armata e ca la inchisoare daca n-ai grija de gaoz 
ramai fara el 


Ba daca impartim banii te rezolv eu cu boul ala de la 
CFR (shi tu cum ai reactionat cand ti-a zis in fata ca nu iti 
mai da banii?) 

Ce-am mai râs când Bob mi-a trimis şi mie mesajele 
astea. Mi-l imaginam pe Bob în armată încercând să-i zică 
sergentului că el nu vrea macaroane, nici varză, nici orez, 
sau piele de găină, sau... Că el vrea doar plăcinte, 
ciocolată şi grâu încolţit! 

I s-ar fi dus dracului toată personalitatea sa construită 
cu migală. Parcă-l şi văd lustruind WC-ul cu periuţa de 
dinţi, spălând ciorapii jegoşi ai sergenţilor, caporalilor..., 
mâncând picioare-n cur când vrea să mediteze, borând 
macaroane, apoi mâncându-le încă o dată, să nu moară de 
foame. 

Burţălăul său s-ar fi dus dracului, Bob ar deveni în 
armată un slăbănog şi nici n-ar mai avea timp să se care 


atâta. Apoi mi-e interesant cum ar suporta batjocurile 
ălora ce urmează să se demobilizeze, care de plictiseală 
inventează noi jocuri de umilire: o găleată de apă în cap 
atunci când dormi, sau un ziar aprins... 

Apoi şobolanii din cazărmi. Probabil că Bob ar fi 
traumatizat să vadă cum un bocanc de soldat loveşte cu 
putere căpăţâna unei jigodii. Când ar vedea asta şi-ar 
aminti de mami - mama şobolanilor, de tati - tatăl, bunicul, 
străşi străstrăbunicul şobolanilor în aceeaşi persoană, de 
fiul-tată şi frate al şobolanilor şi de fiii-nepoţi, de băieţi şi 
de fete... 

Bob vede ieşirea din căcat printr-un bilet la loto. De 
vreo cinci ani, în fiecare săptămână, sau cel puţin o dată 
pe lună, el ia câte-un bilet cu speranţa de-a câştiga 
miliardul visat. Dar nimic. Loto nu e ca să câştige Bob. A 
câştigat doar odată, vreo cinzeci de mii şi şi-a luat de ei un 
suc şi-o ciocolată. În rest, tot pe-alături, nici un număr 
măcar. Oricum el mai speră că va veni ziua în care va veni 
miliardul. Şi când ajunge să se gândească la ziua aia, 
imaginaţia i-o ia razna. Că ar face o fundaţie pentru 
protecţia hamsterilor şi m-ar face pe mine purtător de 
cuvânt. Sau că m-ar plăti ca să-i îngrijesc hamsterii, sau că 
mi-ar da o sumă frumuşică, dar cu condiţia să mă las de 
fumat. Planuri sumbre are Bob în legătură cu mine. Când 
spune toate astea rânjeşte până la urechi, îşi imaginează, 
porcul. Dar cred că m-aş descurca, aş dresa jigodiile în aşa 
hal că sar ridica în două lăbuţe când aş intra în cameră şi 
ar zice: să trăiţi! 


Dar până atunci hamsterii se fut în familie, mami cu 
tati, mami cu fiu, mami cu nepoţii şi alte combinaţii că 
mintea îmi rămâne blocată când mă gândesc la asta. Îşi 
trăiesc viaţa, cum zice Bob, evident făcând o paralelă cu 
sine. Numărul constant al şobolanilor acum e de patru, dar 
după o săptămână după futai devin 13-15 şi când cresc un 
pic Bob se plimbă pe la magazinele zoo cu un borcan într-o 
geantă şi cu o găleată, sperând că-i va lua cineva. Atunci 
apartamentul pute ca un WC-u public, ţi-e greață să ieşi în 
coridor, ţi-e frică să deschizi uşa. Că Bob a mai prins 
minte, oare?, şi nu-şi mai ţine toate jigodiile în cameră, ci 
şi pe coridor şi în baia de rezervă, amenajată acum ca o 
cameră specială a hamsterilor. 

La un moment dat Bob a umplut şi bucătăria cu 
jigodii. Era o miroznă pizdeţ, blea, mai ales că în loc de 
rumeguş le punea ziare rupte, care atunci când se îmbibau 
cu pişat puţeau a mortăciune. Pe pungile cu căcaturi 
hamsterogene Bob le ţinea în bucătărie până se umpleau. 
Bob tot timpul strănută şi ia aspirine, preventiv, aşa că nici 
vorbă de deschis geamurile, că se face curent! 

Când a dus jigodiile în bucătărie, chiriaşii dintr-o 
cameră nici nu mai intrau pe-acolo să-şi facă de mâncare. 
Când i-ai zis că pute de nu mai poţi respira şi să şi-i ducă 
nahui undeva, să deschidă geamurile, că nu se mai poate 
mânca, Greta ţi-a răspuns simplu: du-te şi mănâncă în 
cameră! 

Cred că din cauza şoarecilor foştii chiriaşi au tăiat-o. 
Păcat, zice Bob, erau de treabă, stau mai mult în cameră, 


mâncau în cameră, credeam că o să stea mult... 

Văzusem într-o zi un reportaj despre o tâmpită din 
Bucureşti care avea acasă zeci de pisici, dar nu curăța 
deloc apartamentul şi nu deschidea ferestrele. Aşa că 
puţea tot blocu' şi se infectaseră o parte din locatari. S-a 
ajuns până acolo că tot blocul vroia să se mute, din cauza 
putorii. I-am zis lui Bob că dacă va continua în acelaşi ritm 
sigur va ajunge ca şi tâmpita aia. Mai ales că de lao 
anumită vârstă neuronii încep să se ducă şi ajungi ca 
domnul preşedinte, sau ca optzeciştii, dacă nu mai rău. 

Dar lui Bob i se pare că vorbesc aiurea când îi zic că 
pute sau din alea. El e oricum tot timpul cu nasul înfundat 
strănutând de minimum zece ori pe oră, nesimţind nici un 
miros şi bombănind tot timpul: ce dreacu..., am răcit?, sau 
e de la alergie?, să mai iau io o pastilă..., preventiv... no... 
Pe Bob nu-l deranjează că şoarecii aproape i-au distrus 
uşa, că încă un pic şi ajung la vecini prin găurile la care 
muncesc în perete, sau că, Doamne fereşte, put! Hamsterii 
put??? Daaa??? No, să fim serioşi acuma! Nu se poaaate!, 
mi-a zis el odată şi apoi n-a mai vorbit cu mine toată ziua, 
de supărare. 

Aud uşa de la bucătărie şi apoi buf! Era geamul 
deschis!, ţipă Bob indignat să audă tot apartamentul şi 
eventualul răufăcător, adică eu. Cee? Se aude Greta din 
camera lui, parcă mestecând întrebarea. Era geamul 
deschis şi se face frig la hamsteri!, repetă Bob şi mai 
nervos. 

În afara putorii de pişat de animal, în apartamentul lu’ 


Bob mai e adesea şi un iz de căcat uman. Asta se întâmplă 
de obicei când se cacă Bob. Nu mai poţi ieşi vreo oră din 
cameră, că faci intoxicație, îţi cade părul din nas, ţi se 
dublează privirea şi simţi cum parcă primeşti una peste 
cap. Trebuie să dovedeşti că ai calităţi de desant ca să ieşi 
repede din cameră, să deschizi uşa de la bucătărie, apoi 
ferestrele de la bucătărie şi doar atunci să te arunci ca o 
bombă, sau ca Boengul în WTC în cameră. Dacă nu faci 
lucru ăsta de kamikadze izul de căcat oricum îţi va intra în 
cameră, că pe sub uşă poţi băga două degete. 

Şi Bob nu e singura bombă biologică. Nu ştiu cum se 
face, dar întotdeauna e dublat de minimum încă un chiriaş 
căcăcios. Ar fi o idee bună pentru terorism: să adune astfel 
de căcăcioşi şi să-i pună să-şi lase căcatul în faţa Casei 
Albe, fie ea la Moscova ori la Washington. Întotdeauna la 
Bob în apartament mai este vreun constipat, care lasă 
căcălăuri ce nu pot încăpea în gaura de canalizare sau 
care pur şi simplu nu-şi curăţă WC-ul după ce se cacă. De 
exemplu, Greta când iese din baie WC-ul e plin de căcat. 
Ca să nu mai vorbim de spălatul pe mâini... 


Bob însă nu simte toate izurile astea de căcat. El se 
plimbă dintr-o cameră în alta strănutând, ducându-şi mâna 
la gură după ce flegmele s-au lipit deja de pereţi şi 
exclamând: ce dreacu..., iar alergia asta..., sau am răcit..., 
ia mai bine să iau io preventiv o aspirină..., no... 

Când era mic Bob se spăla pe faţă cu pişat. Când 
făcea pe el, Bob îşi ţinea mâinile la puţulică, apoi se spăla 


pe faţă fericit. Poate de atunci nasul lui s-a constipat şi nu 
mai poate simţi nimic. E doar un purtător de muci. Asta 
Bob i-a zis-o doar Gretei, iar Greta ca o amică adevărată 
ne-a transmis-o şi nouă. Bob a râs un pic: hă, hă, hă, apoi 
cu un glas iritat de parcă ar avea o furculiţă-n cur: ce?, că 
şi tu când erai mică te căcai la uşile vecinilor. Şi Greta 
înfuriată: şi ce-i? Şi ce-i bă, boule? Dacă vecinii erau boi ca 
tine, mă căcam la uşile lor! 

Când se enervează Greta, Bob face invariabil aceleaşi 
gesturi. Adică: ochii în pământ, mâinile la coaie 
scărpinându-se uşor, tace ruşinat şi în funcţie de gradul de 
supărare al Gretei, o taie în camera lui, dacă e la 
bucătărie, sau la bucătărie, dacă e în camera lui. 

Până la urmă Bob a intrat la masterat, a mai amânat 
un an armata. Dar oricum îşi caută de lucru, că are 
restanţe la cheltuieli de vreo patru milioane, plus vreo trei 
pentru fond de rulment, plus câteva pentru apometre, că 
până acum doar el nu avea în bloc, aşa că plătea toate 
scurgerile. 

Bob a început să-şi ia săptămânal Piața şi să-şi 
încercuiască anunţurile ce-l interesau, deci: măturător, 
vânzător, paznic, muncitor necalificat. Posturile de 
economist picau, că nu avea experienţă - un lucru cerut, 
sau din cauza că n-are, zice el, calităţile cerute. Abilităţi de 
comunicare - n-am, dinamicitate - n-am, experienţă - n- 
am... Bob a umblat vreo două săptămâni să-şi facă un CV. 
La început i l-a făcut vară-sa, o persoană importantă la o 
editură din Cluj. Un CV cu litere de-o şchioapă, din care nu 


se înţelegea dacă Bob e bărbat, femeie sau şoarece, dacă e 
CV-ul sau placă funerară sau memorială. This is: 
CURRICULUM VITAE 


NUME:Morari Bobyk 


ADRESA:CLUJ NAPOCA, str. Aurel Vlaicu, nr 3, bl. R2, 
sc 5, ap 151 TELEFON:0740654110 

DATA NASTERII:19 mai 1979 

STUDII:Licentiat al FACULTATII DE STIINTE 
ECONOMICE, UNIVERSITATEA „BABES BOLYAI”, CLUJ 
NAPOCA, sectia TRANZACTII INTERNATIONALE-2002 
LICEUL TEORETIC „dr. IOAN MESOTA”, BRASOV, 1997 

LIMBI STRAINE CUNOSCUTE: 

Engleza-nivel avansat 

Franceza-nivel mediu 

STARE CIVILA:necasatorit. 


După ce am râs de CV, Bob s-a dus la un internet-café 
să-şi facă altul. Bun. După ce şi-a făcut un CV, oarecum 
acceptabil, i-a luat încă vreo cinci zile până a găsit în altă 
parte o imprimantă. Apoi câteva zile a căutat un xerox. 
Apoi s-a odihnit. Apoi a început să şi le ducă. Primii l-au 
chemat la interviu o firmă de ţigări, pentru postul de 
vânzător. l-au dat un test, i-au zis că-l sună şi nu l-au mai 
sunat. 

Apoi l-au chemat la o firmă de curăţenie. A avut un 
interviu, i s-au spus condiţiile - 11 mii ora şi i-au făcut 


cunoştinţă cu câţiva dintre noii angajaţi. Unu' care era la 
doctorat, unu' sau doi la master, câţiva studenţi, un 
muzicant - la trombon, un coregraf. 

La prima zi de lucru Bob a fost dus cu echipa lao 
fabrică din afara Clujului. A spălat WC-uri, faianţă, gresie, 
parchet etc. De la 8 dimineaţa până la 7 seara. A venit 
acasă rupt de oboseală, cu mâinile roşii şi unghiile negre, 
Bob zice că de la jegul cârpei cu care a spălat budele. Da 
nu era aşa murdar, era mai curat ca aici, a spus el. 

După asta vreo lună nu l-au mai chemat la lucru pe 
Bob. Azi a zis că se duce să-i întrebe de ce şi să-şi ia banii. 
Din cauza că a stat în genunchi cât făcea curăţenie lui Bob 
i s-au cam întins tendoanele şi i s-a umflat degetul mare de 
la un picior, aşa că atunci când merge parcă pluteşte pe 
ape. 

Tot răsfoind Piaţa, Bob a găsit şi ceva de lucru pentru 
mă-sa şi pentru Greta. Greta oricum nu stă undeva mai 
mult de două luni - ieri a zis că azi îşi dă demisia de la 
firma unde lucrează, mi s-a părut ciudat, căci în ultima 
vreme ajungea tot mai târziu la Bob, credeam că şi-a găsit 
un amic şi la firmă. 

Pentru mă-sa Bob a văzut ceva de lucru în Israel şi nu 
mai ştiu unde. l-am zis: băi Bob, ce eşti prost?, doar acolo 
e periculos, nu ştii că pe români îi pun să lucreze în zonele 
cu cele mai multe atentate? Că lunar aduc sicrie cu români 
din Israel, asta în cazul când găsesc ceva din ei după vreo 
explozie? 


La care Bob: hă-hă-hă..., că am să-i zic lu' vaca de 
maică-mea să-şi facă o asigurare, că dacă moare!... 


72. Snow 


Mă desprind de tine, înot, mă încâlcesc în părul tău, 
nu mai dau de tine, ochii mi-s plini cu fum, totul devine din 
ce în ce mai rău, de ce dormi?, trezeşte-te, te rog, 
dragostea mea, cad, totul mă apasă, distanţa devine din ce 
în ce mai mare, sub mine sunt oraşele cu turnurile lor, sub 
mine-s cartierele mărginaşe cu cerşetori, cu gangsteri, cu 
oameni care au pierdut orice speranţă, sub mine sunt 
undele de radio, gata, nu mai ajung până la mine, cad, 
ochii îmi plesnesc de atâta întuneric, mă las dus, eo 
durere care te lasă praf, nu mai ai nici o cale de 
întoarcere, pieptul mi-e plin şi el cu nămol, braţele şi 
picioarele sunt înnodate, unde eşti?, am nevoie de tine, 
numai tu mă mai poţi aduce înapoi, oasele sunt nisip, se 
scurg în întuneric, e atât de rece, dar nu mi-e frig, mă 
rotesc, cobor, cobor înainte, soarele negru mă trage spre 
el, mă scurg spre el, nu mai am nimic de pierdut, trec 
printr-o apă neagră, îmi spală durerea, simt cum iarba îmi 
atinge faţa, cum cineva îmi mângâie tot timpul faţa şi 
trupul, sunt mai singur, mai pierdut ca oricând altă dată, 
îţi simt părul tău, plutesc mai departe, înainte, acum dacă 
te-ai trezi ar fi prea târziu. Mirosul rece, Doamne, îmi văd 
ochii, sunt străpunşi, albi, totul e alb, nu mai ştiu dacă stau 
pe loc sau cad, nu-ţi poţi da seama de nimic, Doamne nu 


mai ştiu nimic, Doamne sunt singur, totul e atât de 

departe. 
Departe. 
Beznă. 
Alb. 
Ceaţă. 
Nămol. 
Dumnezeu. 
Nisip. 
Nimic. 
Unde. 
Praf. 
Unde. 
Niciodată. 


Pentru totdeauna. 

Pe masă câteva cutii de pastile goale. Cineva bate 
insistent la uşă. Stau întins în pat, dar nu-i nimeni să-i 
deschidă. Nu-i nimeni să-i răspundă. Radioul e dat la 
maxim. Între degetele mele o ţigară cu marijuana. Mi se 
aprinde cămaşa. 

Apa curge din robinet pe podea. Deja papucii mi-au 
ajuns lângă pernă. Apa ridică patul ce arde. Patul începe 
să se rotească într-un vârtej de apă care vine de la robinet. 
Se învârteşte tot mai repede, mai repede, mai bine nu 
deschid ochii, e atât de frumos, apa mă înghite cu tot cu 
pat, mă duce la fund. 


Cineva închide robinetul. 
73. Tavan 


Ce s-a întâmplat? Ce se întâmplă? Mă trezesc într-o 
cameră cu toţi pereţii, podeaua şi tavanul proaspăt vopsiți. 
Peste tot inscripţii indescifrabile. Doar eu le ştiu. Într-o 
mână ţin un bulibuleator, în alta un spray de graffitti. 

Respir. Aerul mă îmbată. Mă dor ochii şi gâtul. Doar 
geamurile sunt curate. Mă apropii de ele şi scriu. În câteva 
litere încălecate, caraghioase spun tot, tot ce simt, tot ce 
mă interesează, de ce mi se rupe, tot de ce am fost şi nu 
am fost în stare vreodată. 

Încep să mă tăvălesc pe podea, hainele mi se umplu 
de culori, mi-e bine, mă târâi aşa prin cameră, încep să 
înot pe sub apă, ţine frate aerul, rezistă, hai, cât mai mult 
ţii în piept cu atât efectul va fi mai mare, ţine şi înoată, 
eliberează-te, de ce pula să te eliberezi?, înoată pur şi 
simplu, cu ochii închişi, rezistă, hai, încă un pic. 

Cobor pe scări. Ecoul paşilor mei mă terorizează. Pe 
scară e întuneric, dar nu aprind lumina. Alerg, dar scara 
nu se mai termină. La un moment dat aud cum cineva 
tuşeşte. Sănătate, zic, şi cineva răspunde mersi. Nu ştiu de 
unde s-a auzit. De sus, de jos? Cred că m-am rătăcit. 

Mă lipesc de tavan şi încerc să adorm. Nu mai ştiu de 
când n-am dormit. Doar gruzeală, pricaleală şi apoi filmul 
se rupe, mă atcliucesc. Simt că sunt murdar, inima mi se 
zbate ca un deşteptător sovietic, de metal. Aleargă un 


iepuraş pe lângă mine. Travcă ai?, mă întreabă. Vezi şi tu 
prin buzunare. Sare de pe podea pe tavan şi-mi caută prin 
buzunare. Găseşte. Foc ai? Îi aprind ţigara. Trage un fum 
el, unul eu. Îţi dai tu seama!, zice şi începe să hohotească. 
Râd de mă sparg, boule, îi zic, taci odată că o să cădem. 
lepuraşul râde şi mai tare. Nu mai pot, simt că imediat şi 
mie îmi vor sări ochii din cap şi vor începe să se 
bălăngănească. 

Ajung la un etaj, mă împiedic de ceva, ating din 
întâmplare un întrerupător. Mă ţin cu mâna de o clanţă, 
văd chiar în faţa mea două tablouri: unul cu Karl Marx, 
altul cu Ceauşescu. Sub ei sunt fotografii tăiate din ziare. 
O poză mare cu Iliescu şi Năstase rânjind, cu câte o 
şampanie imensă pe care scrie NATO alături de un 
tricolor. Chiar alături Bush se uită în sus. Zici că-l caută pe 
Marx de pureci. Voma izbucneşte din mine, sare direct pe 
primii doi, ca să se prelingă şi pe ceilalţi. 

De ce ai fugit, îl întreb. Î? Î, ce? Nimic. Ne rotim cu 
tavanul în jurul camerei. Simt că parcă încep să adorm. Ei, 
pula, zice iepuraşul. Pula ce? Doar ţi-am zis eu, dar lasă. 
Nu mă enerva, îi zic, de ce-ai fugit? Î? Î, ce? 

Prin ochii mei închişi continuă să se mişte nişte 
pătrăţele mici, vopsite cu galben şi negru. Vreau să le 
conduc eu, dar nu iese nimic, eu nu mă gândesc la ele, nu 
le comand să apară sau să dispară, eu stau doar pe spate şi 
ele se mişcă aleatoriu, până se plictisesc şi atunci apare 
altceva. Jocul continuă mult timp, numai să fie muzică 
faină, să nu te gruzeşti, că-i naşpa tare. Uite că şi nişte 


personaje de desene animate aleargă făcându-mi din ochi. 
Apoi linioare multe, iarăşi se plimbă pătrăţelele ciudate. 


74. Ăştia 


Uneori când încep să mă uit la TV, încep să mă 
gândesc: pentru cine există Eminem? Pentru cine există 
Paraziţii? Pentru cine există Andrei Gheorghe? Pentru cine 
există Luna Amară? Marilyn Manson? Pentru cine au 
existat Miller, Basquiat... 

Vorba lui Santiago: ăştia... ăştia au discutat despre 
tine. Ăştia te-au înjurat o oră după ce în mijlocul unei 
conferinţe te-ai ridicat şi ai zis: ce pula mea... Oamenii 
sunt proşti, cretini, idioţi... 

Mai mult de jumate din cei care se uită şi-l ascultă pe 
Andrei Gheorghe sunt nişte snobi proşti, se şi vede după 
telefoane. Aşa au văzut ei că e moda, să te uiţi la AG şi se 
uită. lar AG le închide telefoanele şi-i roagă să-l pupe-n 
cur. 

Toate înjurăturile Paraziţilor s-au întors de mii de ori 
împotriva lor, pe fiecare babă la orice colţ de stradă o poţi 
auzi înjurându-i de te sperii. Înjurându-i că: cum pot avea 
aşa guri spurcate-n pizda mă-sii băga-mi-aş pula să înjure 
de atâtea ori? Bagabonţi!... 

Tată, avem prea mulţi intelectuali, fiecare strâmbă se 
crede prinţesa din poveste cu o minte sclipitoare, fiecare 
muist se crede etalonul inteligenţei, mă piş pe toţi. Câinele 
meu e Einstain faţă de intelectualitatea asta de căcat. 


Culmea e că majoritatea sunt futuţi la greu şi de societate, 
de prieteni, î?, soțiile lor sug pula şefilor sau cui se 
nimereşte pe sub masă la chefuri, copiii îi urăsc, nu-i bai, 
ei se cred supermani, einstaini, makarenko, tot ce vrei. 
Tată, ei sug pula şi se exprimă frumos, ei mănâncă căcat şi 
zic: mi-am luat o porţie copioasă de desert, ei îşi ţin mama 
de mână când vecinii o fut şi spun poezii de Eminescu şi 
Vieru. În schimb tu eşti duşmanul numărul unu fiindcă 
înjuri, fiindcă le spui cretinilor ceea ce şi ei ştiu, dar nici 
nu încearcă să înţeleagă. Ei merg cu curul înainte şi apoi 
ţipă: vai, m-au futut! 

Ce mă seacă ăştia. Pune-i să se fută între ei şi o să fie 
fericiţi. Mi-e scârbă. Uneori ţi se întâmplă că ai un prieten 
ca să te trezeşti alături de unu' mai deştept ca tine. 
Prietenii ăstora tot timpul se cred mai deştepţi unu ca 
altul. 

Într-adevăr sunt deştepţi, o sug din interese, dup-aia 
recită în public cu mult patos poezii de dragoste. Asta se 
numeşte căcat, i se mai zice politică, politica s-a făcut de 
căcat, se va mai inventa încă vreun neologism, d-aia există 
intelectuali. 

Pentru mine toţi cei înjuraţi, care ţipă, înjură, dau un 
fel de sens vieţii. Îmi arată că se poate, că nu există numai 
căcat. Toţi ăştia înjuraţi îţi deschid ochii, nu-ţi permit să te 
pierzi, să te blochezi pentru totdeauna. Îţi dau un restart 
vieţii. 

Iar la TV ca la TV, se toarnă căcat peste căcat. Cel mai 
mare căcăcios autohton la ora actuală e Adi premierul- 


minune, îl urmează de aproape Neluţă-pe-bonetă-cu- 
steluţă. La nivel mondial Bush face cel mai mult clăbuci, 
vrea să-i buşească pe toţi. America o ia razna. Are prea 
multe bombe şi îi pare rău să le expire termenul. 
Căutându-l pe Bin Laden bombardează tot Afganistanul. Şi 
de fapt cine e acest terorist atât de temut? E un fost fiu 
adoptat al Americii, care a luptat cot la cot cu americanii 
pentru eliberarea afganilor de trupele sovietice. 

Cu ce avion a intrat Bin Laden în inima Americii? Cu 
un avion american. Bush desigur că are pentru toate 
aceeaşi replică: ăia care bla-bla-bla-bla sunt nişte laşi. Se 
crede mare pizdă, i-i a face cruciade, se vrea iubit de toată 
lumea. Şi-ar pune chiar şi silicoane pentru asta. Că şi ele 
un fel de Breatney Spears. Cred că s-a bulit hardul. 

Am învăţat legile nescrise ale străzii, am învăţat pe 
stradă ce este bucuria, durerea, deznădejdea şi furia. Am 
învăţat ce este crima, că lucrurile sunt mai complexe decât 
credeam apoi că de fapt lucrurile sunt foarte simple, totul 
se reduce. Totul se reduce la nimic. 

Apoi am înţeles că pot schimba ceva. Pot să merg în 
direcţii diferite, pot să scriu pe zid altceva decât am scris 
ieri, pot să îndrept pistolul spre altcineva, pot să fut 
altceva, mă pot bucura când trebuie să plâng şi pot ceva 
atunci când toţi îmi scuipă în faţă că sunt un nimeni. 


Sunt un nimeni şi toţi sunt nimeni, cu cât sunt mai 
mulţi cu atât sunt mai transparenti, mai previzibili. Cu cât 
mai pestriţi sunt cu atât seamănă mai mult cu o borâtură. 


Şi tu eşti un nimeni, nimeni nu te crede, nimeni nu ar 
da doi bani pe tine, toţi se pişă pe tine. Dar tu poţi face 
ceva, tu poţi schimba ceva. Mintea ta e săturată de aerul ei 
de conservă împuţită, desfă-o, dă-o la câini, bagă un cartuş 
în ea, dacă e nevoie de asta. Doar tu ştii. 


75. Deratizare 


Mă culc spre dimineaţă. Tu dormi, din când în când 
râzi, râd şi eu. Ce-ai visat?, te voi întreba mâine. Nu ştiu! 
Mi-ai povestit doar de câteva ori nişte vise. Am rămas 
şocat. Ai zice că tu bagi iarbă, de ai aşa visuri, nu eu. 

Mai spui câte ceva uneori prin somn. Nu înţeleg 
nimic. Ba, înţeleg fiecare cuvânt, nu şi ce înseamnă ele 
împreună. La un moment dat ridici capul somnoroasă: cât 
îi ceasul? 5. Ai înnebunit? Şi dormi mai departe. 

Computerul e faţă-n faţă cu TV-ul, aşa că sunt nevoit 
să mă întorc ca să mă uit la 8 mile, Eminem. Mă uit şi la 
Pink, Paraziţii cu prima lor piesă în english. E haios cât de 
lung poate fi un bip, un fragment de cenzură la ei. 
Ombladon a spus o frază care a fost cenzurată total. 

Opresc computerul, TV-ul şi mă culc. Tu te lipeşti de 
mine. E atâta linişte lângă tine. Mă întreb oare ce visezi 
acum de tot râzi. Adorm, am coşmaruri despre care nu-mi 
mai amintesc nimic când mă trezesc. 

Sună cineva la uşă. Mă uit la ceas: 9.30. Cine-n pula 
mea să fie? Adorm. lar mă trezesc. Simt cum puteri pe 
care nu le pot controla îmi apasă pleoapele, îmi întunecă 


ochii. Dormi, dormi, îmi spun, dă-i în pizda mă-sii pe toţi. 

Dar uşa se deschide, văd jumate de cap somnoros 
umflat de Bob, apoi intră Beiz. Salut! Salut! Ce faci? Dorm. 
Dialoguri stupide. Mor de somn. Beiz întreabă de telefonul 
tău. Îi spun că l-ai lăsat acasă. Îl cere pe cel de la serviciu. 
Nu-l am. Să încercăm să ne uităm în agenda telefonului 
tău. L-am găsit. Poftim. Bei o cafea? 

Mă trezesc aşa, ca din morţi. Din moarte prin moarte 
călcând, sau aşa ceva. Este cafea rece, ai făcut tu 
dimineaţa. De fiecare dată când mă trezesc găsesc cafeaua 
gata. E fain, e un motiv bun pentru a te trezi. Altfel: să te 
trezeşti să-ţi faci cafea..., să aştepţi până apa începe să 
fiarbă, doar după asta să-ţi aprinzi o ţigară - nasol. 

Cât îmi fumez prima ţigară îi fac un ceai lui Beiz. 
Vorbim de tot felu' de prostii. De serviciul ei, că lucrează 
la o firmă de publicitate, merge la toţi cretinii să-i 
convingă să-şi facă reclamă. Aia invariabil zic că e prea 
scump, că nu se merită, că pizda mă-sii şi tu trebuie să-i 
convingi. Că o să aveţi clienţi noi, o să afle mai multă lume 
de firma ta de căcat... 

Ai lucrat şi tu la o astfel de firmă. La o editură de 
căcat, unde directorul e şi mă-sa şi tat-so şi frate-so într-o 
singură persoană. Genu' de imbecil perfect cu deviații 
serioase de paranoia, schizo şi încă ceva. Dacă te mai 
gândeşti că era şi pocăit! Vezi tot felu: muierile cu baticuri 
tot timpul pe cap, oare nici când se fut nu şi le scot?, tot 
timpul cu rochii negre. Asta da, îmbrăcate tot timpul ca 
pentru o orgie. Ăia nici măcar salariu nu-ţi dădeau, doar 


un procent din sumele pe care le adunai şi gata. Plus că 
trebuia să le asculţi predicile lor futute. Aerul lor de 
superioritate mă enervează, cică se cred privilegiați în faţa 
lui Dumnezeu, asta le permite tot, muie bă. 

Beiz îmi povesteşte despre cursurile pe care le-a făcut 
la Bucureşti. Adică trebuia să meargă şi ea cu agenţii de 
acolo şi să vadă care-i treaba. Zice că nu i-ar plăcea acolo. 
I-a plăcut în schimb culoarea blocurilor. E un altfel de 
mucegai decât în Cluj sau Târgu Mureş. Apoi grafurile. Lui 
Beiz nu-i place agitația bucureşteană, mie da. Te saturi să 
tot dai coate în Cluj când te grăbeşti undeva. Zici că toţi se 
plimbă, n-au ce face acasă, sau că petrec mortul. Mi-e dor 
de Sălăjan, de întrecerile cu maşini de acolo, de feţele mai 
rele, dar mai sincere. 

Beiz îmi povesteşte că are doi prieteni în Bucureşti 
care au terminat artele şi acum locuiesc într-un garaj. Că 
nu-şi găsesc nici un serviciu ş.a.m.d. Despre expoziţii de 
pictură, grafică, nici vorbă. Vrei să ai sală - mită, vrei să ţi 
se vândă lucrările - mită, vrei să le prezinte cineva - mită. 
Vrei să faci ceva, vrei să spui ceva, frate, ieşi pe stradă, 
scrie pe zidurile mucegăite, desenează pe pereţi. Fă poezii 
pentru pereți. Cică ar fi un critic de artă în Bucureşti 
căruia dacă-i dai mită pizdoasă, peste vreo mie de 
verzişori, ai succes la expoziţie, imediat devii cunoscut şi 
pizdos. Toţi îl ascultă, îl respectă şi-i dau mită. Dacă-i dai 
mai mult poate că sună vreun deputat, senator, şi ăla vine 
cu toată gloata lui de rude care, ca să arate că le au cu 
arta, cumpără lucrări. Aşa-i frate, în loc să le dai muie le 


dai mită. 

Problema e alta - cât de prost trebuie să fii ca să 
asculţi un om despre care ştii că vorbeşte de bine doar 
când ia mită. Şi totuşi toţi ascultă, bat din palme, mimează 
fericirea. Şi dă-i în mă-sa dacă-s cretini. Arată ce poţi fi tu, 
găseşte alte mijloace, nu încerca să te bagi în ceva putred, 
în ceva murdar, de căcat. Vei fi şi tu un căcat, atâta tot. Fă 
ceva pe bune, eliberează-ţi furia, dă-i decanului, 
primarului, preşedintelui, prim-ministrului un şut în cur, 
dacă te ajută, eliberează-te. 

leri mă trezisem spre seară, chiar înainte de-a te 
întoarce tu de la lucru. Vorba lu' Fane, gagicile lucrează, 
da’ noi stăm deampulii. Am mâncat, te-ai culcat, eu am 
ieşit afară, nu mai ştiu după ce. Am luat un kil de portocale 
şi mă întorceam la tine. De dimineaţă ninsese, la ora când 
m-am trezit era doar noroi. 

Mă simţeam bine, aşa cum se întâmplă câteodată să te 
simţi bine când toată lumea se simte naşpa. La trecerea de 
pietoni am luat-o printre maşini şi hopa!, am păţit-o 
aproape ca Brad Pitt în Întâlnirea cu Joe Black. Când 
treceam printre două maşini picioarele mi s-au agăţat de 
ceva - am zburat peste cap ca la explozia unei bombe. 
Maşinile erau legate cu o frânghie între ele. Frânghia 
desigur că se rodea de asfalt, băga-mi-aş pula, nu se 
vedea, şi s-a îndreptat doar atunci când eu am ajuns între 
maşini. Mi-am cules punga de portocale de pe asfalt şi am 
înţeles şi eu ce înseamnă asfalt dintr-o piesă de Luna 
Amară. Cretinii cu maşinile desigur că au tăiat-o repede 


mai departe. I-aş fi futut măcar una vreunuia dintre ei. 

Hainele mi s-au umplut de noroi, am ajuns acasă, am 
aprins lumina, te-ai trezit şi: portocale! Picioarele, coatele 
şi coastele mi-erau amorţite. Mi-am aruncat hainele în 
vană şi m-am gândit cum dracu' să mă întind în pat ca să 
nu mă fută zgârieturile sau oasele. M-am mai gândit ce 
stupid am fost, să nimeresc chiar între două maşini legate 
între ele. Ce mă seacă faze d-astea. 

Beiz pleacă: sărbători fericite! Mă întorc în cameră 
indecis. Să mă culc iarăşi sau ce pula mea să fac... Poate 
un duş. Sau la computer. De când ţi-ai luat computerul 
ăsta nu mai stai cu mine, îmi zici. Nu-i adevărat îţi spun eu 
şi mă îndrept atunci spre computer. 

Sună cineva. De data asta mă duc să văd cine e. 
Deschid uşa şi: în faţa mea, aproape împingându-mă şi 
intrând în apartament, doi cretini: 
neaţasntemdlarazizaretresaintrmn ş.a.m.d. Unu’ intră în 
baie, altu' mic şi scârbos, cu ochii roşii de mahmureală stă 
să-mi explice mie ceva, dar nu înţeleg nimic. Înţeleg că mă 
întreabă de proprietarul apartamentului şi-i zic numele lui 
Bob. Îi explic că nu-i acasă. Nu contează, că am fost şi ieri, 
trebuie să  deratizăm. Poftim? Trebuie să facem 
deratizarea, că ce crezi că n-avem ce să facem? Nu a văzut 
afişul de la intrare? Trebuia să stea acasă, ce, noi nu avem 
ce face, crezi că ne jucăm? Dar poate că el nu vrea să-i 
deratizaţi apartamentul. Cum să nu vrea? E obligatoriu! 
Nu că vrea el sau că nu vrea! 

Aud uşa camerei lui Bob, apare şi dispare Greta. 


Borâţii se uită unv’ la altu. Staţi s-o întreb pe prietena lui 
Bob zic. Io ce să zic, no... N-am ce să le zic, no... Io i-aş fi 
dat afară, da’ acum ce să le zic, no? 

Îl văd pe un borât cum iese dintr-o cameră. E gata 
asta. Asta e camera dumneavoastră?, zice şi intră, dă prin 
colţuri cu spray, aşa ca în joacă, apoi face acelaşi joc şi la 
bucătărie. Colegul lui: deci trei camere, uitaţi-vă aici, şi-mi 
întinde o foaie. Pe o parte e plină de ştampile, pe alta - 
preţuri. Trei camere: patru sute şi ceva de mii. Bine, lăsați- 
o aici şi îi voi da-o. Cum lăsaţi-o, cum aşa? Nu e destul că 
ne-am cărat de două ori până aici? Trebuie să plătiţi 
imediat, pe loc! Dup-aia daţi chitanţa proprietarului şi el vă 
va întoarce banii. Intră 


Nuty, alt chiriaş. Boii se bucură, cred că-i Bob, 
proprietarul. Îi explică şi lui care-i faza. Eu deja m-am 
zaibit de jegoşii ăştia şi intru în cameră. Bate iar cineva la 
uşă. 

Domnule, trebuie să plătiţi! Le explic că am doar 
treizeci de mii. Întrebaţi-i prietena, pe ceilalţi dacă au. Îi 
întreb. Nimeni n-are. Nity face cafeaua, apare somnoroasă 
şi Dzylan, prietena lui. Oooo!, exclamă jegurile, ce-i aici? 

Erau deja la uşă, dar se întorc. Puteţi să ne daţi o 
gagică, dacă n-aveţi bani! Domnilor, nici chiar aşa, le zice 
Nity. Scuze... Dar ce facem? Stăm aici până vine 
proprietarul, ce, noi să plătim soluţia? Nity e lângă geam: 
v-aş da bani, dar eu sunt student, mâine plec acasă, ce, să 
vă dau banii de autobuz? El e student, ea nu stă aici, e în 


vizită - arătând spre Greta şi arătând aiurea spre 
fereastră, stă acolo în blocul de vizavi!, explică Nity. 

Că doar ţi-am arătat chitanţa, taxele!, îmi zice. Ce mi- 
ai arătat?, şi încep să mă enervez. Seara o fază stupidă, 
dimineaţa alta. Ţi-am arătat alea, alea. Băi, nu ţi-am spus 
că proprietarul nu-i acasă? Da, da' am fo' şi ieri! Ce, să mai 
venim o dată? Pe mine mă doare-n cur, voi aţi vrut, voi aţi 
spus că e obligatoriu. 

Până la urmă se cară. Întreabă când vine Bob. Nu ştiu, 
întrebaţi-o pe Greta, că ea e prietena lui. O chem şi pe ea. 
Spuneţi-ne doamnă, sau domnişoară, când vine 
proprietarul, că am înţeles că sunteţi prietena lui. Ei..., 
prietena lui... n0..., deja bănuiesc continuarea fazei. Greta 
se va apuca, după cum obişnuieşte, să le povestească că de 
fapt ea nu e prietena lui Bob, sunt doar amici, că ea are un 
iubit-iubit de nouă sau zece ani, că la toamnă se vor 
căsători, că e greu aşa... unu’ departe de altu’, că la anu’ 
se vor muta în Timişoara, n0..., că acolo-i mai fain, îşi vor 
găsi mai uşor de lucru... Dar deratizatorii pulii i-o taie de 
la început: domnişoară doar nu ştim şi noi în ce relaţie 
sunteţi cu proprietarul, totuşi sunteţi în relaţii mai intime 
decât ceilalţi, nu?, când vine? Păi, pe la două, cred... Bine, 
o să venim atunci. Veniţi, dar Bob n-are de unde să vă 
plătească. Cum n-are? Noi ce-am lucrat degeaba? Vreti să 
vă bateţi joc de noi, să ne fraierii, las” că nu rămâne aşa... 

Am ieşit din casă, am traversat prima oară atent 
strada, deşi înainte credeam că şi dacă mă voi arunca în 
faţa maşinii se va întâmpla ceva ca să rămân în viaţă. Dar 


luciditatea se plăteşte. Drogat aş fi mers căzând pe şosea 
şi nu s-ar fi întâmplat nimic. Realitatea halu se pare că e 
mai puternică decât realitatea-realitate, cum ar zice Greta. 
Dumnezeu mai ţine la tine, a fost concluzia lui Bob când i- 
am zis de saltul meu de la trecerea de pietoni. Cum ţine bă 
dacă mă trânteşte pe asfalt?! Atunci e un avertisment! 

Trec pe la Bosu, îmi povesteşte despre călătoria lui în 
Amsterdam. Îţi dai seama, la intrările în baruri, în ghivece 
creştea cânepă. Din aia, frumoasă, peste un metru! Îmi 
venea s-o rup şi s-o bag în buzunar! Prostituate în vitrină, 
biciclete ale nimănui, iarbă câtă vrei, baruri în care intri şi 
nu vezi nici unul neameţit, toţi rupţi, da’ varză, pizdeţ! 
Bosu e genu' de om foarte serios, cu probleme de cultură, 
dar din când în când se zaibeşte de cultură, prea multă 
strică. 

Mă întorc, nu găsesc nici un anunţ pentru deratizare. 
Bob e acasă. Bine că n-ai dat bani, că nu-i mai vedeai. Am 
fost la administratoare, a zis că nici vorbă de deratizare, a 
zis că-s escroci, să nu le permitem să intre. Greta 
povesteşte varianta ei a întâmplării. Zice că Dzylan a ieşit 
semigoală, doar cu sutien, d-aia s-au întors cretinii. Apoi 
mă vede pe mine şi: mă rog, în halat era, da' din ăla 
transparent, se cam vedeau toate. 

Aşa trece zi după zi, cu o stupiditate peste alta. Bob îşi 
face zilnic programări pentru a doua zi, zilnic un căcat e 
precedat şi urmat de altele. Zilnic se aplaudă, se dau 
medalii, se moare, se pişă, se aruncă flori, se dă cu banul, 
pe bune, viaţa e ca o manea. Patru sticle de vodcă, lacrimi 


şi căcat. Asta ai vrut? Asta vrei? 
76. În spatele scenei 


Stăm cu Tataie în spatele scenei. Tataie trebuie să 
cânte în deschidere la Zdob şi Zdub. Cu cât se apropie 
timpul de asta, el se uită tot mai agitat prin părţi, 
zdrăngăneşte la chitară, se enervează, se opreşte, caută 
prin buzunare, scoate nişte bani. Yo, hai să luăm o vodcă, 
ce pula mea, să fim oameni! 


Aduc o vodcă, bem direct din sticlă. Tataie începe să 
râdă: o, asta zic şi eu, altă treabă. Scoate un joint şi-l 
aprinde. Asta ca să punem punct. Sau puncte-puncte, cum 
vrei tu. Fumăm jointul. Întunericul, lumina galbenă se 
transformă în albastră, în verde, în roşu aprins. Cortina se 
aprinde, scaunul lui Tataie se deplasează rapid cu tot cu el 
în centrul scenei. Doamnelor şi domnilor - Tataie! 

Tataie se ridică uşor de pe scaunul lui, ridică o mână 
spre public, în momentul ăsta amfiteatrul începe să se 
rotească, toţi aplaudă, Tataie se aşază, e ameţit: spasiba 
paţani! 

Urechile-mi vuiesc, totul se roteşte, sunt atâtea culori. 
Tataie tuşeşte în microfon şi apoi începe să cânte aşa ca şi 
cum în fiecare clipă putea rămâne fără coarde vocale. Are 
o sticlă de vodcă lângă scaunul lui, între piese mai bea 
câte-un gât şi vorbeşte cu publicul. Nu ştiu cum rezistă. Eu 
sunt varză, nu înţeleg nimic, încerc să mă concentrez 


asupra lui, dar nimic, doar culori ce se fugăresc una pe 
alta, pleoapele obosite ce cad peste ochi, dar spectacolul 
nu se termină nici măcar atunci, nu doamnelor, 
domnişoarelor şi domnilor, show-ul continuă! 

Cu ochii închişi e şi mai periculos, poţi cădea, pentru 
totdeauna. 

Deschid ochii. Tataie zbiară, urlă de trebuie să mă ţin 
strâns de scaun ca să nu cad. Sunetele pe care le emite mă 
fascinează, dar şi cu efect întârziat mă lovesc, îmi piaptănă 
creierul. 

Spectatorii se rotesc, aplaudă. În câte-un moment le 
văd feţele foarte clar, le văd ochii, mă cufund în întunericul 
ochilor lor, apoi toţi se acoperă de ceaţă, totul devine 
lichid, devin doar un nimic mişcător care te sufocă. 


Nu înţeleg cum Tataie poate respira lângă ei, mă ridic 
şi mă car la baie. Borăsc. 

Acum toţi stau la locurile lor. Ascultă liniştiţi, dar 
mişcaţi de chitara şi vocea lui Tataie. Îl văd şi pe Roma 
lagupov întins pe un scaun, cu ochii închişi. 

Închid şi eu ochii. Cântecul lui Tataie mă duce 
departe. Mi-e cald, mi-e frică, mi-e bine, mi-e frig, nu mai 
ştiu nimic, nu mai ştiu nici cine sunt, de unde vin şi unde 
mă duc. Mă fut! Totul mă înconjoară, totul e nimic, nimic 
nu mă sperie, nimic sunt şi eu, nimic e peste tot, blea! 

Deschid ochii: Tataie mai bea un gât de vodcă, se uită 
la sticlă: doamnelor, domnişoarelor şi domnilor - ultima 
piesă! Nu ştiu cum o să mă ridic de pe scaun. Poate Tataie 


o să mă ajute. Peste tot e ceaţă, ce pula mea, zici că 
suntem în Londra sau în Amsterdam! Huinea blea! Pe timp 
îl facem noi şi bla-bla. Ai înţeles povestea mea. 

Cad, cad cu tot cu scaun, simt cum mă scufund, cum 
toţi stau în jurul meu şi mă aplaudă, comentează, îmi 
şoptesc ceva, ţipă, mă sperie, mă liniştesc, mă omoară, îmi 
vorbesc, eu cad, mă ţin de scaun, borăsc. 

La un moment dat dintre toţi văd faţa lui Tataie: Yo, 
Yo! Ridică-te, hai să te speli pe faţă, uite, ţi-am adus un 
energiaizăr, o să-ţi revii, ce-i cu tine? 


Doamnelor, domnişoarelor şi domnilor: Zdob şi Zdub! 
77. Ninsoarea cu cocaină 


Ziua e continuă. Ninge pentru totdeauna. Oamenii 
stau în blocuri, fiecare în camera-sicriu a sa, stau pe la 
ferestre, prin paturi, unul în altul, pe tavan, pe pereţi, pe 
uşi, între uşi, se ascund, e sicriul cu care încearcă să se 
obişnuiască şi nu pot, vorbesc în dodii, aiuresc tot timpul, 
pentru a uita, pentru a nu gândi la cuvântul ce ţipă în 
mintea lor, la cuvântul ce îi sfâşie, îi îngroapă. MOR. 


La început Dumnezeu a făcut cerurile şi pământul. 
Pământul era pustiu şi gol; peste faţa adâncului de 


ape era întunerec, şi Duhul lui Dumnezeu se mişca pe 
deasupra apelor. 


Dumnezeu a zis: „Să fie lumină!” Şi a fost lumină. 


Dumnezeu a văzut că lumina era bună; şi Dumnezeu a 
despărţit lumina de întunerec. 

Dumnezeu a numit lumina zi, iar întunerecul l-a numit 
noapte. Astfel, a fost o seară, şi apoi a fost o dimineaţă: 
acesta a fost fumul întâi. 


Dumnezeu a zis: „Să fie o întindere între ape, şi ea să 
despartă apele de ape.” 

Şi Dumnezeu a făcut întinderea, şi ea a despărţit 
apele cari sânt dedesuptul întinderii de apele cari sânt 
deasupra întinderii. Şi aşa a fost. 

Dumnezeu a numit întinderea cer. Astfel, a fost o 
seară, şi apoi a fost o dimineaţă: acesta a fost fumul al 
doilea. 


Dumnezeu a zis: „Să se strângă la un loc apele cari 
sânt dedesuptul cerului, şi să se arate uscatul!” Şi aşa a 
fost. 

Dumnezeu a numit uscatul pământ, iar grămada de 
ape a numit-o mări. Dumnezeu a văzut că lucrul acesta era 
bun. 

Apoi Dumnezeu a zis: „Să dea pământul verdeață, 
iarbă cu sămânță, pomi roditori, cari să facă rod după soiul 
lor şi cari să aibă în ei sămânţa lor pe pământ”. Şi aşa a 
fost. 


Pământul a dat verdeață, iarbă cu sămânță după soiul 
ei, şi pomi cari îşi au sămânţa în ei, după soiul lor. 
Dumnezeu a văzut că lucrul acesta era bun. 


Astfel, a fost o seară, şi apoi a fost o dimineaţă: acesta 
a fost fumul al treilea. 

Dumnezeu a zis: „Să fie nişte luminători în întinderea 
cerului, ca să despartă ziua de noapte; ei să fie nişte 
semne cari să arate vremile, zilele şi anii; şi să slujească de 
luminători, şi anume: luminătorul cel mai mare ca să 
stăpânească ziua, şi luminătorul cel mai mic ca să 
stăpânească noaptea; a făcut şi stelele. 

Dumnezeu i-a aşezat în întinderea cerului, ca să 
lumineze pământul, să stăpânească ziua şi noaptea, şi să 
despartă lumina de întunerec. Dumnezeu a văzut că lucrul 
acesta era bun. 


Astfel, a fost o seară, şi apoi a fost o dimineaţă: acesta 
a fost fumul al patrulea. 

Dumnezeu a zis: „Să mişune apele de vieţuitoare, şi să 
sboare păsări deasupra pământului pe întinderea cerului.” 

Dumnezeu a făcut peştii cei mari şi toate vieţuitoarele 
cari se mişcă şi de cari mişună apele, după soiurile lor; a 
făcut şi orice pasăre înaripată după soiul ei. Dumnezeu a 
văzut că erau bune. 

Dumnezeu le-a binecuvântat, şi a zis; „Creşteţi, 
înmulţiţi-vă, şi umpleţi apele mărilor; să se înmulțească şi 
păsările pe pământ”. 


Astfel, a fost o seară, şi apoi a fost o dimineaţă: acesta 
a fost fumul al cincilea. 

Dumnezeu a zis: „Să dea pământul vieţuitoare după 
soiul lor, vite, târâtoare şi fiare pământeşti, după soiul lor”. 
Şi aşa a fost. 


Dumnezeu a făcut fiarele pământului după soiul lor, 
vitele după soiul lor şi toate târâtoarele pământului după 
soiul lor. Dumnezeu a văzut că erau bune. 

Apoi Dumnezeu a zis: „Să facem om după chipul 
Nostru, după asemănarea Noastră; el să stăpânească peste 
peştii mării, peste păsările cerului, peste vite, peste tot 
pământul şi peste toate târâtoarele cari se mişcă pe 
pământ.” 

Dumnezeu a făcut pe om după chipul Său, l-a făcut 
după chipul lui Dumnezeu; parte bărbătească şi parte 
femeiască i-a făcut. 

Dumnezeu i-a binecuvântat, şi Dumnezeu le-a zis: 
„Creşteţi şi înmulţiţi-vă, umpleţi pământul, şi supuneţi-l; şi 
stăpâniţi peste peştii mării, peste păsările cerului, şi peste 
orice vieţuitoare care se mişcă pe pământ.” 

Şi Dumnezeu a zis: „lată că v'am dat orice iarbă care 
face sămânță şi care este pe faţa întregului pământ, şi 
orice pom, care are în el rod cu sămânță: aceasta să fie 
hrana voastră.” 

lar tuturor fiarelor pământului, tuturor păsărilor 
cerului, şi tuturor vietăţilor cari se mişcă pe pământ, cari 


au în ele o suflare de viaţă, le-am dat ca hrană toată iarba 
verde”. Şi aşa a fost. 

Dumnezeu S'a uitat la tot ce făcuse; şi iată că erau 
foarte bune. Astfel, a fost o seară, şi apoi a fost o 
dimineaţă: acesta a fost fumul al şaselea. 


Astfel au fost sfârşite cerurile şi pământul, şi toată 
oştirea lor. 

În ziua a şaptea Dumnezeu Şi-a sfârşit lucrarea, pe 
care o făcuse; şi în ziua a şaptea S'a odihnit de toată 
lucrarea Lui, pe care o zidise şi o făcuse. 

Dumnezeu a binecuvântat ziua a şaptea şi a sfinţit-o 
cu un fum, pentrucă în ziua aceasta S'a odihnit de toată 
lucrarea Lui, pe care o zidise şi o făcuse. 

Oamenii se ascund în apartamentele lor sicrie, se 
mişcă, încearcă să se dezmorţească, se fut, se bat, plâng, 
ţipă, râd, îşi smulg părul din cap, se sparg în figuri. Iar 
timpul trece. Fiecare secundă îi apropie de moarte. Da, 
băi, tu te fuţi, da’ doamna te aşteaptă, se apropie cu paşi 
îngrozitori de repezi de tine. Tu dai drumu' exact în acelaşi 
moment cu ea, ea dă drumu” pe tine, în tine. Te moleşeşti, 
ţi se face somn şi lene. 

Oamenii îşi bagă prin camere icoane cu Dumnezeu, 
încep să se obişnuiască, să se mintă cu imagini desenate 
de cine ştie cine după chipul unchilor lor şi ale profesorilor 
lor. 

După ce fac căcaturi mari oamenii fug speriaţi în 
biserici, acolo, de pe pereţii sicriului mare îi privesc pe 


sfinţii ramoliţi şi pe dracii desenaţi după chipurile 
monahilor, arhiepiscopilor şi mitropoliţilor care nu s-au 
tinut de cuvânt şi nu au plătit pictorii la timp. 

Până la urmă oamenii ajung în pământ, în sicrie 
adevărate. Sicriele sunt roase de guzgani, care trec rapid 
la lucru: mănâncă stârvurile mucegăite, pline de viermi şi 
căcat. 


Iar în acest timp: 

Dumnezeu îşi încarcă pipa cu iarbă şi trage. Tuşeşte, 
râde, îl sperie pe Sfântu' Petru. Petica, nu fi pidar, hai să 
ne pricalim, Petica, iarba-i bună, bazariu, blea, suco-i 
budu, nu pizdesc! Ei, iar vrei să mă gruzeşti, Doamne, iar 
vrei să-mi bagi filme cu gruzeală, te ştiu eu. 


Dar nu rezistă şi vine. Nu-i bună, Petica? E bună! Ce 
ţi-am zis?! Pizdeţ ce mă daganeşte! 

Isus se apropie de ei, se întinde pe jos, printre nori, 
scoate o seringă, îşi bagă în venele de la mâini şi de la 
picioare. Trage bă mai bine un fum. Lasă-mă tati, ce mă 
fuţi, doar eu nu te gruzesc, lasă-mă tati şi tu pe mine în 
pace, iar vrei să mă baţi în cuie, să-mi ţii o predică 
moralizatoare? Lasă, tati, că ăştia fac acuma efecte 
speciale şi mai pizdoase! 

Şi cade pe spate. Pe mâini şi pe picioare îi curge 
sânge. Dumnezeu e enervat, îl fugăreşte pe Sfântu' Petru 
şi-i dă şuturi în cur. Ţi-am zis să ascunzi seringile, boule! 
Le-am ascuns! Atunci de unde le are? E o minune, 


Doamne! Hai nu mă mai fute tu pe mine muistule cu 
minunile tale că te fut io, m-ai înţeles, băi? 


Ninge. Totul e acoperit cu fulgi de cocaină. Ninge de 
la pământ la cer. 

Isus ascultă la cască şi zbiară: i 'm sorry mama!... Zici 
că a fost Duhul Sfânt, da? Taci boule, îi zice Fecioara 
Maria, taci odată, că te dau în judecată! 

Creierul lui Dumnezeu e găurit. El prizează ninsoarea 
ce se ridică din pământ spre ceruri. Din partea cealaltă toţi 
prizează ninsoarea apoi îşi fac procese de conştiinţă şi nu 
numai. 

Gata, gata... zice Dumnezeu. A fost bună. 

Dumnezeu se întinde pe jos şi îşi încordează creierul 
plin de găuri: aşa, zice, la început... a fost... 


78. Durere & dragoste 


Curva dracului! Iar ai fost la futut? Cu cine ţi-ai mai 
pus-o? Cui i-ai mai supt pula, zi, curvă jegoasă ce eşti?! Mi- 
e scârbă de tine, du-te-n pizda mă-ti şi ia muie, freacă-te cu 
cine vrei, numai cară-te de lângă mine, că eu oricum nu fut 
mortăciuni! 

Taci, imbecilule, trezeşti copilul, aude ce frumos 
vorbeşte bou' de tat-so! Alcoolicul naibii, iar te-ai făcut ca 
porcu’? Du-te şi te culcă, zdohnitură împuţită, lasă lumea 
în pace, ce zbieri? Beţivan nebun, pidarazule! 

Şi se începea maratonul dragostei. Tatăl fugărind-o 


prin casă pe maică-mea. De fapt la început taică-meu 
arunca farfurii, cuțite, căni, cratiţe, tintea foarte bine, doar 
că şi maică-mea avea o reacţie super, mai ceva ca Van 
Damme ajutat de efecte speciale! Capul în dreapta, în 
stânga, un salt pe masă, la pământ! Şi în jur doar ţăndări 
de la obiectele sacrificate pentru o treabă măreaţă. Cu cât 
tăticul arunca mai multe obiecte şi nu o nimerea, cu cât o 
vedea pe maică-mea sărind prin părţi şi înjurându-l cu atât 
se enerva mai tare. Fierbea. Ca în final să explodeze. 
Huinea prăbuşirea WIC-ului faţă de exploziile lui. O lua 
direct înainte, peste mese, scaune, tot ce era în faţă, în 
drumul său spre dragoste. 

Dragostea, adică mama mea, îl întâlnea şi ea eroic: 
uneori cu un scaun ridicat în aer, alteori cu o tigaie sau 
mătură. Şi atunci scântei! Pac! Pac! Pac! Urlete, trăsneli. 
Până la urmă îşi umflau unul altuia botul, noroc că erau 
ambii graşi şi nu prea se cunoşteau vânătăile. Uneori îi mai 
făcea şi mama câte-un knock-out, dar tata era rezistent, se 
ridica şi continua lupta grea, dar dreaptă. 

Când, în sfârşit, o ajungea pe mama, tăticul îi dădea 
vreo doi pumni şi câteva picioare. Şi gata. Dup-aia se 
gândea ce a făcut. Fiule!, ţipa el, adu bă nişte apă cu zahăr 
că lu’ mă-ta nu-ş' ce i s-o făcut rău. Mama îşi revenea până 
la urmă. Concertul continua. Live de la aproximativ ora 1 
a.m. când erau ambii criţă până pe la 12. Eu întotdeauna îi 
admiram pentru asta, vai ce formaţie mişto ar fi putut face 
împreună. Glasul răguşit, ca din poloboc al lui taică-meu, 
cu glasul de geamuri sparte al lui maică-mea. Nu am auzit 


pe altcineva vorbind, practic scuipând, nu cuvinte, fraze 
întregi, cu atâta ură. Eminem e copilaş faţă de ei. 

Când îşi revenea, mama băga nişte pastiluţe. Eu 
credeam atunci că sunt vitamine. Altfel nu-mi imaginam de 
ce să ia cineva pastile. Mie îmi plăceau vitaminele. Erau în 
nişte borcănaşe de sticlă întunecată, maro. În el multe 
biluţe, în general galbene. Uneori îmi plăcea să mă îndop 
cu ele. Erau şi mai mari şi mai mici, mai acre sau mai 
dulci. Aveau în general un strat galben, dulce, după care 
urma unul acru. Le tineam în gură până se topea stratul 
dulce, apoi le înghiţeam sau scuipam acreala ce urma. 

Tata în general nu mă prea pedepsea niciodată. Adică 
tot ce făceam i se părea prea nesemnificativ pentru ami da 
o pizdeală. De exemplu, când profii îi spuneau că nu-ş' ce 
am mai făcut, că am aruncat cu scaune, că am lovit o 
colegă cu capul de bancă, apoi i-am tras şi un şut, că la 
educaţie fizică i-am dat un picior în cap unuia care tocmai 
îmi luase mingea de basket, că i-am zis unui prof mai du-te 
bă şi-n pula mea cu căcatul tău de materie, că scriu toate 
băncile... Tata le zicea simplu: du-te bă-n pizda mă-tii, vrei 
să te arunc pe geam? Ce vrei să-ţi fac dacă eşti o vacă? 
Uneori se nimerea să fiu şi eu pe alături, mă futeam de râs, 
apoi o tăiam, să nu nimeresc sub o rafală de înjurături 
atomice d-ale lui taică-meu. 

Totuşi, am luat câteva pălmuţe în bot de la el. Când 
prima oară am ieşit învins dintr-o bătălie, taică-meu mi-a 
tras una, aşa uşurel, apoi l-a prins pe ăla, i-a tras şi lui una 
şi ne-a pus încă o dată să ne batem. De fapt să-l bat, că nu 


aveam de ales. L-am făcut varză pe ăla, deşi era mai mare. 
Nu vroiam să-l mai supăr pe tata. Am mai luat una-n bot, 
când odată l-am supărat că am zis că ce se uită la un film 
de căcat. Lui îi plăcea filmul tare, s-a simţit jignit, n-a avut 
de ales, mi-a futut una şi m-a pus cu forţa să mă uit la film. 

Mama în schimb când se enerva îmi dădea câte-o 
pizdeală, unde dă mama creşte!, de-mi săreau ochii în 
părţi. Motivele erau cele mai stupide: că unde-i aia?, că de 
ce mi-am pierdut maşinica, unde ţi-e cravata pionerească? 
şi din astea. 

Când era enervată rău, mama repede bea câte vreo 
trei pastile dintr-un borcănaş asemănător cu alea în care 
erau vitamine. Eu o tot întrebam ce fel de vitamine-s alea, 
ea că nu, nu-s vitamine, dragu' mamei, nu-s bune, îs 
amare. De ce le bei atunci? Sunt bolnavă, d-aia. 

Eu n-o prea credeam, aşa că le-am încercat. Am luat 
patru de-odată. Într-adevăr erau amare, aveau gust foarte 
naşpa. După vreo cinşpe minute am ametit, am început să 
borăsc, apoi m-am întins într-un pat şi am început să mă 
scarpin şi să râd ca tâmpitul. Apoi n-am putut să mai ţin 
pleoapele deschise şi m-am trezit într-un thriller, având 
multe pistoale la brâu, săbii la spate. Până dimineaţă am 
ucis pe toată lumea. Îi împuşcam în cap, le scoteam cu 
sabia maţele şi-i puneam să le mănânce, le băgam grenade 
în gură şi le spuneam să le spargă cu dinţii. M-am distrat 
mişto. 

Dimineața m-am trezit fericit. Mama se plimba prin 
bucătărie cântând: Eeeeemiiinescuuuuuu! M-am dus să-mi 


iau o tabletă de cap, că eram ameţit şi am văzut că 
borcănelul maro era gol. Mama a început să-şi ascundă 
borcănelul, probabil a crezut că taică-meu s-a prins şi îi 
fură pastiluţele. Peste o săptămână am uitat şi eu de 
pastile, am văzut un film chinez, cred, cum unu' sărea 
peste copaci, aşa că am început antrenamentele cu 
prietenii. 


79. Artificii, scratchuri, tanţuri 


Toată lumea se bucură. La televizor, la radio, peste tot 
se aude doar la mulţi ani şi faze din astea. Fericirea ne 
înconjoară. Fiecare îşi face bilanţul său: ce am realizat 
până acum, ce program avem pe viitor. Unii îşi fac 
bilanţurile la televizor. Uite-l pe Iliescu cu rânjetul său 
întins, uite-l pe Năstase clefăind, uite-l pe Putin 
accentuând fiecare cuvânt, neştiind ce parte a propoziției e 
mai importantă, uite-l pe Bush, uitându-se simbolic la 
tavan, că poate-poate va apărea vreun semn de la 
Dumnezeu. Doar că Dumnezeu preferă să nu-şi facă 
bilanţul la TV. Nu ştiu de ce. Poate de frică de Saddam 
Hussein, care şi el vorbeşte poporului său acum. Cei care 
au televizor îl pot vedea. 

Fericirea explodează. Te întrebasem ieri dacă vrei să 
iau nişte petarde sau artificii, tu ai zis că nu trebuie, că şi-a 
luat toată lumea, noi o să ne uităm şi o să ne bucurăm. 

Funar, primarul nostru ultra, a aprins toate beculeţele 
tricolore. Se bucură omul, nu poţi să-l învinuieşti de lucru 


ăsta. Doar că e o bucurie stranie, ca şi cum ţi-ai vopsi 
mortul, să fie mai cool. 

Începe numărătoarea inversă. Oamenii râd, să pupă, 
se ţin de mâini, de ce apucă, se cuprind, aşteaptă şi 
numără şi ei în gând: 60, 59, 58... 

leşim la balcon, din toate părţile se văd artificii, 
explozii, petarde. Aerul are un miros de ars, de pârlit. E 
atâta lumină în jur. 39, 36, 37... 


Luminile artificiilor se ridică tot mai sus, în aceste 
momente viaţa e un show. 23, 22, 21... 


Blocul nostru pare tot mai departe de acele lumini ce 
tot urcă. Începe cu încetul să se scufunde într-o groapă, 
împreună cu noi, nu-i bai, show-ul continuă, ne uităm la 
cerul întunecat ce se acoperă cu miliarde de lumini. Noi 
țipăm la mulţi ani, mulţi ani trăiască şi chestii din-astea, în 
timp ce ne scufundăm: 10, 9, 8... 

Se scufundă Belgradul, se scufundă Sarajevo, toţi se 
bucură, lansează mai departe artificii. Se scufundă 
Palestina, Israelul, Doamne, atâtea lumini... 

Se scufundă Groznâi, sub tirurile tancurilor, tunurilor, 
avioanelor. Ţipetele de bucurie se aud ridicându-se la cer. 

Se scufundă Georgia, Armenia,  Daghestanul, 
Transnistria... Oricum, URSS-ul s-a scufundat demult... 
Câte artificii au fost lansate până acum! Pentru pace! 


Urmează China, India... 


Se scufundă ca un şir de cărămizi blocurile din 
Moscova. Chiar în acelaşi moment Putin ciocneşte paharul 
său de şampanie. 

Se scufundă WIC-ul. Toți aplaudă. Vai ce efecte 
speciale, ce senzaţii tari. Lumea plânge şi râde de atâtea 
emoţii. 


Se scufundă Afganistanul, nisipul se scurge într-o 
gaură imensă, în urmă rămâne doar praf, şi artificii... 


Se scufundă America, buf!... 4..., se scufundă 
Pakistanul, buf!...3..., se scufundă Rusia, buf!... 2..., se 
scufundă şi UE, buf!... 1... 


Doamne ce dea bucurie, ce artificii! 

Din Groapă artificiile se tot îndepărtează pe cerul 
întunecat. La un moment dat nu îmi mai dau seama care 
sunt artificii şi care stele. 

Se aude o muzică foarte tare, totuşi îndepărtată. E DJ 
Good & MC Jesus. Toată lumea mâinile sus! 


80. La o parte 


Facultatea mi-a distrus viaţa. A încercat să-mi 
niveleze creierul, să mă facă o nulitate. A încercat să mă 
facă şoarece de bibliotecă, un futut. Facultatea e doar un 
instrument de tortură al statului. Dacă o lăsam dracului, 


toţi proştii aveau să-mi reproşeze: bă acela n-a fost în stare 
să termine o facultate. Facultate, adunătură de oameni 
futuţi. Când cineva termină facultatea e şi el terminat. 
Facultatea de litere - facultate de şobolani, facultate de 
pizde proaste. O pepinieră de curve, labagii şi băloşi. O 
facultate de babe sclerozate. 

Profesorii sunt nişte fiinţe fără gen, ca şi tovarăşa 
profesoară care vrea să-i zici profesor, nu profesoară, nu 
m-ar mira deloc dacă ar avea păr pe ţâţe, cred că are, pe 
vremuri scria omagii lui Ceauşescu, acum ţine discursuri 
patriotice, ce vreţi să faceţi voi pentru ţară dacă nu ştiţi 
lucrurile elementare?, bla-bla. Un discurs care pune 
accentul pe fantome, pe poporul ăsta superior, auzi ce 
neonitscheanism comunist!, iar indivizii în parte sunt nişte 
căcaţi, ola, blea! Nu suportă să-i zici nici la revedere: ce io- 
s mă-ta, să-mi zici la revedere? Voi ce veniţi drogati la 
examene? Se duce ţara de râpă din cauza voastră! Ce v-aţi 
adunat aici ca nişte păduchi? 

Profesorii suferă de prea multă substanţă cenuşie. Ştii 
ce fel de substanţă cenuşie? Căcat! Când trec pe lângă tine 
pute a căcat, când respiră pute a căcat, cursurile lor sunt 
căcat preistoric, în maţele lor e acelaşi lucru ca şi în 
capetele lor tâmpite - căcat. Uite un răspuns potrivit la o 
întrebare: ce mai faci acum? A, căcat, sunt student. Asta 
înseamnă să fii student în România, căcat. 


Mi-am futut psihicul în facultatea asta, mi-am 
dezvoltat personalitatea multiplă - vrei să treci examenul? 


- fă-te bou, dă din cap când domnul profesor se bâlbâie, 
ascultă toţi căcaţii, permite oricărui deşeu comunist să-ţi 
ţină lecţii patriotice. Vrei să ai diplomă - rezistă, suportă 
totul. În loc să-i fuţi o directă, rabdă toate căcaturile, căci 
de asta depinde dacă o să ai diplomă sau nu, nu? Şi dup- 
aia ce ajungi? Prof de limbă la ţară! Sau dacă dai limbi la 
cur profesorilor cu difterie - ai şansa să ajungi asistent, 
voila loto 6 din 49! Adevăratul loto e la unele examene de 
la litere. 

Scrie, scrie cu scârbă la examene, în timp ce vreo 
curvă ratată a gării, vreo asistentă a vreunui prof căruia nu 
i se mai scoală, de-aia şi-a luat asistentă, ca să-i sugă pula 
flască, se opreşte în spatele tău şi se beleşte ce scrii. Scrie, 
frate, în timp ce un subnutrit cu burtă de vacă umflată o 
face pe ironistul pulii, pe curva cu pulă-n gură. 

Cum râd ca să nu mă enervez mai tare, cum trec pe 
lângă vreun deşeu din ăsta şi de-abia mă abţin să nu-i fut 
una, cum încerci să-ţi iei cursuri care ţi se potrivesc: 14 
din 16 pe semestru! Şi fiecare imbecil crede că în 
semestrul ăsta ai de învăţat numai la el. Învăţământul în. 
ro e un căcat mare, de sus până jos. Un sistem de căcat cu 
oameni de căcat. 

Şi pizdele de studente de la litere. Ochelariste 
proaste, viitorul lor e să chiorască şi să viseze pule. Să o 
sugă şi atunci când nu găsesc nimic, nici un kamikadze, să 
sugă castraveți, porumb, perii de curăţat buda, cactuşi, să- 
şi cumpere câini şi să le-o sugă. 

lar studenţii... Genul masculin... Ăia în anu’ patru 


încep să aibă şi ei menstruaţie în timp ce bagă Heidegger 
şi Aristotel pe budă, în timp ce scriu anunţuri pe pereţi: 
tânăr, inteligent, caut partener. Sug pula gratis. În timpul 
în care nu sug pula - emană atâta inteligenţă, că zici că ai 
căzut într-o budă înfundată. 

Asta e facultatea, asta e facultatea de litere. Dacă 
găseşti şi vreun profesor normal, aia e o excepţie, dar stai 
liniştit, e cam imposibil să nu se tâmpească şi el, doar au 
săptămânal consilii, tot felu' de întâlniri comuniste. Într-o 
zi am să intru cu o bâtă cu formă de pulă în litere. Şi-am să 
le dau în cap aşa la rând: buf! Bună ziua dom’ profesor! 
Buf! Bună ziua doamnă profesoară! Buf! Bună ziua, 
doamnă secretară! Numai să nu prindă cineva bâta-n gură. 
Din reflex. 

Nu mai vreau să mimez comportamentul pentru ei 
normal, vreau să fiu acelaşi şi atunci când intru în litere. 
Cine m-a cunoscut într-o stare firească - nu mă va 
recunoaşte la facultate. Încep să nu mai pot răbda nici o 
glumiţă proastă, la următoarele examene vreun profesor o 
va lua în muie, am să le fac o surpriză. Să se ducă toţi în 
pizda mamei lor cu tot cu bocanci, cu toate complexele lor, 
cu toată superinteligenţa futută în cur constipat. Na, 
cultură. Nahui. 

Dacă ura mea şi-ar face efectul, probabil că ăia la care 
m-aş uita s-ar evapora, le-ar pica pe loc dinţii şi părul, s-ar 
transforma în căcat sau în șoareci. 

Profesorii mei adevăraţi sunt Paraziţii, Eminem, 
Marilyn Manson, Sepultura, Henry Miller, Boris 


Grebenşikov, Zoopark, Vâsoţki, Harms, Dumnezeu, Curt 
Kobain, Andrei Gheorghe, Basquiat, Van Gogh, Maradona, 
sir Ferguson când îi dă cu papucul în cap lui Beckham. 
Sunt prietenii mei. 


81. Peşte prăjit 


Picioarele, mâinile, toate îmi sunt amorţite. Nesomnul 
e cel mai mare drog. Mă plimb cu ţigara în bot dintr-o 
cameră în alta. Nici nu mai ştiu ce fac. Stau în picioare 
doar din inerție. Totul mă enervează, atunci când îmi stă în 
cale. Nesomnul este o supradoză. 

Vii şi tu. Vreau să mă culc. Îmi zici să stau un pic cu 
tine, că pleci. Mai iau o ţigară, o cafea. Mă enervezi că 
vorbeşti aiurea. Îmi trece, nu mă mai enervezi. 


Mă întind în pat. Vii lângă mine. E bine. E pace, 
linişte. 


Spui că viaţa e un căcat, că nu mai găseşti motive 
pentru viaţă, că eşti într-o cădere liberă nervoasă. Eu 
încep să vorbesc aiurea, ştiu că numai asta te va amuza, 
numai asta te va face să râzi din nou, să adormi şi să te 
trezeşti bucuroasă. Am toate motivele să te iubesc. Să 
încerc să-ţi aduc liniştea iarăşi. 

Îţi tot vorbesc, îţi ştergi ochii şi râzi. E atât de bine. 
Simt cum sângele se mişcă greoi prin mine. Creierul s-a 
blocat. 


Mă trezesc. Vreau să-ţi spun ceva. E noapte, nu eşti 
lângă mine. Ai plecat. Mă simt foarte singur. Vroiam să-ţi 
spun ceva aiurea, să râdem şi să ne simţim bine. Dare 
noapte, sunt singur. 

Încă mă dor ochii de la nesomn şi epuizare fizică. Aşa 
că urmează o ţigară, un ibric de cafea. În vreo săptămână 
jumate am băut un kil de cafea. Metodă împotriva 
somnului, împotriva simţurilor. 

Mi-e dor de tine. La TV e Instinct sau aşa ceva, cu 
Anthony Hopkins, e fain. Distractiv, cum ar zice Bob. Din 
camera vecină se aude: Pisică, da' de ce bum trum tra la 
la... Taci bă boule, şoarece, nu mă enerva că-ţi trag una 
peste bot! Peste tot e dragoste. Ce abjectă e dragostea. 
Când vezi iubiţeii dintr-o parte ţi se face greață. 


Hopkins e în rolul unui adoptat în familia maimutelor. 
Despre dragostea, liniştea şi libertatea maimuţelor. 
Oamenii sunt personaje negative în film, aşa ca şi în 
realitate. Oamenii nu sunt decât nişte maimuțe proaste. 
Nişte descreieraţi cretini. Sunt într-o stare în care mă las 
uşor sensibilizat de filmul ăsta. Hopkins mă ajută de 
minune. 

Îţi dau câteva bipuri, să văd dacă ai ajuns bine, să te 
întreb dacă te uiţi la film. Sunt sigur că şi ţie ţi-ar plăcea 
de Hopkins şi de maimuțe. Dar nu mă suni, aşa vă vin la 
computer să vorbesc singur cu tine. Vei încerca şi tu să-mi 
răspunzi, din păcate prea devreme, când vom fi departe 
unul de altul. Vorbele mele te vor face să mă simţi 


aproape, recunosc că nu e acelaşi lucru ca şi cum chiar 
dacă aş fi în realitate aproape, dar asta e. Lucrul ăsta mă 
ucide încet, de pe acum, fiecare zi care trece mă apasă, mă 
irită, îmi place să-ţi vorbesc aici când dormi, atunci tu îmi 
aduci liniştea, încep şi eu să hohotesc când râzi prin somn. 
Atunci îmi las căştile şi te privesc, vin lângă tine şi-ţi 
vorbesc, tu îmi răspunzi râzând. A doua zi nu-ţi vei aminti 
nimic. Mă vei întreba doar: iar am râs prin somn?, şi vei 
râde iarăşi. 

Mă suni. Mi-ai dat bipuri? Da. Ce faci? Acum m-am 
trezit şi am vrut să-ţi vorbesc, dar nu erai lângă mine. Te- 
ai uitat la film? La care? La ăla cu maimuțe şi cu Hopkins. 
Nu, am prăjit peşte. A fost fain? 


Ce fel de peşte? 
82. No, să fim serioşi acuma! 


Bob şi-a tot amânat plecarea acasă de sărbători de 
câteva ori. La început se gândea să plece cu vreo câteva 
săptămâni înainte de Crăciun, apoi câteva săptămâni s-au 
redus la câteva zile. Între timp tratativele mergeau. Că 
doar cine o să aibă grijă de şobolani dacă pleacă Bob? 

Greta urma să plece la Timişoara cu iubitul-iubitul, să 
serbeze într-o atmosferă romantică, aşa că Bob pe zi ce 
trecea devenea tot mai agitat, se tot scărpina gânditor la 
coaie, îşi mângâia burta, îşi da cu degetul arătător peste 
bolfoase, da cu mâna a lehamite în jos, privea pe geam şi: 


da-păi..., no... 

I-am zis că pot să le dau eu să crape jigodiilor, dar el, 
ştiind dragostea mea nemăsurată pentru târâturile lui 
puturoase, ezita să-mi acorde o astfel de şansă. Aşa că a 
vorbit cu tine. Bine ai zis tu. Apoi Bob: da, da’ să le dai de 
mâncare zilnic de câteva ori, am să scriu pe o foaie cât, 
când, cum, să le faci curat şi să goleşti borcanul de pişat al 
lui tati şi să i-l cureţi şi... Ce eşti prost, Bob?, i-ai zis, nu 
curăţ nici un borcan, le dau de mâncare şi gata. 


Atunci Bob, supărat nevoie mare, scărpinându-şi tot 
mai insistent coaiele şi plimbându-şi jigodiile dintr-o mână 
în alta într-un gest pe care i-ar fi plăcut lui Freud să-l 
analizeze a hotărât că mai stă, că va pleca abia după 
Crăciun... Să mai stea şi cu Greta, să mai aibă grijă de 
orătăniile lui puturoase. 

Oricum, cu vreo cinşpe şoareci, avea ce să facă. Că 
între timp o mai pusese o dată pe mami să se fută cu tati, 
apoi Greta, cu imaginaţia ei, l-a convins să o lase şi pe 
nepoata-fiică să se fută cu tati. Apartamentul se umplu de 
un miros de WC-u public de animale bolnave. Vorba lui 
Bob: da-păi..., no... 

În ziua marelui futai din camera lui Bob nu se auzea 
nimic. Şoarecii se futeau desigur în locul cel mai de cinste 
al camerei, în patul lui Bob. Bob şi cu Greta cu balele 
curgându-le pe barbă, concentrați, urmăreau ceremonialul. 
Cum tati-şi bagă pulica-n mami sau în fiica nepoată, apoi 
cum şi-o scoate, şi-o suge, le linge găurile apoi şi-o bagă 


iar. Toată ziua. 

Seara Bob era tare fericit. Hă-hă-hă, hă-hă-hă. Da-păi 
las”, să-şi trăiască viaţa! Ştii cât au făcut?!, zicea Bob cu 
vocea tremurându-i - toată ziua, în câteva ture! No!... Apoi 
s-a dus la non-stop să le ia banane, mere, salată şi ce mai 
vede p-acolo bun. Doar sunt obosiţi săracii!... Le trebe 
vitamine! 

Pe zi ce trecea putoarea creştea în apartamentul lui 
Bob. Să-i spui că pute de la hamsteri, cea mai mare jignire, 
direct în inima lui. Daaaaaaaa... put... No, să fim serioşi 
acuma! 

Ca totul să fie bine, Bob a vorbit cu Greta să-i zică lu’ 
mă-sa să vină zilnic cât va lipsi el şi ea şi să le dea de 
mâncare la şoareci şi să facă ordine, să le verse pişatul şi 
să le schimbe ziarele îmbibate cu excremente. Greta a zis 
că o să-i zică, no, de ce să nu-i zic, numai să vrea... 

Şi a urmat ca un topor în capul ameţit al lui Bob 
răspunsul mă-sii lu' Greta: băiatul ăsta ce-i bolnav, e 
tâmpit la cap? Crede că n-am ce face de sărbători? Doar 
să-i fac curat la jigodii? Spune-i că nu mă duc nicăieri, să 
se calmeze! 

Aşa că Bob şi-a mai amânat încă o dată plecarea. Şi-a 
mai făcut înc-o dată pe o foaie calculele avantajelor şi 
dezavantajelor hotărârii lui, a închis telefonul lui 
preistoric, ce seamănă cu o staţie de radio de-a gaborilor - 
ca să nu-l sune părinţii. Din punct de vedere economic 
ieşea cam naşpa. Dar din punct de vedere sentimental... 
Încă vreo câteva zile cu Greta, încercarea câtorva poziţii 


sexuale din cărţile lui de yoga, merită, no. Ş-apoi şoarecii... 
83. Registrul anal 


La un moment dat te trezeşti singur. Sentimentul ăla 
de tăcere absolută, de un fel de iluzie şi ratare. Prietenii îţi 
rămân prin oraşe diferite, prin săli de sport, prin baruri, 
locuri de muncă. Îţi dai seama că nimeni nu dă nici un ban 
pe tine, că părinţii te suportă dintr-o moralitate pe care-o 
acceptă tacit, sau că nu te mai suportă, cu fraţii e acelaşi 
lucru, dacă nu ţi-ar fi fraţi te-ar omori, în fine, se poate 
trece şi peste asta. Prieteni, practic, nu există. Cuiva îi 
place o calitate sau un defect de-al tău. Dacă vei pierde 
lucrul ăla - pierzi şi prietenul. 

Dacă te muţi dintr-un oraş în altul, ce să vorbeşti la 
telefon, ce să dai mailuri? Degeaba, vorba lui Fane. Odată 
şi odată ajungi la asta: toţi, şi tu printre ei, sunt nişte 
căcaţi, în nimeni nu poţi avea încredere, toţi ar fi bucuroşi 
să te fută, ai şi observat unele scăpări din partea 
prietenilor tăi, nu? 

Unuia nu-i place gagica ta, un motiv de ceartă, unuia 
nu-i plac hainele, unuia - că ai cercei, unuia - că nu asculţi 
aceeaşi muzică, unuia prea tare îi place gagica ta, unuia 
nu-i place de tine că tu ai walkman, iar el nu, unule 
invidios că ai boxeri, iar el are cap de bou. Toţi îţi bagă pe 
gât poveştile lor futute de rataţi sau de mari şmecheri, tu îi 
asculţi şi dai din cap, apoi zici: ia mai duceţi-vă cu toţii în 
pulă, na hui cu toţi, în pizda mamei voastre de imbecili! 


Îţi dai seama că doar îţi suporţi prietenii, îi suporţi să- 
ţi bage poveşti în cap, de te fac să ameţeşti, că nu însemni 
absolut nimic pentru ei, că s-ar pişa pe tine de-ar putea, că 
te urăsc - te-ar fute cu cea mai mare bucurie. Şi tu, pentru 
câţi ai putea să-ţi bagi mâna-n foc: pentru zece, şapte, 
cinci, trei, unu'? Eşti sigur că şi ei şi-ar băga mâna în foc 
pentru tine? Eu cred că nu. 

Ajungi odată să-ţi dai seama de asta şi gata, shit, fuck 
off! De-aia cei mai buni prieteni îţi ajung odată duşmani. Şi 
invers. Măcar cei pe care îi urăşti sunt relativ stabili, ai şi 
tu nişte repere, ştii în jurul cui te roteşti, ştii cui să-i dai cu 
bâta, la uşa cui să te caci. Singur m-am născut, singur am 
să mor. Doar cu ceva găuri în creier, cu nicotină în 
plămâni şi alcool în sânge. 

Totul se duce pe râpă. Toţi te iubesc, iar dovada iubirii 
lor e futaiul. Te fut la colţ de stradă, în discuţii cu alţi 
prieteni, te fut în visurile lor atunci când te visează, te fut 
când îţi scuipă în cafea înainte de-a ţi-o servi, te fut când 
se gândesc că ce mai vrea şi idiotul ăsta sau când pur şi 
simplu gândesc: ce idiot, te fut tot timpul, asta e 
devotamentul, asta e prietenia, asta e tot, totul e un futai. 
Depinde de tine doar ce futai îţi alegi. Cu cine te fuţi. 

Cu cât te maturizezi mai mult cu atât îţi dai seama că 
următoarea prietenie nu are rost fiindcă se va transforma 
repede în futai, că prietenia nu are rost, în general. Că 
prietenii sunt ca nişte târfe cărora le dai la muie cu 
prezervativ, le plăteşti şi ciao, amigos! 

Încă mai cred în prietenii, dar ăsta cred că e un defect 


de-al meu. Am prieteni, am potențiali prieteni, am 
cunoscuţi. Trecerea dintr-o categorie în alta se întâmplă 
rapid, flee-flee, rapido-rapido! 

Trebuie să-ţi suporţi singurătatea, trebuie să umpli 
plictiseala cu ceva, asta-i toată faza. Cu ce căcat, nu 
contează. Cu un joc la computer? Cu un ceai? Cu un futai 
la propriu sau la figurat? 

Cei mai proşti sunt intelectualii. Ei fug de plictiseală 
prin plictiseală. Ei se fut în cur spunânduc-ţi poezii, îşi dau 
muie unul altuia discutând despre Platon. 

Vorba lui Bob, care înainte de a face ceva îşi notează 
avantajele şi dezavantajele, cu ce vei rămâne? Nu vei 
rămâne cu nimic. Singur şi futut. Asta e definiţia omului. 
Obsesia lui e să-i distrugă pe toţi şi în acelaşi timp să aibă 
mai mulţi prieteni. 

Defectele îţi aduc prieteni. Da, băi, ai multe defecte - 
ai mulţi prieteni. Căci, omul, aparatul ăsta de făcut căcat e 
o adunătură de defecte. Unele defecte se mai numesc şi 
calităţi. Dar dacă nici existenţa lui Dumnezeu nu poate fi 
dovedită, cum vrei să-ţi fie dovedită prietenia? 


Portretul tău robot din ochii prietenilor tăi e 
asemănător cu al unui căcat. 

S-a mai dus o prietenie, căcat. Cu cât mai puţin 
cunoşti pe cineva, cu atât el îţi este un prieten mai mare. 
Ce eşti tu? Doar acel moment de depresie şi cedare 
nervoasă pe care trebuie să-l suporţi singur, acel moment 
când ţi-e greață să te uiţi în oglindă, când nu vrei să vezi 


pe nimeni, altfel o să-i scuipi şi ai să te trezeşti ca 
Maradona împuşcând ziarişti. 

Ştiu că există prietenie, există prieteni, e de fapt tot 
de ce ne agăţăm noi, dar mai există şi acel moment când 
rămâi singur, când toate îţi cad în piept, în cap şi tu nu 
poţi face nimic. Cât de greu va fi acel moment depinde 
doar de tine. Depinde de tine cât de des acel moment te 
vizitează şi dacă pleacă vreodată. Nu uita să arunci bomba 
din tine. 


84. Revelionul şoarecilor 


Aşa că Bob a hotărât să plece chiar înaintea 
revelionului. Găsise într-un gang nişte brazi pe care i-a 
adus în apartament, să fie atmosferă de sărbătoare, doar 
ce dreacu... 

După ce plecă Greta la Timişoara Bob e tot mai 
gânditor. În fiecare zi face planuri pentru şoareci, ce să 
faci tu, ce să facă Greta când vine. Şi tot amână câte-o zi. 


În sfârşit a hotărât că pleacă. Chiar pe 31. Eu am ieşit 
să-mi beau cafeaua, îl văd agitându-se dintr-o parte în alta, 
ba e în debara, ba în bucătărie, ba în cameră la el, ba la 
budă, îşi tot dă palme pe burţos, pe fălci, îşi bagă degetele- 
n gură, se scarpină la coaie, strănută de-i zboară mucii pe 
geam, ă..., pardon..., no, ce dreacu..., iar am răcit... 

Am să pun şoarecii în rafturile de cărţi, zice victorios. 
Dă casetele şi cărţile jos de pe raftul din coridor şi mă 


cheamă să-l băgăm în cameră. No bine..., aşa... Îl văd cum 
îşi ia rapid scurta şi salut! Salut. 

Aşa că de revelion a trebuit să le mai dăm de mâncare 
şi la jigodii. Camera lui e plină de şoareci, în acvariile de 
pe masă, în rafturi, pe podea, de-abia te poţi mişca. Şi un 
iz de-ţi cade părul din nas şi te dor ochii numai când 
deschizi uşa. Bob nu deschide direct fereastra când vrea să 
aerisească, ci deschide uşa, astfel că apartamentul pute ca 
un butoi de căcat fermentat. Noi îi deschidem frumos 
fereastra. El zice că nu deschide fereastra să nu răcească 
şobolanii. Mai dă-i în pulă. La douăzeci şi ceva de ani să fii 
crescător de şoareci... 

Pe masă, lângă două acvarii, un bilet cu indicaţii 
pentru tine: 

MENIUL HAMSTERILOR 

MAMA nr. 1: 2 FELII MĂR, 1 FELII MĂR, 1 FELIE 
PARĂ (SAU BANANĂ) 1 PORŢIE BOABE 

MAMA nr. 2: 2 FELII MĂR, 1 FELIE PARĂ (SAU 
BANANĂ) 

1 PORŢIE (MAI MARE PUŢIN) 

DE BOABE 

TATA: CA ŞI MAMA NR. 1 

PUII: 4 FELII MĂR, 2-3 FELII PARĂ 

1 PORŢIE MARE (UN CAPAC) DE BOABE 

POETĂ BUNĂ! 

P.S.: ÎŢI LAS DOAR 17.000 LEI, CĂ DOAR ATÂT MAI 
AM MĂRUNT. P.S. 2: VEZI SĂ NU ÎMI DAI APELURI PE 
MOBIL! 


Probabil că Bob a compus biletul vreo două zile. Nu 
cumva să-i scape ceva. Cu număratul boabelor în capace şi 
din alea. Cu avantaje şi dezavantaje. Până la urmă sigur că 
va avea impresia că a uitat ceva esenţial pentru şoareci. 

Alături e alt bileţel: 

MARŢI DIMINEAȚĂ 

— mâncare la hamsteri 

— de schimbat banii 

— să o pun pe „mama” separat 

— să fac ceai pentru drum 

— să spăl merele 

— să cumpăr biscuiţi 

— să deschid uşa la „tata” 


Fără bileţele, Bob s-ar pierde. Nu că bileţelele cu 
calcule, cu avantaje şi dezavantaje, cu programe etc. i-ar 
ajuta la ceva, da' cel puţin aşa are el impresia că eo 
persoană calculată, cumpătată, cum zice, deşi, vorba aia, 
cu cât Bob economiseşte mai mult restanţele de la 
cheltuieli tot cresc, se apropie îngrozitor de repede clipa 
evacuării. 

A trecut şi revul, sărbătorile astea de căcat. Noi le 
dam la şoareci grâu cu pumnul, fructe să crape cât vor, 
mai dă-le-n pula mea de calcule, doar n-o să-i măsurăm 
porţiile cu căpăcelul. Că doar nu suntem bolnavi la cap, 
vorba mă-sii Gretei. 

Sărbătorile sunt doar încă un motiv de beţie. Puţini se 
folosesc cumva de aceste sărbători. Doar cumva să se 


îmbete de să se pişe pe ei şi pe soțiile lor băloase, guşate, 
păroase şi proaste. De sărbători, de obicei, oamenii put 
mai tare. Pute în mijloacele de transport în comun, pe 
scările blocurilor, e un miros ce vine din toate părţile, un 
miros exteriorizat de căcat. Peste tot e o putoare ca de 
obicei în camera lui Bob. Asta e esenţa. Umană. 

Anul ăsta imbecilii au legalizat petardele, artificiile. 
Nu că cineva i-ar fi întrebat, oricum găseai în orice piaţă 
de la petarde la substanţe explozibile. Probleme cu 
gaborii? Pula! Îi dai o sută de vodcă şi-ţi dai pantalonii în 
jos să te pupe-n cur şi să-ţi mulţumească că l-ai omenit. Nu 
ştiu totuşi dacă legalizarea vânzării petardelor nu a 
influenţat cumva preţurile. Oricum, atâtea petarde şi 
artificii n-am mai văzut în viaţa mea. Veselie mare, ce pula. 

Din toate ferestrele apartamentelor, de la balcoane, 
femei, bătrâni, copii aruncând de la O vreo oră continuu 
petarde şi lansând artificii. Ăştia au rămas toţi acasă, nu s- 
au dus nicăieri, în schimb şi-au luat petarde. S-a tâmpit 
pipălu. Când se termină petardele, lumea se apucă de băut 
şi aruncă sticle şi pahare pe geam. De fapt, câte, ce fel de 
obiecte aruncă depinde de cantitatea de alcool consumată. 

Se aruncă televizoare, frigidere, soţii, soacre, bunici, 
tot ce vrei şi tot ce pică sub mână. Se mai întâmplă să fie 
aruncaţi şi bărbăţeii care s-au făcut pizde şi au uitat să-şi 
arunce ei soțiile de la balcon. Spre dimineaţă când nu sunt 
în stare să mai bea, văd o imagine a unei mame 
atotputernice cum îi ia drăgăstos în braţe şi îi lasă în aer. 
Şi pământul se apropie tot mai mult, dar nu mai contează. 


Nimic nu mai contează. 
85. Exchange 


Piaţa Avram Iancu e plină de lume. Anul Nou va fi 
întâlnit aşa cum trebuie. Se aud manele, dance, muzică de 
căcat, imnul. Imnul e mai potrivit ca niciodată. Să auzi 
Deşteaptă-te, române... când toată lumea e pizdă de beată. 
Toţi mimează bucuria. Ceea ce e sigur este doar 
transpiraţia abundentă, lipicioasă, ce se răceşte rapid. 
Avram lancu cu mâinile de mărimi diferite, cu o mână mai 
mare ca el, de mare labagiu, cu o cuşmă de bou, se ridică 
spre cer ca o pulă proastă, sau ca o sticlă de V33. Pare 
fratele geamăn al căminului XVI. Dacă şi-ar vedea 
monumentul, Avram Iancu ar înnebuni încă o dată. 

Oamenii din piaţă seamănă cu nişte gândaci puturoşi. 
Se îneacă în propriul lor căcat şi totuşi sunt atraşi, 
fascinaţi de căcat. Beculeţe în albastru-galben-roşu sunt 
peste tot, încep să te obsedeze, la fel şi tricoloarele, şi 
tomberoanele în albastru-galben-roşu şi creierele în maro, 
producătoare ale acestor culori. În piaţă se aud ţipete cu la 
mulţi ani şi muie la unguri şi trăiască Funar. Ţi se face rău. 

De unde-n pula mea atâţia idioţi? Dacă-i fuţi în cur nu 
zic nimic dacă le bagi în faţă şi un portret cu Ceauşescu, 
Funar, Vadim, Iliescu, Năstase sau un tricolor. Îşi simt 
onoarea lezată doar că trebuie să trăiască alături de 
unguri, deşi dacă-l întrebi de ce naţionalitate-i mă-sa, tace, 
vor să dea foc la ţigani, să-i extermine pe toţi, dar stai băi 


tată, eşti cumva mulatru sau de ce eşti aşa de negru?, oare 
în mă-ta sau în tat-to nu curgea sânge de ţigan? Tot ce 
urâţi voi e de fapt în voi, vă urâţi ca nişte căcaţi veritabili 
propriul vostru căcat, dar căutaţi întotdeauna să îndreptaţi 
ura în exterior, vreţi să vă negaţi tot timpul scârba de voi 
înşivă. 

Clujul nu e decât un căcat împachetat în tricolor. Îl 
urăsc. Mă urăsc şi pe mine că am rezistat să stau aici atât, 
mai bine în Sălăjan, mai bine în Colentina, mai bine în 
Chişinău, Detroit, sau la 8 mile-n pula mea! Mi-e silă de 
limbrici, de țăranul de oraş cel mai prost animal, mi-e 
greață de mă-ta băi căcatule că a scos un aşa avorton 
scârbos ca tine! Mă piş în gelul preşedintelui şi mă cac în 
desertul primului ministru! Mă cac în NATO al vostru, în 
UE, muie! 

În una din sărbătorile astea în Piaţa Unirii, care de 
fapt e Matei Corvin, dar era ungur, aşa că e mai bine totuşi 
Unirii, Mihnea luă un cearşaf, un spray, trecu printre 
transpiraţi, urcă pe calul lui Matei Corvin, luă sprayul şi 
scrise: JOS RASISMUL, JOS FASCISMUL, MUIE ADI 
PREMIERU' MINUNE, MUIE ILIESCU, FUCK FUNAR! 
Toată gândăcăraia şi-au dus sticlele la râturile lor de 
muişti. Spre statuie dintr-o parte veneau gaborii cu 
pulanele ridicate ameninţător, din altă parte - băieţii cu 
pantaloni largi, din care scoteau bâtele. 

Toţi aruncă petarde şi artificii, e un delir general. 
Soldaţii pregătesc artificiile tricolore ale domnului Funar. 
Şi cerul e tricolor, nu ai unde te ascunde. Nu mai înţelegi 


nimic din ce se întâmplă. Dacă ar cădea o bombă atomică 
acum toţi ar crede că-s doar artificii. 

Undeva în Gheorghieni, un elev din clasa a XII-a iese 
cu un rucsac dintr-un bloc. Totul a fost pregătit dinainte. 
Vecinul lui, un moş de vreo şaizeci şi ceva de ani i-a spus 
că dacă are nevoie de vreo bombă, îi zice el ce trebuie să-i 
cumpere, legal, din magazine şi o asamblează el. Cam la 
200 de mii ar ieşi bomba. 

Acum are bomba în rucsac. Se apropie de şcoala lui. 
Învăţaţi, învăţaţi, învăţaţi şi iar învăţaţi, vorba lui Vladimir 
Ilici. Ca-n bancul ăla: Vladimir Ilici îi spunea soţiei că 
merge la o adunare cu prietenii, prietenilor că se duce la 
amantă, amantei că trebuie să stea cu soţia. Da' de fapt se 
urca pe bloc şi învăţa, învăţa, învăţa şi iar învăţa. 

În zgomotul general al petardelor doi tipi intră într-un 
exchange non-stop, dau câţiva dolari, tipa se întoarce cu 
spatele să caute bani, unu’ scoate un pistol şi o împuşcă în 
cap. 

Peste tot doar artificii, o bucurie, o fericire mimată. Să 
bem şi să ne bucurăm. Doar câţiva au planuri precise în 
cap, restul sunt purtaţi de fluxul şi refluxul valurilor de 
alcohol. Mâine toţi vor încerca să-şi amintească. Mâine e 
anul viitor. Mâine toţi vor fi mahmuri, vor avea mare 
suşneac şi vor vrea să se dreagă, să se pohmilească, doar 
suntem oameni, ce dracu... 

Apoi vor sta toţi strânşi în jurul televizorului, la ştirile 
de la ora cinci, să vadă ce s-a întâmplat de fapt: 
preşedintele ţării..., doi tipi înalţi cu bâtele..., premierul..., 


şi-a înjunghiat soţul..., G. W. Bush..., şi-a tăiat cu drujba 
vecinii de etnie... 


86. Revenirea în forţă a Albei ca Zăpada când 
Moş Crăciun nu era acasă 


Peste câteva zile după Rev se auzi uşa de la lift 
bubuind. Apoi cinci minute de labă la yală, apoi uşă 
trântită, apoi picioare târâite. Greta! Pizdeţ cu Timişoara! 
Zici că forţele infecte ale apartamentului se trezesc. Intră 
în camera lui Bob, se aud obiecte aruncate, mutări de 
mobilă. Iese cu borcanele pline de pişat. Le aruncă în 
chiuvetă, la baie. Umple şi bucătăria pe lângă găleata de 
gunoi cu pungi cu ziare rupte, îmbibate cu excremente de 
şoareci. Apoi se apucă de plimbat cu mătura, teul şi făraşul 
prin apartament. 

Podeaua devine lipicioasă, papucii ni-s plini iar de 
gunoaie, pe care Greta le-a măturat, ca de obicei, în ei. 
Atacul cu obiecte aruncate şi scăpate pe jos continuă. 
Greta scoate în coridor rafturile în care au fost şoarecii. E 
o armă biologică. Scândurile sunt îmbibate cu pişat de 
şoarece, parcă primeşti un baros în cap când ieşi în 
coridor. Acum e în bucătărie, se aude cum bufnesc toate 
uşile mobilei. 

Cum a păţit odată Greta. O chiriaşă a făcut ceva de 
mâncare, Greta a văzut că a plecat, şi-a scos şi ea o 
farfurie, a umplut-o şi s-a apucat să mănânce. Când 
chiriaşa s-a întors şi a văzut-o pe Greta leorbăind din 


mâncarea ei, a rămas mască. La care Greta: ţi-am luat şi 
eu un pic, să gust. Doar trebuie să se hrănească, ce are?! 
Acum a plecat, n-a găsit nimic de mâncare. Dar se 
întoarce destul de repede. Iarăşi uşi trântite, obiecte 
căzute pe jos. Cum oare asta nu-şi scapă capu-n cur? 


Dar, alarmă! Apare la bucătărie cu nio... niohoho..., 
ceva între râs şi groază. Începe să articuleze. Ioi, ce-am 
făcut, ioi! Ce-o să zică Bob, ioi! Nio-niuh-niuf-haha!! 
Şoarecii... niuh... 

Cu greu, Greta începe să vorbească articulat. Vai, 
niuh, niuf, a ucis şoarecii! Ştiţi, am mutat şoarecii din 
rafturi în acvariu şi a... aia... mama doi a sărit din acvariul 
ei şi i-a ucis pe ceilalţi pui, că nu-i lăsasem cu mama unu. 
Vai, niuh... ce-o să zică Bob? Ce să-i zic lui Bob? 

Şoarecii mici erau toţi  întorşi printre ziare. 
Majoritatea erau muşcaţi pe gât, pe lăbuţe. Bucăţile de 
ziar din Piaţa sunt toate pline de sânge. Scârbos. Dar 
oricum Bob nu mai găsea magazine care să-i ia animalele. 
Aşa a mai scăpat de-o grijă. 

Ioi, zice Greta, ce să fac? Ce să-i spun lui Bob? Să-i 
spun că i-am dus la vreun magazin? Dar o să se ducă să-i 
vadă... Să nu-i spun că i-am mutat din raft şi că nu ştiu 
cum a ajuns mami doi la ei? Ioi... niuh... niuf... ce să fac 
acum cu şoarecii?... 

Dar problema a fost rezolvată rapid. Greta a intrat în 
cameră, a stins lumina, şi luându-i frumos de codiţă, ia 
aruncat pe geam. Unu' a căzut pe pervazul apartamentului 


de sub Bob, altul pe parbrizul unei maşini. Ioi, nuhuhu, ce- 
am făcut! 

În bucătărie bradul nu mai arăta aşa de fresh în 
găleata pentru curăţenie pe post de ghiveci, aşa că Greta 
stinse iar lumina şi aruncă şi bradul pe geam. Apoi ne 
anunţă victorioasă: ioi, nuhuhu, am aruncat şi bradul pe 
geam! Bradul s-a odihnit o zi pe o maşină, apoi vreo 
săptămână jumate pe lângă scară, apoi s-a îndurat vreo 
babă să-l care la gunoi. Pe Greta o apucase mania de-a 
arunca tot pe geam. Dacă ar fi venit şi Bob, probabil l-ar fi 
aruncat şi pe el. 

Problema ce să-i zică lui Bob despre şoareci rămânea 
actuală, mai ales că Bob cât de rapid plecase acasă, aşa şi 
se grăbea să se întoarcă. Peste câteva zile Greta ne anunţă 
că pleacă la Gherla, să se întâlnească cu iubitul-iubitul ei. 
Aşa că se apucă să-i redacteze un bileţel lui Bob. 


Iată şi bileţelul, construit cu migală ştiinţifică, fiind în 
acelaşi timp de invidiat de oricare dintre scriitorii realişti- 
magici: 


feci I 
'IIș1IIIIiilii 
I 


Dar când s-a întors din Gherla Bob încă nu se 
întorsese. Aşa că i-a spus oral. Bob nu s-a supărat foarte 
tare. Da-păi..., ce să-i faci, no... I-a iertat el şi greşeli mai 
mari şi, apoi, cum să te superi pe Greta? Chiar aşa, no. 


87. Cultură 


Existența sufletului este incertă. Şi, totuşi, cum ar 
arăta sufletul, cum simțim noi sufletul nostru, dacă ar 
exista? Sufletul meu ar arăta acum ca WTC-ul în care s-au 
înfipt avioanele, sau, poate, ca un WC-u public. 


Mă enervezi. Uneori devii o femeie sută la sută, de 
3xFemeie, ca emisiunea aia a lui Tatu. Apropo, TATU e de 
la Tatu, sau Tatu de la TATU? 

Vorba aia - mă ascund, dar tot spun ce vreau - te 
iubesc, dar tot o pizdă eşti. Toate certurile astea dintre 
bărbaţi şi femei par a avea ceva legat de sex, deşi în 
aparenţă parcă n-ar avea. Acum privirea ta e ca atunci 
când vreau să te fut, iar tu: nici nu te gândi, animalule! 


Cum zicea odată Mr. Peko când era ofticat pe femei: 
ia mai futeţi-vă şi singure! 

Nu ne-am mai certat demult, dar niciodată nu e prea 
târziu, blea, niciodată nu e ultima oară şi totuşi de fiecare 
dată e ca şi ultima oară. Să nu te mai văd... bla-blea... faze 
ce mă plictisesc de moarte, te înjur şi eu şi-mi zic că te-ai 
tâmpit, apoi tare: eşti o proastă, închide-te, gândeşte cu 
capul tău sec măcar un pic. Şi războiul începe. E atâta 
căcat în jur că el nu poate să nu-ți intre şi-n suflet. Totul în 
schimb e să ştii cum şi cui să i-l verşi. 

Mă enervezi. Mai asculţi nişte Paraziţii. Parcă văd că 
dacă nu mai zic nimic vreo zi două, îţi iei bagajele şi te 
cari. Zici: îmi pare bine că plec, eşti... 


Cel mai uşor mod de-a te căra, oricum trebuia să te 
cari. În fond e treaba ta. Cu sau fără e-mail-uri. Cu sau fără 
pupicuri. Tot aia e, dar parcă e altfel, nu? În rest, zipu-la- 
la, zipula-la-la-la! 

Dragostea mea, ca să mă calmez, mi te imaginez pe la 


patruzeci de ani. Grasă, cu un halat uzat, plimbându-te 
prin bucătărie şi bolmojind singură. Apoi zbierând în 
stânga şi-n dreapta. Apoi uitându-te la melodrame, la cele 
mai tâmpite seriale. Doar eşti femeie. lar femeile..., pe 
lângă animalul transpirat, bărbatul sau porcul, e o fiinţă 
fără umor şi cu idei puţine, dar fixe. Fix pula! 

Acum stai întinsă în pat şi te uiţi la un film de căcat. 
Acum ştii că te uiţi la filme de căcat, dar peste câţiva ani 
poate îţi pierzi luciditatea, poate te faci manelistă! 
Suporterul nr. 1 al postului Acasă TV... 


Du-te, oricum mă enervezi. Oricum te duci. Totul se 
duce la râpă. 

Acum ar trebui să mă duc să mă îmbăt, să mă 
transform într-un idiot, să zbier şi să caut să mă iau la 
harţă cu cineva. Să-i bat botul cuiva ca să-mi treacă. Sau s- 
o iau eu în bot. Sau doar vreo sută-două de vodcă şi un 
joint. Şi să stau şi să mă uit la tavan. Să număr stelele, să- 
mi pun în funcţie acei neuroni care se trezesc doar la 
iarbă. Mai avem nevoie şi de iarbă, ce pula. 

Baruri pline de fum, cu mirosuri infecte, cu gândaci 
care urcă pe tine. Te îngropi printre căcaţi în căcat. Devii 
invizibil în căcat. Înconjurat de căcat, într-o ţară de căcat, 
într-un oraş de căcat, într-un cartier de căcat, pe o stradă 
de căcat, într-un bloc de căcat, într-un apartament de 
căcat, într-o cameră de căcat. Asta e matrioşca 
românească. 

Mă duc la balcon şi arunc cu sticle pe trotuar. Ştii de 


ce românii nu aruncă chiar aşa de multe televizoare pe 
ferestre? Fiindcă nu şi-au cumpărat! Ei aruncă doar cu 
sticle şi cărţi, asta-i cultură adevărată! 


Altfel, mi se rupe, nu mă mai enerva degeaba. 

În camera ailaltă se aude şi ăla, Bob, cu halterele. Nu 
ştiu cum dracu” face atâta zgomot. Le loveşte continuu una 
de alta, de zici că are parkinson. Măcar de l-ar ajuta 
cumva, dar e oricum burtos şi flegmele îi zboară zilnic pe 
pereţi când strănută. Măcar de i-ar scădea cineva o mie de 
la restanţele pentru apartament. Măcar de l-ar iubi mă-sa. 

„Tu plângi mie-mi vine să râd, e neplăcut şi te simt 
când mă-njuri în gând. Tu plângi mie-mi vine să râd, e 
neplăcut m-am tirat definitiv să nu mă dai dispărut!” 


88. Carii 


Ne alegem prietenii, gagicile, oamenii cu care avem 
de-a face după imaginea lor. Contează enorm imaginea, 
ceea ce găseşti la suprafaţă. Totul porneşte de la fizic. 
Totul nu e decât o iluzie uneori până la urmă, aşa ca-n 
bancurile cu blonde, dar asta nu contează. Căci când vrei 
să fuţi o blondă, chiar dacă ştii că e o imbecilă, asta nu 
contează, dacă arată bine. Doar o fuţi, iar de vorbit - 
vorbeşti cu prietenii, sau citeşti o carte, sau intri pe vreun 
site. 

Azi am văzut o emisiune cu Cărtărescu. Mi s-a făcut 
milă de el. Sfrijit, cu mâinile între picioare pe tot parcursul 


emisiunii. Un şoarece de bibliotecă. Dacă ar apărea mai 
des în emisiuni, elevii de la şcoală ar începe să se 
poreclească cu cărtărescu în loc de bou. Dar să-l las în 
zmeii lui. 

M-am ramolit, dacă o mai duc în ritmul ăsta chiar am 
să ajung ca Mircică. Shit, de ce când vrei să faci o 
comparaţie cu Cărtărescu, trebuie să apară neapărat o 
cacofonie? Pe Cărtărescu cel puţin îl mai iubeşte cineva, 
mai are şi prieteni cică, dar pe Buşina nimeni nu-l iubeşte, 
n-are nici prieteni, nici neuroni, are doar flori de mucigai 
pe pielea lui de cactus în viaţă, da’ altă viaţă. Apropo, ştie 
oare cineva cine e Buşina? Dar nici asta nu contează... 
Unu” chel, urât şi bolnav, cu bube-n cap şi cam atât. 


Aşa că încep să alerg în jurul lacului. Orele de la 
computer să scadă cu una de alergat. Am nevoie de forţă, 
am nevoie de claritatea gândirii, nu vreau să rămân cu toţi 
neuronii morţi şi să mă trezesc într-o bună dimineaţă, aşa 
ca în domnul Kafka, un hipidiot. 

Căci oamenii sunt urâţi, proşti, bolnavi şi rahitici. 
Când cineva cască gura şi vrea să-ţi spună nu-ş-ce 
înţelepciune şi tu-ţi dai seama de asta după expresia feţei 
lui, şi observi că din gura lui pute, că dinţii i-s cariaţi, îţi 
vine să-l trimiţi în pizda mă-sii la dentist şi doar apoi să 
vină să stea de vorbă cu tine. 

Nu contează dacă eşti un bou, dacă arăţi bine e cool. 
O să fii iubit şi poţi fute multă lume pe chestia asta. Iar 
lumea se va lăsa futută şi singură va desface picioarele. Îţi 


imaginezi cum ar fi stat lucrurile dacă Bin Laden arăta 
naşpa? Toată lumea l-ar fi urât, i-ar fi scos în evidenţă 
defectele. Dar dacă îl aşezi alături pe Bin Laden şi pe Bush 
cine pare a bou? Nici măcar nu e nevoie să răspund. Cu 
cine se fac postere? 

Aşa că bagă tată un joint, stai la computer să-ţi 
trezeşti armata neuronilor şi dup-aia bagă şi un jogging. 
Dacă eşti scârbos, măcar sănătos să pari, dacă eşti femeie 
- să-ţi scadă celulita, să nu arăţi ca o vacă. Da, şi nimănui 
nu i-ar strica o scurtă vizită la dentist, şi, eventual după 
asta la psihiatru. 

Cât de mult contează imaginea îţi poţi da seama după 
sfinţenia cu care JLo îşi păzeşte curu’, pe care se spune că 
şi l-ar fi asigurat cu o sumă imensă. Probabil din cauza 
asta a şi fugit de Puff Daddy, se temea să nu-i istovească 
curu’ ei de Bronx cu o pulă mare neagră. 


Oamenii şi pula... 
89. Artă 


Este prima expoziţie a lui Fane. Ne-am adunat toţi ăia 
care zilnic ne întâlnim în 178, golim sticle de V33, le 
aruncăm pe geam, facem bulibuleatore din sticle de plastic 
şi ne spiritualizăm după beţii de căcat. 

Peste vreo două ore trebuie să înceapă. Până atunci 
avem trei sticle de V33, o cola. Am făcut un cerc şi sticlele 
circulă. Totul se încălzeşte, sticlele se termină, cineva 


aduce altele. 

Gunter tocmai s-a întors din Germania. Este cel mai 
serios, dacă te uiţi după aparenţe. Matrix e computerist, 
fan Adrian Copilul Minune, da' e băiat bun în rest. Gogue 
cu prietena lui, e foarte calm, prietenos, n-ai zice că ăsta e 
aceeaşi persoană cu ăla care băga bormaşina în cutiile din 
parcările Parisului. Canceru, ca să fie în starea lui zilnică, 
dă pe gât cât mai mult. Şi din tăcut şi politicos devine 
porc, vrea să le vorbească la toţi odată, nimeni să nu-l 
întrerupă, că altfel începe să pizdească şi mai tare. Vovka 
e cel mai vesel, şi-a adus una dintre cele cinci prietene de- 
ale sale şi se gândeşte când să se întâlnească cu 
următoarea. 

Bă, ar fi timpul să punem pe pereţi lucrările, zice 
cineva. Hai încă o sticlă şi dup-aia. Lucrările lui Fane sunt 
făcute pe nişte foi A4, lipite pe altele A3. Le-a făcut la 
computerul lui Matrix, în 178, atunci când toţi erau vafli, 
iar el nu, sau a doua zi la mahmureală, când nu erau 
strânşi încă destui bani pentru a începe din nou carnavalul. 

Apare şi Kopkil, credeam că nu mai vine. Îi spusesem 
şi lui să aducă nişte lucrări. A adus. Le lipim pe toate pe 
pereţi. Ne aşezăm iarăşi în cerc şi se deschide o nouă 
sticlă. Bă, să nu vă faceţi varză, zice cineva. Nu, bă, nu, 
doar ne încălzim. 

Bă, Fane, nu-ţi pui titluri? Kopkil, tu ce zici? Nu ştiu 
bă, scrieţi şi voi ce vă vine în cap. Aşa că pe rând cineva se 
ridică şi scrie pe marginea albă a desenelor ce-i trece prin 
cap. 


Lângă celebrul Lupulanus Vulgaris, a' lui Fane - 
desenul care într-un an a fost desenat în camera lui pe tot 
peretele, în alt an pe pereţii coridoarelor - acum se adună 
nişte inscripţii: 

NU MĂ MAI RIDIC DIN PAT PENTRU CĂ MI SE PARE 
CĂ M-AM CĂCAT DEJA Giinter 


E bine în cur? 

— Băi, Yo, are rost să-i scriu titlu'? 

— Nu, Fane, e bine şi-aşa. 

— Hai să-i dau un titlu, totuşi, dar de fapt dă-o-n pula 
mea de fază, mă cac. 

În mijlocul inscripţiilor e Lupulanus, stând în cur, cu 
limba atârnându-i printre dinţi, cu pula sculată. Lângă un 
cur cu o pulă-n el, sub care scrie LIFE IS A BITCH!!! 
N'EST-CE PAS?, se adaugă: 

În fiecare sâmbătă primesc pachet de acasă! 

am păţit-o cu pachetu'... faza e că mă dor cartofii 


TEORIA RELATIVITĂŢII: TĂT ÎN VIAŢĂ E LEGAT DE 
JIN ŞÎ SĂX 


AŞA AM VĂZUT IO ŞI CU BOGDAN LA O BEŢIE 


Pe altul cu o molie lângă care e o grămadă de sticle 
scrie: 

<TOŢI PRIETENII MEI SUNT OBOSIŢI>. PULA MEA, 
MAI SCRIEŢI ŞI VOI Cineva dă titlu’ şi lucrării cu o 


cameră din XVI, foarte asemănătoare cu o cameră de 
pârnaie: 

Gunter mi-a zis să-i zic „O seară fericită”. Canceru 
zice că io m-am excitat. N-am scris bine. Günter iar îmi 
zice să-l denumesc „dă-l dracului de metrou”. Faza e că pe 
Canceru mă-sa îl ostracizează. Yo a trecut pe lângă mine. 

Dar lucrarea care reprezintă cel mai bine atmosfera 
din 178 e una cu tot felu’ de legitimaţii de-ale noastre, cu 
comentarii: 

MAICĂ-MEA A DAT CU BANU: SĂ FIU SAU SĂ NU 
FIU, ACUM SE BUCURĂ ŞI REGRETĂ. 

VISURILE MELE SUNT - GÂNDURILE MELE SUNT - 
CONŞTIINŢA MEA ESTE - Oricum culoarea mea preferată 
este negru. da. Pula este o kestie relativă. Ai venit din 
Germania? 


Nu! 

ERAU LANȚURI ŞI-O CĂTUŞĂ MĂ ŢINEAU LEGAT 
DE UŞĂ. 

KAZIERU?!...2! 


Băga-mi-aş pula!, că asta e legitimaţia mea! 
— Ai un bon de masă? 

— Luăm vodcă şi ţigări? 

— Şi ţigări! 


NU-I AŞA CĂ GÂNDESC? 

DA’ SERIOJA ZICE CĂ ŞI PLANTA GÂNDEŞTE. 

TOT IO: CULOAREA MEA PREFERATĂ LA OCHI E 
ROŞU ŞI MĂ FUT. 


IO NU! 

Tricou” ăsta a început să put-a mort. Da, mă! 

BĂI, AZI NOAPTE AM DORMIT CU CIOCANU' ÎN 
PAT, PREFERAM... O FEMEIE 


NU ŞTIU DE CE TAVANU’ E SUB MINE. UCIDEM 
CALU'? 

ĂGZIBIŢIONISMU ĂSTA E TARE DEZVOLTAT ÎN 
REPUBLIKA MOLDOVA. 

AM 4 PRIETENE; ECHOE CJIOBO, BLEA. 

VREAU ŞI EU UNA. 

Să-mi bag pula dacă azi noapte n-am visat 2 zimbri că 
mă fugăreau şi io m-am ascuns după un garaj. 

ODATĂ TAICĂ-MIU MI-A ZIS: „BĂIATU MEU EŞTI 
MAI BEAT DECÂT TĂTIKU.” 

A! KAPUCINO?? NU. 

FANE A BĂUT? FANE A BĂUT. 

Dinozaurii alergau spre masă. Pe masă erau tot felu' 
de bunătăţi. Printre toate astea şi feţele noaste de pe 
legitimaţii. Toţi oameni serioşi, sobri. Am mai lipit pe 
pereţi şi e-mail-uri. Pe un desen de-al lui Kopkil scria: 

MI-AM DAT ASEARĂ FOC PE ETAJERĂ. 


Lucrările lui Kopkil erau inspirate din istorie şi reviste 
porno. Pe lângă fufe care sug pula, inscripţii de genu': 
BĂRBAŢII SE CONFESEAZĂ; ATUNCI CÂND M-AM 
NĂSCUT AM FOST  CONDAMNATĂ!; A RĂSĂRIT 
SOARELE ŞI ÎN VIAŢA MEA!; PENTRU CĂ TU, FIUL MEU 


SĂ FII ÎN FORMĂ etc. Inscripţiile lui sunt tăiate direct din 
ziare. Bob le studiază cel mai atent. 


Totul este gata. Apar şi băieţii de la Luna Amară. Beţi? 
Nu, nu înainte de concert. Vin şi spectatorii. Gunter zice: 
trebuie să înceapă, nu? Mă duc să iau ceva de băut. 

Microfoanele sunt gata, începem: Bună seara, şi bine 
v-am găsit dragii mei... 


90. Log off 


Toţi sunt varză. Pe playlist merge Marilyn Manson, la 
cas - Eminem, la televizor e 13/14 în reluare. 


Fane stă rezemat de perete, cu casca pe urechi. Îşi 
loveşte ritmic picioarele şi dă din cap. Ascultă Paraziţii şi 
bea dintr-o sticlă. Bobdylân vorbeşte cu italienii lui în 
română: auzi, bă pulă, zici că vrei o muie? Ăia gesticulează 
şi chiţăie, zici că-s poponari. 

Un bulib se plimbă prin cameră. Trag din el şi cei care 
ziceau că s-au lăsat, şi cei anti, şi alcoolicii şi Bob care era 
tare supărat şi a băut lichior până a găsit un scaun şi s-a 
băgat sub el. 

B & A văd la balcon nişte schiuri şi se încalţă şi ies pe 
scară. Zăpada e numai bună pentru schiat. B sare cu 
schiurile în aer, face o curbă, evită pietrele, mai face o 
curbă printre nişte copaci. Viteza îi ameţeşte pe amândoi. 
Vântul le intră în ochi, le arde obrajii. Soarele aproape că 


s-a dus după munţi. 

Pista e lungă, nu se mai termină, A îi strigă pe ceilalţi 
să vină şi ei. Nu mai aude nici un răspuns. E doar vântul, 
zăpada, viteza şi direcţia. Cam atât. Da, şi B care e ba 
înainte, ba înapoi. Pista parcă se tot lungeşte. 

La un moment dat B vede în faţa sa o prăpastie, 
încearcă să devieze cumva de la traseul care-l duce direct 
în ea, dar are viteză prea mare, nu reuşeşte, aşa că simte 
cum cade în gol, se loveşte de ceva, simte cum şi A cade 
peste el. 

Încearcă să se dezmeticească. Au căzut cu tot cu 
schiuri în holul unui apartament, peste o babă cu teu. Asta 
probabil că ieşise să vadă cine face atâta gălăgie şi tocmai 
atunci băieţii au intrat cu schiurile peste ea. Se ridică 
amândoi greu, sunt speriaţi. Se uită la babă, nu are parcă 
nimic, respiră, dar nu mişcă. 

Mai trag o tură cu schiurile până la primul telefon 
public, chiar în staţie, unde oamenii deja aşteaptă 
somnoroşi primele trolee şi autobuze care să-i ducă la 
slujbele lor de căcat. Cheamă o ambulanţă. 

Se întorc speriaţi în apartament, vorbesc amândoi 
odată, dar, oricum, nimeni nu-i mai ascultă. Aşa că se 
culcă şi ei pe covoraş şi adorm. 

Dimineaţa se trezesc şi-şi amintesc de accident. Îşi iau 
un buchet mare de flori şi merg la urgenţă. Li-e frică să nu 
fi murit baba. Ajung acolo şi întreabă pe-o asistentă de 
baba lor adusă spre dimineaţă. Umblă dintr-un cabinet în 
altul până în sfârşit ajung la un medic ce-şi fumează calm 


trabucul sorbind câte-un gât de coniac. 

Ştiţi, ieri a fost adusă aici bunicuţa noastră. De-abia 
am aflat şi am venit să vedem dacă totul e în regulă, 
trăieşte? 

Trăieşte, nici o grijă... va mai trăi încă mult, e 
sănătoasă tun... dar am schimbat-o în altă parte a 
spitalului, se pare că judecata nu-i mai e limpede... 


Poftim? Ce s-a întâmplat cu ea? 

Înţelegeţi, atunci când şi-a revenit, i-am făcut un 
control amănunţit, nu avea absolut nimic, dar când o 
întrebam ce i s-a întâmplat ea îmi răspundea doar una... 
Că ar fi ieşit pe hol şi că au lovit-o nişte schiori, nişte băieţi 
care schiau pe scări... Aşa că am transferat-o la nebuni... 


91. La femei 


Dragostea sau mai degrabă atracţia asta patologică 
către animale nu-l caracterizează numai pe Bob. El e, doar 
aşa, un exemplar din clasa zoofililor, dintre ăia care o iau 
uşor pe ulei. 

Marquez povestea despre un vecin de-al său. Ăla are 
un motan. E înnebunit de motan. Are spre patruzeci de ani 
şi n-are de gând să se căsătorească. Pur şi simplu nu-l 
interesează. Unica lui obsesie e motanul. Toate poveştile 
lui încep şi se termină cu motanul. Are o lesă pentru el, ies 
împreună la plimbări. Motanul desigur că miaună, nu-i 
place să fie legat, dar ăluia i-i frică să-l dezlege, că poate 


iar îl pierde. 


Că motanul, când reuşeşte să se elibereze, fuge şi nu 
se mai întoarce de bună voie. Marquez i l-a adus de vreo 
două ori. Prima oară i l-a găsit într-un copac, altă dată l-a 
găsit într-un şanţ. Pis, pis, pis! Motanul, miau, miau!, şi se 
apropia încet. Şi atunci Marquez: poc! una în cap, asta 
după ce prima oară îl prinsese şi îl zgâriase tot. 

Aşa că acum când îl prinde îl anesteziază cu vreo două 
palme şi apoi cu încetul îl duce la stăpân. Ăla nu mai poate 
de fericire când îşi vede animalul. Pisiucu', răuțu’, bla- 
blea. Îi leagă funia şi mai strâns de gât, să n-aibă şanse să 
scape şi dă-i plimbări cu mâţa târâtă după el. 

Nu ştiu ce au zoofilii ăştia cu plimbările. Şi Bob se 
plimbă ca nebunu' cutreierând câte vreo trei cartiere în 
lung şi-n lat. Când îl întrebi de ce se plimbă aşa a proasta 
îţi răspunde sobru, scremându-se din burtă: meditez! Blea, 
meditaţia pulii... 

Dar spre deosebire de Bob ăla nu are complexe în faţa 
femeilor, îşi tot aduce câte una, dar chiar şi atunci pe 
primul plan rămâne tot pisiucu'. Îşi adusese odată una şi o 
futea în poziţia caprei. Şi la un moment dat simte parcă 
aşa o atingere ciudată la ouă. 

Când se uită, vede că pisiucu', când vede cum i se 
bălăngănesc ouăle, îi dă în joacă cu lăbuţa peste ele. 
Pentru mujicioc - mai mare bucurie! Îţi dai seama, futai în 
trei: femeia pe post de capră şi motanul pe post de Serena 
Williams cu ouăle! 


Ăla zicea că după partidă şi-a luat motanul pe 
măciucă, să-l răsplătească pentru serviciul adus. Pisicuţu! 

Când povestea toate astea, Marquez l-a întrebat pe 
Bob dacă nu-i trebuie şi lui un pisicuţ. Ne futem de râs. 
Apoi Bob a tăiat-o şi Marquez a zis că, mai ştii, poate la 
Bob şoarecii îs pe post de pisic, că atunci când o pune pe 
Greta capră, şoarecii se caţără unul peste altul până la 
ouăle lui Bob şi-i dau cu lăbuţele! 

Sau atunci când Greta îl pune pe Bob capră! Nu se 
ştie niciodată. La Bob oricum jocul cu şoarecii e ceva 
patologic. De când se trezesc, Bob îi ia în mâini la plimbat, 
dintr-o mână în alta, zici că face antrenament pentru labă. 

Se plimbă aşa din bucătărie în baie, în camera lui 
câteva ore, apoi îşi trânteşte uşa şi se aude bolmojind încă 
vreo trei ore: şoarece, şoarece, ce faci, şoarece? Mami, stai 
cuminte! Mami, nu! Şi tot aşa într-o veselie. Şi revistele lui 
porno, cu pulele tăiate de Greta, sunt tot mai jalnice pe zi 
ce trece. Aşa e şi psihicul lui Bob, care de la douăzeci de 
ani începe să se transforme într-o babă. 

Mai auzisem de unu' la Chişinău, care părea normal, 
nu avea complexe nici cu femeile, nici cu altceva. Lu’ ăla îi 
plăcea să fută oi. Zicea că nu se poate compara o oaie cu o 
femeie. Că cel mai fain futai e cu o oaie. Ăla-şi alesese o 
oaie pe post de femeie, dar majoritatea îşi găsesc femeie 
pe post de oaie. 


Chiar, oare Bob în ce categorie se încadrează? Mai 
precis, pe post de ce? Şoarece?... 


Mai ştiam doi mari prieteni, ambii debilos. Într-o zi 
unul dintre ei mi-a spus că el are multe oi, iar prietenul lui 
are vreo şapte gagici. Aşa că s-au înţeles până la urmă să 
facă barter: să schimbe o femeie cu o oaie. 

Cum făcea domnul Buşiniţă într-un articolaş, în 
notițele lui de sanatoriu, îi împărțea pe toţi oamenii în 
câteva îndeletniciri de bază: culegători, vânători... El se 
băga pe sine la vânători, mă rog, nu ştiu ce fel de vânător 
o fi el, dar mai ştii? Câteodată şi leul se sperie de căcat... 

Bob s-ar încadra bine la păstori. Mi-l şi imaginez cu un 
toiag, privindu-şi oile, alegând una pentru futut seara. Asta 
i-ar explica oarecum comportamentul de acum. Bob - 
cioban, amicu' Gretei, crescător de animale. 


92. Insert 


Nici nu mai ştiam cine stă în 178. Atunci, când iar am 
ajuns în XVI mi-am zis: e pentru ultima oară, chiar că n-o 
să mă mai întorc aici. Aşa mi-am zis de fiecare dată. Dar 
asta e. Chiar şi Fane după ce a stat o lună cu Kopkil în 
chirie la un sudor a hotărât că tot mai bine e în XVI. Măcar 
acolo barurile sunt pe loc. Şi bei cu prietenii, nu cu un 
sudor diliu. 

Nimerisem într-o cameră faină. Cu Moreaku de la 
Business, un puşti de la Drept şi un prof de teologie, care 
stătea în cămin în locul fratelui său. Camera era OK, nu se 
organizau show-uri în ea. Mă enerva doar Popa, care 
sâmbăta, duminica de dimineaţă punea radioul la posturile 


religioase, cu zbierături de popi, de ţi se făcea silă de 
viaţă. În rest Popa era de treabă, mai ales că toată ziua sta 
la gagica lui. 

Pe primul pe care l-am văzut în camera care urma să 
fie a mea era Moreaku'. Moreaku' era un copil, îi plăcea să 
pizdească tot timpul, în 15 minute mi-a povestit toată 
viaţa, ne-am şi înţeles ca eu să-l învăţ rusa, iar el pe mine 
ţigăneasca. Avusese o gagică ţigancă, de la ea învățase. 
Era pe jumătate moldovean, jumătate bucureştean, dar 
părinţii i se mutaseră în Ardeal. Student la Business, dar 
visul lui mare era să devină marinar, îi plăcea mult marea. 
Parcă avea ceva unchi marinar, de acolo i se pornise huiu'. 

Stătea toată ziua rezemat de perete şi povestea 
despre mare, despre cum o să facă el ca să ajungă 
marinar. Seara se apuca să facă exerciţii la mate şi fizică, 
pentru la anv’, zicea el, când va încerca iar să intre la 
Marină. Avea multe poze şi postere cu mări, corăbii. În 
puţinele momente când tăcea se uita gânditor la ele. 

Cu timpul, cu cât vorbea mai mult, Moreaku începea 
să povestească şi mai mult. Naturaleţea cu care povestea 
unele porcării mă făcea să-mi amintesc de Bob. Bob mai 
venea uneori pe la mine la cămin. Dacă eu nu eram acasă, 
Moreaku îmi spunea: a fost unguru'. Care ungur, bă? 
Unguru! Nu ştiu de unde dedusese Moreaku că Bob e 
ungur. Nu e ungur?! Îi explicasem că Bob nu e ungur, dar 
pe Moreaku nu-l interesa, aşa că Bob a mai căpătat o 
poreclă. Auzi, iar a fost pe-aici Unguru! 

Moreaku avea o iubită platonică, cu aia făcea nu-ş' ce 


meditații, mai mergeau la câte-un suc. Îi avea câteva poze 
pe care şi le ţinea în acte. Gândindu-se la ea, imaginaţia i-o 
lua razna, nu-l mai puteam opri: ce i-aş scoate castraveți 
din pizdă cu gura! Sau căpşuni! Nu, mai bine măsline. 

Asta era de-abia prima fază. Nu credeam că e în stare 
cineva să-mi provoace greaţa, dar Moreaku a reuşit cu 
poveştile sale. Imaginaţia lui avea o creştere gradată, de la 
castraveți în pizdă ajungea la omletă, fasole tocată, 
parizer... Îşi imagina numai porcării: auzi, da’ să o fuţi în 
cur pe una care tocmai vrea să se cace! Să-ţi scoţi pula 
plină de căcat şi de băşini! Sau pe una cu mult păr pe cur! 
Să-ţi scoţi pula plină de căcat şi păr! 

El spunea că femeile se gândesc toată ziua la pulă, 
auzi, n-ai observat că toate femeile au un tic, să dea din 
picioare? Se şi imaginează cu o pulă-ntre ele! 

Mi-a povestit şi din experienţele lui. Cum s-a sărutat 
prima oară. Tipa aia şi-a băgat limba în gura mea, mi-am 
băgat-o şi eu. Mi-am rotit limba aşa prin gura ei, până mi 
s-a făcut greață, atunci m-am dezlipit de ea şi am scuipat. 

Morekului îi era frică să se atingă de iubita lui 
platonică. Pentru a-şi satisface nevoile el avea altă metodă. 
Avea o tehnică de-a descoperi marile doritoare de pulă din 
grupa lui. Când i se părea că găseşte o suferindă din lipsa 
pulei, fie ea cât de urâtă, Moreaku sărea voluntar. Până la 
urmă oricum i se făcea greață şi lăsa totul baltă. 

Atunci venea în cameră şi se apuca să zbiere toată 
ziua, non-stop: MĂ DOARE-N PULĂ! MĂ DOARE-N PULĂ! 
Bucata era din Paraziţii, dar el zicea că ea lui, căela 


descoperit-o când stătea în căminele din Obs, în timpul 
sesiunii. 

Am auzit odată la baie pe doi care discutau: ai auzit 
bă, a fost ieri o curvă la noi pe etaj, tot zbiera: mă doare-n 
pulă! 

Adevărul e că Moreaku făcea un glăscior dulce după 
melodia O sole mio. În fond, care ar fi deosebirea de glasul 
unei curve? 


Al treilea, Cornel, în anul întâi la drept, învăţa toată 
ziua. Toţi îi prevesteam că o să se tâmpească la cap, că n-o 
să mai reziste. Sta la masă şi învăţa. Uneori cu glas tare. 
Dacă bătea cineva la uşă, nu auzea. Cum îmi spunea odată 
Fane, că a bătut la uşă, nu i-a răspuns nimeni, a deschis, 
Cornel învăţa mai departe. L-a întrebat pe unde sunt, dar a 
auzit doar nişte propoziţii de drept constituţional sau civil. 
În sesiune mai sta şi în sala de lectură, iar în timpul 
semestrului doar în camera noastră şi a unui coleg. 

L-am văzut doar o dată beat. Se dusese la un chef cu 
colegii săi. Se făcuse muci. Acolo mâncase un pumn în bot 
de l-au luat apele, că se lega de toţi. L-au adus colegii în 
cameră. Ţipa ca nebunu', că-l omoară, că-l prinde el. Apoi 
s-a apucat să borască. A umplut ligheanul. Colegii lui de 
grupă aveau grijă de el ca de un copil. Nimeni nu-l văzuse 
niciodată în halul ăsta. După ce i-a trecut supărarea, 
Cornel s-a apucat să cânte din Linkin Park. Asta m-a dat 
gata. 

Popa era cel mai sobru dintre noi. Nici el nu se prea 


maturizase, când sta în cameră ne povestea cât de tare era 
el la seminar, că şi acum toată lumea povesteşte de el pe- 
acolo. I-ar fi închis gura şi lui Ion Creangă, cu amintirile 
sale cu nuanţă de cyberpunk. 

Iar de iubiri: ce să mai vorbim? Îl iubea toată lumea. 
Cele mai faine gagici, toate erau moarte după el. Ne arăta 
albumele lui, cu colegi, colege, iubite. Cam slute erau, 
săracele. Şi lui îi plăcea să povestească, dar era mai mult 
plecat la iubita lui, la care se ducea direct după ce termina 
de predat la liceu. Ne spunea că şi ea nu mai poate din 
cauza lui, ca a vrut să plece în Americi, dar ea nici nu i-a 
permis să pomenească măcar de aşa ceva. Cum s-o lase 
singură, că doar nu poate fără el?! 

Toţi trei erau băieţi OK. Cea mai liniştită cameră din 
XVI, din câte am stat eu, şi nu am stat în puţine. În cameră 
nu se bea, nu se fuma. Nu era nici o problemă, trebuia să 
cobor doar un etaj, la 9, în 178. Acolo se făceau de toate. 

Vizavi de noi era camera lui Kopkil. Cu el în cameră 
mai stătea Bogdan, un moldovean ochelarist care a venit în 
Cluj fiindcă aici era la fuckultă iubita lui. Un an a lucrat la 
un laborator foto, de unde-şi făcuse o colecţie 
impresionantă de poze cu tot felu' de labagii cu pula 
sculată, cu prostituate sau pur şi simplu cu pizde 
amatoare. Unele erau de-a dreptul greţoase, de exemplu o 
ţigancă grasă, da’ grasă-grasă, peste 100 de kile, goală în 
vană. Mai încăpeau pe lângă ea vreo trei litri de apă şi ăia 
printre straturile de slănină... Sau altă poză: o prostituată 
într-o maşină, goală, cu o cicatrice pe toată burta... Pozele 


alea ar fi bune pentru un album destinat turiştilor care vin 
în România. Bogdan apărea rar în cameră şi atunci cobora 
repede în 178, să se facă muci, repede, cât e fără iubită. 

În camera aia mai era un rocker, Gabi, ăla nu făcea 
duş cu lunile, iar atunci când se risca, totuşi, îşi spăla 
părul cu motorină sau cu benzină. Odată Kopkil se oftica 
că a văzut în cameră un purec, în pula mea, cred că-i de la 
nespălat!... Mai era şi Cristi Vaştag, zicea că e nepotul lui 
Feri Vaştag, dar nimeni nu-l credea. Mai povestea că 
înainte mergea periodic la sparinguri prin Ungaria, să mai 
scoată un ban. Cristi avea un cunoscut care umbla cu o 
fostă iubită de-a lui. Una blondă, nenaturală, dar mai rău 
ca alea naturale din bancuri. Când odată Kopkil s-a întors 
în cameră i-a găsit pe iubiţei în toiul futaiului, în patul lui: 
ce pula mea căutaţi în patul meu? Cristi ne-a spus... 

După acest incident prietenii lui Cristi s-au mutat cu 
totul în camera lor. Kopkil era tot mai iritat: îţi dai seama, 
mă trezesc noaptea şi aud ceva de genu’: nu mă muşca, 
sau aşa ceva, îmi ridic capul şi ce crezi că văd? Blonda 
ridică cearşaful, mă priveşte direct în ochi cu ochii ei 
fermecători, cu pula-n gură! Crezi că sau mutat? Ei, pula... 


93. Contor la cap 


În ultima vreme controalele de droguri se fac tot mai 
des. De zici că golanii i-au furat iarba preşedintelui şi 
mujiciocul s-a supărat aşa de tare că a trimis toată 
mentura să i-o caute. Auzi de faze ca-n filme, cu spartul 


uşilor la cinci dimineaţă, percheziţie corporală şi din alea. 


Pe un prieten de-al lui Buru l-au prins în Pub cu un 
pachet de chibrituri cu iarbă, faza naşpa a fost că l-au luat 
la mentură pentru huliganism, că la întrebarea ce are în 
cutie a răspuns că iarbă. Însă apoi au descoperit că, da, 
băi, chiar e iarbă. Căci şi la mentură se mai găseşte câte- 
un amator, câte unul care ştie. 

Ca să scape, a ajuns la nebuni. Acum nimeni nu mai 
poate vorbi cu el, până să scoată două vorbe zici că trece 
şi un veac de singurătate. Dacă vrei să încerci doza limită, 
înainte de păşirea în neant, du-te frate la balamuc, ţi-o 
administrează ăia. Doar că acolo nu se numeşte drog, se 
numeşte medicament. 


Să fie oare şi în asta o explicaţie a călugăriei lui 
Baston? E greu de răspuns, l-am cunoscut doar după 
ieşirea sa de la Socola. 

În fine, toţi ar trebui să ajungem la nebuni, n-am văzut 
nici un om sănătos la cap. Nebuni după pizde, pule, bani, 
mâncare, animale, alcool, filme, telenovele, droguri... Toţi 
sunt nebuni. Depinde doar de doză. Unii au o nebunie de 
prost gust, care provoacă ura, scârba. Mai sunt şi nebuni 
haioşi, ăia sunt faini, dar nu mult timp. Dar nimeni, dar 
nimeni-nimeni nu e de suportat mai mult timp. Toţi îţi 
provoacă greata, sila. 

Toţi merită măcar doi pumni în bot, cum zice Fane. 
Am cunoscut totuşi pe cineva fain - câinele meu. În rest - 


futuţi şi cretini. Că te mai poţi înţelege cu câte-un futut şi 
cretin asta e altă treabă, căci şi şoarecii se fut între ei, de 
ce n-ar face-o şi doi idioţi? 

Cât de imbecili sunt toţi îţi poţi da seama după 
scenele din unele familii. În special la intelectuali, dar nu 
neapărat. De exemplu, într-o cameră, mama şi tata discută 
despre Aristotel din prisma lui Heidegger, iar în cealaltă 
fiul îşi bagă în venă, apoi are convulsii, borăşte tot. La acel 
moment părinţii lui ajung la Cărtărescu. 

Sau ca în cea mai modernă familie pe care o cunosc: 
tata - prozator, mama - poetă, fiica - ultima curvă, fiul - 
poponar. Tata-şi bagă pastiluţe, că are hepatită, mama-i 
alcoolică, de se pişă şi se cacă pe scară când se întoarce de 
la facultate, unde e profesoară, fiica tot aduce diferite 
rase, câteodată câte mai multe de-odată în camera ei, unde 
în acelaşi timp suge pula şi se fute-n cur. Când se 
nimereşte câte-un poponar sau bisexual, îl cheamă şi pe 
frate-so, care şi el e întotdeauna gata de acţiune. Cu toţii 
se cred doar postmoderni - şi au dreptate. Când fiica face 
cadou lv’ tat-so câte-un pachet de ţigări, uitate de nu-ş-ce 
idiot, ăla e mort de bucurie, îi zice lu' nevastă-sa care îşi 
caută cu limba sperma instalatorului în măsele: uite, 
dragă, ce noroc avem cu fiica noastră! Aşa mai rar! Doar 
vezi şi tu la televizor!... 

Zilele trec aşa, prostia şi tâmpenia avansează, nu au 
cum să se oprească. Şi mi-e frică, mi-e frică când sunt pus 
în situaţii penibile, mi-e frică atunci când uit, când încep să 
am plăcerea să lovesc, sau să nu lovesc, mie groază că 


orice aş face tot naşpa e, tot aia e. Da' de fapt mă doare-n 
pulă, mi se rupe de ce mi-e frică - şi de asta mă tem. Asta 
în zilele după multă iarbă, multă cafea şi ţigări. 

În zilele când nu mă mişc de lângă computer şi nu 
scot nici un cuvânt. lar tu stai alături, te uiţi la televizor, la 
filme italiene cu multe futaiuri, dar unde până la urmă 
totul e ca lumea, totul e everybody, ca să-mi amintesc o 
vorbă ce ţine de superstiție... 


Am şi trecut de ziua în care toţi şi-au ieşit din minţi. 

Oamenii normali beau sodă caustică şi-şi taie venele 
în timp ce se uită la comedii şi se ţin de burtă de atâta râs. 
Oamenii intră cu avioanele în blocuri şi sunt fericiţi, ştiu că 
moartea e cel mai important moment al vieţii lor. Sau, 
vorba colegului meu de bancă din şcoală: le-am încercat pe 
toate, acum mi-a rămas doar să fut şi să mor. 


94. 178 


178 era asemănătoare cu camera în care am stat cu 
Tataie. Doar că nu era camera mea. Şi, totuşi, nu trebuia 
să fac cunoştinţă cu cineva de fiecare dată când intram în 
ea. Prima beţie pe care am făcut-o acolo a fost chiar 
înainte de a mă muta iarăşi în XVI. 


Trebuia să mă întâlnesc cu Dosty, chiar într-un bar de 
pe Piezişă. Şi am hotărât să-l chem şi pe Fane. Iar Fane 
era mai mult în 178. Acolo tocmai se strângeau sticlele 


goale de sub paturi şi se hotăra cine să meargă jos să le 
umple. Aşa că Fane a zis că mai dă-le-n mă-sa de baruri, ia- 
l şi pe Dosty şi hai aici. 

Vin, bere, vodcă, toţi s-au făcut muci. Eu parcă am 
vrut să mă bat cu cineva, tu te-ai enervat şi ai ieşit, aşa că 
şi cu ajutorul lui Fane m-am liniştit un pic şi am ieşit să 
văd unde eşti. Dosty povestea despre scriitori poponari, 
despre tot felu' de animale. În jurul lui se adunase un cerc 
care beau şi ascultau în tăcere. Alţii ocheau cu cuţitele-n 
uşă. E o altă boală-n XVI. În altă parte se dansa. Spre 
dimineaţă unii au început să borască. Canceru, cum ne-a 
văzut prima oară, a prins ocazia să ne povestească tot. Că 
are veri în Spania, Portugalia şi că vrea să ajungă şi el pe 
acolo. Până atunci însă - să se ducă mâine la serviciu, e 
prima zi când trebuie să fie asistent la un spital. 

Canceru era foarte politicos, numai să-l asculţi. Când 
a auzit că te doare capu”, s-a dus şi a adus o tabletă 
efervescentă, pe care o luase de la Psihu. Psihu era psih pe 
bune. Trebuie să menţionez că era şi el student la litere. 
Ăla o să devină un prof bun. Vorbea întotdeauna foarte 
patetic, aproape că îţi dădeau lacrimile. Îţi dai seama ce 
interpretări o să dea la şcoală, sau, mai ştii, poate la vreo 
fuckultă! Psihu avea un dar de a-ți stârni atât mila, cât şi 
de a-ţi irita nervii. 

Canceru stătea atunci în cameră cu Psihu. Mai târziu 
se mutase şi el în 178. Cineva a furat de la ei din cameră 
ceva lanţuri de aur sau bani, nu mai ştiu. Vă daţi seama ce 
emoţii pe capu' Psihului. Avea în perioada aia o faţă de 


Sherlock Holmes care e pe urmele criminalilor. Îi bănuia 
pe toţi. Noroc că până la urmă l-au prins pe pulică ăla, 
care fura din mai multe cămine, aşa, de pe la cunoscuţi, că 
altfel Psihu s-ar fi transformat în Hanibal III, sau Rambo 
XVI! 


Vovka tot povestea despre gagicile lui. Zicea că le 
spune direct când le agaţă că are mai multe, dar ele parcă 
nu-l cred: du-te băi, ce te dai mare! El îi dă bătaie cu 
metodele lui contraceptive, că mă-sa de când împlinise 
vreo paişpe ani îi dăduse un prezervativ şi un teanc de 
cărţi de specialitate. 

Fane era peste tot, dar mai ales lângă sticle. Când 
alcoolul îi ajungea în vene, încruntarea, sila i se 
transforma în veselie sprintenă. Fluiera atunci şi da din 
cap după muzică. Cu ceva iarbă se putea ajunge şi la o 
contemplaţie veselă. 

Spre dimineaţă a început să ningă. Canceru, Dosty, 
Fane au luat câteva sticle de vodcă şi un butoiaş de cinci 
litri de vin şi au mers la săniuş. Pe post de sănii erau 
capacele de la budele din cămin. Lui Fane îi plac copiii, aşa 
că s-a dat şi cu câţiva cu săniile lor. Nene’ da’ ce pute aşa 
a alcool de dimineaţă de la matale?, îl întrebă un copil. 


95. Dr. Faust 


Fiecare doză poate fi şi ultima. Ultima până la 
trecerea la nebunia totală, ultima din viaţă. Chiar şi o 


plăcintă ţi se poate opri în gât. Poţi înghiţi un ac în pâine. 
Dar sunt şi variante mai lejere, când dormi şi nevastă-ta îţi 
fute o bâtă-n cap. Şi fiindcă nu are putere destulă, iar bâta 
îi oboseşte mâinile, tu reuşeşti să deschizi ochii. Şi atunci 
mai primeşti una. Şi tot aşa. 

Şobo stă lângă perna prietenului său căruia i se fac 
perfuzii. E varză. De-abia respiră şi totuşi îi roagă pe toţi 
să-i aducă orice, măcar cea mai mică doză. Îl roagă şi pe 
el. Nu pot, frate, îi zice Şobo, nu se poate. 

Stau aşa mult timp, până vine o asistentă şi-l dă afară. 
Şobo se lăsase demult, dar azi mai bagă o doză. E cu Ki, 
încep să cânte, râde până începe să plângă. Ce-i cu tine, 
băi, îl întreabă Ki. Nimic, totul e foarte pizdos când soarele 
e pe cer şi e cald afară, îi răspunde Şobo râzând cu lacrimi. 

Ne întâlnim cu el într-un bar. E şi Pi. Ne facem muci. 
Fiecare vorbeşte în acelaşi timp cu alţii, pe toţi îi doare-n 
pulă de toate. Şi n-ar avea de ce să fie altfel. 


Eu îl car pe Pi până la un maxi-taxi, Şobo o ia prin 
centru pe jos. Vede la intrarea într-un bloc o bicicletă. 
Urcă pe ea şi o taie. Ăsta era visul lui. De fiecare dată când 
avea galice se vedea pe o bicicletă, mergând din ce în ce 
mai repede. 

Merge ca nebunul, e fericit. Doamne, gândeşte el, e la 
fel! Da, e la fel. Ajunge acasă. Pune o casetă înregistrată 
cu Ki la un concert de-al lor. 

Începe să cânte. De obicei ei nu cântau nimic, adică 
nu aveau cuvinte la muzica lor. Acum le găseşte pe loc. 


Şobo cântă aşa de zici că ar fi playback, că s-ar auzi de 
fapt de pe casetă. Îşi face un cefir. 


Intră în camera în care ar fi trebuit să fie soţia sa. Nu 
e nimeni. Sună la cineva, îi răspunde mă-sa. 

Scoate multe vopsele, se joacă cu ele pe hârtie. Apoi 
pe geamuri. Vopseşte toate geamurile. Dacă va rămâne aşa 
nimeni nu va mai vedea în camera asta lumina soarelui. 
Vopseşte şi oglinda. Vopseşte toţi pereţii, casetofonul, 
frigiderul, televizorul, tavanul, becurile. 

Scoate un album de poze şi le vopseşte. Scoate cărţile 
din rafturi şi le vopseşte. Vopseşte casetele şi CD-urile. 
Vopseşte icoana pe care o găseşte într-un colţ. Totul pute a 
vopsea. Şobo simte că se sufocă, îşi şterge cu mâinile 
murdare de vopsea fruntea, ochii, nasul. 

Îşi vopseşte şi chitara. O priveşte un pic, apoi încearcă 
să cânte la ea. Nu merge. E un sunet înfundat, ce te sperie. 
O desface şi o vopseşte şi pe dinăuntru. 

Se dezbracă. Îşi vopseşte ciorapii, chiloţii, tricoul, 
blugii, tot. Îşi vopseşte părul, apoi picioarele, tot corpul. 
Scoate toate cănile, le vopseşte. Umple un pahar cu 
vopsea. 

Se îmbracă. Parcă îl strâng un pic hainele. Dimineaţa 
erau doar largi. Se plimbă prin cameră. Se lipeşte de un 
perete, se dezlipeşte. Se aşază pe un scaun. Se ridică, urcă 
scaunul pe tavan, se aşază pe el. Scoate nişte ţigări pline 
de vopsea. Îşi bagă una în gură, e lipicioasă. 


Dezlipeşte dintr-un buzunar şi bricheta. O aprinde. 
96. Muncă, trudă, haznă, pula! 


De Bob îmi place când are momente de luciditate, 
când reuşeşte oarecum să se detaşeze de căcatul în care e. 
Doar că el are prea multe obsesii care se înlocuiesc, care îl 
fac să o ia pe ulei. O obsesie e vremurile bune ale familiei 
lui, atunci când putea cere orice sumă, iar părinţii i-o 
trimiteau fără nici un reproş. Atunci dă-i cu pizza până i se 
făcea rău Gretei. Atunci ştia că pizza are aromă de sex, cât 
mai multe pizza dai la o femeie, cu atât te apropii mai mult 
de patul ei, sau măcar de un colţ al blocului, acolo unde ea 
va fi a ta. 

Asta e. Aşa simt femeile că le iubeşti. Cafea, prăjituri, 
sucuri, alcool, pizza - sex. Femeile se simt în focuri atunci 
când le bagi în seamă în felu' ăsta. Se simt oarecum 
obligate faţă de porcul care le dă o pizza. Astfel nu e deloc 
de mirare uneori să vezi o tipă faină, care pare cu 
picioarele pe pământ, luând muie în scara blocului de la un 
fraier care i-a dus flori şi i-a cumpărat o plăcintă. 

Despre maşini nici nu mai vorbesc. Femeia când intră 
într-o maşină îşi şi imaginează cum e futută pe capotă sau 
cum suge pula în timp ce bâcul conduce. Ca să fac mişto, 
am să-mi amintesc de o vorbă populară: de ce femeile se 
şpreiază şi se machiază? Pentru că-s urâte şi put. 
Femeile... Muncă, trudă, haznă, pula! 

Ăsta e paradoxul femeii... Asta nu mă face totuşi să fiu 


misogin, fiindcă despre bărbaţi am o părere şi mai proastă. 
Femeia are nevoie de bărbat ca de un produs, pe care să-l 
consume şi să-l arunce în budă ca pe un tampon. Bărbatul 
e pentru femeie o pizza, un tampon îmbibat de 
menstruatie. 


Deşi e sâmbătă, Bob a ieşit azi din cameră. Ultima 
vreme nu-l mai puteai vedea în timpul când Greta era la 
futut cu iubitul-iubitul ei. Era ca o babă tâmpită. Nu 
vorbea cu nimeni, sta închis şi ieşea din cameră doar când 
vroia să se cace. Azi era glumeţ, OK, ca în vremurile bune. 
Tot vorbind despre cadouri de 8 martie, că azi e 8 martie, 
şi-a amintit că i-a dat Gretei un cactus. Când noi am râs, a 
râs şi el, apoi a menţionat că mai mult nici nu merită. 

E ciudat să auzi aşa ceva din gura lui Bob, care 
aleargă la cumpărături atunci când după week-end apare 
Greta obosită de atâta futai. Bob care râde în guşă când 
Greta îl face măgar, idiot şi tâmpit şi apoi îi aruncă în cap 
cu ce se nimereşte. Dar Bob ştie să urască, uneori i se 
declanşează o ură ca a unei babe supărate pe nu-ş' ce 
căcat. Mi se pare mai corect să urăşti decât să stai ca un 
cufurit când cineva vrea să se pişe pe tine. 

La formarea lui Bob au participat multe contradicții. 
Urându-şi părinţii că a fost dus să crească la bunici, 
acuzându-i că din cauza asta e atât de necomunicativ 
acum, atât de băbălos. Bob a fost întotdeauna moralist, 
însă morala lui s-a mai modificat pe parcurs. Mi-e greu să 
zic că a evoluat. 


Când era mic a găsit o dată revistele porno a' lvu’ tat- 
so. Tat-so avea o revistă poloneză parcă, căreia îi adăugase 
copertă de caiet şcolăresc. Dar Bob a reuşit să o găsească. 
A fost foarte scârbit şi supărat pe tat-so. Cum să se uite la 
aşa scârboşenii? 

Cum era în vremuri bune, cu rude comuniste sus- 
puse, familia lui Bob avea videocasetofon, ceva ieşit din 
comun pentru timpul ăla. Copilaşii aveau dreptul să se uite 
vreo oră la filme cu desene animate, apoi erau daţi afară. 
Atunci veneau familiile vecinilor. Se adunau toţi acolo, 
alungau copiii, se încuiau şi se uitau la filme porno. Poate 
că şi-o şi trăgeau în grup, doar erau din generaţia hippy, 
ce pula? 

Toate astea îl scârbeau rău de tot pe Bob. Dar acum 
când merge acasă îi caută revistele lu' tat-so, să se inspire 
şi el. Mi-a zis că i-a găsit colecţia de Playboy. 

Dar nu l-am auzit pe Bob niciodată înjurând, iar când 
aude el vreo una dă din cap şi zice doar atât: urât, urât... 


97. Slon 


Slon e o figură cunoscută printre basa din Cluj. 
Despre el circulă multe poveşti folclorice. Nu toate sunt 
adevărate sau dacă unele conţin ceva adevărat sunt foarte 
deviate de la realitate. 


Este cunoscut ca un voluntar când trebuie bătut 
cineva, iar dacă acel cineva e român, şi mai bine! 


De câţiva ani Slon nu bea deloc, e calm, nu mai are 
treabă cu nimeni, dar oricum imaginea creată continuă să-i 
stea ca o aureolă deasupra capului. 

De când ne-am împrietenit, uneori îi povestesc vreo 
istorie populară despre el şi râdem când el îmi spune 
varianta adevărată. 


O poveste era cum a făcut el cunoştinţă cu încă un 
basa, şi ăla spaima Piezişei. 

Varianta populară: se întorcea Slon de la băut, cuprins 
de două gagici, în XVI. În faţă venea Felix. Cum nu se mai 
putea trece normal pe coridor, Felix s-a atins de o gagică 
de-a lui Slon. Şi Slon i-a futut una, apoi a intrat în cameră. 

Felix fiind foarte nervos a smuls o bară din camera sa, 
a intrat la Slon şi i-a tras una-n cap. După încă nişte replici 
în cap s-au împăcat, au băut toată noaptea şi au devenit 
prieteni. 

Varianta reală: Felix era îndrăgostit de-o gagică cu 
care noi mai târziu ne împrietenisem şi mai curneam, ne 
distram împreună. Tipa era prin cămin şi a intrat la Slon în 
cameră să ceară o ţigară. Slon i-a dat, gagica a fumat şi s-a 
dus. Felix era nervos că tipa de care era el îndrăgostit a 
fost pe la Slon. Aşa că s-a dus să rezolve problema. Dar 
Slon, deşi mahmur rău, fiind de o formaţie fizică O'Neil, l-a 
scos frumos cu câţiva pumni din cameră. Felix a smuls o 
bară din camera sa, a intrat în camera lui Slon şi când ăsta 
era întors cu spatele, fiind la chiuvetă din cauza că-i era 
rău de la băut, i-a tras o bară-n cap. Slon normal că s-a 


enervat şi l-a mai rugat o dată pe Felix să iasă din cameră. 
După ce şi-a revenit, Felix a trecut iar pe la Slon, au 
băzărit, au băut toată noaptea, s-au împrietenit. 

Slon era genu' de om care când era supărat, după n- 
şpe beri, aştepta să-l calci pe picior ca să-ţi dea în cap. Aşa 
a băgat groaza în Hasdeu. Noile întâmplări de atunci mai 
circulă şi acum prin folclorul studenţimii. 

Cum Slon i-a dus pe nişte tipi care au vrut să-l 
pizdească în pădure şi i-a pus să-şi sape groapa, cum Slon 
a fost dus la duş sub apă rece de prieteni, ca să se 
calmeze, cum au vrut să-l lege de pat. Toate au fost 
variante eşuate. Cum i-a aruncat pe câţiva dintr-un bar cu 
tot cu masă etc. 

Astfel de poveşti ţin mult. Istoriile educative cu basa 
sunt bullshit. Din ele se extrage o morală futută, deviată. 
De altfel şi morala românească este una ruralo-comunistă 
doritoare de a fi băgată. În NATO, UE... nu contează unde, 
să fie şi ea băgată. Chiar şi-n Afganistan şi Irak, dacă vor 
americanii. Căci în America România şi-a găsit o soră mai 
mare, vrea să fie adoptată de America. No, să fim serioşi 
acuma!, vorba lui Bob. 

Eu nu l-am văzut niciodată pe Slon agresiv, din contra, 
e tot timpul politicos şi calm. Iar locul alcoolului i-a fost 
luat de computer în viaţa sa. Dar despre asta nu circulă 
poveşti. Şi nu vor circula, căci, chiar aşa, cine are nevoie 
de ele? 


98. Hibernate 


Gogu nu stătea în 178, stătea în cameră cu Fane, dar, 
în fond, chiar şi cei care stăteau oficial acolo, când vroiau 
să doarmă se duceau în altă parte. Mai era un actor în 
cameră cu Fane şi ci Gogu. Patul ăluia ziceai că-i un 
tomberon, pe toate le arunca acolo. Salteaua lui avea o 
gaură mare la mijloc, din care ieşea vată îngălbenită de 
pişaturi intense. Spre dimineaţă actorul era cuibărit în 
gaură, cearşaful şi plapuma erau pe-alături. De altfel toată 
lenjeria i se înnegrise de jeg. Dormea acolo printre 
pulovere, ibrice, mâncare, căni, Platon în ediţie completă, 
adidaşi şi cam tot ce mai avea. Niciodată nu-şi făcea patul. 
La început Fane nu-şi dădea seama ce dracu' pute tot 
timpul în cameră, chiar dacă deschizi geamurile. Apoi s-au 
prins. Duhnea de la patul-tomberon al actorului. 

l-au zis să-şi mai facă ordine în pat, să mai arunce 
pateurile desfăcute, că se intoxică toţi de la ele. Actorul a 
zis că da, da şi a plecat şi n-a mai venit vreo două 
săptămâni prin cameră. În schimb a venit o scrisoare de la 
mă-sa. Care i se adresa domnului Gogu, că el era cel mai 
matur, dar mai pomenea şi de Vasilică - care era şi el 
boboc la litere. Mă-sa actorului scria foarte patetic, că ce 
au ei cu copilul ei, că el e singura ei bucurie, de ce-l 
necăjesc... Că el e tatuat cu svastică nu pentru că ar fi 
nazist, ci pentru că aia e un semn indian al fericirii. Toţi au 
rămas mască. Nimeni nu agresase actorul, nici măcar 
verbal. Scrisoarea a fost păstrată la un loc de cinste, 
numărându-se printre paradoxurile ce se întâmplă în XVI. 


Gogu era foarte calm şi politicos. Era cred că la a 
treia facultate începută. Cât stătea la fuckultă îşi făcea 
actele pentru a o tăia undeva. Când reuşea: ser'us, 
fuckultă dragă! Procesul începea foarte de jos, de la 
prieteni, apoi mituirea poliţiştilor, strângerea banilor 
pentru acte false, până se ajungea la cineva de sus, care 
strângea îndoit ceea ce pusese în buzunar gaborii mărunți 
şi oferea viză, sau, mă rog, o graniţă slăbită a ţării. 

Gogu fusese de câteva ori în Paris, la furat din cutiile 
din parcări. Toată treaba au pornit-o ungurii, atunci nimeni 
nu ştia de faza asta. Când s-au combinat cu românii, s-a 
dus toată treaba dracului. Ungurii furau mult, dar nu 
speriau pe nimeni, era o atmosferă ca şi cum nimic nu s-ar 
fi întâmplat. Românii însă, când au văzut că merge, au 
crezut că-s la carnaval, că pot abuza de ceea ce fac. Astfel, 
de la faptul că la început parizienii aplaudau când îi 
vedeau găurind cutii cu bormaşina, s-a ajuns la o greață şi 
ură generală. 

În Paris era o mafie românească a cutiilor bine pusă la 
punct. La rândul său această mafie era înghițită de una 
mai încăpătoare, cea a românilor. Ştii de ce românii nu vor 
să recunoască afară că-s români? Pentru că li-e silă. 
Existau oameni care furau, existau ăia care îţi dau 
legitimaţie, cei care strângeau impozite şi cei care 
strângeau impozite de la strângătorii de impozite. În vârful 
piramidei erau ăia care nu făceau nimic, care însă 
atrăseseră un flux intens al banilor veniţi din prostituție, 
trafic şi hotie. 


Gogu a furat mult timp cu o gaşcă legală, care-şi 
dădea partea cui trebuia. Rămâneau doar cu câţiva franci, 
pentru pâine. Apoi a hotărât să înceapă pe cont propriu. 
Dar români turnători, pidaraji, erau peste tot. Chiar şi 
traducători la poliţie. Tu îi spuneai una, el traducea ce-i 
trebuie poliţiei. În sfârşit, a ajuns în România relativ 
normal. Apoi a intrat iar la fuckultă. Dar nu mai poate 
obţine viză pentru Franţa. Cum vizele n-au mai fost 
necesare pentru români în spaţiul Shenghen, Gogu a 
dispărut. Bănuiesc că e undeva prin Champs D'Elisee, 
citeşte ziarul. 

În 178 sta şi W. El ducea berea de la Ursus la 
magazine, apoi, peste un timp - încasa banii. Faza era că 
trebuia să ducă marfă la o parte din magazine, iar la altele 
să încaseze, în aceeaşi zi. El şi-a aranjat treburile aşa că 
într-o zi a încasat toţi banii, iar seara deja era în avion. 
Acum le transmite salutări la toţi! 

Gunter era cazat în 178, dar aproape tot anul a stat în 
Germania. De acolo mai şparlea câte ceva în magazin, dar 
asta era doar un hobby, mersese cu o bursă. Când era 
licean, un prieten de-al lui văzuse la Discovery cum se 
furau maşinile. La început să arunci cu o parte din bujie în 
geam, apoi un cot, apoi ia-ţi cas, ia şi maşina dacă vrei. 
Băieţii erau ca haiducii, şparleau numai de la ăia care 
normal n-ar fi trebuit să aibă atâţia bani. 

În câteva luni, maşina lor de căcat era plină de 
casetofoane, de boxe super tari. Se mira toată lumea când 
vedea o amărâtă de maşină ce scotea sunet de discotecă 


atunci când mergea pe stradă. Aveau şi pistol, îl găsiseră 
într-o maşină. Până la urmă tot au fost prinşi, i-a turnat un 
bou, care ştia. Ăla se căca pe el să meargă la treabă, dar se 
îmbătase într-o seară şi se transformase în Superman. Nu 
reuşea să spargă un geam la o maşină şi atunci a venit 
stăpânul ei şi l-a întrebat ce face. Ce să fac? Îţi fur maşina! 
Doar că atitudinea lui s-a schimbat destul de repede. În 
fine, Gunter a reuşit până la urmă să scape. 

Matrix era copilul computerist. El lucra la o firmă de 
programatori, îl durea în pulă de şcoală. El ne punea 
muzica, printre care mai reuşea să scape şi câte-o manea. 

Kopkil încerca să demonstreze fiecăruia cât de căcat 
e, că în fond toţi sunt doar nişte găleți de căcat. Înainte îşi 
lua în fiecare seară câte vreo trei sticle de vodcă şi se 
întindea în pat şi le bea singur gândindu-se cum să se 
sinucidă. Acum e OK, bea cu noi şi i se rupe, de căcat 
oricum sunt toate, dar măcar e vesel. Şi vorba aia, căcatul 
măcar nu conţine E-uri. 

Canceru de făcea la început o impresie bună, el era un 
fel de administrator, întotdeauna fără nici un ban, lua de la 
unu', da la altu', lua de la toţi şi-şi achita datoriile. 
Întotdeauna peste câteva zile trebuia să se angajeze, dar 
ori nu se trezea la ora când trebuia, ori se zaibea de lucru 
chiar a doua zi. Aşa că băga poveşti la toată lumea, norocul 
lui era să prindă pe cineva şi să-i povestească cât de pizdos 
e. 

Până la urmă, la o beţie, când Canceru iarăşi arunca 
sfaturi în stânga şi-n dreapta, Gogu l-a pizdit, pur şi simplu 


s-a enervat şi l-a pizdit cu şlapul în cap. Ăia erau varză toţi, 
aşa că i-au mai tras şi ei câteva. Aşa s-a futut treaba, dar 
nu l-au alungat pe Canceru din cameră, dar şi chefurile s- 
au terminat, tuturor li se făcuse scârbă. 

Mai veneau pe-acolo tot felu' de specimene, dacă şi 
Psihu a ajuns. De obicei când se îmbătau, o tăiau la 
discotecă, iar eu cu Fane ne duceam în baruri să 
continuăm. În fond, cum spunea Fane, sunt de fapt 
majoritatea nişte ordinari, eu i-am învăţat cum să bea, cum 
să se distreze... 

De o ţeavă în 178 era lipită o sticlă de plastic găurită. 
Toţi care veneau p-acolo îşi lăsau în ea mărunţişul. 
Canceru tot povestea ce chef monstruos o să facem. Dar 
până la urmă... căcat, nu ştiu ce s-a întâmplat cu ea. Toţi 
cei care o adunaseră s-au risipit. Evitau camera 178 ca pe 
o amintire murdară, ca pe un prieten pe care nu mai ai 
chef să-l vezi niciodată. În căminul XVI nu există happy- 
end-uri. Fiindcă XVI e un bullshit şi un mavafacă, blea. 


Visul lui Fane Babanu era să aibă vreun termometru, 
indicator, sau ceva în genu' ăla, care să-i arate că trebuie 
să se oprească zilnic la a cincia bere. Căci atunci totul e 
fain, mai departe totul se prăbuşeşte, zicea el. Aşa s-a 
întâmplat şi cu 178. 


99. Lanţul slăbiciunilor 


Bob e total diferit de fratele său, Haker. Bob ar 


explica asta prin faptul că frate-so nu a fost crescut la ţară, 
că face parte dintr-o generaţie pierdută, şi, apoi, că e pur 
şi simplu un porc. 

Deşi Bob e mai mare, fix în pulă l-a durut tot timpul de 
fratele lui. Era doar un pericol al cadourilor pe care 
trebuie să le primească şi al prăjiturilor cu care trebuie să 
se îndoape. Nici vorbă de dragoste fraternă sau aşa ceva. 
Cred că Haker e unicul om pe care Bob l-a bătut, şi aia la 
vârsta când ăla nu se putea apăra. 

Acum Bob e mai atent. Oarecum. Adică nu vrea să se 
mai bată, ştie că ar lua-o-n cap. Relaţiile dintre Bob şi 
Haker au fost numai afaceri, la asta s-a rezumat tot. 

Au ajuns să-şi vândă până şi orele de stat la televizor, 
dreptul la prioritate la casetofon şi alte faze de genu' ăsta. 
Desigur că până la urmă tot Bob era cel fraierit. Dacă e 
bun... Haker ar zice că Bob e pur şi simplu un bou. 

Bob îi face tot felu' de lucrări, de referate, căci cum e 
un tip cu o cultură generală solidă - ştie de toate. Haker îi 
mai cedează câte-un avantaj, îi promite că o să-i facă vreun 
CD. Faza cea mai haioasă e că nu i-a făcut până acum nici 
unul, deşi Bob i-a plătit acelaşi CD-u de vreo trei-patru ori. 

Cel mai fain, ca să-ţi dai seama de relaţiile lor, e să le 
citeşti mailurile. Bob e personajul principal al rubricii 
ÎNCĂ O PULA DE OM de pe situl lui Haker. Pe site Haker 
i-a afişat şi mailurile lui Bob. Fragmentele boldate sunt 
comentariile lui Haker: 

„„„sa vezi ce am patit saptamana trecuta. mergeam eu 
intr-o seara spre scoala, si stii cum mai am eu obiceiul sa 


ma uit in jos(si chiar sa mai culeg cate ceva).ei, ma uitam 
ca de obicei, si vad o revista...era revista hustler. asa am 
ajuns sa am si eu un numar...altfel cum mai merge scoala, 
fratioare? imediat o sa am de cerut bani de acasa asa ca o 
sa o duci putin mai rau o vreme, hi hi hi. salut. 

„„„Si ce-mi spui mie de internet cafe cu 200 de 
calculatoare, ca tot nai bani sa calci tu pe-acolo...unde e 
minunea asta(in ce zona)? vezi, porcule, daca aveam bani 
acum veneam acasa ca am mult de lucru pe calculator. asa 
stau si sufar prin internet cafe-uri...si ce rahat de cd vrei 
sa-mi faci numai cu 1000 de poze? nu pupi tu bani pe asa 
ceva. ia exemplu porcule, bety(vecina de apartament)mi-a 
facut un cd gratis. ai putea sa faci si tu un gest ca doar 
sunt frac-tu vita... p.s. sa vezi ce faza am patit din nou. 
dupa faza cu revista hustler gasita pe jos saptamana 
trecuta, sambata asta mergeam pe o strada mai laturalnica 
si ce vad eu zacand intr-un cos de gunoi pe margine? 
revista playboy ultimul numar. normal ca am luat-o.si asa 
am ajuns si gunoier...toate au un inceput ce faci ba boule 
mai intra si tu pe net ca doar nu ti sa ars rasnita aia de 
calculator sal bai sergiule iti urez „la multi ani si sarbaturi 
fericite” apropo asta e primul mail cand nu te injur la multi 
ani porcule.a mai trecut un an de rahat...(pentru tine cel 
putin)...iarasi te-ai indopat ca porcul presupun, si eu deja 
trec pe arpacas. 


p.s.sa stii ca sunt in doliu. peti (un nenorocit de 
hamster) a murit pe data de 27 decembrie... 


draga porcule, cum adica nu mi-ai facut cd-ul, vezi ca 
te tai daca incerci sa-mi mai storci bani data viitoare. si nu 
mai chiuli ca un copil cuminte ca tine ar trebui sa mearga 
la scoala. si nu mai lua poze porno de pe net. si nu te 
imbata...a, si la multi ani boule, poate iti aduc vreun 
hamster cadou... 


„„„Si vezi ca n-am uitat de cd-ul ala.(porcule).si veste 
buna-peste doua saptamani vin acasa. si inca o veste buna- 
s-ar putea sa vina si nepotelul tau georgica.m-a pus dana 
sa-i dau meditatii la engleza lual-ar dracu...mai vedem. ce 
ai primit cadou de ziua ta animalule?... 

SALUT PORCULE! A FOST FRUMOS IN VACANTA, 
DA’ ITI AJUNGE! VIN EU! 

O SA VIN PROBABIL SAMBATA SAU DUMINICA, SI O 
SA STAU O SAPTAMANA.SI VEZI CA O SA AM NEVOIE 
DE CALCULATOR-IN LINISTE, FARA TV-CA AM TREABA 
CU LUCRAREA DE DIPLOMA.ASA CA MAI UITA-TE 
ODATA LA POZELE PORNO, JOACA-TI TOATE JOCURILE, 
CA DUP-AIA O SAPTAMANA N-O SA AI TIMP...(tampitii 
care scriu cu majuscule...) 

Mersi de mesaj porcule. N-o sa crezi, da' nu m-am 
indopat de ziua mea (cum ai fi facut tu animalule).Mi-am 
facut doar o salata de fructe. Ce rahat ai facut la teza la 
mate? Sper ca ai trecut totusi, ca nu vreau noi crize de 
isterie in familie. si de ce dracu mai navighezi, sa creada 
mamica (virgula) ca din cauza mea a venit nota de plata 
mare? sper ca aia cu cd-ul meu nu era o gluma...trebuie sa 


o tai acasa, ca trebuie sa ajung la w.c. urgent. Salut.(mi-a 
spus dupa aceea ca s-a cacat pe el) 

„„„ce-ai facut la teza aia la mate, ai ramas corigent sau 
nu? pe-aici totul bine inca, am terminat si al 17-lea an de 
scoala, am avut cursul festiv si cretinii aia de la mine si-au 
luat si ei toga din aia neagra ca la americani idiotii. 
bineinteles ca nu am dat banii pe asa ceva. Si-asa trebuie 
sa dau 600.000 pentru rahaturi de flori si cadouri la 
profesori. am primit si somatie de la primarie pentru 
impozitul ala pe apartament-ca daca nu il platesc in doua 
saptamani vin cu executarea silita-adica vand casa l-am 
platit pana la urma da' am cam ramas fara bani... 

bai porc, ti-am mai scris un mesaj acum o saptamana, 
dar nu stiu de ce nu a vrut sa mi-l trimita. asa ca o sa fiu 
scurt. ce rahat ai facut pana la urma la teza la mate, ai 
trecut? am platit impozitul pana la urma, stai linistit- 
1300000-asa ca maine o sa dau un scurt telefon la brasov 
sa discut cu mamica niste probleme financiare...am mai 
avut de dat si 600000 la scoala pentru festivitatea de la 
sfarsitul facultatii(da, am terminat al 17-lea an de studii, si 
ultimul probabil).in rest, am sesiune acum si dup-aia am de 
invatat pentru licenta. probabil ca o sa mai vin acasa 
candva prin iulie ca sa-ti stric putin vacanta. chiar, ai 
intrat in vacanta porcule... 

asa deci, ai terminat scoala porcule...si eu mai am trei 
examene luna asta. sper ca de data asta chiar ai facut cd-ul 
si nu-i iar o gluma proasta. si ce-i cu titlul ala de mesaj, ca 
mi s-a facut rau(o injuratura nevinovata).Asa vorbesti tu cu 


frac-tu boule? sau domnul bou ca acum ai serviciu...chiar, 
ai facut vreun cd la comanda pana acum? 


vezi scoate niste bani ca nu are mamica sa-mi trimita. 
Asa m-am enervat cand am vorbit ultima data cu ea la 
telefon:inainte sa apuc eu sa-i cer bani, a inceput ea sa se 
planga ca n-are. si mi s-a facut sila si n-am mai cerut. da' 
nu-i nimic, ca sun din nou saptamana viitoare... 

...Ma bucur sa aud ca te-a muscat un caine, poate cui 
pe cui se scoate si ajungi si tu un om normal. ti-a facut si 
injectii in burta? am auzit ca sunt foarte, foarte 
dureroase... 


...Plus ca daca nu intru la masterat poate ma cheama 
si in armata. ce zici, vii cu mancare la unitate? 

Chiar daca tot vorbim de mancare, poate o sa te 
intrebi unde a disparut salamul ala frumos de vara din 
frigiderul vostru. Stai linistit, e la mine. A trecut nasa lui 
Dana pe la Brasov si mi l-a trimis mamica. si au mai fost si 
niste snitele Asa-i ca-ti lasa gura apa?...Sa vexi ce rahat. 
Stii ca statea anul trecut la mine un bou care lucra la 
CFR.S-a mutat, mi se pare ca ti-am zis si mi-a lasat o 
datorie de vreun milion si jumate(si ce face tampitul?).M- 
am intalnit cu el si l-am intrebat cand vine cu banii, si mi-a 
zis ca nu-mi mai aduce nici un ban-iti dai seama ce 
nesimtit? ( iata ce face)... Si le-am scris la ai lui ca daca nu 
vine cu banii le trimit cate o scrisoare la toti vecinii de pe 
strada lui si il fac de cacat. Ce zici, o sa vina cu banii? (da) 


lasa porcule, ca sper sa scap cumva de armata.n-ai 
auzit ca vor sa o faca sa nu mai fie obligatorie? sper sa-mi 
aranjeze mamica vreo amanare, ca ar fi culmea prostiei sa 
fiu in ultima generatie care face armata. asa ca, inca nu te 
bucura si zici ca ai urmarit cainele zece zile? si cum se mai 
simte? da din coada cand te vede? cu ala de la cfr, le-am 
mai trimis o scrisoare la ai lui, in care le ziceam ca daca 
numi vine cu bani le scriu la toti vecinii de pe strada lui. si 
azi mi-a raspuns taica-su, ca daca le scriu ma da in 
judecata. deci i-am speriat (ce b*u eshti...Doamne!), hi hi 
hi...las ca poate iti aduc si tie scrisoarea sa te distrezi 
putin. da bani nu cred ca mai vad. de recuperat banii, 
zicea sandu ca imi aduce daca vreau niste colegi 
basarabeni-trebuie numai sa le dau o votca. dar nu-i stilul 
meu (de pampalau).hai ca ma duc, ca ma asteapta 
hamsterii acasa. ba, veste buna - armata mai dureaza doar 
4 luni tot e cam mult, cred...nu am cum sa ma cac la ala la 
usa, ca ai lui stau in blaj in rest nimic nou saluta-l pe caine 
din partea mea acum ma uitam pe mesajele tale din arhiva 
si m-am speriat cate rahaturi ai scris...am terminat cu 
licenta porc da, sunt absolvent, 17 ani de studii numa ca 
vreau sa ma apuc de masterat sa scap de armata hi hi hi 
vezi ca peste o saptamana sau doua vin acasa incalzeste-mi 
loculsi boraste toate bunatatile care le-ai mancat cat am 
fost la cluj salut 


This is Bob. Nu diferă foarte mult de varianta din 
realitate. Doar că aici el e fratele mai mare. 


Iată şi câteva replici d-ale lui Haker: 
Forwarded message 


Date: Wed Jul 3 22:23:37 2002 

ce faci porc mai iesi shi tu pe afara nu mai invata 
atata ca o viata ai (hehehe pe draq stai shi invata ca altfel 
boschetar ajungi) m-am angajat intr-un alt loc shi prima zi 
de munca a fost super: am intarziat 2 ore, m-a muscat 
cainele de la depozitul unde tocmai ma angajasem, am fost 
la spital shi am asteptat 1 ora ca sa-mi faca o injectie cu 5 
studenti de fata 


YEAH ce super a fost! 

ce super e sa muncesti! shi sa traiesti pe lumea asta 
de cacat! 

Bah da macar am castigat ceva in ziua asta de 
pomina: a inceput sa-mi placa muzica Rock. 

bah sa nu te prind ca iti intra accentul ala din Cluj in 
sange ca vin eu shi til scot gata ca sunt nervos sal 


Forwarded message 


Date: Sat Jun 1 00:37:31 2002 

— bah acum ca tota trecut ziua ta te anunt ca tot nu 
ti-am facut cd-ul da macar ai trait cu ideea o zi) 

— la teza am 3 variante pentru a trece in a 12 

— a: 1. nota cinci si promovare directa 


2. nota patru, sase in lucrare si promovare directa 
3. nota trei, sapte in lucrare si promovare directa 


— bah sunt muncitor, bineinteles din nou sclav la o 
firma de instalatii car toata ziua de la etajul 4 lazi cu scule 
shi alte porcarii da am castigat in 9 zile cat mai demult in 
doua luni la nea Vasile (900.000). IMI IAU CD-R PORC 


o sa iasa cd-urile pe banda shi pentru ca am dat 
dovada de potential shi perseverenta (de sclav) 

s-au hotarat sa ma mai angajeze dupa inceperea 
vacantei inca o luna - da-mi niste titluri de carti sf celebre 


— vezi poate ajungi draq in strada (nu pierde 
apartamentul din cauza la impozitul ala tampit ca nu am 
unde sa ma mut daca raman corigent) mars 


Forwarded message 


Date: Sun May 19 00:50:28 2002 sal a zis mamica sa 
nu scriu prostii de ziua ta asha ca o sa ma abtin... pe DRAQ 


ce faci boule? cum te cinstesti de ziua ta? ia zi 
mancare nu? mananci ca porcu din banii nostri adica din 
banii mei porc porc porc porc porc porc asha sa se oftice 
mamica (zicea sa nu te injur de ziua ta) na! porc bah vezi 


poate crapi de la atata mancare bah sa vezi ce faza cu 
referatu la franceza: am dus referatu ca sa aflu ce? ca mai 
aveau inca vreo trei de la mine din clasa referate cu 
poponauti cred ca 90% din scriitori francezi sunt poponari 
asha ca m-am scos shi akum sa-ti dau shi o veste buna ti- 
am facut cd-ul de ziua ta gata ca ma duc sa navighez sal 
porc 


Subject: Fwd: killing you 


Date: Wed, 28 Aug 2002 21:39:30 +0300 
Forwarded message 


Date: Fri Mar 29 21:58:30 2002 

da mah da-mi un hamster ca vreau sa fac experimente 
pe el o sa incep cu un test de inot shi dupaia cu unu de 
zbor cd-ul va mai sta pe hard ceva timp bah sa te uiti de 
blugi largi in second hand vezi ca iar a venit 700.000 
telefonul in luna in care ai fost aici (PORC!) 

sal 


Haker a fost de câteva ori pe la Bob. Nici măcar cu 
ocazia asta Bob n-a lăsat-o mai moale. Seara, când Haker 
pica de somn, Bob îl da afară din camera sa, să aştepte 
până pe la 2, când termină plimbările hamsterii. Atunci 
Haker stătea şi dormita la bucătărie, înjurând atât 
hamsterii scârboşi, cât şi pe Bob. 

I-am zis lui Bob să facă o excepţie, să-l lase pe Haker 


să doarmă. Nu, nu, nu, nu se poate, hamsterii trebuie să se 
plimbe. Dar dacă doarme Haker, ce, nu se pot plimba? Nu, 
nu, nu, că poate i se urcă în pat şi omoară pe vreunul! 
Lasă-l dracului, e un porc! 

Când au plecat împreună acasă, Haker a furat din 
punga hamsterilor nişte castraveți, să aibă ce mânca pe 
tren. Bob s-a simţit tare jignit şi încă o dată şi-a confirmat 
că Haker chiar e un porc. Cum să furi din mâncarea 
şoarecilor? 


100. Out 


Buru desenează la computer. Sunt parcă nişte munţi, 
un soare roşu, zăpadă sau mai bine zis mult alb, linii negre 
şi ceva roşu. 

Bulibuleatorul trece de la Şura, la Slon, la mine. 
Fumul se strecoară încet din plămâni în creier. Tragem 
câte vreo patru-cinci fumuri, ne aşezăm şi ne uităm la Buru 
cum desenează. În acest timp mâna continuă să înainteze 
pe creier, din ce în ce mai rapid. 

Cred că a ajuns fumul şi la el, uite ce desenează! Zice 
Slon. Ne înglodăm în desenul lui Buru, nu mai putem ieşi 
de acolo. El observă şi ne întreabă dacă nu ne deranjează. 
Dacă vă gruzeşte, nu mai desenez, zice. 

Nu, nu, desenează, e fain, zice Slon. Cuvintele trec pe 
lângă capul meu. Totul devine lunecos, fragmentele de 
realitate încep să mă ocolească. Simt cum se apropie 
căderea. Demult nu am mai simţit aşa ceva. 


Încerc să gândesc mult asupra cuvintelor pe care le 
aud, dar nu reuşesc să prind firul. Cuvinte... râsete... 
muzică... desenul lui Buru... desenul... tu... băieţii... 
nimic... 

Sentimentul tot mai clar al ieşirii din minţi. Mintea ca 
o gumă de mestecat. O mesteci, o mesteci, îşi pierde 
aroma, gustul. O scuipi. O înghiţi. Se amestecă cu resturile 
de mâncare şi o înghiţi. Mintea ta înghițită de tine. Devii 
ca o baterie ce nu mai poate fi reîncărcată. 

Rămân doar eu şi cu Buru. Simt că nu am nici o 
salvare, că acum chiar am să-mi scuip mintea, că o să cad 
definitiv în groapa care mă atrage demult. 

Mă trezesc ba într-un loc, ba în altul. Totul e lichid, 
simt că înot şi că apa mă trage la fund. Încerc să mă ţin la 
suprafaţă, dar e tot mai greu. 


Ţi-e rău?, mă întreabă Buru. Nu ştiu. Nu ştiu nimic. 
Cafeaua intră tot mai greu în mine. Simt cum se opreşte în 
gât şi ezită. 


Mă ridic, dar e prea târziu. Voma izbucneşte din mine, 
nu mă mai pot opri. 

Tu nu eşti acasă, iar cineva umblă prin lucrurile tale, 
se uită la poze, trage pârţuri, face mişto de tine, se pişă 
într-un colţ al unei camere. Tu nu eşti acasă şi cineva sună 
la uşă. O deschizi şi întinzi mâna. Dar degeaba. 


Buru şterge desenul. 


Pe playlist merge Lali Puna. Nu ştiu cine e, cum arată, 
de unde e, câţi ani are. Muzica ei îmi face vânt, mă ajută să 
mă desprind. Mă scufund. Ochiul se închide singur, nu mai 
am nici o putere asupra lui. Departe se aude Lali Puna. Din 
ce în ce mai departe. 

E o călătorie grea, apăsătoare. De data asta ştiu că n- 
am să scap. Simt cum peste ceea ce a fost mintea mea se 
aşază straturi de întuneric. Care mă apasă tot mai rapid, 
ritmic. les din lumea animalelor, una caldă, veselă şi intru 
în lumea vegetalelor. 

Sunt un vânt ce aleargă din ce în ce mai repede pe la 
rădăcinile ierbii. Gândacii tot urcă în sus, furnicile mişună 
pe lângă mine. 


Noapte. O lungă fugă, cădere în noapte. 

Întoarce-te, Yo, mă auzi, întoarce-te, acolo nu e bine, 
acolo nu te aşteaptă nimeni. 

Nu e decât o cădere în noapte. Un fir de viaţă ce 
aleargă prin iarbă, o pasăre pe cer, nişte personaje de 
desene animate, un ochi ca o gumă de mestecat, creierul 
se deschide. 


101. 15 litri de ciorbă! Ce zici?! 


lar o să avem pui!!!, spune Bob încântat. Ce 
combinaţie ai mai făcut?, îl întreb. Da-păi l-am pus pe tati 
cu fiică-sa care îi e şi strănepoată, cam aşa, ca să nu 
intrăm în complicaţii. Bă Bob, îi zic, o să te bată 


Dumnezeul şoarecilor, ce-i bagi în incesturi? 

Bob deşi se mai sperie câte-odată de faze de-astea, îi 
trece repede. În ultima jumate de an, de când s-au înmulţit 
incesturile provocate de Axinte al nostru, adică Bob, şi 
Greta, Leana noastră?, la început au văzut la ştirile de la 
ora 5 că proprietarul magazinului unde-şi lăsa hamsterii 
era pedofil şi tot ce vrei. Nu întâmplător l-a amânat pe Bob 
de vreo cinci ori, probabil că vroia să i-o tragă. Apoi a ars 
şi următorul magazin unde şi-a lăsat Bobiţă şoarecii. Jesus 
te avertizează, ai grijă, i-am zis. 

Cineva se fute în baie. Se aud cutii căzând, capacul de 
pe budă, gemete, pleoscăituri, apa duşului şi râsete. Cel 
mai tare mă amuză femeile brusc metamorfozate după 
futai. Înainte: supărate, îngâmfate, deştepte... După: hi-hi- 
hi! Ha-ha-ha!, îşi saltă curu' lor satisfutut între masă şi 
aragaz, neştiind nici ele ce mai au în cap, să-s concentrate 
la alt organ. Femeile..., cum zici tu şi Paraziţii. Şi încă o 
vorbă a ta: cum să nu te enerveze curvele? 

Porc împuţit, marş acasă! Idiot cretin, boule! Greta 
zbiară de tremură posterele de pe pereţi. Din partea lui 
Bob - nici un zgomot, probabil stă cu capu-n pământ. 

Marş acasă imbecil prost, nu vezi că nu ai ce mânca?, 
ce stai aici şi te împuţi ca o vacă? Marş acasă! 

Bob tace. Greşeala lui, se gândeşte, probabil, e că şi-a 
anunţat de mai înainte plecarea acasă. Acum, ce dacă s-a 
răzgândit, ca de obicei, de altfel? Dar Greta continuă să-l 
fută la cap s-o taie acasă, că nu mai poate respira... Ce 
americanii s-au ţinut de promisiuni?... Problema mea e că-s 


prea civilizat..., no..., ce dreacu..., gândeşte Bob în astfel 
de situaţii. 


Apare şi Greta la bucătărie. No, am încercat să-l 
conving pe Bob să mute şoarecii în debara, da' nu vrea, 
spune că-i prea frig... 

Bob iese din apartament să-i ia de mâncare Gretei. Tot 
încearcă să o îndoape aşa ca ea să fie mulţumită. Jertfeşte, 
chiar dacă el n-are ce mânca. Îi face tot felu' de mâncare, 
iar el culege firimituri de pe masă şi le bagă într-o cană de 
cacao. Cărase odată de acasă, din Braşov, un cuptor 
preistoric. Ce pizza o să trag io când o să-l aduc, ce 
plăcinte şi torturi! Până la urmă, deşi l-a cărat până-n Cluj, 
a făcut o pizza naşpa din el şi l-a băgat ba în debara, ba pe 
un bufet... Gratiile cuptorului le-a băgat la şoareci. No..., 
nu-i prea rentabil... Să fi fost cu microunde, atunci da 
pizza! 

Bob e foarte mândru când îi iese bine vreo mâncare 
sau când aduce ceva de-acasă. No, l-am auzit odată 
spunându-i Gretei, am adus de-acas' fasole din care-au 
ieşit 15 litri de ciorbă, ce zici?! Şi în acest timp îşi bătea cu 
un deget pe buze, iar cu o mână burtosul. 

Ca orice om civilizat, Bob ascultă uneori ce zic 
semenii lui. Mai bine zis seamăna, Greta, că de alţii nu 
ascultă. Greta i-a zis odată că are picioarele crăcănate, de 
atunci Bob nu mai poartă pantaloni scurţi, că i-i ruşine. 
Deşi mie nu mi s-a părut că ar avea probleme cu 
picioarele, am văzut şi mai crăcănaţi în pantaloni scurţi... 


Se aude cum cineva se screme la budă. Genul feminin. 
lar buda va fi murdară de căcat, iar atmosfera va fi ca 
după o armă biologică. Căcat... 


102. Hard Rock Cafe 


Bosu e răcit, îşi tot suflă nasul şi râde. Sunt rupt de 
oboseală. Ne terminăm vinul din pahare şi ser'us! Îmi 
amintesc de vremurile bune, când veneam cu taxi până la 
Bosu, băgam un pâh şi citeam bancuri de pe net. Odată 
Bosu s-a făcut aşa de varză, încât chema tot barul în care 
eram să vină împreună cu noi a doua zi la pădure şi să 
băgăm iarbă. Şi asta pare o fază de banc. 

Ajungem lângă Music Pub şi o cotim la stângă. Pub-ul 
s-a schimbat, peste tot numai feţe noi. Pe pereţi măşti care 
par a fi ale consumatorilor trecuţi de 60 de ani. Un aer plin 
de fum. O rumoare care te face să încerci să vorbeşti doar 
când eşti beat. 

Oboseala trece odată cu berile. Uite-i şi pe Nick, 
Mihnea şi nişte prieteni de-ai lor. După o bere ne invită în 
Hard Rock. 

leşim din Pub cu sentimentul pe care-l ai după ce te-ai 
întâlnit cu un prieten vechi şi-ţi dai seama că nu mai ai ce 
discuta cu el. Urcăm în maşini şi o tăiem în Obs. 

Acolo îl ascultăm pe bătrânul Ozzy. Oboseala mi s-a 
transformat în prostia din timpul beţiei. leşim, băieţii o 
taie în Mănăştur. Ne întreabă dacă să cheme un taxi. Nu, 
nu e nevoie, ne vom plimba un pic. 


Îi zic lui Ski că nu e chiar aşa departe. O iau în 
direcţia care mi se pare corectă. Tot mergem, becurile 
sunt tot mai rare. La un moment dat nu mai recunosc 
nimic. Mergem în noapte, printre case în construcţie, case 
care se prăbuşesc. Găsim un taxi. 

Abia la vreun kilometru de bloc reuşesc să-mi dau 
seama unde suntem. Până acolo doar senzaţia că ne aflăm 
într-un alt oraş, după un război mondial. Totul e cenuşiu. 

Peste câteva ore Ski trebuie să plece. Nu mă mai culc, 
zice el, oricum trebuie să mă trezesc imediat. Aprinde 
veioza şi se întinde pe pat, cu faţa în lumină. Adoarme. 

Peste câteva ore se trezeşte, e tot cu lumina în faţă, 
îmbrăcat, cu bocanci. Se uită la ceas. Nici măcar nu şi-a 
dat seama cum trenul s-a dus. 


103. Sign in 


Jocurile de computer pot fi foarte aproape de 
realitate. Dar pot fi şi foarte aproape de halucinatoriu. 

Îmi amintesc de malacul bodigard al unui director de 
firmă universală, dar în special de jocuri. Ăla a stat o 
noapte întreagă la un joc cu cască video. Malacului i se 
futuse hardul spre dimineaţă. Nu mai ştia care e realitatea. 
Când cineva deschidea uşa el a vrut să se arunce pe geam. 
Avea şi un pistol în mână. 


Aşa că am hotărât să facem cu Slon un joc. Să se 
numească Pizdeţ şi să conţină în el bucăţi nu numai din 


realitate, dar şi din galiunice. 

Prima regulă a Pizdeţului e să nu se termine 
niciodată, cu cât mai mult înaintezi, cu atât mai mult 
sfârşitul să se depărteze. Un joc care începe de la un joint 
şi care ajunge la alt joint. 

Personajul principal trebuie să fie un rupt, care e 
impus de ceva, cineva să se rupă, apoi e urmărit pentru 
faptul că se rupe. 

Armele lui trebuie să fie măştile, adică ţoalele, faţa lui 
serioasă în relaţiile sociale, zâmbetele, convorbirile 
politicoase, dar şi bâta, şi pistolul, şi mitraliera, şi avioane, 
şi, în cazul limită - un fum mare de ciupercă deasupra 
pământului, care va relua totul de la început. 

Jocul trebuie să conţină toată reţeta: faze care te 
pricalesc, care te gruzesc. Cel care joacă trebuie să aibă 
impresia că şi el trage în piept atunci când asta o face şi 
eroul. 


leşim cu Slon la balcon, mai tragem un fum, deja ni se 
pare că facem parte din jocul ăla. Ce monotonie futută, 
zice Slon. Bine că ne-am apucat de joc. Uite la ăla! 

Un tâmpit se roteşte cu căruţa de câteva ori la sensul 
giratoriu. lau binoclul şi mă uit la el. Cel mai mişto e că ei 
nu-şi dau seama că cineva se uită la ei, au impresia că 
nimeni nu le vede expresiile lor de cretini futuţi care ar 
vrea în UE şi NATO, zice Slon. Dar uite că noi îi vedem! 
Căruţaşul are o faţă de miserupist absolut, un pic 
îngreţoşat. Ţine într-o mână un bici, cu alta hăţurile. 


Probabil că se crede Mihai Viteazu sau cel puţin 
Terminator. 

Uite şi o gagică băgându-şi un deget întreg în nas. 
Scoate un muc şi se uită mirată la el. Uite şi câţiva 
muncitori care vor să schimbe un panou publicitar. Unul e 
căţărat sus, are o faţă de Iliescu nebărbierit în timp ce se 
uită cu o privire tâmpă la cururile femelelor grase de peste 
patruzeci de ani. 

Hotărâm să-i băgăm pe toţi în joc. Jocul trebuie să fie 
pe net. Altă regulă ar fi ca ăla care accesează Pizdeţul să-i 
aducă ceva din viaţa sa. Pentru asta ar trebui să facă un fel 
de test la început. Dacă pici testul, nu te joci. 

Personajul împreună cu jucătorul trebuie să-şi aleagă 
muzica, locurile unde se va desfăşura acţiunea. Trebuie să 
facem Pizdeţul ca pe un Kubik-Rubik, pe care oricum nu l- 
ai întoarce ar fi bine, în esenţă ar rămâne acelaşi. Să-l poţi 
începe de oriunde, dar să nu se termine nicăieri, căci 
combinaţiile de situaţii de continuări să fie cu atât mai 
multe cu cât mai multe ar fi accesările. 

În fine, jocul ăsta ne-a prins prea mult. Şi i-am făcut 
doar începutul. De-abia i-am făcut câteva poveşti de 
început. 

Personajul jocului trebuie să aibă acces la realitate, 
adică nepărăsind jocul să poată să se uite la ştirile ce merg 
atunci, să se uite sau să asculte 13/14 cu Andrei, de 
exemplu, sau să citească Lolita. 

Unica limită a jocului este că eroul şi deci şi jucătorul 
să fie sincer, să răspundă prin reflexe spontane, altfel totul 


să se prăbuşească. 


Am lucrat atâta deja la jocul ăsta că am vrea să 
rămânem cu totul în el. Azi când am vrut să băgăm o iarbă 
- n-am mai fumat, ci am accesat jocul şi am fumat cu 
personajul nostru. A fost foarte mişto. 

Dup-aia ne-am uitat la desene animate şi te-am 
chemat şi pe tine. Căci şi tu eşti acolo. La trei dimineaţa 
personajul a hotărât că e timpul să se uite la basketul din 
NBA. În rândul invitaţilor de onoare era şi Jack Nicholson. 


104. Cablu, îîi?!?! 


Când ţi-ai luat un televizor Bob a fost atât de supărat 
pe noi că n-a mai vorbit aproape o lună. Umbla cu capul în 
jos şi doar: salut... La început nu mi-am dat seama care-i 
treaba, dar apoi totul a devenit evident. Când trecea pe la 
noi prin cameră, în drum spre balcon, nici nu se uita înspre 
televizor, iar dacă se uita, afişa pe faţă expresia unei mari 
scârbe, ca în cazul în care se simţea foarte jignit şi băga 
un: rahat... 

Televizorul ca televizorul, dar când a aflat că l-am unit 
la cablu, aşa, să încercăm şi noi, că poate merge şi TV-ul 
prindea vreo 30 de canale, Bob se oftica de nu mai putea. 
Cu capu'-n jos, cu bolfele trase spre pământ, cu ochii roşii 
şi tulburi Bob se oftica şi gândea. Până la urmă i-a venit o 
idee. Auziţi, io cred că-i unit cablu, că n-are cum să prindă 
aşa de bine... Dacă-i unit ar trebui să-l dezunim, că altfel o 


să primim amendă, no... 

Dup-aia ne-a spus că a vorbit cu tat-so, că ăla i-a spus 
că amenda ar fi între 5 şi 10 milioane. Până a trecut prin 
apartament şi Patrocle, inginerul nostru, care se mutase în 
căminele din Mărăşti, Bob în fiecare zi ne amintea de 
amendă. 

Apoi când a venit Patrocle, Bob entuziasmat a adus 
repede o şurubelniţă, un scaun şi: no..., hai să vedem dacă 
nu-i unit cablul! Noi tocmai ne uitam la un clip cu Staind. 
Şi buf!, ecranu' albastru. Ce pula mea se întâmplă? 

Şi îl vedem pe Bob, fericit, săltându-şi curu'-n sus de 
emoţii, intrând în apartament: v-am zis io că-i unit, v-am 
zis io!, no gata!, l-am dezunit, no! A fost una dintre clipele 
alea când vroiam să mă ridic şi să-i fut una. l-am spus să 
stea pe curv’ lui, că putea măcar să întrebe înainte. Aşa că 
ne-am dus încă o dată cu Patrocle şi am unit cablul înapoi. 
Bob, iar: amendă 10 milioane... bla-bla, no... 

Cablul fusese unit cu vreo doi ani în urmă, când 
Patrocle era şi el chiriaş aici şi îşi adusese TV. 

Peste vreo două zile am deschis iar ferestruica pe care 
Bob o trântise cu ciudă, explicându-i frumos că pute a pişat 
de şoarece, de-aia o deschid şi el ca de obicei s-a simţit 
foarte jignit şi cu vocea îngroşată de emoţii a trântit un: 
No, să fim serioşi acuma!!! Apoi ecranul televizorului s-a 
făcut iar albastru. 

Am căutat şurubelniţa, dar nu era la locul ei. Bob 
avusese grijă. Până la urmă am încercat cu cuțitul, n-a 
mers nici aşa. Imediat s-a auzit uşa apartamentului şi i-am 


văzut faţa scârbită, imperativă şi întrebătoare a lui Bob, 


Când a venit Patrocle şi l-a întrebat de ce a scos 
cablul, că toată lumea nu ştiu de ce se gândea la Bob, ela 
răspuns: nu io!, nu io, că eu eram în apartament când l-au 
scos! 

Am încercat să-l unim iar, dar acum era deconectat de 
la altă cutie, care era încuiată. Probabil că Bob le-a zis să-l 
dezunească, fiindcă el n-are televizor, altfel nu-mi explic, a 
zis Patrocle. Doar a stat aşa doi ani şi nimeni n-a avut 
treabă. Apoi dacă vedeau că e conectat ilegal veneau sigur, 
măcar să vă spună că nu e frumos, dacă nu să vă dea 
amendă. 

Când peste câteva zile unisem TV-ul la o antenă şi mă 
uitam la un meci, la pauza de ţigară, Bob m-a întrebat: 
N0..., ce se aude, mai prinde vreun post?!?! 


Şi un banc: soţia unui mare admirator de-al lui 
Bridgitte Bardot a hotărât să-i facă soţului o surpriză cu 
ocazia zilei lui de naştere. Şi-a tatuat pe o bucă un B şi pe 
cealaltă alt B. Când apare şi soţiorul acasă: dragă, ţi-am 
făcut o surpriză!, şi-şi dă chiloţi-n jos. Soţul se uită la 
fundul ei şi: Cine-i BOB?! 


105. Shut down 


Azi, iubita mea, îţi voi aduce trandafiri. Îţi voi lua cei 
mai frumoşi trandafiri albi. Afară va fi noroi, ca de obicei. 


Petalele vor fi albe-albe, printre ele va fi cocaina. 

Mă voi căra în rând, cot la cot cu blocurile până acasă. 
Mă voi roti pe ziduri, voi măsura distanţa care îmi mai 
rămâne cu numărul down-urilor de graffitti de pe ziduri. 

Îţi voi da trandafirii şi tu îmi vei zice că vai, nu 
trebuia, apoi îmi vei spune că aşa trandafiri n-ai mai văzut 
în viaţa ta. Şi ce ţepoşi sunt!, uite, eşti tot zgâriat pe mâini, 
uite cum îţi picură sângele pe podea, hai să-ţi pun 
pansamente. 

Lasă, îţi voi zice, nu mai contează. Vei mirosi 
îndelung, vei spune că nu ai mai văzut trandafiri care să 
miroase aşa. Voi veni lângă tine şi îmi vei ridica mâinile. 
Picăturile de sânge vor cădea pe petalele albe, unii 
trandafiri se vor face roşii. 


Sunt fericită, îmi vei spune, nu m-am simţit niciodată 
înainte aşa. Nici eu, îţi voi răspunde. 

Va începe să ningă, vei deschide fereastra şi te vei 
bucura. lubitule, îmi vei spune, hai să facem un om de 
zăpadă. Vom sări pe geam, ne vom tăvăli prin zăpadă, vom 
fi ca doi oameni de zăpadă. 

Apoi zăpada ne va acoperi cu totul. Ni se va face cald, 
bine, şi ne vom dezbrăca. Mergem?, te voi întreba. 
Mergem. Te voi ţine de mână şi ne vom rostogoli prin 
zăpadă până ne vom face un glob mare-mare. Atunci nu voi 
mai şti unde eşti tu, unde sunt eu. 


Iubito, uite ce trandafiri albi ţi-am adus! 


106. End of the night sweet delight sweet delight 
the endless night 


„Realms of bliss Realms of light Some are born to 
Some are born to Some are born to 

End of the night End of the night End of the night End 
of the night” 

Încearcă să rămâi acolo, la capătul străzii, al privirii, 
la capătul nopţii şi al minţii tale. Lasă-te acolo, nu te mai 
întoarce. În lumea prieteniei şi a dragostei. 

Jim sare prin iarbă, râde, iarba se face nori, norii - o 
noapte cu aburi calzi, totul e departe, aici este totul. Toate 
uşile duc aici. Aici ajunge liftul. Aici ajunge şi doamna cu 
scara. Aici prin nirvana se opreşte şi Cobain. 

Aici e locul unde nu poţi merge mai departe, fiindcă ai 
ajuns deja. Monştrii calzi ai conştiinţei se joacă cu noi şi 
noi râdem de ei, foarfecele continuă să taie perdele şi feţe 
de mese. Mama nu-mi zice nimic, din contra, e bucuroasă 
şi ţine perdelele ca să le pot tăia. 


Facem un cerc în jurul unui foc. La chitară cântă 
Cobain, vocea - Vâsoţki, în jurul focului - şamanul 
Morrison. Focul ne intră prin ochi, prin nări şi se joacă cu 
creierii noştri. E capătul drumului, dar călătoria nu s-a 
terminat, ochii noştri văd, urechile aud, mâinile ating 
corzile întinse. 

Apare şi Henry pe o bicicletă. Cobain aprinde o pipă 


care face multe-multe cercuri. Jim trage din pipă şi 
dansează. Suntem deasupra păsărilor. Suntem la aceeaşi 
altitudine cu Dumnezeu. Dumnezeu e cu noi. Ştii, îi zicem, 
noi de fapt nici nu credeam că exişti! Ştii, noi suntem de 
fapt atei! 

Râdem cu toţii. E un râs calm, trădează liniştea 
instalată demult în noi, liniştea pe care nimic nu ar mai 
putea-o clinti. Îl chemăm şi pe Ozzy? 

Sufletele ce stau cu noi, printre noi, sunt atât de multe 
şi totuşi nu e o mulţime, e ca şi cum ai fi singur sau cu cel 
mai bun prieten şi liniştea şi bucuria te-ar cuprinde şi 
nimeni n-ar deschide uşa să te deranjeze. 

Îi vedem pe moşnegii de la The Doors cu un nou 
vocalist care s-a îmbrăcat ca Jim, dansează ca el, cântă ca 
el. Dar nu e el. Moşnegilor le tremură mâinile, dar cântă 
mişto, ca şi atunci când erau tineri şi nebuni. Dar acum 
sunt în mintea copiilor, ei chiar cred că ăla e Jim când 
închid ochii. 

Jim vrea să le facă o farsă. Înlocuieşte vocalistul tânăr 
şi nu mai respectă mişcările pe care le-a învăţat ăla pe de 
rost, aruncă suportul microfonului, ia un gât de whisky, 
stropeşte spectatorii, sare, îşi împinge colegii de formaţie, 
acum ramoliţi, ţipă. Toţi sunt înnebuniţi. Toţi au uitat că e 
doar un spectacol, că e doar muzică. 

Vâsoţki intră într-o puşcărie şi le cântă celor care și- 
au pierdut speranţa. Ochiul se închide, zidul dispare, 
fereastra se măreşte, ne înghite pe toţi. 

Cineva adoarme cu Tropicele lângă el. Îl visează pe 


Henry care îi povesteşte mai departe. Se trezeşte buimac, 
deschide cartea: asta am visat sau am citit? 


107. Send 


Ţi-ai făcut bagajele. Pe o parte ţi le-ai şi dus deja. 

Lucrurile mele sunt aruncate în mijlocul camerei. 
Trebuie să decid ce să iau şi ce nu. Să văd câţi bani mai am 
ca să ştiu unde am să plec. 

Ne uităm la un film. Nu vorbim, aşa e de câteva zile. 
Ne plimbăm ca muţii prin cameră, ca muţii ieşim, mâncăm. 

La un moment dat personajele filmului încep să se 
fută. Noi începem să fluierăm, aşa cum mi-ai zis că făceai 
în copilărie când la televizor arătau faze porcoase. Râdem, 
ne comportăm de parcă totul ar fi normal. 


